
PREDGOVOR 


VEMIR, materija od koje se sastoji Zemlja, 
biljke i životinje oko nas i život drevnih 
vremena — sve to zanima mlade ljude. Cilj je 
RIZNICE PRIRODE da iskoristi taj interes i tako 
izgradi istinsko razumijevanje svijeta prirode. 
Mladi ljudi postavljaju mnoga pitanja o svi- 
jetu koji ih okružuje: Mogu li ljudi živjeti na 
drugim planetima? Kako znamo da su nekad 
postojali dinosauri? Kako čovjek može razli- 
kovati dnevnog leptira od noćnog? Je li rajčica 
voće ili povrće? I tako dalje. Autor se poslužio 
takvim pitanjima da bi iz golemog bogatstva 
znanja o prirodi mogao izvršiti izbor, pa da 
ono što je najbitnije uključi u ovu knjigu. 
Velik broj slika pomoći će čitaocu da pre- 
pozna mnoge minerale, biljke, životinje, sve- 
mirska tijela 1 fosile koje bude negdje opazio. 
Ova knjiga nije zamišljena kao vodič kroz pri- 
rodu, pa zato nijedno poglavlje nije dovoljno 
potpuno da bi tome poslužilo. Slike će ipak 
pomoći u prepoznavanju i, što je još važnije, 
osvijetliti mnoge osnovne činjenice i misli o 
svijetu prirode. 
Znanje o prirodi koje je čitalac stekao isku- 
stvom ova će knjiga još više osmisliti. Svijetao 


plosnat kamenčić neće više biti samo lijep pred- 
met koji se dodaje zbirci. Bit će djelić jedne 
od stjenovitih strana na kojoj je Zemlja ispi- 
sala svoj dnevnik. Vrt neće biti samo mjesto 
gdje raste povrće da se pojede i cvijeće da se 
ubere nego ujedno i zbirka biljnih doseljenika 
iz mnogih stranih zemalja, a uz to rezultat. 
pokusa u uzgajanju biljaka. Zvijezda neće biti 
jednostavno treperava točka svjetla, nego ve- 
liko sunce, možda s planetima vrlo sličnim na- 
šoj Zemlji što putuju oko njega. Ni mrav neće 
biti samo dosadan mali kukac nego jedna od 
malobrojnih vrsta životinja koje žive u zadruzi. 
U nauci se istina mijenja, jer bolja naučna 
sredstva i metode neprestano sve više otkrivaju 
tajne prirode. No u osnovnim idejama, izne- 
senim u ovoj knjizi, ne mogu se predvidjeti 
veće promjene u toku godina koje nadolaze. 
To su ideje da je povijest Zemlje priča o veli- 
kim promjenama, da životinje i biljke na njoj 
žive čudesno različitim načinom života, da je 
i naša Zemlja dio svemira, tako prostranog da 
nadmašuje sve što možemo zamisliti. 


BERTHA MORRIS PARKER 


RIZNICA PRIRODE 


Povorka drevnih životinja 


RIJE pola milijarde godina na Zemlji je bilo 

mnogo vrsta životinja. Kad bismo mogli pri- 
rediti njihov mimohod, morali bismo to učiniti 
pod vodom, jer su sve životinje toga vremena — 
barem sve za koje znamo — živjele u moru. Osim 
toga, sve su te životinje bile malene. 

Trilobiti su zauzimali središnje mjesto tog pe- 
rioda — prije pola milijarde godina. Premda je 
bilo malo onih koji su bili duži od desetak centime- 
tara, trilobiti su bili najveće životinje toga vremena, 
a bilo ih je vrlo mnogo. 

Ove drevne životinje dobile su ime »trilobit« tek 
mnogo milijuna godina nakon toga što je i posljed- 
nja od njih uginula. Dok su bile žive, nisu imale 
nikakva imena, a i posljednja je nestala davno prije 
nego što je na Zemlji bilo ljudi koji bi joj mogli dati 
ime. Učenjaci su im dali ime trilobiti (tj. tro- 
režnjaci) zbog toga što je tvrdi pokrov koji ih je 
štitio bio podijeljen na tri uzdužna tjelesna područja 
(režnja). 

Trilobiti bijahu drevni srodnici našega današnjeg 
riječnog raka, pruga, jastoga. Živjeli su u plitkoj 
vodi morskog žala. Hodali su člankovitim nogama 
po dnu mora upravo kao što to čine njihovi današnji 
srodnici. Rasperjane škrge pomagale su im plivati 
i disati. Trilobiti su se hranili drugim životinjama, 
vjerojatno i živim i mrtvim. Hranili su se i biljkama. 
Duga ticala i velike složene oči pomagali su im kad 
su tražili hranu. 

U usporedbi s višim životinjama današnjeg doba 
trilobiti su bili jednostavne građe, ali mnogo razvi- 
jeniji od prvih životinja. Prije pola milijarde godina 
oni su dali pečat ranom dobu života na Zemlji. 
Možda su životinje postojale već milijardu godina 
prije nego su se pojavili prvi trilobiti. Mora da su 
prve životinje bile jednostanične i vrlo sitne. 
Učenjaci misle da su trilobiti živjeli negdje u sre- 
dini razdoblja od pojave prvih životinja do pojave 
čovjeka. 


Gotovo stotinu milijuna godina trilobiti su bili 
u prevlasti među životinjama, a imali su i mnogo 
suvremenika. U rano doba njihove »vladavine« 
postojale su spužve, koralji i crvi. Tada su živjeli i 
starodrevni puževi, školjkaši i zvjezdače. Bilo je 1 
ramenonožaca, koji su također imali ljušture slične 
školjkašima, ali je njihovo tijelo unutar ljuštura 
bilo drugačije građeno. Spužve tih ranih vremena 
živjele su pričvršćene za stijene, isto onako kao 
današnje spužve. Koralji su se uzidali u vapnenu 
podlogu, a pošto bi uginuli, ostavljali bi svoje 
»kuće« od vapnenca isto kao i koralji iz našeg vre- 
mena. Školjkaši, zvjezdače, crvi i puževi bili su 
dosta slični onima koji danas žive, pa ih lako pre- 
poznajemo. 

Kasnije, također za vrijeme vladavine trilobita, 
pojavili su se stapčari i postali obična pojava, a 1 
»glavonožne« životinje, zvane glavonošci. 

Stapčari, koji su živjeli za vrijeme trilobita, nisu 
se mnogo razlikovali od današnjih. Bili su više 
nalik na biljku nego na životinju: imali su prianjalke 
poput korijena, pričvršćene za stijene, dugu stapku 
i ručice koje su se širile kao latice cvijeta. Te su 
ručice zapravo bili pipci koji su okruživali stap- 
čarov usni otvor. 

Drevni glavonošci su bili srodnici današnjih 
liganja. Imali su ljušture. Neki su bili spiralna 
oblika, umnogome slični divovskim puževim kući- 
cama, a drugi su bili dugi i ravni. Glava i »udovi« 
životinje virili su izvan otvora ljušture. 

Slika na prethodnoj strani prikazuje trilobita 1 
glavonošca, tri stapčara i skupinu koralja. Živi 
dijelovi tijela životinja koje su sagradile skupinu 
koralja ne vide se. Prije 400 milijuna godina takav 
je prizor bio obična pojava. 

Nisu svi drevni trilobiti izgledali baš tako kao 
ovaj koji je prikazan na dnu mora. Čvrsti pokrov 
nekih trilobita bio je složenije građe. Mnogi su 
imali dugačka ticala. 


Dugo, dugo vremena trilobiti nisu imali pravih 
protivnika. Premda su trilobiti u ono doba i dalje 
bili sasvim obična pojava, gospodari mora poste- 
peno su postajali glavonošci. Narasli su mnogo 
veći nego bilo koji trilobit. Neki od njih, oni s 
ravnom ljušturom, bili su dugi oko 6 metara. Bu- 
dući da su bili mesojedi, glavonošci su vjerojatno 
proždirali goleme količine trilobita. Oni su, kao i 
trilobiti, vladali morima oko milijun stoljeća. 

Trilobiti su još uvijek živjeli i za vladavine gla- 
vonožaca i još mnogo milijuna godina nakon toga 
vremena. Tada, otprilike prije dvije stotine mili- 
juna godina, potpuno su izumrli. 

Pogrešno bi bilo smatrati da su te životinje koje 
su živjele uz nekadašnje morske obale živjele upravo 
ondje gdje se i danas nalaze morske obale. Raspored 
kopna i mora nije uvijek bio ovakav kakav je sada. 
U davno doba morske su se obale prostirale ondje 
gdje se sada nalaze Illinois, Indiana i Kanzas 
(države u SAD, op. prev.), a bilo ih je i u mnogim 
drugim dijelovima svijeta koji su danas također 
daleko od mora. 

Doba vladavine trilobita i glavonožaca naziva se 
katkada doba »procvata beskralješnjaka«. Trilobiti 
i glavonošci i njihovi suvremenici nisu, naime, 
imali kralješnice. Uopće nisu imali kostiju. Njihov 
kostur nalazio se s vanjske strane, tj. pokrivao im 
je tijelo. 

Učenjaci dijele priču o Zemlji u duga razdoblja, 
nazvana ere. Kao što prikazuje tablica na 208.i 209. 
strani, tzv. vrijeme procvata životinja bez kralje- 
šnice, koje se naziva i »doba beskralješnjaka«, pri- 
pada u prvi dio paleozojske ere. Paleozoik znači 
drevni život. 


DINIHTIS (1/60) 


Rani paleozoik bio je tiho vrijeme. Nijedna ži- 
votinja na svijetu nije imala glasa. Štaviše, nisu 
postojale ni kopnene životinje koje bi mogle iza- 
zivati buku trčeći naokolo. Gotovo jedini zvukovi 
bili su grmljavina, buka vjetra i šum valova. 

Prve životinje s kralješnicom što su se pojavile 
na Zemlji bile su ribe. One su se pojavile u one 
davne dane kad su glavonošci bili strah i trepet 
mora. Rane ribe održale su se nekih pedeset mili- 
juna godina. Bilo ih je toliko da su potpuno zasje- 
nile jednostavnije životinje. Vrijeme kad su one 
bile najbrojnije životinje na Zemlji u svakodnev- 
nom se jeziku naziva doba riba. 

Mnoge rane ribe bile su pokrivene koštanim plo- 
čicama koje su im obavijale tijelo poput pravilna 
oklopa. Neke od tih riba nisu imale čeljusti kao što 
ih nemaju ni današnje paklare. Neke su opet bile 
preci naših morskih pasa. Druge su bile plućašice 
(dvodihalice) koje dišu i plućima i škrgama. Kad 
ima mnogo vode, one dišu škrgama kao obične 
ribe, ali kada dođe suho vrijeme, ukopaju se u 
mulj i dišu plućima. 

Jedna od oklopljenih riba bila je Dinichthys 
[dinihtis]. Prvi dio njenog imena — din — znači 
strašan. Drugi dio — ichthys — znači riba. To 
je uistinu bila strašna riba, dugačka oko 6 metara, 
sa zubatim čeljustima koje su se zatvarale velikom 
snagom, kao čeljusti u američke kornjače. Začu- 
duje da se ova velika, okrutna riba nije mogla 
održati. Ribe sličnije današnjima postepeno su je 
istisnule. 

Morski psi i dvodihalice nisu istisnuti, ali ih je 
bilo sve manje. Njihovo doba procvata je minulo. 

Ugljeno doba došlo je poslije doba riba. I ono 
je također dio paleozojske ere. 

Na početku ugljenog doba velik dio Sjeverne 
Amerike bio je ravan i močvaran. Isto tako i neki 
drugi dijelovi Zemlje. Šume su rasle u močvara- 
ma. Bile su bujne jer je klima bila blaga a zrak i 


PAUK (1/3) 


MOČVARA U UGLJENO DOBA 


DIVOVSKA 
CRVOTOČINA 
(1/300) 


tlo vlažni. Drveće koje je uginulo i palo u močvare 
nije potpuno istrunulo, nego je na dnu močvara 
stvaralo debeo talog biljnih tvari. 

U mnogim je močvarama voda postepeno posta- 
jala sve dublja. Može biti da je kopno polagano 
tonulo ili da su se mora izdizala i napokon pre- 
plavila močvare. Promjene su bile vrlo spore, ali 
su se šume na kraju utopile. Mulj se prelio preko 
debelog taloga mrtvoga drveća. 

Kasnije je oteklo mnogo vode koja je prekrivala 
stare močvare pa su ponovo nastajale prostrane 
močvare sa šumama što su u njima rasle. Nakon 
nekog vremena i ove su šume bile potopljene i po- 
kopane u mulju. Iste promjene događale su se više 
puta. Napokon je u mnogim područjima bilo ne- 
koliko slojeva tako pokopanih šuma. Kako su pro- 
lazili milijuni godina, tako su se ovi slojevi pretva- 
rali u ugljen. 

Drveće koje je stvaralo ugljene šume nisu bili ni 
hrastovi ni brijestovi ni borovi. To drveće nije bilo 
srodno ni jednom drveću koje sada često viđamo 


II 


u šumama. Bile su to divovske crvotočine, paprati, 
preslice. 

Zemljopisna karta na ovoj strani prikazuje Sje- 
vernu Ameriku, onakvu kakva je bila neko vrijeme 
u toku ugljenog doba. Kao što se vidi, u to je 
doba more pokrivalo velik dio područja na kojem 
se sada nalaze Sjedinjene Američke Države. (Bijeli 
obrisi ucrtani u kartu pokazuju današnji oblik Sje- 
verne Amerike.) 

Životinje nacrtane uz rubove karte bile su u 
ugljeno doba obična pojava. U životinjskom svijetu 
dogodila se značajna promjena. Kao što se vidi, 
ove su tri životinje kopnene životinje — one su 
bar dio svoga života provodile na kopnu. Trenu- 
tak kad je životinja prvi put uspješno prešla crtu 
koja dijeli vodu od kopna bio je jedan od najvažni- 
jih trenutaka u dugoj Zemljinoj povijesti. 

Štipavac je, vjerojatno, bio prva životinja koja 
je živjela na kopnu. Za vrijeme trilobita u moru 
su postojale životinje slične štipavcu. Kasnije su 
se na kopnu pojavili štipavci, uskoro nakon njih 


ERIOPS (1/12) 


pauci, a onda i kukci. I tako se na početku uglje- 
nog doba na kopnu učvrstilo nekoliko vrsta štipa- 
vaca, pauka i kukaca. Za tog dugog doba oni su 
bili obična pojava. 


Neki kukci koji su živjeli u ugljeno doba bili 
su veći od bilo kojeg kukca danas. Postojala su 
vretenca s krilima u rasponu do 60 centimetara. 
Bilo je i divovskih žohara. U stvari, žohari su bili 
tako rasprostranjeni da se ugljeno doba katkada 
zove i »doba žohara«. 


Štipavci, pauci i kukci nemaju kralješnice. Prvi 
kralješnjaci na kopnu bili su vodozemci. Među na- 
šim poznatim vodozemcima danas su žabe. Žabe 
počinju život u vodi. Punoglavci koji se izlegu iz 
jaja vrlo su slični malim ribama. Kasnije se ra- 
zvijaju u životinje koje udišu zrak iz atmosfere, 
pa mogu živjeti na kopnu. I prvi vodozemci po- 
činjali su život u vodi, a kad bi sasvim odrasli, 
mogli su također uspješno živjeti na kopnu. 


Učenjaci smatraju da vodozemci vuku porijeklo 
od riba. Za prvog vodozemca kaže se katkada: »riba 
koja je hodala«. 


Jedan od vodozemaca ugljenog doba bio je div 
nazvan Eryops. Bio je dug više od dva i po metra. 
Izgledao je kao ogromna žaba s repom. 

Taj veliki vodozemac, kako misle mnogi uče- 
njaci, imao je tri oka — dva ondje gdje se redovno 
nalaze oči u drugih životinja i jedno u sredini 
tjemena. Eriops je imao golema usta, tako velika 
da nisu ni mogla biti veća, osim kad bi mu i glava 
bila veća. 

Eriops je mogao hodati, ali sporo. Noge su mu, 
premda velike, bile tako kratke da mu se trbuh 
gotovo doticao zemlje. Najviše vremena provodio 
je vjerojatno sunčajući se na rubu močvare. Bio je 
najveća kopnena životinja, pa nije bilo neprijatelja 
pred kojim bi morao bježati. Žuriti se nije morao 
ni radi hrane. Školjke i vodene biljke mogle su se 
lako iskopati iz plićaka. Eriops je osim toga svo- 
jim mnogobrojnim oštrim zubima lako hvatao i 
neke svoje manje vodozemne rođake. 

Premda je eriops imao veliku lubanju, u njoj 
nije bilo mnogo mjesta za mozak. Možemo biti si- 
gurni da taj »momčina«, kad se sunčao, nije razmi- 
šljao o promjenama koje su se događale na Zemlji. 


Eriops se mogao pohvaliti nečim što nije imala 
nijedna životinja prije vremena vodozemaca — 
glasom. Ipak, vjerojatno je jedini zvuk što ga je 
bio kadar proizvesti bilo samo hrapavo kreketanje. 

Eriops je davno nestao. Razni drugi vodozemci 
održali su se. Veličina, dakle, nije značila ujedno i 
uspjeh u životu. Današnji najveći vodozemci do- 
sežu tek oko pola veličine nekadašnjeg diva. 

Prilično kasno u paleozoiku — prije nekih 275 
milijuna godina — na Zemlji se pojavila nova sku- 
pina životinja s kralješnicom. Bili su to gmazovi. 
Svi su drevni vodozemci počinjali život u vodi. 
Gmazovi su počinjali život na kopnu. Jaja vodo- 
zemaca bila su pokrivena slojem hladetinaste tvari 
i neprestano vlažna, već i zato što su bila okružena 
vodom. Jaja gmazova obavijala je ljuska. Ta ih je 
ljuska štitila da se ne isuše. Mali gmazovi, koji su 
se izlegli iz jaja, nisu bili nalik na male ribe, nego 
su uvelike nalikovali na svoje roditelje. Mogli su 
se kretati po kopnu netom su se izlegli, jer_su 
imali pluća za disanje, a ne škrge. 

Jedan od ranih gmazova bio je velik otprilike 
kao eriops, ali nije bio nalik na njega jer mu se 
sredinom leđa pružalo neko čudno jedro, gotovo 
metar visoko. To jedro sastojalo se od čvrste kože, 


DIMETRODON (1/25) 

razapete između dugih koštanih šipki koje su se 
pružale od kralješnice okomito uvis. Budući da je 
jedro toga gmaza donekle bilo nalik na riblje pe- 
raje, on se katkad naziva »gmaz s leđnom perajom«. 
(Naučno mu je ime dimetrodon, tj. gmaz sa dvo- 
vrsnim zubima.) 

I njegova glava bila je sasvim drugačija nego 
glava eriopsa. Nije bila ni tako široka ni tako plo- 
snata. Taj je gmaz imao mnogo zuba. S obje strane 
njegovih usta bila su po dva zuba kao dva bodeža. 
Jasno je da je bio mesojed. I jeo je, naravno, 
životinje veće od kukaca. 

Drobeći životinje koje je ulovio vjerojatno bi 
često slomio koji zub, ali to nije bilo važno. Slo- 
mljeni bi ostaci zuba ispali, a na tome bi mjestu 
izrasli novi zubi. Gmaz je od vremena do vremena 
mogao slomiti zub, ali bi uvijek narastao drugi da 
ga zamijeni. Za mesojeda je velika prednost što 
uvijek ima zube. 

Nitko ne može objasniti čemu je ovome gmazu 
služilo jedro na leđima. Mora da mu je smetalo 
kad je lutao šumom probijajući se između drveća. 
To nije bio jedini rani gmaz koji je imao jedro. 
Neki drugi, također rani gmaz katkada se zbog 
takvoga jedra naziva »gušter-brod«. 


TIRANOSA UR (1/120) 


TRICERATOPS (1/60) 


TRAHODON (1/90) 


U doba drevnih gmazova događale su se na Zemlji goleme promjene. 
U nekim krajevima »izrasle« su velike planine, a u drugima su nastale 
nove obale. Rukavci mora postali su kopno, a mnoge su močvare ne- 
stale. I klima se promijenila. Na mnogim mjestima postalo je hladnije. 
Velike promjene na Zemlji uzrokovale su velike promjene i u životu 
na Zemlji. Paleozojska je era — era drevnog života — završila, a počela 
je mezozojska era ili era srednjeg života. 

Ova era, računajući i nekih 35 posljednjih milijuna godina paleozoika, 
to je doba gmazova. Gmazovi su se u mezozoiku silno razmnožili. Moglo 
bi se reći da su osvojili Zemlju. 

Na kopnu se pojavila velika nova skupina gmazova, nazvana dino- 
sauri. Riječ dinosaur znači »strašni gušter«. No dinosauri u stvari nisu 
bili gušteri, nego zajedno s gušterima pripadaju u skupinu gmazova. 
Nisu svi bili ni strašni: jedni su bili maleni, drugi veliki, a gotovo svi 
su bili biljojedi. No postojali su i dinosauri koji su uistinu strašni. 

Dinosauri su bili u punom razvoju oko 150 milijuna godina. Ukratko, 
bilo ih je na tisuće različitih vrsta, vjerojatno najmanje pet tisuća. Jedna 
bi vrsta nestala, a druga bi je zamijenila. Za većinu vrsta dinosaura 
ne postoje obična imena. Oni imaju samo naučne nazive, koje su im 
dali učenjaci našeg vremena. 

Nisu svi gmazovi koji su nacrtani na ove dvije strane živjeli u isto 
vrijeme ni u istim dijelovima svijeta. 

Tyrannosaurus (tiranosaur) i Allosaurus (alosaur) dva su dinosaura 
koji zaslužuju da ih nazovemo strašnima. Obadva su bila mesojedi. 
Kao što se vidi na slikama, hodali su na stražnjim nogama. Njihove 
prednje noge bile su toliko manje od stražnjih da nam se čini kao da 
nisu izrasle koliko bi trebalo. 

Tiranosaur — njegovo ime znači »gušter-tiranin« — mogao je na- 
rasti do visine od 6 metara. Bio je najveći mesojed koji je ikada živio 
na kopnu. Glava mu je bila ogromna, a čeljusti tako velike da je mogao 
razjapiti usta gotovo metar. Usta su mu bila ispunjena oštrim zubima. 
Na kraju nožnih prstiju imao je oštre pandže, kao u orla. Rep mu je 
bio velik i težak. Pomagao je tom divovskom mesojedu da uspravno 
hoda. 

Alosaur znači »gušter koji skače«. Tom dinosauru-mesojedu služile 
su snažne stražnje noge da skače za plijenom. Alosaur nije bio tako 
velik ni tako opasan kao tiranosaur, ali mnogo veći od bilo kojega da- 
našnjeg kopnenog mesojeda. 

Kad su takve životinje kao što su tiranosaur i alosaur tražile plijen, 
život drugih kopnenih životinja bio je u opasnosti. Ne iznenađuje pojava 
što se u drugih dinosaura razvio zaštitni oklop. Jedan od oklopljenih 
dinosaura bio je triceratops. Triceratops znači »trorogo lice«. Na glavi 
je imao tri oštra roga — kao dio svog oklopa. U stvari, sav oklop tog 
oklopljenog dinosaura nalazio se na glavi. Dok se prema neprijatelju 
mogao postaviti sučelice, bio je dobro zaštićen. No iza velikoga koštanog 
ovratnika triceratops nije imao ništa što bi ga moglo zaštititi, osim 
svoje debele kože. 

Nema dvojbe da je triceratops bio pobjednik u nekim bitkama, ali je 
sigurno i to da je usprkos oklopu često pao kao plijen ogromnih meso- 
jeda. 

Triceratops je bio biljojed, kao i dinosaur nazvan Brontosaurus. 
Brontosaur znači »gromoviti gušter« Nije dobio ime po tome što bi 
imao glas kao grmljavina. Vjerojatno nije mogao više nego skvičati. 
Priča se da je učenjak koji mu je dao to ime smatrao da se pod tako 
velikom životinjom morala Zemlja tresti i da je, krećući se, stvarao 
buku nalik na grmljavinu. Bio je to svakako divovski gmaz. Od vrha 
nosa do kraja repa bio je dugačak oko 22 metra. Težio je oko 35 tona. 

Brontosaur se hranio samo mekanim, zeljastim biljkama, ali nije pasao 
travu, jer u ono vrijeme trave još nije ni bilo. Mnoge biljke koje je jeo 
rasle su u barama i močvarama toga doba. Veliki gromoviti gušter pro- 
gutao bi ih u jednom zalogaju. Sigurno je toj velikoj životinji trebalo 
mnogo vremena da sakupi dovoljno hrane za svoje ogromno tijelo. 
Vjerojatno je gromoviti gušter gotovo sve vrijeme provodio u bari ili 
močvari. U toj okolini lako je dolazio do hrane, a osim toga voda mu je 
olakšavala da svoje veliko tijelo drži uspravno. Boravak izvan vode u 
sredini bare bio mu je također dobra zaštita od dinosaura-mesojeda, 
pogotovo zato što osim debele kože nije imao druge tjelesne zaštite. 
Pobjeći mu nije bilo lako: noge su mu bile kao balvani, a rep dugačak, 
pa ga je teško vukao za sobom. 

Glava brontosaura bila je malena a u njoj malo mjesta za mozak. 
Mozak gromovitog guštera težio je samo oko pola kilograma, a to je 
malo za tijelo od 35 tona. Mora da je ova velika životinja bila glupa! 

Trachodon (trahodon) je također bio bezopasan dinosaur-biljojed, 
jedan od dinosaura sličnih kljunašu. Kao i gromoviti gušter, veći dio 
vremena provodio je u vodi. Imao je čak i noge s opnama za plivanje. 
U kasnijem periodu doba gmazova trahodon je vrlo često bio dobar za- 
logaj za tiranosaura. 

I mali dinosauri služili su kao hrana mesojedima. Neki od tih malih 
dinosaura trčali su naokolo na stražnjim nogama. Jedan se može 
vidjeti na slici koja prikazuje borbu između triceratopsa i 
tiranosaura. 

Neki mali dinosauri koji su trčali na dvije noge mogli su 
se brzo kretati. Mnogi od njih vjerojatno su pribavljali 
hranu kradući jaja iz gnijezda drugih dinosaura. 

Ako je tako, onda su im dvije slobodne noge 
bile velika pomoć kada su krali jaja. Brzina 
im je služila u bijegu pred većim dino- 
saurima kojima su opljačkali gnijezda. 


ALOSA UR (1/90) 


BRONTOSAUR (1/125) 


BORBA 
DVAJU DINOSAURA 


Obadva dinosaura na ovoj slici bila su biljo- 
jedi. Diplodoccus (diplodok) je veoma nalikovao 
na brontosaura, ali bio je dulji i vitkiji. Bio je, 
zapravo, najdulja životinja koja je ikada hodala 
kopnom. Od vrha nosa do vrha repa imao je go- 
tovo 27 metara. Kad bi još postojali, pet-šest tih 
divovskih gmazova bilo bi dovoljno da načine po- 
vorku dugu kao nekoliko velikih gradskih kuća. 
Hodajući uz kuće, lako bi mogli zaviriti kroz 
prozor trećega kata. Kao i brontosaur, diplodok 
je također bio nespretan i glup. Njegov je mozak 
bio gotovo iste veličine kao onaj u gromovitoga 
guštera. 

Kao i svaki drugi dinosaur, diplodok se legao iz 
jaja. Znamo da su jaja dinosaura, dugačkog oko tri 
metra, bila duga tridesetak centimetara. Kako su 
tek morala biti golema jaja diplodoka ako pretpo- 
stavimo da se sa svakim metrom dužine tijela i 
dužina jajeta povećala za desetak centimetara! 

Postojao je još jedan dinosaur velikog tijela i 
malog mozga. Bio je to Stegosaurus (stegosaur). 
Njegov mozak nije bio mnogo veći od ljudske 
šake. Taj je gmaz bio jedan od oklopljenih dino- 
saura. Nije imao oklopa na glavi, nego dvostruk 
red koštanih ploča uzduž leđa i oštre šiljke na 
repu. Mahanje tim repom bilo je nalik na mahanje 
divovskom ratnom sjekirom. 

Stegosaur je imao tako sitan mozak da njime 
nije mogao kontrolirati rad mišića nogu i repa. 
Neki smatraju da je rad mišića kontroliralo proši- 
renje leđne moždine na početku repa. To proši- 
renje pobudilo je pretpostavku da je stegosaur 
imao dva mozga. Jedna dosjetka kaže da je stego- 
saur mogao svaki problem načeti sa dvije strane. 
O jednoj strani problema mogao je razmišljati moz- 
gom u glavi, a o drugoj mozgom u repu. U stvari, 


DIPLODOK (1/80) 


stegosaur uopće nije bio kadar da bilo o čemu 
misli. Taj oklopljeni dinosaur nije bio jedini di- 
nosaur sa dva »mozga«. 

Postojali su i mnogi drugi divovski dinosauri. 
Veliki biljojed Brachiosaurus (brahiosaur) bio je 
vrlo sličan gromovitom gušteru, ali još teži od 
njega: imao je nekih 50 tona. Titanosaurus (titano- 
saur) bio je također nalik na brontosaura. Ime md 
kaže da je bio div. Styracosaurus (stirakosaur) bio 
je nalik na triceratopsa, ali razvijenijih koštanih 
resa oko vrata. Corythosaurus (koritosaur), klju- 
nati dinosaur, imao je na glavi krestu nalik na 
starogrčku kacigu. Parasaurolophus (parasaurolof), 
drugi kljunati dinosaur, imao je niz vrat koštane 
rese u obliku ukrasa na glavi indijanskog poglavice. 
Ceratosaurus (ceratosaur) i Deinodon bili su drugi 
divovi mesojedi. Deinodon je bio velik gotovo 
kao tiranosaur. 

Čitajući o brontosauru, tiranosauru, diplodoku 
i njihovim divovskim rođacima, mogao bi se steći 
pogrešan dojam o dinosaurima. Ti veliki gmazovi 
bili su uistinu ogromni, samo to nisu bile najveće 
životinje koje su ikada živjele. Nijedan dinosaur 
nije bio tako velik kao današnji plavetni kit. Dino- 
sauri su bili samo najveće četveronožne životinje 
u povijesti Zemlje. 

Prije nekih 60 milijuna godina dinosaura je ne- 
stalo. Kad su sišli s pozornice, došao je i kraj doba 
gmazova. Zašto su svi dinosauri izumrli pošto su 
bili gospodari kopna 150 milijuna godina, još ni 
danas nije potpuno razjašnjeno. 

Jedan je od razloga što su mnogi dinosauri ugi- 
nuli bio taj što im je tijelo bilo preveliko za tako 
malen mozak. Možda bi bili preživjeli da su imali 
manje tijelo, a veći mozak. Dugo su se uspješno 
održavali jer su u toku milijuna godina uvjeti za 
život na Zemlji ostali gotovo jednaki. Kad su se 
uvjeti promijenili, dinosauri nisu umjeli da sebi 
na neki način pomognu. 


Jedna od promjena koja je dovela do izumiranja 
dinosaura bila je ova: presušile su mnoge bare i 
močvare. Bilo je, dakle, manje mjesta gdje je tim 
velikim biljojedima, dinosaurima, voda olakšavala 
da drže uspravno svoja velika tijela. Bilo je također 
i manje vodenih biljaka koje su im služile za hranu. 
Budući da je bilo sve manje i manje velikih dino- 
saura-biljojeda, bilo je sve manje hrane za ve- 
like mesojede. 

Protiv dinosaura bile su i promjene temperature. 
Kao i svi gmazovi danas, dinosauri su bili živo- 
tinje s promjenljivom toplinom krvi. Toplina nji- 
hova tijela bila je jednaka temperaturi njihove oko- 
line. Klima je postala hladnija u mnogim područji- 


STEGOSAUR (1/30) 


ma u kojima su živjeli dinosauri. U toj hladnoj 
okolini nisu imali sredstva kojim bi svoje tijelo 
održali toplim. Zahlađenje ih je učinilo vrlo tro- 
mima i nesposobnima da se brinu za sebe. Štaviše, 
dinosauri su se vjerojatno teže i legli iz jaja kad se 
klima promijenila. 

Navika nekih dinosaura da se hrane jajima dru- 
gih svojih srodnika vjerojatno je imala udjela u 
izumiranju tih gmazova. Svakako je i razvitak nove 
skupine životinja — sisavaca — također imao nekog 
utjecaja. Ipak su neki gmazovi, rođaci dinosaura, 
ostali u životu. Zašto to nije bio nijedan od dino- 
saura, još uvijek je zagonetka, koju nauka možda 
nikad neće ni moći riješiti. 

PLEZIOSAUR (1/40) 


U doba gmazova nisu svi gmazovi živjeli na 
kopnu. Mnogo ih je živjelo i u moru. 

Među gmazovima koji su živjeli u moru bili su 
pleziosauri. To su potomci starodrevnih kopnenih 
gmazova, ali drugačijeg izgleda nego kopnene ži- 
votinje. Razlikovali su se čak i od velikih dinosa- 
ura-biljojeda koji su veći dio života provodili u 
barama. 

Na prilično plosnatom tijelu noge su se razvile 
kao velika vesla. Vratovi su im bili dugi i vitki, 
otprilike kao u brontosaura i diplodoka, a repovi 
dosta kratki i debeli. Usta su im bila puna oštrih 
zuba. Jasno je da su bili mesojedi. 

Najveći pleziosauri bili su dugački oko 15 me- 
tara. Neki su imali izuzetno duge glave. Lubanja 
jedne vrste bila je duga oko dva i po metra! 


Premda su živjeli u moru, pleziosauri su za- 
držali jedan od običaja svojih kopnenih predaka. 
Jaja su legli na kopnu. Kad su mali dugovrati 
pleziosauri, pošto su se izlegli, tražili put do vode, 
mora da su bili pomalo nalik na zmije koje su 
odlučile da budu kornjače. 

Ihtiosauri su sačinjavali drugu skupinu velikih 
morskih gmazova. Njihov naziv znači gušter-riba. 
Ime je dobro odabrano, jer su ihtiosauri sigurno 
izgledali kao velike ribe. 

Najveći ihtiosauri bili su oko šest i po metara 
kraći od najvećih pleziosaura. Razumije se, treba 
uzeti u obzir to da su znatan dio duljine tijela 
pleziosaurima činili dugački vratovi. 

Ihtiosauri, kao i pleziosauri, bili su potomci 
ranih kopnenih gmazova. Još uvijek su udisali 
zrak, i zbog toga nisu mogli dugo ostajati pod 
vodom. Ipak su se umnogome dobro prilagodili 
životu u moru. Tijela su im bila hidrodinamična 
oblika, pa su se lako kretali vodom. Njihovi repovi 
nisu bili nimalo nalik na repove kopnenih gmazova 
ili pleziosaura. Repovi su im izvrsno služili kao 
vesla, a i noge su im dobile oblik kratkih vesala 
koja su uvelike bila nalik na riblje peraje. 

Te gušter-ribe imale su ogromne oči — veće od 
očiju bilo koje životinje svih vremena. Ihtiosaurovo 
je oko bilo veliko kao čovječja glava. Tako veliko 
ne bi moglo izdržati pritisak vode da nije bilo 
zaštićeno koštanim prstenom. Svojim velikim oči- 
ma mogao je ihtiosaur pronaći plijen čak i pri vrlo 
slabom svjetlu. Ihtiosauri su se uglavnom hranili 
ribom. 

Čini se da je pleziosauru bilo vrlo teško popeti 
se na obalu da bi izlegao jaja. Ihtiosauru je to bilo 
nemoguće. Ali iz jaja gmazova u vodi se neće 
izleći mladi. Ihtiosauri su »riješili problem« na 
jedini mogući način. Zadržavali su jaja u svojim 
tijelima dok se nisu razvili mladi. Mali ihtiosauri 
rađali su se živi. 


Treću skupinu velikih morskih gmazova sači- 
njavali su mosasauri. Bilo ih je raznih veličina — od 
jednog metra pa do dvadesetak metara dužine. 
Nisu imali duge vratove kao pleziosauri, niti su 
bili tako slični ribama kao ihtiosauri. Nalikovali 
su na krokodile koji bi imali peraje umjesto nogu. 
A bili su isto takvi grabežljivci, sudeći po zubatim 
čeljustima. 

Pleziosauri, ihtiosauri i mosasauri izumrli su 
potkraj doba gmazova. Nestanak ihtiosaura naro- 
čito začuđuje jer su »oponašali« ribe tako dobro 
da je teško shvatiti zašto nisu preživjeli. Ribe su 
se razvile u moru mnogo prije nego ihtiosauri, pa 
mora i danas njima obiluju. Osim toga, velike 
promjene do kojih je došlo na Zemlji potkraj doba 
gmazova nisu, kao što je istaknuto, uzrokovale 
kraj svih gmazova. Kornjače i krokodili, na pri- 
mjer, preživjeli su to vrijeme. Međutim, ma koji 
bio razlog tome, pleziosauri, ihtiosauri i mosa- 
sauri pošli su putem dinosaura. 

Neki od potomaka ranijih gmazova nisu pošli u 
more, nego su se prilagodili životu u zraku. To su 
bili pterosauri. Pterosaur znači krilati gušter. 
Krila pterosaura sastojala su se od tanke kože kao 
»krila« u šišmiša. Svaka je »ruka« imala jedan vrlo 
dugi »prst« i na njemu pričvršćen prednji rub 
krila. Mnogi pterosauri nazivaju se i imenom 
pterodaktili. Pterodaktil znači prstokrilac. 

Neki su pterosauri bili veliki. Raspon krila naj- 
većeg iznosio je desetak metara. Postojali su i mali 
pterosauri. Neki nisu bili veći od naših vrabaca. 
Jedan od mnogih ranih letećih gmazova dobio je 
zvučno ime Ramphorhynchus (ramforinh). Dužina 
ramforinha iznosila je oko pola metra, a raspon 
njegovih krila gotovo metar i po. Najinteresantniji 
je dio tijela tog letećeg gmaza njegov dug tanak 
rep koji je završavao listolikim komadom nape«te 
kože. Možda mu je taj kraj služio kao neka vrsta 
kormila kad se vinuo u zrak. 


IHTIOSA UR (1/60) 


PTERANODON (1/70) 


Ramforinh se nikad nije odmarao na tlu, nego 
se spuštao na deblo ili granu nekog stabla. Katkad 
bi se objesio strmoglavce, upravo kao što to i sada 
čine šišmiši. Lako se penjao po drveću pomoću 
pandža na prednjim krilima. Koža na krilima bila 
je pričvršćena za njegov četvrti prst, a sa tri slo- 
bodna prsta mogao se prihvatiti. Ramforinh je imao 
oštre zube, okrenute, začudo, naprijed. Čini se da 
bi natrag upravljeni zubi bili mnogo prikladniji za 
hvatanje riba kojima se taj leteći gmaz hranio; ali 
je očito da su ti naprijed okrenuti zubi ipak služili 
svrsi. 

Pterodaktil nije imao dug rep, kao ramforinh, 
ni toliko oštrih zuba. 

Pteranodon je bio div među pterodaktilima. 
Svojim do četiri metra širokim krilima bio je veći 
od bilo koje današnje ptice. 

Pteranodonova glava bila je razmjerno velika u 
usporedbi s njegovim trupom. Na prvi bi se pogled 
činilo da je taj gmaz bio izuzetak među velikim 
gmazovima s malim mozgom. Mozak svih ptero- 
saura doista je razmjerno veći, ali ne tako velik 
kako bi čovjek pomislio sudeći po veličini lubanje. 
Veći dio njegove čudnovate, nakovnju slične glave 
bio je ispunjen zrakom. 


RAMFORINH (1/18) 


PTERODAKTIL (1/4) 

Učenjaci se ne slažu u tome da li je taj divovski 
gmaz mogao dobro letjeti. Neki smatraju da je 
mogao izvrsno letjeti — da su njegove šuplje 
kosti (jer su mnoge kosti u njega bile šuplje) i 
velika krila savršeno odgovarali toj svrsi. Drugi 
kažu da su mu krila bila slaba i da mu je uprkos 
šupljim kostima tijelo bilo ipak preteško a da bi 
moglo olakšati let. Sigurno je da bi mu jače za- 
derano krilo onemogućilo da leti. Takva ozljeda 
ne bi bila isto što i gubitak jednog ili dva pera s 
krila ptice. Nema također dvojbe da se pteranodon 
vrlo teško ponovo vinuo u zrak, pošto bi se strmo- 
glavio da uhvati kojega malog gmaza, i tako je 
bio prisiljen da se iznenada spusti na ravnu po- 
vršinu. 

Pteranodon se može smatrati posljednjim ptero- 
saurom. Njegov nestanak potkraj doba gmazova 
bio je ujedno i kraj tih letećih gmazova. 

Ptice danas nisu nalik na zmije, kornjače ni 
krokodile. Učenjaci ipak ne sumnjaju da su preci 
ptica bili gmazovi. Ipak ne vjeruju da su to bili 
veliki pterosauri, nego naprotiv, smatraju da su 
to bili mali gmazovi koji su hitro trčkarali naokolo 
na stražnjim nogama i bili dosta lagani i zato spo- 
sobni da sa zemlje poskoče na niske grane drveća. 
Učenjaci misle da su se ljuske tih gmazova poste- 
peno razvile u perje, a njihove prednje noge u 
krila. Gmazovi koji su postali ptice doživjeli su 
još jednu važnu promjenu: postali su toplokrvni. 


Archaeopterix (arheopteriks) je najstarija ptica 
za koju znamo. Ime joj znači starodrevna ptica. 
Arheopteriks bijaše drugačiji nego bilo koja da- 
našnja ptica, i to zbog jedne osobine: imao je 
pandže na krilima kao što su ih imali i leteći 
gmazovi. Vjerojatno se služio i krilima i nogama 
kad se penjao po granama drveća na kojima je 
Živio. 

Ta starodrevna ptica nije imala kljun, nego 
čeljusti sa zubima. Vjerojatno je bila mesojed, a 
možda je živjela hraneći se mrtvim ribama, iz- 
bačenim na obale jezera i mora. 

Koštani dio repa današnje ptice vrlo je kratak, 
a repno perje širi se odatle poput štapića u lepeze. 
U dugačkom repu arheopteriksa bilo je mnogo 
kostiju. Duž toga koštanog repa perje je bilo po- 
ređano u parovima, i to po jedan par iz svakog 
područja koje je odgovaralo jednom repnom kra- 
lješku. 

Arheopteriks je bio velik otprilike kao naša vrana. 
Možda je bio i iste boje kao vrana. Slikari moraju 
zapravo nagađati kakve su boje bile nekadašnje 
životinje. 

Arheopteriks se pojavio davno, još u vrijeme 
dinosaura — prije nekih iso milijuna godina. 
Druga ptica koja se pojavila u doba gmazova, ali 
kasnije nego arheopteriks, bio je hesperornis. 

KI) Hesperornis bijaše velika ptica 
Š // ronilica. Bio je vjerojatno bolje 
Na) / prilagođen ronjenju nego bilo koja 

današnja ptica. Njegovo tijelo, du- 
lje od metar i po, bilo je vrlo vitko, 
a kljun dugačak i oštar. Imao je 
snažne noge, koje su mu izvrsno 
služile kao vesla, i velika, opnata 
stopala. Kao i arheopteriks, hespe- 
rornis je imao mnogo zuba; mogao 


je bez napora čvrsto držati 
ribu koju je ulovio. 

Ta velika ronilica nije 
mogla letjeti. Razlog je je- 
dnostavan: imala je samo 
tragove krila. Nije ni ho- 
dala dobro, jer su joj noge 
bile smještene previše otra- 
ga na tijelu. 

Hesperornis je bio velika 
ptica, ali pravi pernati di- 
vovi prošlosti bile su kopnene ptice, velike otprilike 
kao naši nojevi. Nijedna od tih zaista divovskih 
ptica nije mogla letjeti. 

Jedan od tih nekadašnjih divova koji nisu mogli 
letjeti bio je Phororhacos (fororak), ptica koja je 
živjela u Patagoniji prije nekih 20 milijuna godina. 
Premda drevna ptica, pojavio se dugo vremena 
poslije dinosaura. Fororak je imao glavu široku kao 
što je glava u današnjega konja. Iako je ptica bila 
viša od 2 metra, glava joj je bila nerazmjerno mala. 
Oštra kuka na kraju njenoga kljuna bila je prikladna 
za trganje hrane na komade. 

Najviše ptice koje su ikada živjele bile su moe s 
Novog Zelanda: neke su bile visoke oko četiri 
metra. Kad su prvi bijeli misionari došli u Novi 
Zeland, čuli su priče o pticama koje su bile tako 
velike da su mogle zgaziti i usmrtiti čovjeka. 
Očito je da su se ljudi na Zemlji pojavili prije nego 
su moe nestale. Prvi stanovnici Novog Zelanda 
ubijali su moe radi hrane, pa su vjerojatno prido- 
nijeli istrebljenju tih ptica. 

Jedan drugi starodrevni div koji nije mogao le- 
tjeti naziva se katkada »ptica-slon«. Naučno mu je 
ime Aepyornis (epiornis). Epiornis je živio na 
Madagaskaru. Ta ptica nije bila tako velika kao 
moa, ali su jaja koja je nosila bila kao nogometna 
lopta. Jedno njezino jaje bilo je teško kao nekoliko 
tuceta kokošjih. 

Neki smatraju da i starodrevne ptice koje nisu 
mogle letjeti, a i današnje koje ne lete, potječu od 
onih primitivnih ptica koje nikad nisu naučile 
letjeti. Učenjaci se s tim ne slažu. Oni kažu da su 
na početku sve ptice mogle letjeti, ali da su neke 
izgubile tu sposobnost. Možda im nije bilo po- 

trebno mnogo letjeti da bi došle do hrane ili da bi 
utekle mesojedima. 

Prvi sisavci nisu bili životinje koje bi se isticale 
svojim izgledom. Da je netko u davno doba gma- 
zov. mogao vidjeti te dlakave životinje, većinom 
male kao štakori i miševi, ne bi bio ni pomislio da 
će njihovi potomci jednoga dana zauzeti mjesto 
gmazova kao gospodari svijeta. Ali tako je ipak 
bilo. Eru koja je slijedila nakon doba gmazova 
učenjaci zovu kenozojska era. Kenozoik znači »novi 
život“. Popularno mu je ime »doba sisavaca«. 

Potkraj doba gmazova u mnogim dijelovima 
svijeta klima je postala mnogo hladnija. Ta je 
promjena nepovoljno djelovala na hladnokrvne 
gmazove. Takva klima nije otežavala život pticama, 
jer su bile toplokrvne, a ni sisavcima, koji su 
također imali toplu krv. Njihovo tijelo ostajalo 
je toplo i u hladnoj okolini. 

Dlaka je ranim sisavcima bila od velike pomoći 
jer je vrlo slab vodič topline. Dobro im je služila 
kao čuvar topline njihova tijela, pa su sisavci 
mogli čitave godine biti aktivni, čak i za vrijeme 
vrlo oštrih zima. 

Osim toga, rani su sisavci bili građeni tako da 
su se mogli vrlo brzo kretati. Tako su bili izvan 
dohvata velikih dinosaura-mesojeda, koji su bili 
prilično tromi i nespretni. Većinom su sisavci 1 
sami bili mesojedi, pa im je mogućnost brzog 
kretanja davala veliku prednost. 

Rani sisavci bili su u prednosti pred dinosaurima 
i u tome što su se bolje brinuli za svoje mlade. 
Gmazovi su odlagali jaja 1 napuštali ih. Jaja i mlade 
gmazove, koji su se izlegli iz njih, ostavljali su na 

milost i nemilost mesojedima. Sisavci, naprotiv, 
bar većina njih, kotili su žive mlade. Nosili su 
jaja u svom tijelu dok se nisu razvila u male živo- 
tinje. Poslije rođenja te su se male životinje hranile 
majčinim mlijekom. Na njih se pazilo sve dotle 
dok se nisu same mogle brinuti za sebe. 

Od svega je najvažnije to što su sisavci imali 
razmjerno veći mozak od gmazova. Tako su se 
bolje mogli održati u promjenljivom svijetu. 

Za doba sisavaca — doba u kojem se još uvijek 
nalazimo jer smo i sami sisavci — razvile su se te 
životinje u tisuće vrsta. Doba sisavaca traje već 
nekih milijun godina, pa se mnogo vrsta sisavaca, 
kao što bi čovjek i očekivao, ne samo pojavilo i 
razvilo nego i nestalo. Neki izumrli sisavci bili su 
vrlo veliki. Nije prošlo mnogo vremena otkako su 
nestali veliki dinosauri-mesojedi, a pojavili su 
se divovi među sisavcima. 

Jedan od divovskih sisavaca bio je Megatherium 
(megaterij). Ime mu znači »divovska zvijer«. Me- 
gaterij je bio krezubica. Današnje krezubice ti- 
pavci žive na drveću. To su čudnovate, nespretne 
životinje koje gotovo nepokretno vise sa grana 
drveća. Premda imaju četiri noge, te noge nisu 
dobro prilagođene za hodanje. Megaterij je, na- 
protiv, čitav život provodio na tlu. 

Ta krezubica bijaše bezopasan biljojed. Imao je 
debeo rep i teške stražnje noge. Kad bi sjeo na 
stražnje noge i rep, kao što je to često činio, mogao 
je upotrijebiti prednje noge kao ruke da iskopava 
korijenje ili da lomi grane sa drveća. »Ruke« su mu 
bile tako snažne da je mogao oboriti cijelo manje 
stablo da bi došao do lišća. Kad bi sjeo, bio je 


dvaput viši od čovjeka. Imao je dug, snažan jezik 
kojim je sa drveća otkidao lišće. Oštre, savinute 
pandže bile su mu dobrodošle kad je iskopavao 
korijenje, ali su mu prilično smetale pri hodu. Bile 
su neprikladno savinute, pa ih nije mogao uvući, 
kao što to čine mačke. Takvi nedostaci bili su 
možda uzrok što je megaterij nestao. 

Glyptodon (gliptodon) bijaše jedna od neka- 
dašnjih pasancu sličnih životinja. Bili su to si- 
savci, premda nisu bili dlakavi. Gliptodon je 
katkada narastao velik kao vol. Čitav je bio umo- 
tan u oklop. Kao što vidimo na slici, na leđima 
je imao štit sličan onome u današnjeg pasanca, a 

osim toga koštanu pločicu na glavi, koštane prste- 
nove oko repa i mnogo šiljaka na njegovu kraju. 
Ipak mu oklop nije pomogao. Gliptodon je nestao, 
a neki su njegovi manje oklopljeni rođaci preživjeli. 

Uintatherium  (uintaterij), Titanotherium  (ti- 
tanoterij) i Baluchitherium (baluhiterij) također su 
divovski sisavci koji zaslužuju mjesto u ovom pri- 
kazu nekadašnjih životinja. 

Uintaterij, životinja iz Uinte, naziva se po 
planinama Uinta u SAD, predjelu u kojem je 
živio. Ta velika životinja imala je bar tri para 
rogova na različitim dijelovima svoje ružne glave. 

Titanoterij, divovska životinja, također je bio 


Konj je do oblika koji poznajemo prošao dug razvojni put 
od male životinje koja nije bila veća od lisice. Prvobitni 
slon (dolje) bio je prije 50 milijuna godina donekle nalik 
na prase. 


MEZOHIP 


rogat. Imao je samo jedan par rogova, ali su bili 
vrlo veliki. a nalazili su se tik iza nosa. Pružali su 
se uvis i naprijed. Lubanja te velike životinje bila 
je iza nosa tako ulegnuta da joj je lice imalo oblik 
zdjele za juhu. Nije teško pretpostaviti da ta di- 
vovska životinja nije imala baš mnogo mozga. 

Baluhiterij je živio u Aziji. Bio je rođak današnjeg 
nosoroga, ali od njega mnogo veći, zapravo naj- 
veći kopneni sisavac svih vremena. Ramenima bi 
dosegao visinu žirafe. Bio je vrlo težak. 

Nisu svi izumrli divovski sisavci živjeli samo na 
kopnu. Zeuglodon bijaše rođak današnjih kitova. 
Narastao bi u dužinu od 24 do 27 metara, ali bio je 
vrlo vitak. Da zeuglodon nije nestao davno prije 
nego je uopće bilo ljudi, znali bismo kako su 
stari pomorci dolazili do priča o ogromnim mor- 
skim zmijama. 

Tragom porijekla nekih naših sisavaca možemo 
poći milijune godina unatrag. Možemo vidjeti 
kakve su promjene, u nekim slučajevima vrlo ve- 
like, kod njih nastale otkako su se prvi put pojavili 
na Zemlji. 

Konj je jedan od sisavaca čijim tragom razvoja 
možemo poći. Priča počinje s Eohippusom (eohip), 
»konjem zore« (eos = zora, hipos = konj). 


DANAŠNJI SLON 


PROTOHIP 


Eohip bijaše mala životinja, ne veća od lisice. 
Živio je u močvarnim šumskim područjima na za- 
padu Sjeverne Amerike i Evrope. Konj zore nije 
imao grivu, nego samo nešto krutih dlaka. Imao 
je malen rep, kratak vrat 1 zube kojima je mogao 
žvakati samo mekano, nježno lišće. Najviše izne- 
nađuje to što taj konj nije imao kopita. Imao je 
četiri nožna prsta na svakom prednjem i tri na 
svakom stražnjem stopalu. Osim toga, taj mali 
konj zore imao je posebne kosti na nogama da 
»pokaže« da su njegovi preci jednom bili petoprste 
životinje ravnih stopala, kao u medvjeda. 

Eohip se dobro prilagodio životu u močvarno- 
-šumskim predjelima. Lako je trčao između drveća i 
sakrivao se u njihovoj sjeni pred svojim neprijate- 
ljima mesojedima. Mogao je doseći grmlje i niske 
grane drveća i hraniti se njihovim lišćem. Stopala 
toga malog konja bila su prikladna za hodanje po 
močvarnu tlu. 

U toku vremena mijenjali su se i uvjeti života u 
predjelima u kojima je živio eohip. Močvare su 
presušile 1 tlo nije bilo tako mekano kao prije. 
Drveće je naraslo ondje gdje ga prije nije bilo. I 
eohip se mijenjao iz generacije u generaciju. Poslije 
mnogo stoljeća tako se izmijenio da mu sada 
učenjaci daju novo ime — Mesohippus (mezohip), 
»srednji konj«. 


Po er 


DANAŠNJI KONJ 


Mezohip, velik otprilike kao velik pas ptičar, 
imao je malu grivu, a rep mu je bio duži nego u 
konja zore. I stopala su mu se izmijenila. Imao je 
po tri prsta na svakom stopalu — srednji prst veći 
od druga dva. Taj veliki nožni prst imao je vrlo 
debeo nokat. Bio je to početak kopita. 

Uvjeti života na Zemlji i dalje su se mijenjali. 
U zapadnom dijelu SAD i drugdje gdje je mezohip 
živio klima je postala suha. Mnogo je šuma nestalo. 
Na njihovu mjestu narasla je trava. Da se mezohip 
nije mogao promijeniti, možda nikad ne bismo 
imali naše današnje konje. 

Mezohip se iz generacije u generaciju zaista 
mijenjao. Kad je drveće s niskim granama postalo 
rijetko, zubi su se u njega promijenili tako da se 
mogao hraniti travom. Postao je viši i pokretniji, 
a vrat mu se produljio. Sada, kad se više nije mogao 
sakrivati po šumama, njegova veličina i brzina bile 
su mu korisne. Mogao je trčati brže od svojih 
predaka, a oslanjao se samo na jedan nožni prst 
na svakoj nozi. Ostali prsti nisu dodirivali tlo. Na 
prstima koje je upotrebljavao nokti su već bili 
prava kopita. Na močvarnu zemljištu takva bi ko- 
pita samo smetala. Na suhim travnatim ravnicama 
bila su izvanredno korisna. Taj se prvi konj, koji je 
mogao trčati na svojem srednjem nožnom noktu, 
zove Protohippus (protohip), »prvi konj«. Protohip 
je bio nalik na pravoga konja. 

Konji su postepeno postajali sve veći i gubili 
neupotrebljive prste. Današnji konj nosi znak da 
su njegovi preci jednom imali nekoliko prstiju: 
pod kožom postoje skriveni ostaci posebnih ko- 
stiju. 

Priča o slonovima slična je priči o konju. Prije 
nekih so milijuna godina predak današnjeg slona 


MERITERIJ 

živio je u Africi, a možda i drugdje. To je bila 
mala životinja nalik na svinju ili tapira. Tu malu 
životinju nitko nije vidio živu. Da ju je i vidio, 
nikad ne bi bio pomislio da će njezini potomci 
imati duge surle, goleme uši i velike kljove, od 
kojih je svaka teška više od 40 kilograma. Ta mala 

životinja, za koju se vjeruje da je predak svih slo- 
nova, dobila je ime Moeritherium (meriterij), po 
jezeru Moeris u Egiptu. 

Meriterij je bio zbit i jak. Noge su mu bile 
debele, a vrat kratak. Imao je dvije male kljove, 
zapravo naročito velike zašiljene zube u gornjoj 
čeljusti. Te su čeljusti služile za uzimanje biljne 
hrane. 

Potomci meriterija postajali su iz generacije u 
generaciju sve viši. Budući da su rasli, moralo je 
doći do takvih promjena koje su im omogućile da 
uzimaju hranu s tla. Vrat im se nešto produljio, ali 
ne dovoljno. Najviše su se produljile lične kosti, 
tj. obadvije čeljusti. Kljove su im virile izvan gor- 
njih čeljusti. Isto tako produljili su se i nos i gornja 
usna. Tako se počela razvijati surla. 

Potomci meriterija rasli su i dalje. Vrat im se, 
što je dosta čudno, ponovo skratio. Čeljusti, kljo- 
ve, gornja usna i nos ispružili su se, pa su tako 
nadoknadili ne samo dulje noge nego i kraći vrat. 

Slonovi su i dalje rasli. Tada im se dogodila 
još jedna čudna stvar. Upravo kad im se vrat, 
pošto se najprije bio produžio, ponovo skratio, 1 
njihove donje čeljusti postale su vrlo kratke. 
Umjesto da rastu nadolje, kljove su se savile prema 
gore. Tada su gornja usna i nos ostali visjeti, jer 
nije bilo dugačke donje usne na kojoj bi se mogli 
odmoriti. Razvila se prava surla. Surla se pokazala 
kao izvrsno sredstvo za skupljanje hrane s tla ili 
s grana drveća. Surla je bila takav dobitak da se 
nije gotovo nimalo promijenila u toku nekoliko 
prošlih milijuna godina. 

Prije milijun do dva milijuna godina počeo je 
period koji zovemo ledeno doba. Velika ledena 
prostranstva proširila su se od predjela oko Sjeve- 
rnog pola naniže preko velikog dijela Sjeverne 
Amerike i Evrope. U to su se vrijeme slonovi na- 
daleko rasprostranili. Dvije su vrste bile obična 
pojava u Sjevernoj Americi i Evropi. 

Jedna od njih bio je mastodont. Imao je vunasto 
krzno koje ga je dobro štitilo od hladnoće. Kljove 
su mu bile veće od kljova današnjeg slona. 


Drugi slon koji je u ledeno doba živio u velikim 
krdima u Sjevernoj Americi, Aziji i Evropi bio 
je mamut. Pokrivala ga je oštra dlaka, koja ga je 
štitila od hladnoće. 

Nitko točno ne zna kad se čovjek pojavio na 
Zemlji. Znamo da su ljudi živjeli u Evropi u vrijeme 
posljednjeg dijela velikoga ledenog doba. Ti su 
ljudi živjeli u spiljama. Spiljski ljudi poznavali su 
mamute. Na zidovima spilja crtali su njihove slike. 

Mamuti su spiljskim ljudima bili veoma korisni. 
Snabdijevali su ih hranom. Možda su neke slike 
mamuta na zidovima spilja značile molitve za 
uspješan lov na mamute. 

Spiljski ljudi imali su i druge »prijatelje« među 
divljim životinjama toga vremena. Mnogi su im, 
osim mamuta, služili za hranu. To su bili, među 
ostalima, jelen, moškatni bik, divlja ovca. 

Sigurno je da sve životinje koje su živjele u vrije- 
me spiljskih ljudi nisu mogle biti korisne. Neke su 
bile pravi neprijatelji čovjeku. 

Jedan od neprijatelja spiljskih ljudi bio je spiljski 
medvjed. Da se zaštite od hladnoće, spiljski su 
ljudi u toku zime živjeli u spiljama. U istim spi- 
ljama tražio je sklonište i spiljski medvjed. Mnoga 
se bitka bila zapodjenula između spiljskog čovjeka 
i spiljskog medvjeda. Napadnuti spiljski medvjed 
bio je vrlo opasan. No kad bi spiljski čovjek po- 
bijedio spiljskog medvjeda, dobio bi toplu me- 
dvjeđu kožu kao pokrivač ili odjeću. Spiljski ljudi 
ovisili su o divljim životinjama jer su od njih do- 
bivali odjeću i hranu. 


PRIZOR KRAJ KATRANSKE BARE 


Slika na ovoj strani prikazuje kako su ugibale 
neke životinje ledenog doba. Dio Sjeverne Amerike, 
gdje se danas nalaze SAD, nije za vrijeme velikoga 
ledenog doba bio potpuno pokriven ledom. Na dije- 
lovima Zemlje što nisu bili pokriveni ledom vul- 
kani su izbacivali lavu. Drugdje je iz tla izvirao 
katran i stvarao bare. Nakon kiše voda bi se saku- 
pila na površini katrana u tim bazenima. Životinje, 
kao što su mamuti, konji i deve, zagazile bi u 
bazen da se napoje. Tada bi se uhvatile u ljepljivi 
katran. 

Krikovi uhvaćenih životinja privlačili su me- 
sojede kao što je sabljasti tigar. Bila je to vrlo 
divlja i okrutna životinja. Ime je dobio po dva 
ogromna zuba u gornjoj čeljusti, očnjaka. Tim ve- 
likim očnjacima lako je mogao zaklati drugu živo- 
tinju i derati meso s njezinih kostiju. Ali zubi mu 
nisu koristili kad je i on počeo tonuti u katran. U 
tu se zamku uhvatio mnogi zubati tigar zajedno s 
raznim vukovima i pticama grabljivicama. Mnogo 
je životinja stradalo u katranskim barama, pa su 
one zato i nazvane »smrtonosne katranske bare«. 

Još uvijek smo u kenozojskoj eri — doba sisa- 
vaca. Veliko ledeno doba i vrijeme nakon njega 
često se zove doba čovjeka. To je zapravo dio 
doba sisavaca. Možemo se pitati hoće li sisavci i 
dalje biti vodeće životinje na Zemlji. Ili će za 
stotinu milijuna godina većina današnjih sisavaca 
pripadati nizu drevnih životinja? Nitko to ne može 
reći. Dosad nas malo što navodi na pomisao da 
će čovjek i drugi sisavci biti istisnuti. 


Zemljin dnevnik u kamenu 


OSILI nam pričaju priču o nekadašnjim životinjama. Da nije bilo 

fosila, nitko ne bi ništa znao o trilobitima, dinosaurima, ni o mno- 
gim drugim životinjama koje su izumrle. Po fosilima znamo dosta i 
o drevnim biljkama. Fosili su tragovi života prošlih vremena nađeni u 
stijenama. 


Postoje fosili vrlo različitih vrsta. Fosil može biti cijela životinja zasuta 
u zemlji tako da je njeno tijelo bilo odijeljeno od zraka, pa nije moglo 
istrunuti. Mnogi nekadašnji kukci uhvatili su se u smolu starodrevnih 
borova. Smola ih je sačuvala. Kasnije je i smola zajedno sa stablima 
bila pokopana i postala jantar. Kukci su ostali nepromijenjeni. Sada se 
u mnogim muzejima nalaze komadi jantara i u njemu kukci koji još 
uvijek izgledaju onako kao što su izgledali prije više milijuna godina, 
tj. onda kada su se zalijepili za smolu. 


Na dalekom sjeveru pronađeno je nekoliko mamuta smrznutih u veli- 
kim blokovima leda koji se sačuvao još od vremena velikog ledenog 
doba. Razumije se, kad su izvađeni iz leda, ti su mamuti vrlo brzo 
istrunuli. 


Mnogi fosili samo su otisak. Jedna od slika prikazuje komad stijene 
na kojoj se nalazi nekoliko otisaka trilobita. Priča o svakom trilobitovu 
otisku slična je ovoj: Trilobit je uginuo, a njegovo tijelo palo je na mu- 
ljevito dno mora. Mekani dijelovi njegova tijela brzo su istrunuli. Tvrdi 
se pokrov sačuvao i poslužio kao kalup. Taj se kalup ispunio vapnena- 
stim muljem. Kasnije je istrunuo i tvrdi pokrov, pa je i taj prostor 
ispunio vapnenasti mulj. Kasnije, nitko ne zna kada, vapnenasti se mulj 
skrutio, upravo onako kao što se to dogodilo s okolnim muljem, koji 
se pretvorio u čvrst kamen. 

Fosili lišća na slikama također su otisci. Lišće je na neki način uti- 
snuto u mulj. Lišće je istrulo, ali je ostavilo u mulju svoj otisak. Nakon 
toga drugi je mulj ispunio i taj otisak. Sav mulj stvrdnuo se u čvrstu 
stijenu. Kad se kasnije stijena raskolila, ostao je ispupčen odljev u jednom 
sloju, a kalup u kojem se list otisnuo ostao je u drugom sloju stijene. 


FOSILI: 


Trilobit 
Kukac u jantaru 
List paprati 

Fosilni tragovi stopala također su otisci. Tragovi na slici otisci su 
dinosaura koji je hodao po sloju mekanog mulja. Redovito su se takvi 
otisci ispirali ili bi ih pokvarili drugi otisci nekih drugih stopala na 
istom mjestu. U ovom slučaju prilike su bile takve da otisci nogu nisu 
bili uništeni. Kad se mulj poslije toga stvrdnuo u čvrst kamen, otisci 
stopala su ostali. 

U raznim muzejima nalaze se mnogi kosturi drevnih životinja. Kostur 
životinje kao što je diplodok težak je više tona jer su njegove kosti čvrst 
kamen — petrificirane su. Kost se petrificirala na ovaj način: Životinja 
koja je imala koštani kostur uginula je. Mekši dijelovi njezina tijela dosta 
su brzo istrunuli, ali su kosti ostale i na neki način dospjele u pjeskovit 
ili vapnenast mulj. Dok su bile tako pokopane, voda u mulju postepeno 
je rastvarala materijal od kojeg su se sastojale i na tom mjestu ostavljala 
nešto od stjenovitog materijala. Malo-pomalo, dotad prava kost postala 
je kamena kost. Petrificiran znači pretvoren u kamen. No petrificirana 
kost nije se zapravo pretvorila u kamen. Ona je ponovo sagrađena u 
kamenu. Jednako nastaje i petrificirano drvo. 

Da bi se petrificirane kosti iskopale iz stijena u kojima su nađene, 
potrebno je uložiti vrlo mnogo truda. Jednako je težak zadatak spojiti 
takve kosti da bi konačno oblikovale kostur, kao što je ovaj koji je pri- 
kazan na slici. 

Neki fosili biljaka ili životinja nisu drugo do njihovi čvrsti dijelovi 
koji su se sačuvali onakvi kao što su i bili. Fosil može biti, na primjer, 
ljuštura ili kost koja je ostala nepromijenjena. Iz katranskih bara Kali- 
fornije potječu velike količine kostiju. Te kosti nisu petrificirane, nego 
ih je katran jednostavno sačuvao. 

Vanjska »koža« ili »kora« Zemlje sastoji se od mnogo različitih vrsta 
stijena. Neke se sastoje od pijeska, mulja i valutica što su ih rijeke i 
valovi naplavili u jezera i mora. O tim se stijenama govori kao o stije- 
nama koje su načinjene u vodi. Nazivaju se također taložne ili sedimentne 
stijene. Druge stijene nastale su od vruće, tekuće kamene tvari koja 
dolazi iz dubine Zemlje. Takve stijene neki nazivaju vatrene stijene. 
Katkad se nazivaju i vulkanske stijene. Očito je odakle im to ime. Bu- 
dući da je užarena, stijena je tekuća, pa se prelijeva iz ždrijela ili kratera 
vulkana. Postoje i stijene koje su se izmijenile od onog vremena kad su 
nastale. To su metamorfne stijene. Metamorfan znači izmijenjen. 


FOSILI: 

Otisci dinosaurova stopala 
Okamenjena kost 
Papratnjača 


Različiti slojevi stijena koje tvore Zemljinu koru mogu se smatrati 
stranama Zemljina dnevnika. Ti slojevi pričaju nam priču o Zemlji u 
toku dugih vjekova, iz doba prije nego je igdje na svijetu bilo ljudi koji 
bi mogli pisati o promjenama koje su se tada događale. Duboka usjeklina, 

Lijevo: PJEŠČENJAK 
Desno: MRKI UGLJEN 


U sredini 
Lijevo: GLINENI ŠKRILJEVAC 
Desno: KAMENA SO 


Dolje 
Lijevo: KONGLOMERAT 
Desno: VAPNENJAK 


kao što je Veliki kanjon (klisura rijeke Colorado 
[Kolorado] u SAD), sadrži mnogo kamenih strana 
koje možemo čitati. 

Slojevi stijena što su nastali u vodi takve su 
strane koje nam pričaju najviše priča o nekadašnjim 
biljkama i životinjama. To nas ne iznenađuje, jer i 
mulj i voda imaju značajnu ulogu u stvaranju fo- 
sila. 

Pješčenjaci i vapnenjaci vrlo su obične taložne 
stijene. Pješčenjaci, kao što im kaže ime, sastoje 
sc od čvrsto spojenih zrnaca pijeska. Glineni škri- 
ljevac sačinjen je od mulja. Vapnenjak je nastao 
od vapna koje se nalazilo u vodi i koje se, nakon 
nekih promjena, u obliku vapnenca taložilo na 
njezino dno. Tko je god vidio vapnenu naslagu 
što se nakuplja na unutrašnju stijenku čajnika može 


zaključiti da u vodi ima mnogo vapnenca. Vapne- 
nac može nastati i od ljuštura vodenih životinja. 
Mnogobrojne životinje uzimaju vapnenac iz vode 
jezera i mora da bi od njega izgradile svoje ljušture. 
Pošto životinje uginu, njihove ljušture potonu na 
dno vode. Životinje s ljušturama živjele su i ugi- 
bale u tako velikim količinama da su na mnogo 
mjesta izgradile debele slojeve vapnenca. Komad 
vapnenca sačinjen je katkad gotovo isključivo od 
mnoštva fosilnih ljuštura. 

Konglomerat je drugi kamen što je nastao u 
vodi. “To je obično pješčenjak koji sadrži i valutice. 
Valutice se jasno vide na slici. 

Ugljen se ne sastoji od sedimenata ispranih u 
jezeru ili moru, nego je nastao od pokopanih šuma. 
U ugljenu se nalaze mnogi biljni fosili. Po njima 


VELIKI KANJON 


ERUPTIVNE STIJENE: 


PLOVUĆAC 


OPSIDIJAN 


BAZALT 


možemo reći kakvo je drveće raslo za vrijeme uglje- 
nog doba. Katkad se u slojevima ugljena mogu 
naći i fosilni ostaci životinja. 

Kamena sol također je jedan od vodenih taloga. 
Budući da morska voda sadrži sol, ne iznenađuje 
nas što su se na dnu mora mjestimično formirali 
slojevi soli. U kamenoj soli obično nema fosila. 

Slojevi taložnih stijena govore mnogo više o po- 
vijesti Zemlje nego o tome kakve su biljke i živo- 
tinje ondje nekad živjele. Oni pričaju o mjestima 
gdje su nekad bila stara jezera i mora. Kopno i 
more nisu ostali vjekovima jednaki. 

Iz karte na II. str. vidimo da je Sjeverna Ame- 
rika izgledala posve drugačije u vrijeme kad se 
stvarao ugljen. Veliki morski rukavi širili su se 
tisućama kvadratnih kilometara onog područja koje 
je danas kopno. Učenjaci su sigurni da je to tako 
jer su ondje pronašli slojeve taložnih stijena koje 
su nastale još u ugljeno doba. 

Slojevi stijena kroz koje je rijeka Kolorado ure- 
zala Veliki kanjon taložne su stijene, osim onih sa- 
svim na dnu provalije. Ti slojevi govore da je u 
toku mnogih stoljeća ovaj dio svijeta prekrivala 
voda. Po stijenama koje leže ispod površine uče- 
njaci mogu čitati priču o kopnu i moru za svaki 
dio svijeta. 

Oni koji znaju kako valja čitati kameni dnevnik 
Zemlje, mogu iz taložnih stijena čitati i o promje- 
nama klime tih prošlih vremena. Kamena sol, na 
primjer, lakše se formira kad je klima suha, pa voda 
iz jezera i mora brzo hlapi. Fosili nađeni u talož- 
nim stijenama također pomažu u stvaranju priče 
o promjenama klime. Otkriće fosila palma i drugih 
južnih biljaka na Grenlandu pokazuje, na primjer, 
da je Grenland bio nekad mnogo topliji nego što 
je danas. 

Crteži na dnu ovih dviju strana prikazuju kako 
nastaje vulkan. Vruće 'stijene dolaze na površinu 


KAKO JE GRAĐEN VULKAN 


iz dubine Zemlje. Dok su pod površinom, zovu se 
magma. Kad se izliju na površinu, zovu se lava. 
Vulkan se katkada izlijeva takvom snagom da ko- 
made tekuće stijene izbaci visoko u zrak. Izbačeno 
kamenje ohladi se, otvrdne i pada kao pepeo u 
blizini otvora iz kojeg je izašlo. Tako se oko otvora 
postepeno sagradi brežuljak u obliku stošca. 

Lava koja teče iz vulkana nadograđuje brežuljak 
koji postaje planina. Lava koja se izlije iz vulkana 
može se vrlo brzo ohladiti. Može se ohladiti tako 
brzo da u njoj ostane mnogo prostora, upravo kao 
i u šljaki koja izlazi iz željezare. Kad se lava izlije- 
vala, taj je prostor bio ispunjen plinom. Tako obli- 
kovana stijena zove se plovućac. Plovućac je tako 
lagan da pluta na vodi. 

I opsidijan je stijena koja je nastala od brzo 
ohlađene lave. Izgleda kao staklo, pa se često i 
naziva »vulkansko staklo«. Najčešće je blistavo crn. 

Tuf, često zvan vulkanski tuf, eruptivna je sti- 
jena koja je nastala od vulkanskog pepela. Nalik je 
na skrućeni pepeo vruće ugljene peći. 

Bazalt se stvara od lave koja se hladi prilično 
polagano. Kao što se vidi na slici, to je zagasito 
crna stijena. Bazalt je dosta rasprostranjen. Na ne- 
kim mjestima postoje vrlo debeli slojevi te stijene 
kamena. Sloj bazalta može se rascijepiti u šesto- 
strane stupove. Veliki stupovi od bazalta mogu se 
vidjeti duž rijeke Kolumbije u Oregonu. »Đavolja 
stražarnica« u Kaliforniji i »Nasip divova« u Irskoj 
također su sačinjeni od bazaltnih stupova. 


Kad dođe nadomak površini, magma se može 
ohladiti i očvrsnuti u krutu stijenu. Vrlo je raspro- 
stranjena eruptivna stijena granit. On se formira od 
magme koja očvrsne ispod površine. Neki je granit 
više crven nego siv, kao ovaj na slici. Granit uvijek 
sadrži tamne kristale koji ga čine pjegavim. Premda 
je nastao u podzemlju, često se nalazi na površini 
ako su se stijene iznad njega istrošile. Granit je 
vrlo čvrst, pa se naziva vječni kamen. Dobro se 
glača. 

Postoje mnoge druge eruptivne stijene. Neke se, 
kao granit, ispod površine Zemlje hlade tako po- 
lako da se u njima formiraju dovoljno veliki vidljivi 
kristali. Drugi, kao plovućac, opsidijan i bazalt, 
stvaraju se od lave koja se izlijeva iznad površine 
Zemlje, pa su kristali u tim stijenama, ako ih ima, 
vrlo sitni. 

Iz strana što ih u Zemljinu dnevniku čine erup- 
tivne stijene učenjaci mogu utvrditi da su nekad 
postojali vulkani i u onim dijelovima svijeta gdje 
ih danas nema. Oni također mogu reći da se u 
prošlosti mnogo puta dogodilo da su se u Zemlji 
otvorile velike pukotine koje su omogućile da se iz 
njih izlije lava. 


Metamorfno stijenje u Zemljinoj kori nalik je na 
strane koje su nanovo napisane. Kad su već slojevi 
nekih stijena bili formirani, događalo se katkada 
da se Zemljina kora pomicala i gnječila slojeve u 
velike nabore. Magma katkada takve slojeve po- 
tisne odozdo. To potiskivanje i vrućina uzrokuju 
da se stijene mijenjaju. Mramor, slejt i kvarcit 
obične su metamorfne stijene. Nekad je sav mra- 
mor bio vapnenac, sav slejt glineni škriljevac, a sav 
kvarcit pješčenjak. Na isti način nastao je kameni 
ugljen od mrkog ugljena, mikašist od konglomerata 
ili različitih drugih stijena, a gnajs od granita. 

Kvarcit je izvanredno trajna stijena. Katkada su 
ulice popločene blokovima kvarcita u obliku cigle. 
Od kvarcita su često i opeke kojima se oblažu vi- 
soke talioničke peći. 

Gotovo svatko zna za škriljevac. Odavna se upo- 
trebljavao za školske pločice i za pokrivanje kro- 
vova. Neki škriljevac može se rascijepiti u vrlo 
tanke listove glatke površine. Nije svaki škriljevac 
sive boje: jedan je crven, drugi zelen, a treći pur- 
purnocrven. Prema boji, i drugim osobinama, škri- 
ljavci imaju različite nazive. 

Od svih metamorfnih stijena mramor je najljepši. 
Dade se fino polirati. Bijeli je mramor najčistiji, 
ali mramor može biti i zelen, ružičast, crven ili 
crn. Neke vrste obojenog mramora išarane su bije- 
lim prugama. Kameni je ugljen čistije gorivo nego 
mrki ugljen. Ne drobi se u prašinu i vrlo malo 
dimi kad gori. 

Mikašist svjetluca zbog toga što se u njemu na- 
lazi tinjac. U toj je stijeni često uklopljen granat. 
Granat u mikašistu vidi se na slici. 

Djelovanje vrućine i tlaka pretvorilo je tamne 
mrlje u granitu u pruge. Prugasti granit drugo je 
ime za gnajs. 

Valutica je komadić stijene bilo koje vrste. Šaka 
kamenčića što ih čovjek obično pokupi na žalu 
može pripadati i taložnom i eruptivnom i meta- 
morfnom stijenju. Mnoge su valutice dospjele na 
žal dugim putem — neke su izbacili valovi, a neke 
su sanijele s brda u dolinu nagle bujice ili spori 
ledenjaci velikoga ledenog doba. 


o sa RAMa = 


Hrapavi rubovi kamenčića izglade se na puto- 
vanju. Voda je neke valutice tako izgladila da je 
teško utvrditi kojoj vrsti stijena pripadaju ako ih 
ne raskolimo. Čak i najsitniji kamenčić može nam 
ispričati priču o drevnim jezerima, morima, vul- 
kanima, tokovima lave ili o nabiranju Zemljine 
kore u brežuljke i planine. 

Stijene se sastoje od onog što učenjaci zovu mi- 
nerali. Stijena može biti izgrađena od jednog mine- 
rala, ali većina stijena sadrži ih više. Minerali se 
često oblikuju u kristale. 

Kristali se formiraju u nekoliko oblika i veličina. 
Svaka vrsta minerala ima svoj određeni oblik. Kri- 
stali biotita, na primjer, tanki su listići. Kristali 
kvarca šestostranična su oblika, kristali feldspata 
četvorostranični, a kristali turmalina imaju oblik 
trostranih prizmi. Kao što se vidi na slici, kristali 
granata imaju mnogo ploha. Obično ih je 12 ili 24. 
Vrlo su rijetki minerali koji nemaju kristalnu građu. 

Najčešće granit sadrži ova tri minerala što se 
vide na slici. U svakom su granitu kristali kvarca i 
feldspata. Tamni kristali, nalik na mrlje, često su 
biotit, ali mogu biti i neki drugi tamniji minerali. 

Kristali u granitu nisu uvijek tako veliki, ni tako 
pravilni, kao ovi na slikama. Ali ipak nije teško 
prepoznati ove tri vrste. Premda je granit čvrsta 
stijena, vjetar i voda mogu ga razbiti. Mnogo pi- 
jeska na našim žalima potječe od takvog granita. 
Zrnca pijeska sitni su kristali kvarca. 

Budući da ima mnogo različitih vrsta minerala, 
potrebno ih je dugo proučavati da bi se svi dobro 
upoznali. Kristali nekih minerala tako su lijepi da 
ih upotrebljavamo kao dragulje. Dijamanti, rubini, 
safiri, hemeraldi i ametisti samo su neki od njih. 
Ametisti su jeftinije drago kamenje. Ti su kristali 
kvarca lijepe ljubičaste boje, jer sadrže sitne koli- 
čine mangana. 

Iz minerala koji se nalaze u sastavu stijena Ze- 
mljine kore potječu i zlato, srebro, željezo, kositar 
i mnogi drugi metali. Jasno je da su Zemljine 
stijene prava pravcata riznica. Neki slojevi tih 
stijena sadrže više blaga nego drugi, ali svi oni 
imaju udjela u priči o Zemlji. 

Živi svijet 


7 ivi svijet se sastoji od mnogo tisuća vrsta bi- 
ljaka 1 životinja. Neke među njima, na primjer 
bacili tifusa i papučica, tako su sitne da ih ne 
možemo vidjeti bez mikroskopa. Druge su tako ve- 
like da im težina iznosi mnogo tona. Neke prožive 
cijeli svoj život u vremenu koje je kraće od jednog 
dana. Druge nisu još stare ni tada kad dožive 
100 godina. Ali sva su živa bića ipak na izvjestan 
način međusobno slična. 

Sva se živa bića djelomično sastoje od one zago- 
netne žive tvari koja se zove protoplazma. Sagra- 
dena su od sitnih blokova protoplazme koje nazi- 
vamo stanice. I bacil tifusa i papučica jednosta- 
nični su. Takve su i mnoge druge biljke i živo- 
tinje. Veće biljke i životinje mogu se sastojati od 
milijarda stanica. 

U svih živih bića, čak i u najsitnijih, postoji 
neka pravilnost u organizaciji tijela. Hrast ima ko- 


BACILI TIFUSA 


rijenje, deblo, grane, lišće, cvjetove i sjemenke. 
Tigar ima trup, glavu, rep, oči, uši i usta, a da 
ne spominjemo mnoge organe u njegovu tijelu. 
Čak i papučica ima otvor kroz koji uzima hranu i 
trepetljike slične dlačicama kojima se kreće vodom. 

Sva živa bića u mnogo čemu imaju iste potrebe. 
Sva moraju imati hranu, vodu i kisik. 

U svim živim bićima zbivaju se kemijske pro- 
mjene. Hrana im daje energiju i stvara novu živu 
tvar. Stara tvar se troši. Istrošene i neprobavljene 
tvari valja odstraniti iz tijela. 

Sva živa bića imaju sposobnost da rastu. Sva se 
mogu razmnožavati i stvarati sebi slična bića. Sva 
se mogu kretati. Tačnije rečeno, većina biljaka, a 
i neke životinje, cijeli svoj život provedu na jednom 
mjestu, ali se u tijelu svakoga živog bića ipak vrši 
neko kretanje. 

Štaviše, na svim živim bićima očituju se neke 
promjene kao odgovor na promjene koje se deša- 
vaju u njihovoj okolini. Listovi nekih osjetljivih 
biljaka sklope se kad ih štogod dodirne. Mali ma- 
čić ogrebe kad ga netko uznemiri. Suncokret se 
okreće prema suncu. Slon »zatrubi« kad se uplaši. 

Sve su biljke i životinje u mnogo čemu nalik 
jedna na drugu. Može se činiti čudno, ali nije lako 
reći koliko se sve biljke razlikuju od svih životinja 
jer, zapravo, ne postoji pouzdan i brz način da se 
potpuno utvrdi razlika između biljke i životinje. 
Razumije se, ne bi bilo teško naći dvadeset osobi- 
tosti po kojima se žaba krastača razlikuje od otrovne 
gljive, ali te osobitosti ne bi vrijedile za sve biljke 
i životinje. 

Jedna je od velikih razlika između krastače i 
otrovne gljive to što krastača može skakutati na- 
okolo, a gljiva mora cijeli svoj život provesti na 
jednom mjestu. Nasuprot tome, neke se biljke 


SLUZNJAČA 


PAPUČICA 


mogu kretati, a neke 
životinje ne mogu. Lupar, 
na primjer, premda je životinja, 

živi pričvršćen uz stijenu ili neki 

drugi čvrst predmet. Bacil tifusa je biljka, 
ali se ipak svojim sitnim trepetljikama može 
kretati vodom. 

Krastača ima oči, uši, kosti, mišiće i mozak. 
Gljiva nema ništa od svega toga, ali to nema ni 
sitna papučica. 

Mnoge su biljke zelene. Ali gljive su biljke, a 
nisu zelene. 

Većina životinja brzo se prilagođuje kad nastanu 
promjene u njihovoj okolini, ali osjetljiva biljka 
brže to čini od puža. 

Stanice većine biljaka imaju stijenke od tvari 
koju nazivamo celuloza. U pravilu, stanice živo- 
tinja nemaju celulozne stijenke. No, ni ta razlika 
nije pouzdan znak po kojemu bismo uvijek mogli 
razlikovati biljku od životinje. 

Kako, dakle, učenjaci mogu biti sigurni da li je 
živo biće biljka ili životinja? U nekim slučajevima 
to i ne mogu pouzdano odrediti. Sluznjače, na pri- 
mjer, neki učenjaci smatraju biljkama, a drugi ži- 
votinjama. Jedan dio svog života one se kreću kao 
životinje, a i ponašaju se tako. Zatim se prestanu 
kretati i tada su u mnogočemu nalik na neke pli- 
jesni. 

Postoje i drugi slučajevi koji zbunjuju. Neka 
živa bića iste su zelene boje kao i biljke, a po 
drugim svojstvima više su nalik na životinje. Takvi 
čudni slučajevi ipak su dosta rijetki u usporedbi 
s onim stotinama tisuća živih bića koja su nedvoj- 
beno ili biljke ili životinje. Za većinu živih bića 
lako je reći da li su životinje ili biljke. Tako je, 
na primjer, kokot životinja, a kokotić biljka. 


\ 
o 2 = 
_ ž s S 
_ S u - S 
: = he 2 


»/> ——_DVvINSafIvuss3g 
P= E : 


Pa S2\ 
3 = gg = be Z ; 
Ma a. a sono"? SN e ga (3 
homa sa 2% / 


ole 
* 
Ne 
ME h) 


| su 


PRAŽIVOT, 
ti 


RAŽIVOTINJE 


Životinjsko carstvo 


ANAS je poznato gotovo milijun vrsta životinja. Broj onih koje još 
DDišsu otkrivene možda je još i mnogo veći. Budući da su neke živo- 
tinje mikroskopski sitne, ne iznenađuje što se nove još i sad neprestano 
otkrivaju. 

Pošto su učenjaci sve te različite životinje usporedili jedne s drugima, 
izradili su klasifikacionu shemu. Glavne skupine u podjeli životinjskog 
carstva zovu se koljena. Ima ih ukupno oko 20; neka koljena sastoje se 
od malo poznatih životinja. Koljena su podijeljena u razrede, razredi 
su podijeljeni u redove, redovi u porodice, porodice u rodove, a rodovi 
u vrste. 


Crvenkasti leptir admiral jedna je životinjska vrsta ili species. Spada 
u rod Vanessa. Svaka životinja ima naučno ime koje označava njezin 
rod i vrstu. Naučno je ime za crvenog admirala Vanessa atalanta. Ime 
je latinsko, kao i sva naučna imena. Ime danjeg paunčeta u istom rodu PAUK 
je Vanessa io. Leptiri Vanessa spadaju u porodicu leptira riđe. Ta je 
porodica u redu kukaca ljuskastih krila — leptira. Leptiri su prema 
tome jedan red u razredu kukaca. Kukci su dio koljena životinja na- 
zvanog člankonošci ili Arthropoda. 


OSTRIGA 


Slika na prethodnoj strani daje pregled životinjskog carstva. Na njoj 
su najjednostavnije životinje na dnu, a najrazvijenije na vrhu. Pret- 
postavlja se da sve današnje životinje vuku porijeklo od pradavnih 
sitnih, jednostaničnih životinja — prvobitnih praživotinja — protozoa, 
kako se nazivaju u nauci. 


Kralješnjaci — životinje s kralješnicom — danas su najuočljivije živo- 
tinje na Zemlji. Ali po broju one su još uvijek daleko, daleko iza živo- 
tinja bez kralješnice — beskralješnjaka. Premda su životinje bez kra- 
lješnice izgubile visok položaj koji su u svijetu zauzimale stotine mili- 
juna godina, ipak one danas čine 959% svih vrsta životinja. Životinje 
naslikane na ovoj strani samo su neke od mnoštva beskralješnjaka. 


CRVENI ADMIRAL 


Postoji pet velikih grupa životinja s kralješni- 
com. To su ribe, vodozemci, gmazovi, ptice i si- 
savci. Kralješnica se sastoji od posebnih kostiju, 
zvanih kralješci. Po tim malim kostima kralješnjaci 
su i dobili ime. Uz kralješnicu imaju i druge kosti. 
Njihove kosti čine kostur koji tvori čvrstu osnovu 
njihova tijela i daje mu oblik. 

Tri od ovih velikih grupa hladnokrvne su živo- 
tinje. Toplinom koja im je potrebna za život opskr- 
bljuju se iz okoline u kojoj žive. U tom pogledu 
one su slične životinjama bez kralješnice. Te tri 
grupe koje imaju hladnu krv jesu ribe, vodozemci 
i gmazovi. Ptice i sisavci su toplokrvni. Veći dio 
topline dobivaju sagorijevanjem hrane koju jedu. 
Topli su čak i onda kad je njihova okolina hladna. 

Pastrva je riba, to znamo. Sve su ribe vodene 
životinje. Imaju peraje, a ne noge. Ribe dišu škr- 
gama. Neke se vrste mogu još i na drugi način 
opskrbljivati kisikom. Većina riba, iako ne sve, 
pokrivene su ljuskama. 

Zelena žaba je vodozemac. Vodozemci ili amfi- 
biji nazvani su po mjestima na kojima provode 
Život. »Amphibios« znači onaj koji živi na dva 
mjesta — u vodi i na kopnu. Vodozemac redovito 
počinje život u vodi. Dobiva kisik iz vode putem 
škrga, kao i riba. Nema nogu. Kasnije postane ži- 
votinja koja udiše zrak. Razviju mu se noge i 
pluća. Takav je općenito put razvoja vodozemaca. 

KROKODIL 


Vodozemci nemaju ljusaka. Koža im je gola i re- 
dovno vlažna. 

Krokodil je gmaz. U gmazova su noge kratke, 
ako ih imaju. Zmije, koje čine jednu skupinu gma- 
zova, nemaju nogu. 

Većina gmazova kopnene su životinje, iako ovaj 
na slici gore provodi većinu vremena u vodi. Čak 
i oni koji provode veći dio vremena u vodi izađu 
na kopno da izlegu jaja. 

Gmazovi su građeni slično kao odrasli vodo- 
zemci, ali se razlikuju od njih u dvjema važnim 
osobinama: dišu plućima cijelog života i koža im 
je, osim nekih iznimaka, pokrivena ljuskama. Su- 
protno mišljenju uvriježenom u narodu ljuske su 
im suhe, a ne sluzave. 

Grlica je, kao što znamo, ptica. Ptice se od svih 
drugih životinja razlikuju po perju. Ptice su zaista 
toplokrvne. Tjelesna temperatura nekih vrsta iz- 
nosi 42 C. 

Sve ptice udišu zrak. Imaju pluća cijelog života. 
Prve ptice imale su zube. Danas ih nemaju. Umje- 
sto toga imaju mišićni želudac u kojem se hrana 
melje. 


ZELENA ŽABA 


POTOČNA 
PASTRVA 


Svinja je sisavac. Sisavci se zovu po tome što 
sisaju majčino mlijeko. Svi sisavci hrane svoje mla- 
de mlijekom. 

Kao što je već istaknuto, sisavci su toplokrvni. 
U tome su kao i ptice. Dišu plućima za čitava 
života. Po tim svojstvima slični su pticama i gma- 
zovima. Svi imaju meko krzno ili dlaku. Dlaka kao 
i mliječne žlijezde omogućuju nam da sisavce razli- 
kujemo od svih ostalih životinja. 

Čovjek bi očekivao da svaka od tih skupina živo- 
tinja s kralješnicom može biti posebno koljeno. Ali 


AMERIČKA GRLICA 
(ZENAIDURA) 


SVINJA _ 
PASMINE DJUROK-DŽERSI 


usprkos razlikama one su međusobno u mnogome 
tako slične da ih učenjaci svrstavaju zajedno u 
jedno koljeno. Spomenutih pet skupina nije sve 
što pripada u jedno koljeno. One tvore potkoljeno. 
Plaštenjaci i neke druge manje poznate životinje 
uvrštene su zajedno s kralješnjacima u koljeno 
svitkovci. Ti »niži« svitkovci nemaju kralješnice, 
ali barem za dijela života imaju uzduž leđa ela- 
stičnu šipku koja služi istoj svrsi. Taj se čvrsti 
potporanj zove svitak. Kralješnjaci imaju svitak u 
ranom stadiju razvitka. 


REBRAŠ LOPTAŠ MORSKI KLOBUK 


Životinje morskog žala 


Me su obale i danas obitavalište tisuća pokreće se morska voda, a obalu tuku veliki va- 
vrsta životinja bez kralješnice, kao što su to lovi. Neke od tih životinja prepuštaju se plimi i 
bile i prije pola milijarde godina. Za plime i oseke valovima, neke se skrivaju u pijesak kad se voda 

za oseke povuče i tu čekaju da se vrati plima. 
Ima ih koje se jednom za čitav život pričvrste za 
stijene duž obale. Vrlo mnogo životinja morskog 
žala zaštićeno je tvrdim pokrovom. Ali druge, kao 
uhati klobuk, obični rebraš i morski cjevnjak-loptaš 
nemaju uopće tvrdih dijelova. 

Loptaš je jedan od rebraša. Rebraši spadaju u 
onaj važni dio životinjskog svijeta koji mnogim ve- 
ćim životinjama oceana služi za hranu. Dobili su 
ime po češljastim rebrima kojima plivaju. Ta rebra 
sastoje se od sitnih pločica koje su spojene kao 
zupci u pravog češlja. Rebra su poredana u osam 
redova. 

Razni su rebraši lijepi i danju i noću kad u tami 
svijetle. 

Ove male životinje hvataju plijen dugim ljeplji- 
vim lovkama. 

Morski cjevnjak loptaš i morski klobuk pripa- 
daju skupini koju nazivamo žarnjaci. Morski cjev- 
njak nije jedna jedina životinja. To je čitava za- 
druga malih životinja. Sve su te životinjice spojene, 
ali ne izgledaju sve jednako i ne vrše istu vrstu 
posla. Jedne životinje u toj zadruzi brinu se za 
prehranjivanje: love hranu i probavljaju je. Druge 
zaštićuju zadrugu od neprijatelja. Neke vrše ulogu 
osjetila opipa, a ima ih koje stvaraju jaja za ras- 
plod. 

»Jedro« u morskog cjevnjaka je malen mjehur 
ispunjen plinom. Ono drži zajednicu na površini 
mora i tako joj omogućuje da pluta. 

Morski cjevnjak ima i otrovne žarnike kojima 
može ubiti čak i oveću ribu. Neki su cjevnjaci tako 

dekorativnih oblika i boja da ih ubrajamo među 
najljepše životinje uopće. 

Većina rebraša plovi daleko po pučini, ali za 
jakih oluja neki dospiju do obale. Ima rebraša s 
kojima morem putuju i neke ribice. Nazivamo ih 
cjevnjakove ribice. Moglo bi se činiti da su ribice 
zbog toga u opasnosti. No iz nekih neobjašnjenih 
razloga njihov ih suputnik ne dira svojim žarni- 
cima. Rebraši su nježne građe. Jedni su krasnih 
pastelnih boja, drugi su prozirni. 

Morski klobuk jedan je od mnogih pravih rež- 
njaka. Plovi lijeno naokolo otvarajući i zatvarajući 
svoj klobuk. Usta morskoga klobuka na donjoj su 
strani njegova tijela, koje je nalik na kišobran. Oko 
usta vise resasti krakovi. Njima hvata životinjice 
kojima se hrani. I dugačkim lovkama morski klo- 
buk lovi hranu. Na njima su mnogi sitni žarnici 
puni otrova. Kad neka životinjica dodirne lovku, 
odmah je pogodi otrovni žarnik. Nakon toga klo- 
buk je pojede. Kao loptaš, tako i neki morski klo- 
buci svjetlucaju. 

Dražesne oblike, od kojih je jedan ovdje nacrtan, 
grade sitne životinje koje se zovu morske lepeze. 
Te se životinjice ne kreću slobodno; one ostaju na 
mjestu, a od okolne vode ograde se vapnenastim 
pokrovom. Pošto uginu, iza njih ostanu njihove ka- 
mene kuće. 

Morsku lepezu, morski klobuk i cjevnjaka lop- 
taša neki zovu jednim imenom mješinci. Koralji i 
cvijeću slične moruzgve također pripadaju toj sku- 
pini životinja. Mješinci su gotovo svi redom sta- 
novnici mora. 

KOPONOŽAC 


CIPREJA 
(PUŽ KAURI) 

Od životinja koje žive na morskom žalu mnoge su mekušci. 
Naučno im je ime Mollusca (moluska). Ime im potječe od la- 
tinske riječi koja znači mekan. Tijelo im je mekano. Nemaju 
nikakve kosti, ali gotovo svi imaju tvrde ljušture. 

Sve ljušture nacrtane na ovoj stranici ljušture su mekušaca. 
Jasno je da različiti mekušci stvaraju različite oblike ljušture. 

Puzlatka, čunak, volak i cipreja pripadaju skupini mekušaca 
koji se zovu Gastropoda, što znači trbuhonošci. To su puževi. 
Oni pužu pomoću širokog stopala i nose svoje kućice, ljušture, 
na leđima. Mogu se i uvući u kućicu da se zaštite. 

Ljuštura puža sva je od jednog komada. Često je zavojita. 
Ljuštura u svih puževa samo je od jednog komada. Ti se me- 
kušci često nazivaju »Univalvi«. Univalvi znači »jedna vrata«. 
(Ljuštura puža ima, naime, samo jedan otvor.) 

Svi puževi imaju osobit jezik. Na njemu se nalazi mnogo 
redova sitnih »zuba«. Svojim jezikom mekušac ove skupine može 
s kamena oljuštiti male biljke, veće biljke razderati u komade, a 
neki čak mogu i prosvrdlati tvrdu ljušturu druge životinje. 

Koponošci su druga skupina mekušaca, i to ne velika. Kopo- 
nošci se ne kreću kad odrastu. Žive na jednom mjestu zakopani 
glavom u pijesak, iz kojega viri samo njihova ljuštura. 

Školjkaši pripadaju velikoj skupini mekušaca koja se naziva 
Pelecypoda. Pelecipoda znači sjekironošci. Mekušci te velike 
skupine često se nazivaju i »Bivalvi«, jer njihove ljušture imaju 
»dvoja vrata«. U tu skupinu spadaju sve srčanke, kamenice, 
dagnje, češljače i mnogi drugi školjkaši. 

Školjkaši uopće nemaju glave. Većina ih ne puže naokolo 
pomoću stopala, kao što to čine puževi. Oni svoje stopalo upo- 
trebljavaju kao oruđe za ukopavanje u pijesak ili mulj, a samo 
se katkada pomoću njega kreću. 

Neki su narodi upotrebljavali školjke kao novac. Cipreja i 
koponožac imaju tvrde i blistave ljušture, koje su se u tu svrhu 
vrlo mnogo upotrebljavale. Za prvih dana postojanja SAD i 
bijeli ljudi i Indijanci upotrebljavali su kao novac ogrlice od 
sedefastih kuglica sličnih biseru. Taj novac, zvan »vampumx«, 
bio je napravljen od vrlo tvrde ljušture. 

Cephalopoda [cefalopoda] — što znači glavonošci — bili su 
milijune godina strah i trepet mora. Današnji su glavonošci 
indijska lađica i lignji. Glavonožne životinje čine treću glavnu 
skupinu mekušaca. 

Umjesto širokog stopala glavonožac ima izvjestan broj »ručica« koje 
okružuju njegovu glavu. Ručice mu pomažu kada sakuplja hranu. Na tim 
ručicama redovito su prianjalke. Na glavi glavonošca nalaze se oči koje 
su bolje razvijene nego u bilo kojeg beskralješnjaka. 


Zbog oblika njihova tijela lignje katkad nazivaju morske strijele. Po 
strani tijela u njih su dvije peraje. Pokretanjem tih peraja liganj može 
polagano plivati. No on pliva i na drugi način, i to brže. Ispod glave ima 
cijev koja se zove »lijevak«. Kad kroz taj lijevak snažno potjera vodu, liganj 
se može vrlo brzo pokrenuti. 


Dvije lignjeve ručice mnogo su duže od ostalih osam. Progoneći ribu, 
da bi je uhvatio i pojeo, liganj pojuri naprijed i uhvati je sa te dvije duge 
ručice. Ovim ručicama privuče zatim ribu do drugih ručica, koje pridrža- 
vaju plijen sve dok ga liganj ne pojede. 

Kad liganj pokuša pobjeći od neprijatelja, obično pojuri natrag. Ima 
još jedna dobra »varka« koja mu pomaže u bijegu: liganj u more iscijedi 
tamnu tintu. Katkad se tintom uspije zakloniti od neprijatelja, a katkad 
ga samo iznenadi. I jedno i drugo omogućuje mu da utekne. 


Liganj ima još jednu mogućnost da se zaštiti: boja mu se mijenja prema 
boji okoline. 

Lignji duž obala obično nisu dulji od šezdesetak centimetara, ali u du- 
binama postoje i divovi, dugi po nekoliko metara. Prianjalke su im velike 
kao šalice za čaj. 


Liganj nema ljušture, kao što se vidi i na slici. Unutar njegova mekanog 
tijela nalazi se komad rožnate ljušture. Nasuprot tome, indijska lađica ima 
jednu od najvećih ljuštura. Ljuštura — kućica indijske lađice sastoji se 
od mnogo prostorija ili soba. Kad je ovaj glavonožac mlad, njegova kućica 
ima samo jednu sobu. Kako životinja raste, tako se postepeno izgrađuje 
jedna soba za drugom. Na kraju, kuća ima više soba, ali životinja živi samo 
u sobi koja je izrasla posljednja. 

Drugi poznati glavonožac — hobotnica — uopće nema ljušture. Velike 
hobotnice, s raširenim krakovima, mogu doseći i nekoliko metara. One su 
vjerojatno svojim morskim susjedima isto toliko strah i trepet koliko su 
to bili i neki od starodrevnih glavonožaca. 

MORSKI PAUK 


UKA RAKOVICA 


KOZOREPAC 


Rakovice, jastozi, morski pauci obične su 
životinje uz morsku obalu. Oni su među- 
sobno prilično bliski srodnici. Sve su to ra- 
kovi. Kao što se vidi iz rodoslovnog stabla 
životinja na 38. strani, rakovi su samo jedan 
od ogranaka u ogromnoj skupini člankovitih 
životinja koje se nazivaju člankonošci. Drev- 
ni trilobiti, koji su stotine milijuna godina 
bili najbrojnije životinje, također su bili ra- 
kovi. 

Svi rakovi imaju rožnat oklop. On je sa- 
svim drugačije građe nego ljušture kojima 
se zaštićuju mekušci. Reklo bi se da rak 
samac ima ljušturu, ali je zapravo nema. 
Rak je jednostavno pozajmi od nekog puža. 
Ovaj rak samac na slici uzeo je ljušturu 
neke mjesečarke. Tim vrstama rakova po- 
trebna je zaštita puževe ljušture jer im 
stražnji dio tijela nema oklopa. 


Rakov oklop ne može se proširiti. Taj oklop 
rakovi mijenjaju u vrijeme rasta. 

Svi rakovi što su ovdje nacrtani imaju po 
deset nogu. Njihove dvije prednje noge zavr- 
šavaju u obliku snažnih kliješta koja im služe 
da hvataju i drobe manje životinje. Svi imaju 
po dva para ticala i oči koje se nalaze na vrhu 
stapke. Svi dišu škrgama. Pet pari nogu, dva 
para ticala, oči na stapki i dobar oklop obične 
su osobine raka. 

Usprkos međusobnoj sličnosti rakovica i njoj 
slični rakovi lako se razlikuju od jastoga 1 pru- 
ga. Nemaju repa. 

Prug i norveški rak u mnogo čemu sliče ja- 
stogu, pa je lako reći da pripadaju u rakove. 
Neki rakovi ne prepoznaju se tako lako. Među 
takve spadaju sitne vodenbuhe i razni namet- 
nici, kao na primjer kesičar. 


PLAVA RAKOVICA 


RAK SAMAC 


JASTOG 

Mekušci nas opskrbljuju velikom količinom hra- 
ne. Ljudi svake godine potroše tone kamenica, 
dagnja i češljača. Ljušture mekušaca materijal su 
za izradu biserne dugmadi. Osim toga, svi pravi 
biseri potječu od školjkaša bisernica i kamenica. 

Nema dvojbe da su i rakovi važna skupina pri- 
obalnih životinja. Godišnje se pojede na milijarde 
jastoga, prugova i drugih rakova. 

Sudeći po izgledu, nitko ne bi ni pomislio da su 
životinje koje se nalaze na ovim slikama među- 
sobno u bliskom srodstvu. Međutim, sve su to 
članovi skupine bodljikavih životinja, zvanih bo- 
dljikaši ili »Echinodermata« [ehinodermata]. Bo- 
dljikaši su za nas mnogo manje važni od mekušaca 
i rakova. Od njih ne dobivamo gotovo nimalo 
hrane ni drugih vrijednih proizvoda. Najpoznatijeg 
bodljikaša nema na slici — to je zvjezdača. 

Neki bodljikaši dobili su imena koja mogu do- 
vesti u zabludu. Morski krastavac, razumije se, ne 
spada u povrće, a morski ljiljan (stapčar) nije 
biljka. 

Životinje u toj skupini razlikuju se od svih osta- 
lih životinja po tome što unutar svog tijela imaju 
sustav vodenih kanala. Ti kanali povezani su s 
cjevastim nožicama koje, u pravilu, završavaju plo- 

TRP 


hama koje im omogućuju da se prisišu na podlogu. 
Cjevaste nožice sudjeluju u kretanju i disanju živo- 
tinja, a pomažu i u hvatanju plijena. Zvjezdača, 
recimo, napadne školjkaša. Po jedan ili više svojih 
krakova pričvrsti na svaku polu ljušture. Pločicama 
za prianjanje krakovi se čvrsto pripiju uz školjku. 
Zvjezdača tada pokuša otvoriti školjku povlačeći 
svaku polu ljušture na suprotnu stranu. U prvo 
vrijeme školjkaš se uspijeva odupirati, ali se nakon 
nekog vremena umori. Tada zvjezdača posve raz- 
makne obadvije pole ljušture i pojede školjkaša. 

Morski krastavac ili trp hrani se na drugi način. 
Premda ima cjevaste nožice, ne služi se njima da 
bi došao do hrane. Ta je životinja vrlo troma. 
Obično čeka da hrana dođe k njoj. Usta su u trpa 
okružena mnogim pipcima za koje se lijepe sitne 
životinje. Kad se pipci natovare hranom, trp ih 
uvlači u usta. 

Svojim pipcima trp može hvatati samo sitne ži- 
votinje. Ali on ima i drugu »metodu« koja mu 
omogućuje da uhvati i životinje velike kao što su 
mali račići. 

Trp izbaci mnoštvo bijelih ljepljivih _končića 
koji služe kao zamke. (Dok su ti končići u trpovu 
tijelu, pomažu mu pri disanju.) 


JEŽINAC 


MORSKI STAPČAR 


Kad končiće upotrijebi kao zamku, trp ih više ne može uvući. U 
njegovu tijelu moraju narasti novi, a to se redovito uskoro i događa. 
Kao i mnoge niže životinje, trp može obnoviti dio tijela koji je izgubio 
ili povrijedio. Na sličan način jastogu mogu narasti nova kliješta, a 
zvjezdači nov krak. 

Morski je divojež ježinac koji živi na pjeskovitom morskom dnu, i 
to na prilično zaklonjenim mjestima. Pokreće se pomoću cjevastih no- 
Žica. Prevrne li se, on se opet može okrenuti na pravu stranu. Ježinčeve 
bodlje vrlo su sitne, pa ta mala životinja izgleda kao da je napravljena 
od baršuna. 

Mnogi koji nisu nikad vidjeli živa ježinca, mogli su vidjeti njegov 
kostur, koji se sastoji od vapnenca i daje njegovu tijelu oblik. 

Hridinasti ježinac također ima vapnenast kostur, koji može biti vrlo 
lijep. Jasnije nego bilo koja druga životinja u toj skupini, hridinasti 
ježinac pokazuje kako su bodljikaši dobili svoje ime. Njegove bodlje 
dobro se vide. Oštre su. Pomoću bodlja hridinasti ježinac može sebi 
izdupsti kuću u kamenu. 


Atlantski stapčar pričvrsti se za kamen i tu ostaje, kao što su to činili 
i njegovi srodnici u davno vrijeme trilobita. Mora čekati da mu hrana 
sama priđe. »Cvijet« na vrhu stapke sastoji se od pipaka kojima može 
hvatati životinjice kad mu se približe. (U Jadranskom moru živi stapčar 
sredozemna dlakavica, koja nema stapke pa slobodno pliva po moru, 
op. prev.) 

Bodljikaši nemaju ni glave ni repa. Ježinci se mogu kretati bilo kojim 
dijelom svog okruglastog tijela. Te životinje imaju zrakasto simetrično 
tijelo. Takva simetrija mogla bi se usporediti s kotačem kojemu se šipke 
ili prečke zrakasto pružaju iz središta. Svi odrasli bodljikaši građeni su 
po istom »planu«. Po tome su slični uhatom klobuku i rebrašu. Zanimljivo 
je da mladi bodljikaši nisu građeni po »planu kotača«. Oni su dvostrano 
simetrični, kao što su i sve više životinje. Vrlo mnogo sliče mladima 
najjednostavnijih svitkovaca, kojima pripada i skupina životinja s kra- 
lješnicom. ; 

Mnoge životinje morskih obala imaju dosta blizih srodnika koji žive 
u slatkoj vodi bara i tekućih voda. Postoje, na primjer, slatkovodni 
rakovi, školjkaši, puževi. Ali ne postoje slatkovodni bodljikaši. Bodljikaši 
žive samo u moru. 

LJILJAK LUNA 


Kukci 


DANAŠNJEM svijetu ima toliko vrsta kukaca da 
[Dj ljudi misle da bi se doba u kojem živimo 
moralo zvati »doba kukaca« umjesto »doba čovjeka«. 
Više od polovice svih vrsta životinja na Zemlji pri- 
pada kukcima. Ukupno ima više od 600 ooo vrsta 
kukaca. 

Nije lako shvatiti koliko je to 600 ooo. Pretpo- 
stavite da su naučna imena svih vrsta kukaca štam- 
pana na vrpci od papira, i to jedno za drugim, 
istom vrstom slova kao u ovoj knjizi. Ta vrpca 
morala bi biti duga oko 25 kilometara. Pretposta- 
vimo da se netko odluči da proučava kukce, i to 
svaki dan drugoga. Taj bi čovjek morao živjeti go- 
tovo 2000 godina da ih sve prouči. Upotrijebimo 
sada drugi način kako bismo mogli shvatiti što 
znači 600 000. Kad bi netko htio da mimo njega 
prođu sve vrste životinja, kojih je na svijetu gotovo 
milijun i dvije stotine tisuća, i to po jedna vrsta 
životinja svake minute danju i noću, taj bi mimo- 
hod trajao gotovo dvije godine. Dok bi svi kukci 
prošli u mimohodu, prošlo bi trinaest mjeseci. 


ŠTURCI 


Nema samo mnogo vrsta kukaca. Postoji također 
mnogo kukaca iste vrste. Na jednom jedinom stablu 
može se naći 20 milijuna biljnih uši. Roj nekih 
mušica može se sastojati od stotina tisuća jedinki. 
Od vremena do vremena nadolaze najezde skaka- 
vaca. Kad bi svi ljudi na Zemlji bili ravnomjerno 
porazmješteni, bilo bi oko 20 ljudi na svakom če- 
tvornom kilometru. Kad bi pak kukci bili također 
ravnomjerno porazmješteni, bilo bi ih oko ro mili- 
juna na svakom četvornom kilometru. Prema tome, 
kukci brojčano nadmašuju ljude otprilike u omjeru 
pola milijuna prema jedan. 

Kukci tvore posebnu skupinu među člankonoš- 
cima, i to najveću. Katkada se kukci zovu Hexa- 
poda. Heksapod znači šesteronog. Ovaj je naziv 
prikladan, jer svi kukci imaju šest nogu. Poznatiji 
naziv — insekt — dolazi od latinske riječi insectus, 
što znači zarezan, podijeljen. Tijelo kukca podije- 
ljeno je, naime, u tri dijela: glavu, prsa i zadatak. 

Osim toga što su u kukaca tri para nogu, a tijelo 
podijeljeno u tri dijela, svi su kukci međusobno 
slični i po tome što imaju par ticala ili antena. Svi 
su pokriveni tvari koja se zove hitin. Hitin je ne- 
promočiv, vrlo je lagan i savija se a da se ne lomi. 
Većina kukaca ima složene oči — oči sastavljene 
od mnogo sitnih očiju. Većina ih ima i krila. Kri- 
lati kukci obično imaju dva para krila, ali je u 
nekih samo jedan par. 

Kukci se mogu prilično lako razlikovati od živo- 
tinja ostalih skupina. Postoji međutim dosta raz- 
lika i između kukaca, što se vidi i na ove dvije 
strane. Učenjaci su ih razdijelili u više redova. 
Jedna od tablica na 211. strani prikazuje 18 tih 
redova. U njih 18 uključen je najveći dio svih 
tisuća vrsta kukaca. Na nekim stranicama ove knjige 
naći ćete pojedine vrste iz različitih redova. Mnogi 
učenjaci ubrajaju bogomoljku i paličnjaka u isti red 
sa skakavcima. 

Ljiljak luna, kao što mu i ime kaže, pripada u 
ljiljke (leptire). Neki ga smatraju najljepšim kuk- 
cem. Njegov naziv luna dolazi od latinskog naziva 
za Mjesec. 


ŠAŠKE 


Krijesnica je kornjaš. Ovaj kukac može paliti i 
gasiti svoje svjetlo tako da njegov blijesak izgleda 
kao sitan blijesak munje. Krijesnica ima svojstvo 
da daje svjetlost bez topline — bar bez takve to- 
pline koja bi se mogla osjetiti. Učenjaci bi rado 
saznali tajnu njihove hladne svjetlosti. 

Dolje na slici nalazi se pet vrsta kukaca: šturci, 
šaške, skakavci, paličnjaci i ovčice. Ovčice su kor- 
njaši. Druge je lako svrstati prema tablici na 211. 
strani. 

Kukci žive na mnogo više različitih staništa nego 
životinje bilo koje druge skupine. Kukci su prven- 
stveno kopnene životinje, ali među njima postoje 
mnogi koji žive u slatkoj vodi jezera i bara. U 
slanoj vodi obično nema kukaca, ali ih se i ondje 


PALIČNJACI 


KRIJESNICE 


nađe. U Velikom slanom jezeru, na primjer, živi 
golem broj jedinki jedne vrste muha. 

Gotovo nema mjesta na kopnu koje nije napu- 
čeno kukcima. Morske obale i planine, šume i 
prerije, topli predjeli blizu ekvatora i hladna po- 
dručja blizu polova — svi oni imaju svoje kukce. 


ide 

OSA KOPAČICA 


Naučna imena više od polovice redova kukaca 
što su svrstani na tablici na 211. strani završavaju 
na »ptera«. Taj nastavak znači krila. Krila su nam 
od velike pomoći kad određujemo kukce. 

Naučno je ime za leptire Lepidoptera, a znači 
»ljuskasta krila«. Krila svih leptira pokrivena su 
sitnim ljuskama, koje izgledaju kao prah kad ih 
skinemo s krila. Leptir mrtvački plašt kao da nije 
ljuskast. Pojedine odvojene ljuske tako su male da 
se i ne vide bez mikroskopa. 

Osa kopačica i pčela pripadaju u Hymenoptera 
[himenoptera] — opnokrilce, tj. kukce s opnatim 
krilima. Golema štipavica član je Rhynchota [rin- 
kota ] — tj. rilčara. 

Ime reda koji obuhvaća muhe, komare i komarce 
je Diptera, što znači dvokrilci. Coleoptera [koleo- 
ptera] su tvrdokrilci, i tako dalje. 

Svaki kukac, bez obzira kojem redu pripadao, 
mora za život imati kisika i hrane. Kukci su u 


tome jednaki svim drugim životinjama, pa i svim 
ostalim živim bićima. 

Većina kukaca ima sustav cijevi kojima dovode 
zrak u sve dijelove tijela. Zrak ulazi kroz sitne 
otvore što ih zovemo »odušci«. Neki kukci imaju 
specijalne dišne organe koji su prilagođeni njihovu 
načinu života. Dok mladi u komarca, na primjer, 
žive u vodi, dišu kroz cijevi koje ispruže iznad 
površine vode. 

Gotovo svaku materiju biljnog ili životinjskog 
porijekla možemo ubrojiti u hranu mnogih tisuća 
vrsta kukaca. Različito građeni usni organi u razli- 
čitih vrsta kukaca prilagođeni su različitim vrstama 
hrane. Skakavac se hrani lišćem, pa ima usne dije- 
love kojima može gristi. Biljnu tvar koju odgrize 
samelju njegove čeljusti. Nasuprot tome, golema 
štipavica ima usne dijelove kojima može bosti i 
sisati. U nje je jako rilo koje joj služi da napravi 
rupu u tijelu plijena koji ulovi za jelo. 

Iz slika ovih četiriju vrsta kukaca možemo do- 
nekle zaključiti čime se te životinje hrane. Golema 
štipavica živi od malih vodenih životinja. Hvata 
punoglavce, puževe, druge kukce, pa čak i male 
ribe. Osa kopačica u mladosti je mesojed, a ka- 
snije postane »vegetarijanac«. Za vrijeme svog dje- 
tinjstva ne jede gotovo ništa osim pauka. Mlade 
ose kopačice snabdijevaju paucima roditelji. Osa 
kopačica gradi gnijezdo od blata. U svaku prosto- 
riju, sobicu u gnijezdu, snese po jedno jaje. U nju 
spremi po jednog ili dva pauka da budu spremni 
za mladu osu kad se izlegne iz jajeta. Odrasle ose 
žive od nektara, slatkog soka koji se nalazi u mno- 
gome cvijeću. 

Pčele se hrane medom napravljenim od cvjetnog 
nektara i pčelinjeg kruha napravljenog od nektara 
i peluda, žutog praha u cvijetu. 

Dok je mlad, mrtvački plašt hrani se lišćem 
listopadnog drveća — brijesta, topole, vrbe. Kada 
potpuno odraste, također živi od nektara. Jasno je 
da bi golema štipavica izgladnjela uz hranu mr- 
tvačkog plašta, a jednako i ovaj uz hranu goleme 
štipavice. 


GOLEMA ŠTIPAVICA 


PČELA MEDARICA 


Ljudi i kukci »utrkuju se« za svaki komadić Hrane 
koji se uzgoji. Na velikom polju pšenice ima mnogo 
hrane za ljude. Kukci mogu prvi doći do nje, pa 
je prvi mogu i pojesti, dakle prije nego što se 
ljudima pruži prilika da se njome nahrane. Kukci 
se ne brinu da li je žito zrelo ili nije. Oni ga mogu 
pojesti dok ljudi čekaju da sazre. Svaka crvljiva 
jabuka ili breskva ili kruška, svaka vreća brašna 
ili kutija dvopeka ili svaka staklenka džema ošte- 
ćena od mravi pokazuju nam da su kukci dobili 
utrku. 

Svaki dio nekog stabla u šumi može biti hrana 
za određenu vrstu kukaca. Neki kukci mogu sisati 
sok iz drveta. Drugi se mogu hraniti lišćem, ko- 
rom, mladicama ili korijenjem. Kad se obori drvo, 
neki će kukci biti spremni da pojedu s njega i 
zelen i osušeno deblo. 

Isto tako nekoliko vrsta različitih kukaca isto- 
vremeno se hrane raznim dijelovima biljke pamu- 
čike. Ima ih što se hrane mladim tobolcima u'ko- 
Jima se nalaze pamučna vlakna, drugi sišu sok 
biljke, neki opet jedu lišće, drugi korijenje, a treći 
još i stabljiku. 

Krzno, vunena roba i krv, to su također neke 
od tvari kojima se hrane kukci. Svake godine ljudi 
mnogo troše stavljajući krzno i vunenu odjeću u 
hladna spremišta da ih moljci ne bi uništili. Svatko 
zna da komarci sišu krv. Mnogi ljudi ipak ne 
znaju da samo odrasla ženka komarca živi od krvi, 
a da se mužjak hrani biljnim sokovima. Mladi ko- 
marci žive od sitnih vodenih biljaka i životinja. 
Iko god ima psa ili mačku zna kako ih pažljivo 
valja čuvati od buha, jer su i one krvopije. 

Neki kukci žive u tijelu drugih kukaca. Kukac 
može na primjer nesti jaja u tijelo debele gusjenice. 
Kad se mladi kukci izlegu iz jaja, hrane se tijelom 
gusjenice. Gusjenica, razumije se, na kraju ugiba. 

Neki su kukci kanibali. Oni pojedu jedan dru- 
goga. Nije neobično da ženka bogomoljke pojede 
mužjaka. Ušenkar odlaže jaja na poseban način 
tako da prvi mladi ušenkari koji se izlegu ne po- 
jedu ona jaja iz kojih se ostali mladi još nisu iz- 


legli. Svako je jaje, postavljeno na vrh dugačke, 
kao nit tanke stapke, pa je tako odijeljeno od nje- 
nog susjeda, tj. od drugog jajeta. 

Činjenica da neki kukci jedu drugačiju hranu u 
mladosti nego kad odrastu navodi nas na pomisao 
da se kukci — bar neki među njima — u toku 
rasta uvelike mijenjaju. Tako i jest. Ličinke mno- 
gih kukaca nisu nimalo nalik na odrasle kukce 
svoje vrsti. Lako ćemo prepoznati mladu golemu 
štipavicu ako poznajemo odraslu, ali nikako ne 
bismo prema odraslom kukcu prepoznali ličinku 
ose kopačice, pčele medarice i mrtvačkog plašta. 


MRTVAČKI PLAŠT 


AMERIČKO PAUNČE (CEKROPIJA) 


Lijepi kukac nacrtan na ovoj strani naziva se 
Cecropia ili američko paunče. Cekropija je leptir 
prelac. Slike na slijedećoj strani prikazuju stadije 
iz života toga kukca. 

Ženka američkog paunčeta odlaže jaja na list 
neke biljke. Ona nije osobito izbirljiva, ali ipak 
može obrstiti lišće jabuke ili trešnje. 

Iz jaja se izlegu sitne crne gusjenice ili ličinke, 
kako se to stručno kaže. Gusjenica paunčeta nije 
nimalo nalik na potpuno odrasla leptira. Nema ni 
traga krilima ni ticalima. Ima šest kratkih nogu u 
blizini glave, ali uz to 1 nekoliko lažnih nožica ko- 
jima se također pokreće. 

Tijelo joj je jasno odijeljeno u mnogo dijelova 
ili segmenata; na koži se nalaze mala ispupčenja 
ili bradavice. 


Čim se izleže, svaka se gusjenica ili ličinka po- 
činje hraniti lišćem. Brzo raste i uskoro postane 
prevelika za svoju kožu. Koža se ne može rastezati, 
pa se mora odbaciti. Odbacivanje jedne kože i do- 
bivanje druge zove se presvlačenje. Koža se duž 
leđa raspori, a iz nje izađe gusjenica zagasito na- 
rančaste kože. Mladi kukac dalje se hrani i raste, 
pa će uskoro odbaciti i svoju narančastu kožu. 

Gusjeničina treća koža je žute boje. Neke brada- 
vice jarko su obojene. U vrijeme kad je obučena 
u žuto, gusjenica je duga oko 3 centimetra, pa ju 
je lako zapaziti. Međutim, još uvijek nije u svojoj 
punoj veličini. Ona će još dvaput presvući kožu. 
Nakon ova dva presvlačenja bit će zelene boje. U 
posljednjem stadiju ima plave, crvene i žute bra- 
davice. Bar što se boje tiče, lijepa je. 


Jasno je da gusjenica mora disati dok raste. 
Diše upravo kao većina odraslih kukaca — kroz 
oduške. Gotovo svaki članak njezina tijela ima po 
jedan par odušaka. 

Potpuno odrasla gusjenica cekropije duga je oko 
8 cm i debela kao prst čovječje ruke. Kad naraste 
do svoje prave veličine, gusjenica se prestaje hra- 
niti. Tada počne iz svojih usta presti dugu nit 
svile i namatati je oko svoga tijela. Napokon se 
tako dobro omota da se uopće ne može opaziti. 
Leptir prelac nije više ličinka, sada je kukuljica. 

Svileni kovčeg što ga gusjenica oko sebe isprede 
zove se čahurica. Dok još prede svoju čahuricu, 
gusjenica je dobro pričvrsti za grančicu ili za mla- 
dicu neke biljke. Čahurica je postavljena u pri- 
kladan položaj, bolje nego što nam se na prvi po- 
gled čini. Na jednom njezinu kraju nalazi se slabo 
opredeno mjesto ili vrata kroz koja će prelac moći 
napolje kad bude za to spreman. Zadivljuje pojava 
da svaka prelčeva gusjenica »zna« ispresti čahuricu 
s vratima. Razumije se da pri tom uopće ne raz- 
mišlja. Naslijedila je sposobnost da napravi čahu- 
ricu jednako kao što nasljeđuje i prekrasne boje 
svojih budućih krila. 

Stadij kukuljice leptira često se naziva »stadij 
odmora«. Međutim, u unutrašnjosti svilene čahu- 
rice zapravo nastaju velike promjene. Gusjenica se 
mijenja u odrasla leptira. 

Ovaj prelac provede obično cijelu zimu u čahu- 
rici. U proljeće izlazi iz nje. U času kad iziđe, 
njegova velika krila zgrčena su i vlažna. Uskoro se 
rašire i osuše. Pojavljivanje cekropije iz čahurice 
uistinu je divan prizor. 

U vrijeme kad leptir iziđe iz čahurice, život mu 
se približava kraju. On ništa ne jede. Ženka uskoro 
nađe mužjaka. Kad su jaja odložena, i mužjak i 
ženka ugibaju. Dali su život novoj generaciji. 

Životni put američkog paunčeta može se ispri- 
čati u pet riječi: jaje, ličinka, kukuljica, odrasli 
kukac. Životni put mnogih vrsta kukaca također 
se sastoji od ta četiri stadija. Kažemo da se ti 
kukci razvijaju do konačnog oblika potpunom pre- 
obrazbom ili metamorfozom. Metamorfoza znači: . 
promjena oblika. 


Svi se leptiri razvijaju potpunom metamorfo- 
zom. Tako se razvijaju i svi kornjaši, pčele, ose, 
mravi, muhe, komarci i razni drugi kukci. 

Postoje zajednički nazivi za ličinke različitih vrsta 
kukaca. Ličinke mnogih kornjaša nazivaju se grčice, 
ličinke muha upljuvci. I tako dalje. Stadij kuku- 
ljice u nekih kukaca također može imati drugačiji 
naziv, na primjer lutka. 

Nijedan kukac koji ima četiri razvojna stupnja 
ne raste više kada dođe do posljednjega. Kad u 
toku ljeta vide velike muhe i male muhe, mnogi 
ljudi misle da male muhe nisu imale dosta vremena 
da narastu. Takvo je mišljenje pogrešno. Svaka 
muha koja leti bila je upravo tolika kad je prvi 
put poletjela i tolika će ostati. I leptir kornjaš, 
pčela ili osa, čim dobiju krila, dostigli su svoju 
punu veličinu. 


kukuljica 


RAZVOJNI PUT 
AMERIČKOG PAUNČETA 


ličinka ili gusjenica 


SKAKAVAC 


Skakavac 1 vretence dobri su primjeri kukaca 
koji na svom životnom putu ne prelaze četiri sta- 
dija. Oni prelaze samo tri stadija: jaje, ličinka, od- 
rasli kukac. 
Svojim organom za odlaganje jaja, koji se zove 
leglica, ženka skakavca unosi »grozd« bijelih jaja u 
rupu što je načini u zemlji ili u trulom drvetu. 
Njih dvadeset do dvjesta vrlo pažljivo spremi u 
šupljinu. 
Mali skakavci vrlo su slični svojim roditeljima. 
Pošto se izlegu iz jaja, ispužu iz šupljine. Između 
alih skakavaca, tj. ličinaka, 1 njihovih roditelja 
postoje dvije velike razlike. Ličinke su manje i ne- 
aju krila. 
Svaka se ličinka u toku rasta presvlači pet ili 
šest puta. Kad se nakon nekoliko tjedana presvuče 
posljednji put, skakavac je potpuno odrastao i tada 
ima dva para jakih krila. Mnoge ljude iznenađuje 
što skakavac ima dva para krila. Vidi se samo 
jedan par, osim kad leti. Drugi par krila složen je 
ispod onog para koji se vidi. Kao što se vidi na 
slici koja prikazuje skakavca u letu, na sI. strani, 
donji par krila veći je od onoga nad njim. 
Odrasli skakavac ima par dugih i jakih nogu. 
Čak i u najmlađe ličinke skakavca stražnje su noge 
mnogo duže i jače nego ostale četiri noge. Te su 
stražnje noge izvanredno prikladne za skakanje, 
po čemu je skakavac i dobio ime. 


Skakavac ima par ticala kao i svi ostali kukci. 
Kao većina kukaca, ima složene oči. Između slo- 
ženih očiju nalaze se i tri jednostavna oka. Osim 
toga skakavac ima i nešto pomoću čega može usta- 
noviti što se oko njega događa, nešto što se u malo 
kukaca nađe: ima »uši«. Uši se u skakavca ne na- 
laze na uobičajenom mjestu, nego ispod njegovih 
krila. 

Skakavci nemaju glasnica, ali se ipak oglašuju, 
kao što znamo. Taj zvuk proizvode stružući straž- 
njim nogama jednom o drugu ili trljajući nogu o 
krilo. Obični skakavci ili konjici i čegrtaši time 
proizvode zvukove koji su slični šuškanju i čegr- 
tanju. Mnogo je ugodnije slušati šturke ili zrikavce 
(koje također ubrajamo u skakavce). Oni najčešće 
zriču za toplih ljetnih večeri. 

Kao što je već istaknuto, skakavci su kukci koji 
se hrane lišćem. Imaju tako snažne čeljusti da 
mogu žvakati i žilavo lišće. Kad mogu doći do: 
mekana lišća, hrane se i njim, ali ne gladuju kada 
do takvog lišća ne mogu. Dok jede list, skakavac 
ga obično drži između dvije prednje noge. 

Skakavac ima dvije navike koje brzo otkrije onaj 
koji ga promatra. Često se čisti i dotjeruje. Pred- 
njim nogama »pere« lice, a svako ticalo čisti na taj 
način što ga jednom nogom drži uz tlo, a zatim 
ga izvlači ispod noge. Noge čisti trljajući jednu 
o drugu. 

Druga je navika manje zgodna. Od vremena do 
vremena iz usta izlučuje neku tamnu tekućinu. 
O toj se tekućini govori kao o »duhanskom soku«. 
Taj »duhanski sok« ima neugodan okus. Kukcu 
vjerojatno služi da se zaštiti od ptica koje bi ga 
inače s užitkom pojele za ručak. 

Skakavac na slici je skakavac kratkih ticala. Ti- 
cala su mu kraća od tijela. Postoje i skakavci du- 
gačkih ticala. Ovaj s kratkim ticalima je čegrtaš. 


RAZVOJ SKAKAVCA 


Odraslo vretence ima nekoliko nadimaka: gospo- 
đica, vilin konjic, konjska smrt. Njegovo dugo 
vitko tijelo objašnjava zašto ga neki nazivaju go- 
spođica i vilin konjic. Odakle mu nadimak konjska 
smrt, nije poznato. 

Taj kukac počinje život u vodi ribnjaka ili ba- 
rica. Ženka odlaže jaja u vodu. Može ih jedno- 
stavno spustiti u vodu. Može ih i pričvrstiti za 
neku biljku. 

Iz jaja se izlegu ličinke koje, suprotno onima u 
skakavca, ne izgledaju kao roditelji. Promatrajući 
ličinku vretenca kako u vodi puže uz biljku, nitko 
ne bi pogodio da će se razviti u jednog od naj- 
ljepših kukaca s prekrasnim prozirnim krilima, ko- 
jima može lebdjeti u mjestu, poput helikoptera, ili 
strelovito mijenjati smjer leta. 

Najznačajniji je dio ličinke vretenca njezina 
donja čeljust, tzv. usna. Ta je čeljust duga i, ma- 
kar to nekako čudno zvuči, člankovita. Mladi ku- 
kac sakriva se među biljke koje rastu pod vodom. 
Kad kraj ličinke dopliva ili dolebdi nešto što bi 
mogla pojesti, ona izbaci svoju dugu usnu. Ako 
ulovi komadić hrane, prinese ga ustima. 

Ličinka vretenca raste i presvlači se upravo ona- 
ko kao ličinka skakavca. Samo, ona raste prilično 
sporo. U vodi ostaje dvije ili tri godine. Cijelog 
svog života diše krajnjim dijelom svoga zatka. 

Nakon dvije ili tri godine što ih je provela pod 
vodom, ličinka vretenca popne se na neki predmet 
iznad površine. Tada posljednji put odbaci kožu, 
raširi svoja nova, srebrnasta krila i odleti kao od- 
raslo vretence. Na slici se vidi odbačena koža za- 
lijepljena za vodenu biljku. 

Odraslo vretence nije uočljivo samo zato što ima 
lijepa krila nego i zbog svojih velikih očiju. Gotovo 
svi kukci imaju složene oči, ali one su u vretenca 
naročito velike. Svako se oko sastoji od približno 
30 000 sitnih očiju. 

Vretence ne gubi tek kada se pojavi kao odrasli 
oblik. Ono i dalje ostaje grabežljivi razbojnik. Juri 
kroz zrak hvatajući kukce. Najčešće ih još u letu 
i proždere. Hrani se muhama i komarcima. 


RAZVOJ VRETENCA 


VRETENCE 


Tok života mnogih drugih kukaca vrlo je sličan 
toku života skakavca i vretenca. Ti se kukci raz- 
množavaju nepotpunom metamorfozom. Neki se, 
kao i skakavac, do odraslog oblika mijenjaju pri- 
lično postupno, ali nemaju stadija koji odgovara 
kukuljici kukaca s potpunom metamorfozom. 

Kukci nekih vrsta rađaju se živi. Ženka zadrži 
jaja u svom tijelu dok se ne razviju u mlade kukce. 
Neke biljne uši, na primjer, ne legu se iz jaja, nego | 
se rađaju. Kad se rode, vrlo su slične odraslom 
obliku. Među kukcima takav životni put nije obična 
pojava. 


VLADARICA 


Neke leptire može gotovo svatko prepoznati. Ovi 
što su tu nacrtani dobro su poznati. 

Ima leptira koji lete noću, kad ih je teže opaziti, 
a drugi lepršaju danju. Većina ljudi bolje pozna 
dnevne nego noćne leptire. 

Postoji nekoliko znakova po kojima možemo raz- 
likovati dnevne leptire od noćnih. Tijelo je u ve- 
ćine noćnih leptira obično dosta debelo, a u dnev- 


ZAGONETNA RIĐA 


PLAVCI 


SUMPORASTI KOLIJAS 


nih je vitkije. Noćni leptiri obično se odmaraju 
raširenih krila, a dnevni leptiri, kad se odmaraju, 
obično slože krila tako da iznad sebe načine neku 
vrstu jedra. Još je veća pomoć to što dnevni leptiri 
imaju štapićasta ticala, koja su na krajevima za- 
debljana. Noćni leptiri nemaju štapićasta ticala. 
Njihova ticala obično su rasperjana kao u američkog 
paunčeta. Ticala noćnih leptira mogu biti i glatka, 
ali ni tada nisu kijačasta. 

Leptiri — kukci ljuskastih krila — veoma se 
međusobno razlikuju veličinom. Raspon njihovih 
krila u nekih ne iznosi ni centimetar, a u nekih 
doseže i do petnaestak centimetara. Najveći noćni 
leptiri veći su od najvećih dnevnih leptira. 

Svi leptiri prolaze četiri razvojna stadija. Kada 
se izlegu iz jaja, svi su gusjenice. Neke gusjenice 
vrlo su dlakave. Gusjenice leptira medonjica tako 


PRUGASTO JEDARCE 


s 


BAKRENCI 


su dlakave da ih neki nazivaju »vunasti medvjedi«. 
Neke su gusjenice medonjica lijepe, a neke ružne. 
Ima i vrlo ružnih. Reklo bi se da im izgled može 
poslužiti kao zaštita od neprijatelja. 

Danaus, koji se naziva i mlječikin leptir, jer 
njegova ženka obično leže jaja u lišće mlječike, 
jedan je od najvećih i najpoznatijih američkih lep- 
tira. Njegove gusjenice hrane se lišćem mlječike. 
Kukuljica tog leptira veoma je lijepa — zelene 
boje sa zlatnim tačkama. Nazivaju je i »zelena 
kuća sa zlatnim čavlima«. 

Tigrasti lastin rep jedan je od mnogih »lastinih 
repova«. Naziva se tako jer je stražnji dio njego- 
vih krila nalik na lastin rep. Gusjenica tog leptira 
ima »lažno lice«. To se lice nalazi na trećem i 
četvrtom članku tijela. Kad se gusjenica mora bra- 
niti, glavu uvuče pod tijelo tako da se to lažno 
lice s dva roščića pojavi kao njezino pravo lice. 
Opaženo je da su neke ptice odletjele kao da su 
se uplašile kad su ugledale njezino lažno lice. 

Bakrenci i plavci dobili su ime po boji svojih 
krila. Sve su to mali leptiri. Sivi bakrenac strimon, 
bliz im je srodnik. 


SsIVAC 


RAJČIČIN LJILJAK 


VELIKA FRITILARIJA 


AMERIČKI BAKRENAC 


I sumporasti kolijas također je dobio ime po 
boji. On leti u jatima. Deseci i deseci tih leptira 
mogu načiniti žut oblak nad tratinom ili nad lo- 
kvom pokraj ceste. 

Zagonetna poligonija nosi ime po znakovima što 
se nalaze na unutrašnjoj strani stražnjih krila. Iz- 
gledaju kao upitnici. 

Velika fritilarija pripada velikoj skupini leptira 
nazvanih fritilarije. Slika prikazuje tog leptira kako 
se odmara samo na četiri od svojih šest nogu, jer 
su mu prednje noge sasvim blizu trupa. Velike 
fritilarije često se vide ondje gdje ima dosta ljubica, 
jer se njezine gusjenice hrane lišćem te biljke. 

Mnogi ljudi koji ne znaju za ljiljka rajčice vjero- 
jatno su na rajčici opazili njegovu gusjenicu. Ona 
čini mnogo štete, jer se hrani listovima rajčice i 
drugih vrtnih biljaka. To je jedan od kukaca koje 
ubrajamo u naše neprijatelje. 


Ima mnogo štetnih kukaca. Zajednički im je na- 
ziv biljni štetnici. Počinjaju štete na različite na- 
čine. Mnogi su postali naši neprijatelji jednostavno 
zbog toga što jedu hranu koja je potrebna nama 
ili zbog toga što sprečavaju biljke da proizvode 
hranu koju trošimo. Postoje usjevni štetnici, štet- 
nici u voćnjaku, u vrtu i kukci koji jedu hranu u 
skladištima. Neki kukci oštećuju stabla koja služe 
kao građevno drvo i šumsko drveće. Neki pak 
uništavaju građevine koje smo sagradili i odjeću 
koju smo načinili. 

Najopasniji su među štetnim kukcima oni koji 
prenose bolesti. Visoko na listi tih neprijatelja ljudi 
nalaze se komarci određene vrste. Malarija i žuta 
groznica dvije su bolesti koje oni prenose. Obična 
kućna muha nije samo dosadna nego je i opasna 
jer prenosi uzročnike tuberkuloze i tifusa. Neki 
su dijelovi Afrike opustjeli zbog muhe cece koja 
prenosi uzročnike bolesti spavanja. Prtena uš pre- 
nosi uzročnika tifusa, bolesti koja se može proširiti 
u krajevima gdje ljudi imaju loše higijenske na- 
vike, a osobito za vrijeme rata. 


BUMBARI 


Toliko je mnoštvo kukaca koji nam nanose štete 
da mnogi ljudi misle da su svi kukci naši neprija- 
telji. Čovjeku je dovoljno reći: »to je kukac«, i on 
ima ispriku da ubije bilo kakvog kukca kojeg ugle- 
da. Ali među kukcima imamo i mnogo prijatelja. 

Neki nam kukci pomažu jer se hrane kukcima 
štetnicima. Vretence pojede mnogo komaraca, a 
ovčica mnogo biljnih uši. Bogomoljka je takav ne- 
prijatelj štetnih kukaca da se posebna uzgajališta 
bave prodajom njezinih jaja. 

Mnogi nam drugi kukci čine goleme koristi pre- 
noseći s cvijeta na cvijet pelud, žuti prah koji 
nalaze u cvijeću. Prenoseći pelud, oni omogućuju 
da se razviju sjemenke i plodovi. Bez kukaca raz- 
nosača peluda ne bismo imali ni jabuka, ni bre- 
saka, ni djeteline. Popis takvih biljaka bio bi vrlo 
dug. 

Od nekih kukaca dobivamo vrlo vrijedne pro- 
izvode. Med i svila vjerojatno su najvažniji od tih 
proizvoda. Šelak, koji se mnogo upotrebljava, pravi 
se od izlučina kukca lakova crvca. Crvena boja 
karmin dobiva se od kukca košenila. Od nekih 
kukaca prave se droge. 

Kukce uglavnom jedu samo ljudi na niskom 
stupnju razvoja. No ima kukaca koji se kao hrana 
vrlo cijene. U kukce koji se u različitim dijelovima 
svijeta upotrebljavaju za jelo ubrajaju se neki mravi, 
skakavci, vodene stjenice i termiti. Arapi jedu tzv. 
medni sok, slatke izlučine nekih sitnih pustinjskih 
kukaca. 


SKAKAVAC 


Važni su za čovjeka i kukci čistači: na primjer, 
neke vrste stajskih muha i mravi. Ti kukci pojedu 
mnogo životinjskih tvari i njihovih ostataka. 

Neki nam kukci pomažu u borbi protiv korova. 
Ako se neki kukac hrani biljkom koja nam je po- 
trebna, on nam je neprijatelj. Ako jede korov, onda 
nam je prijatelj. Jedna vrsta kruškolikog bodljika- 
vog kaktusa, uvezena u Australiju, brzo se proši- 
rila i za kratko vrijeme postala neugodan korov. 
Jedno od sredstava u borbi protiv tog korova bili 
su kukci koji se hrane tom biljkom, pa su prene- 
seni u Australiju. Bili su od velike pomoći. 

Za učenjake su neki kukci dobri »pokusni ku- 
nići«. Za proučavanje nasljednosti vrlo je dobro 
poslužila jedna vrsta voćne mušice. 

Razumije se, kukci koji su nam prijatelji zbog 
toga što nam pomažu ne zaslužuju nagradu. Ni 
oni koji nam škode ne zaslužuju da ih okrivljujemo 
zbog štete koju čine. Kukci jednostavno žive svaki 
na svoj određeni način. Događa se da neki od 
njih, živeći svojim životom, čine ono što nam je 
potrebno ili nam pomažu na neki drugi način. 
Nasuprot tome, neki drugi kukci, živeći svojim 
životom, dođu s nama u sukob. 

Dok na Zemlji nije bilo ljudi, nije bilo ni štetnih 
ni korisnih kukaca. U veliko ugljeno doba, na pri- 
mjer, žohari su bili dugački oko 12 centimetara. 
Oni nisu bili štetnici, jer nije bilo ljudi s čijim bi 
se interesima sukobljavali. Prve pčele nisu bile 
kukci prijatelji, jer nije bilo ljudi kojima bi po- 
mogle. Kad mislimo o kukcima kao prijateljima ili 
neprijateljima, mi smo sebični. Mislimo na to kako 
nam kukci pomažu ili nam nanose štetu. 

Ipak, nikako ne možemo biti nesebični kada 
razmišljamo o štetnim kukcima. Oni su nam naj- 
veći protivnici. Da bismo se održali, moramo na- 
staviti beskrajnu borbu protiv kukaca — naših ne- 
prijatelja. 


DUDOV SVILAC 


Od četiri kukca, nacrtana na ove dvije strane, 
dva su nam prijatelji, a dva neprijatelji. Bumbari 
su važni prenosioci peluda. Od čahurica što ih 
ispredu ličinke leptira prelca — dudova svilca — 
dobivamo svilu. Gusjenica leptira kupusara hrani 
se lišćem kupusa. Leptir kupusar jedna je od ri- 
jetkih iznimaka među leptirima bijelcima. Većina 
dnevnih leptira donosi nam korist, a oni koji nisu 
korisni, obično nisu ni štetni. Mnogo više neprija- 
telja imamo među noćnim leptirima. 

Neki od najopasnijih američkih kukaca štetnika 
doseljenici su iz drugih zemalja. Kupusar je tako- 
đer jedan od njih. Prenesen je iz Evrope prije 
nekih stotinu godina. U dvadeset pet godina pro- 
širio se na više od polovice područja SAD i na 
veći dio Kanade. (Krumpirova zlatica doseljenik 
je u našim krajevima. Prenesena je iz Amerike 
prije nekoliko desetaka godina. Od toga se vremena 
proširila gotovo po cijeloj Evropi, a potkraj dru- 
goga svjetskog rata prešla je i granice naše zemlje. 
Doseljenik je i trsov ušenak, op. prev.) 

Kukci, nacrtani na ove dvije stranice, spadaju u 
štetnike koji napadaju povrće i usjeve. Jedan je 
značajniji od drugoga, ali bismo bez njih mogli 
vrlo lijepo živjeti. Ne treba isticati da su stvorene 
mnoge metode borbe protiv naših neprijatelja — 
kukaca. Ali borba protiv kukaca nije laka. Svojim 
pokrovom od hitina kukci su dobro zaštićeni. 

Nekim se kukcima mogu postaviti zamke. Pa- 
mučni ljepljivi zavoj oko debla zamka je za gusje- 
nice koje se pokušavaju na nj popeti. To je običan 
način borbe protiv gubara, ozbiljnog neprijatelja 
naših bjelogoričnih šuma. Vrpca od ljepljive gume 
oko debla služi istoj svrsi. Postoje svjetleće zamke 
koje privlače neke noćne kukce. Drugi se kukci 
hvataju u rovovima napunjenim naftom. Čovjek 

mora mnogo znati o kukcima i njihovim navikama 
da bi im mogao pripremiti dobru klopku. »Četni 
crv« (kako ga nazivaju u SAD, op. prev.) ličinka 
je neke sovice. Nazvali su ga po tome što s polja 
na polje putuje u velikom broju, kao u četama. 
Rov napunjen naftom dobra je zamka za čete ovih 
gusjenica kada nadiru. Protiv komaraca ne bi po- 
mogao taj način borbe. 

Uklanjanje mjesta gdje se kukci razmnožavaju 
izvanredan je način borbe protiv nekih vrsta ku- 
kaca. Pokušati da se spriječi njihovo razmnoža- 
vanje pametnije je nego ubijati ih kad već rade 
protiv nas. Isušivanje močvara jedan je od pri- 
kladnih načina da se smanji broj komaraca. Kad 
se oranjem siječe tlo, sprečava se dalji razvoj veli- 
kom broju opasnih usjevnih štetnika. Razmetanjem 
i čišćenjem gomila smeća i izmetina odstranjuju 
se osnovna legla obične kućne muhe. 


) 


#1) 
sE 2) 


/ krilate 
ženke 


Kemijska sredstva uvelike se upotrebljavaju u 
borbi protiv kukaca. Ni jedno kemijsko sredstvo 
ne pomaže u borbi protiv svih vrsta kukaca štet- 
nika. Kemijska sredstva koja se upotrebljavaju 
mogu se podijeliti u dvije skupine: u želučane 
otrove i dodirne otrove. 

Kao što i ime kaže, želučani otrov mora dospjeti 
u želudac kukca ako hoćemo da mu naškodi. Do- 
dirni otrov kukac ne mora pojesti, jer otrov obavi 
svoj posao kada dođe u dodir s vanjskim dijelom 
kukčeva tijela. On može naškoditi kukcu kad mu 
zaustavi djelovanje dišnih pora. Dogodi se da taj 
otrov nađe put i u kukčevo tijelo, i to kroz sitne 
pore u hitinu. 


Protiv kukaca koji grizu hranu, kao što to čine 
ličinke, kukuruzne sovice, najbolje se boriti želu- 
čanim otrovima. Kukce koji sišu, kao npr. biljne 
uši, lakše je ubiti dodirnim otrovima. 

Na žalost, kukci s vremenom mogu postati otpor- 
ni na kemijska sredstva koja se upotrebljavaju pro- 
tiv njih. Kad je DDT [diditi] prvi put bio upo- 
trijebljen, smatralo se da je to posljednji odgovor 
na mnoge naše probleme u vezi s kukcima. DDT 
je ubio mnogo kukaca mnogih vrsta, ali sada po- 
stoje sojevi tih vrsta kukaca na koje taj otrov ne 
djeluje. Proizvođači insekticida neprestano moraju 
raditi na pronalaženju novih sredstava. 


U zgradama se katkad upotrebljava otrovni plin 
umjesto tekućine ili otrova u prahu. Upotreba 
otrovnog plina za ubijanje kukaca zove se fumi- 
gacija. 

Na području na kojemu se nalazi neki izrazito 
štetan kukac uvodi se katkad karantena. Tako se 
može spriječiti njegovo rasprostranjivanje. Širenje 
tzv. sredozemne voćne mušice iz Floride sprije- 
čeno je karantenom. Jasno je da pojedinac nema 
pravo uvesti karantenu. To mogu učiniti samo 
vlasti. 


U borbi protiv kukaca štetnika jedan su od naj- 
uspješnijih faktora njihovi prirodni neprijatelji. 
Ptice su prirodni neprijatelji kukaca. Za ptice koje 
se hrane kukcima morali bismo učiniti više nego 
što činimo. Žabe, gušteri, zmije i neke ribe drugi 
su važni kukcojedi. Mala ribica gambuzija, na pri- 
mjer, sada se uzgaja i transportira brodovima u 
neke zemlje kao sredstvo borbe protiv komaraca. 
Neki kukci vrlo uspješno sprečavaju razvoj drugih 
kukaca. Već je rečeno da posebna uzgajališta pro- 
daju jaja bogomoljke. Neka vrsta kornjaša ovčice, 
pošto je prenesena iz Australije, spasila je kalifor- 
nijske nasade naranača u vrijeme kad se činilo da 
će ih uništiti jedna vrsta ušenaka. 


Ima još jedan koristan oblik suzbijanja kukaca 
štetnika. To je uzgajanje biljaka i životinja koje 
bolje odolijevaju napadu kukaca. Česta izmjena 
biljnih kultura na žitnim poljima — žitna rotacija 
— još je jedan takav oblik. Problem našeg uspjeha 
protiv kukaca neprijatelja tako je velik da se kat- 
kad postavlja pitanje: neće li pobijediti kukci? 

U davno doba ljudi su se naučili da žive u skupi- 
nama — u društvu. Naučili su da jedni drugima 
pomažu, da međusobno dijele različite poslove što 
ih treba obaviti. Davno, davno prije toga vremena 
neke su vrste kukaca naučile da žive u skupinama, 
»da rade zajedno« i da »dijele posao«. Kukci koji 
žive u skupinama u kojima ima »suradnje« i »po- 
djele posla« zovu se zadružni kukci. 

Do izvjesne granice zadružne su i mnoge druge 
životinje. Vukovi love u čoporima i ubijaju živo- 
tinje koje su obično prevelike za pojedinog vuka. 
Kad grade brane koje ne bi mogao izgraditi samo 
jedan dabar, dabrovi rade zajedno. Te životinje 
surađuju, ali ne dijele među sobom različite po- 
slove. Samo ljudi i zadružni kukci uistinu su za- 
družni. (Jasno je da se ni život tzv. društvenih 
kukaca ni njihov »rad« ne može izjednačiti s čo- 
vjekom, ni s društvom u kojem on živi, op. prev.) 

Društva kukaca mogu se naći samo među četiri 
skupine kukaca. To su ose, pčele, mravi i termiti. 

Nisu sve ose zadružne. Neke žive usamljeno, kao 
pojedinci, ne udružuju se. Osa kopačica živi usa- 
mljeno. Obična osa živi u zadruzi. Njezine su za- 
druge male. Zadruga se u početku sastoji samo od 
matice, ženke koja nese jaja, od nekoliko mužjaka 
i od osa radilica. Radilice su ženke koje ne legu 
jaja. One pronalaze hranu i brinu se za podmla- 
dak. Tako zadruga postepeno raste. Potkraj ljeta 

razviju se iz jaja mužjaci i ženke koji se zatim 
roje. Svaka nova ženka osnovat će u proljeće novu 
zadrugu. 

U zadruzi pčela nalazi se matica, zatim mužjaci 
ili trutovi i radilice, tj. ženke koje ne legu jaja. 
Roj pčela u jednoj košnici mnogo je veći nego 
zadruga osa. U njemu može biti i 80 ooo radilica. 
Nasuprot osama, mnoge pčele radilice, a isto tako 
i matica, prežive zimu u košnici. Žive hraneći se 
medom što su ga u nju spremile. 

Pravljenje meda vrlo je složen posao. Sastoji se 
od nekoliko različitih vrsta poslova — potrage za 
cvijećem, sakupljanja nektara iz cvijeta, gradnje 
saća, punjenja saća medom napravljenim od nek- 
tara. U košnici ima mnogo »kućanskih poslova« 
koje valja obaviti. Među ostalim, valja se brinuti 
za maticu, održavati čistoću u košnici, zračiti koš- 
nicu, popravljati napukline koje se pojave u koš- 
nici, hraniti mlade pčele. Radilice osim toga za- 
štićuju košnicu od uljeza. Imaju dobro oružje — 


matica 


žalac. Samo, ako radilica mora ubosti neprijatelja, 
ona često gubi život, jer se događa da žalac ne 
može izvući, a onda mora uginuti. 

Bumbari su također zadružni kukci. Njihove su 
zadruge jednostavnije. Rijetko ima više od 500 ra- 
dilica. Samo ženka — matica — preživi ljeto. Kao 
što ima usamljenih osa, tako ima i usamljenih 
bumbara. 

Mravi su svi zadružni kukci. Neki žive u pri- 
lično jednostavnim zadrugama, a u drugih su vrlo 
složene, pa govorimo (iako samo u prenesenom 
smislu) o mravljim naseljima i mravljim državama. 

U mnogim mravljim zadrugama ima nekoliko 
oblika jedinki. Kod nekih postoji specijalan oblik 
nazvan »vojnik«. Razumije se, posao je vojnika da 
štiti zadrugu od neprijatelja koji je napadaju. Voj- 
nici imaju osobito snažne čeljusti. Njima za vri- 
jeme »mira« drobe tvrdu hranu za sav mravinjak. 

Najviše je mrava radnika. Oni imaju razne duž- 
nosti u mravinjaku. 

Među najzanimljivije mrave spadaju četni mravi 
i mravi gljivari. 

Četni mravi kreću se u velikim vojskama. Hra- 
ne se drugim kukcima. U potrazi za hranom kreću 
se polako ispod raznih ostataka po tlu šume. Kad 
je put neravan, radnici ga izravnaju ispunjujući 
šupljine svojim vlastitim tijelima. Kad se na putu 
nađe pukotina, mravi radnici objese se jedan o 
drugoga i izgrade most preko pukotina. Kad vojska 
mravi stane da se odmori, radnici se tako postave 
jedan uz drugog da svojim tijelima sagrade gni- 
jezdo s mnogo prostorija u kojima su njihove ličin- 
ke zaštićene. Kad je vojska nakon odmora ponovo 
spremna za pokret, »zidovi« se opet raspadnu i po- 
stanu odvojeni radnici. 

Mravi gljivari »uzgajaju« vrtove sitnih gljivica. 
Oni sijeku lišće i donose ga u vrt. Tim lišćem 
hrane se gljive. 

Neki mravi drže u mravinjaku tzv. »mravlje kra- 
već. Te su »krave« ušenci ili biljne uši. Mravi se 
brinu o njima i štite ih od neprijatelja. Ušenci iz- 
lučuju kapljice »slatke rose«, kojima se mravi hrane. 

Svi termiti također su zadružni kukci. Razni 
oblici termita na neki se način razlikuju od jedinki 
u osa, pčela i mravi. Među osama, pčelama i mra- 
vima sve su radilice ženke koje ne nose jaja. U 
termita radilice su sve, pa čak i vojnici, i mužjaci 
i neplodne ženke. I najveće zadruge mravi čine se 
male kad se usporede sa zadrugama termita. Samo 
jedna jedina zadruga termita može imati po ne- 
koliko milijuna radilica. Zna se da matica termita 
snese oko 8000 jaja u jednome danu. Zato nije 
čudno što su zadruge tako velike. Nije također 
čudno što takav »stroj za leženje jaja« ima veliko 
tijelo. 


ZLATNI VRTNI PAUK 


Pauci 


AUKE često nazivaju kukcima. Njihovih osam 
Prom pokazuje da to nisu. Oni su paučnjaci. 
Ovoj skupini pripadaju još grinjice, krpelji, šti- 
pavci i kosci. Pauci nisu nimalo srodniji kukcima 
nego stonogama i kamenarkama. 

Broj nogu nipošto nije jedino čime se pauci raz- 
likuju od kukaca. Tijelo kukaca dijeli se u tri 
režnja, a tijelo pauka samo u dva. Kukci imaju 
ticala, pauci ih nemaju. Većina kukaca ima dva 
velika oka, sastavljena od mnogo malih očiju. U 
mnogih su i jednostavne oči. U pauka su samo 
jednostavne oči. Redovno ih je osam. Kukci imaju 

čeljusti, pauci ih nemaju. Paukova hrana mora biti 
dosta mekana da bi je mogao usisati. Sa svake 
strane paukovih malih usta nalazi se otrovna hva- 
taljka. Sa svake strane usta nalazi se i »opipna no- 
žica«. Većina pauka ima žlijezde za predenje niti. 
Mnogi mladi kukci mogu presti niti koje izlaze 
iz njihovih usta, ali odrasli kukci to ne mogu. 

Postoji još jedna osobitost po kojoj se pauci 
razlikuju od kukaca. Većina kukaca ima krila, a 
njih nema nijedan pauk. 

Poznajemo tisuće yrsta pauka. Oni se po veli- 
čini međusobne uvelike razlikuju. Slika zlatnoga 


vrtnog pauka jako je uvećana, ali postoje veliki 
dlakavi pauci, nazvani tarantula. Oni su tako veliki 
kao što je ovaj pauk na slici. Sitni pahuljasti pauk 
prikazan je u naravnoj veličini. Pauci se također 
razlikuju i po boji, i po obliku. 

Pauci su rašireni po cijeloj Zemlji. U toplim 
predjelima blizu ekvatora živi mnogo vrlo različitih 
vrsta. Ima i mnogo vrsta koje žive ondje gdje je 
hladno. Jedni na dalekom sjeveru, a drugi na vrho- 
vima planina. Neki pauci češći su u zgradama nego 
izvan njih. Jedan je od njih običan kućni pauk — 
pauk kojega okrivljujemo zbog paučine. 


Većina pauka kopnene su životinje, ali ima i 
vodenih pauka. Slatkovodni pauk prenosi zrak pod 
vodu u svojoj svilenoj vrećici, pa tako može i ondje 
disati. Svi pauci udišu zrak. Međutim, ne dišu svi 
na isti način. Neki pauci imaju uzdušnice u tijelu, 
a drugi »pluća«, tj. zračne vrećice sastavljene od 
tankih listićavih kožnih uvojaka. U mnogih su 
pauka i zračne cijevi i »pluća«. 


Pauci se hrane samo sokovima živih životinja. 
Kukci su njihova najobičnija hrana. Veliki pauci 
blizu vode mogu se hraniti punoglavcima, pa čak 
i malim ribama. Jedna velika tarantula dobro je 
nazvana pauk ptičar. Mreže što ih pauci predu 
omogućuju im da dođu do hrane. Pri tom im po- 
mažu i njihove otrovne hvataljke. 

Svi pauci legu se iz jaja. Ženka pauka odjednom 
može snijeti više od tisuću jaja. Oko njih obično 
isprede svilen kovčežić. Mladi pauci, kad se izlegu, 
nalik su na odrasle pauke, samo su manji i vrlo 
blijedi. Za male pauke nema u svilenom kovčežiću 
nikad hrane. Katkad ti mali pauci postanu kani- 
bali pa pojedu jedan drugoga. 

Mnogi ljudi smatraju pauke neprijateljima koje 
treba ubijati čim se pojave. U stvari, većina ih je 
neškodljiva, a neki su čak vrlo korisni. Paukova 
svila upotrebljava se u teleskopima i drugim nauč- 
nim instrumentima. Vrlo je fina i glatka, a jača je 
od čelične žice iste debljine. Neki pauci ubijaju 
štetne kukce. Ima i otrovnih pauka. Među njima 
su crna udovica i neke tarantule. Otrovnih je 
pauka malo, a ipak su svi pauci u cjelini omraže- 
niji od bilo koje druge skupine životinja. 

NOGI ljudi smatraju ribom svaku životinju koja cijelog 
M Života živi u vodi. Smatraju da su ribe, na primjer, dagnja, 
hobotnica, jastog, zvjezdača i druge vodene životinje, iako one, 
u stvari, nisu ribe. 

U vodi živi mnogo različitih životinja koje nisu ribe, ali i 
prave se ribe međusobno znatno razlikuju. Tipična je riba huro 
(u nas, na primjer, šaran, op. prev.). Ima dva para peraja koje 
odgovaraju nogama četveronožne životinje, jednu neparnu pe- 
raju na leđima, jednu na donjem dijelu tijela blizu repa i jednu 
na repu. Na glavi sa strane ima škržne poklopce. Oni štite 
škrge kojima riba diše. Huro ima oblik tijela za koji obično 
kažemo da je ribolik. Sve druge životinje na ovim slikama 
također su ribe. Ribe se po obliku međusobno veoma razlikuju. 

Tačna je uzrečica »izgubljen kao riba na suhom«. Sve su 
ribe vodene životinje. No neke ribe, iako nisu prilagođene 
životu na kopnu, povremeno mogu izlaziti iz vode. Poletuša, 
na primjer, može iskočiti iz vode i stotinjak metara »jedriti« 
zrakom. Skokunica često ispuže na kopno ili na korijen drveta 
i tada joj je samo kraj repa u vodi. Izvan vode ne može disati 
škrgama, ali može se opskrbljivati kisikom iz vode kroz kožu 
repa. 

Suprotno od mnogih riba, morski konjic pliva glave okrenute 
uvis. I rep mu se mnogo razlikuje od repa drugih riba. Može 
ga oviti oko stabljike neke biljke. Morski konjic razlikuje se 
po još jednoj osobini od većina riba: mužjak ima na trbuhu 
kesicu u kojoj nosi jaja koja je izlegla ženka. 

Neke ribe imaju lako uočljiva sredstva za zaštitu. »Sablja« 
ribe sabljara odlično je oružje. Riba dikobraz ima po sebi 
bodlje. Brani se tako da se napuhne kad se približi neprijatelj. 
Riba golub ima na dugom repu bodlju. U nekih vrsta postoji 
oklop — koštane ljuske koje im služe za zaštitu. Stotine vrsta 
riba nemaju ni oklopa ni bilo kakvog »oružja«. Te su ribe odlična 

hrana drugim životinjama. Mogu se zaštititi jedino tako da se 
sakriju ili da brzo otplivaju. Morski list, riba koja boravi na 
dnu mora, može se sakriti mijenjajući boju svojega tijela. 

Neke ribe mogu se dobro zaštititi kad odrastu, a dok su male, 
gotovo su bespomoćne. One su, štaviše, tako dobra hrana raz- 
nim vodenim životinjama, pa i većim ribama, da mala ribica 
nema mnogo izgleda da će odrasti. Nije teško shvatiti zašto 
neke ribe odjednom odlažu milijune jaja. 

Neke su ribe mesojedi, neke biljojedi, a neke se hrane i 
životinjskom i biljnom hranom. Huro (u nas šaran, op. prev.) 
jedan je od svejeda. Hrani se malim ribama, drugim manjim 
životinjama, ali i vodenim biljem. Ne zna se imaju li ribe osjetilo 
okusa. Čini se da neke imaju fino osjetilo mirisa koje se nalazi 
u nozdrvama. Hranu vjerojatno odabiru u prvome redu pomoću 
osjetila mirisa. 

Tri druga osjetila omogućuju im da utvrde što se oko njih 
događa. Sve ribe imaju oči. Općenito, riba ima po jedno oko 
sa svake strane glave. Većina riba ne može istovremeno vidjeti 
isti predmet s oba oka. Ima i iznimaka. Plosnatice, u koje spada 
i list, plivaju bočno i imaju oba oka na gornjoj strani tijela. 
Duboko pod morem vrlo je tamno. Neke ribe imaju »svjetiljke« 
koje im omogućuju da vide. Dubokomorska grdobinka jedna je 
od takvih riba. Njezina »svjetiljka« nalazi se na končastoj perja- 
nici na glavi. U tami svijetli kao krijesnica. Kao što se vidi 
na slici, morski bat ima oči na neobičnom mjestu. Oči svih 
riba imaju nešto zajedničko: uvijek su otvorene. Ribe nemaju 
kapaka. 

U mnogih je riba vrlo dobro razvijeno osjetilo dodira. Neke 
imaju pipke. Riba jarac jedna je od takvih riba. Pipci joj vise 
s donje strane usta i omogućuju joj da pretražuje morsko dno. 

Gotovo sve ribe imaju osjetilo sluha, ali se ono ne vidi jer 
se nalazi duboko u glavi. Čini se da ribe vrlo slabo čuju. 

SOM (13) 


Kad se plivaču kaže: »pliva kao riba«, to je ve- 
lika pohvala. U većine riba tijelo je vrlo prikladno 
za plivanje. Rep je dobro veslo koje njihovo vre- 
tenasto tijelo potiskuje naprijed. Ostale peraje služe 
im da održe ravnotežu i smjer kretanja. Zračni 
mjehuri — kesice napunjene zrakom — u ribljem 
tijelu olakšavaju ribama da silaze u dubinu ili da 
se dižu. Da bi potonula, riba ispusti nešto zraka 
iz mjehura, a napuni ga zrakom da bi se digla. 

ŽUTI GRGEČ (1/3) 


KEČIGA (1/ 


= 


2) 


Ribe, kojih se slike nalaze na ove dvije stranice, 
osim možda jegulje, lako možemo prepoznati kao 
ribe. Isto ih tako lako možemo razlikovati jednu 
od druge. Nikad se sve ne nalaze u istom predjelu 
vode. Grgeč, kečiga i som slatkovodne su ribe. 
Bakalar i atlantska srdjela morske su ribe. Jegulja 
provodi dio života u slatkoj vodi, a dio u slanoj. 
Ona putuje od ušća rijeka stotine i tisuće kilome- 
tara daleko u more da bi se mrijestila. 


ATLANTSKA 
SRDJELA 


BAKALAR (1/6) 


Grgeč je tako običan u jezerima i barama da ga 
često zovu »svačija riba« Grgeč, sleđ i bakalar 
imaju tipičan oblik ribljeg tijela. Kečiga podsjeća 
na ribe iz davnih vremena. Ljuske su joj koštane, 
kao što su bile ljuske mnogih starodrevnih riba. 
Suprotno tome, som uopće nema ljusaka. Jegulja 
je zmijolika oblika. Bakalar se razlikuje od raznih 
drugih riba po tome što može živjeti samo u stu- 
denim vodama sjevernih mora i oceana. 


7I 


Pet od tih riba — sve osim atlantske srdjele 
(srodnika sleđa) — dobre su za jelo. Neke su u 
opasnosti da ih nestane, jer ih mnogo jedemo. Od 
njih pet bakalar je najvažniji. Atlantik blizu Novog 
Faundlenda postao je zbog bakalara jedno od naj- 
većih ribolovnih područja u svijetu. Atlantska se 
srdjela ne jede, ali se lovi u milijunima komada. 
Cijeni se zbog ulja. Tako je bogata uljem da je 
katkada nazivaju »masna leđa«. 


JEGULJA (1/5) 


PUŽEVI 


Kućni akvariji postali su vrlo omiljeni. U njima 
se mogu uspješno držati mnoge vrste riba. Za do- 
bar akvarij potrebno je najprije nabaviti staklenu 
posudu, dovoljno prostranu za onoliko riba koliko 
ih želimo u njemu uzgajati. U posudi mora biti 
dosta zelenih biljaka, dosta puževa ili drugih »či- 
stača« koji će akvarij održavati čistim. 

Ako ima dosta zelenih biljaka i čistača, vodu ne 
treba često mijenjati. Biljke su važne jer na svjetlu 
troše ugljični dioksid, a izlučuju kisik. Ribe, kao i 
sve životinje, neprekidno uzimaju kisik i izlučuju 
ugljični dioksid. Trošeći ugljični dioksid, biljke 
smanjuju u vodi količinu ovoga plina, a poveća- 
vaju količinu kisika, jer ga izlučuju. Na taj način 
omogućuju ribama da se opskrbe kisikom. 

Od riba koje se drže u akvariju sada su najpo- 
pularnije tropske ribice. Malene su, lijepo obo- 


PRIBOR ZA AKVARIJ 


MATERIJAL ZA AKVARIJ 


jene, a i zabavno ih je promatrati. Mnoge su od tih 
sitnih tropskih riba živorodne. Ženka zadrži jaja u 
svom tijelu sve dok se iz njih ne izlegu male ribe. 
Kad se uzgajaju te sitne živorodne ribe, valja pa- 
ziti da odrasle ribe ne pojedu svoje mlade. Akvarij 
za živorodne ribe morao bi imati mnogo biljaka da 
bi se ribe mogle između njih sakriti. Problem u 
uzgoju tropskih riba može predstavljati i održa- 
vanje topline vode za zimskih mjeseci, a i opskr- 
bljivanje pravom vrstom hrane. 

Zlatna ribica svakako je najpopularnija od svih 
riba što se drže u akvariju. Ima zlatnih ribica raz- 
ličnih boja. U nekih su ispupčene »teleskopske oči« 
i vrlo dug rep. Ima ih s ljuskama ili bez njih. 
Priča o zlatnoj ribi je priča o čovjekovoj sposob- 
nosti da postepeno mijenja neka svojstva životinja 
koje je udomaćio. 


Sve današnje zlatne ribe potomci su divlje 
zlatne ribe koja živi u brzim potocima Kine i 
Japana. Ta divlja zlatna riba nije naročito lije- 
pa. Obično je zagasito zelena, malih peraja i 
prilično kratka repa. Kinezi su davno opazili 
da se zlatne ribe lako uzgajaju u malim rib- 
njacima i akvarijima. Mnoge vrste ribe ne us- 
pijevaju u zarobljeništvu, ali zlatna se riba u 
njemu održi. Kinezi su također opazili da sve 
zlatne ribe nisu iste boje. Slučajno su našli 
ribu kojoj koža nije bila posvuda zelena. Na 
nekim mjestima bila je žute ili zlatne boje. 


Kinezi su budno pazili na ribe zlatne boje. 
Za njih su se brinuli, a isto tako i za njihova 
jaja. Neke ribe koje su se izlegle iz tih jaja 
imale su više zlatne boje nego njihovi rodi- 
telji. Kineski uzgajači i dalje su birali i parili 
ribe koje su im najbolje odgovarale. Nakon 
nekog vremena dobili su ribe koje su bile pot- 
puno zlatne. 


Prije nekih 400 godina, a možda i ranije, 
Japanci su također počeli uzgajati zlatnu ribu. 
Uzgajači zlatne ribe uskoro su opazili da mogu 
uzgojiti takve ribe koje nisu ni zelene ni zlatne. 
Sada imamo tamnozlatnu ribu, srebrnasto- 
zlatnu ribu i zlatnu ribu s mrljama nalik na 
oklop kornjače. 

Uzgajivači su otkrili da boja nije jedino svoj- 
stvo koje se može mijenjati. Uzgojili su ribu 
koja je imala naročito velike peraje i osobito 
velike oči, ili vrlo tanke ljuske, ili tijelo ne- 
obična oblika. 

Danas se zlatne ribe uzgajaju u mnogim 
dijelovima svijeta. Svake se godine uzgoje i 
prodaju milijuni zlatnih riba. 


CRNA ZLATNA RIBICA 


OBIČNA ZLATNA RIBICA 


PJEGAVA ZLATNA RIBICA 


ŽABA BUKAČICA 


Vodozemci 


7 ABA bukačica tipičan je vodozemac (živi u 

SAD, op. prev.). Životni put ove i drugih 
žaba pokazuje nam zašto se vodozemci nazivaju 
tim imenom. 

U rano proljeće ženka bukačice odloži jaja u 
vodu uz rub bare ili mirne tekućice. Svako jaje 
obavijeno je slojem bistre, čvrste sluzi. Ta sluz 
drži jaja na okupu. Ima ih toliko da tvore loptaste 
nakupine promjera šezdesetak centimetara. 

Čim ženka snese jaja, ona se počinju razvijati. 
Svako se jaje produžuje dok ne dobije oblik zrna 
graha. Jedan je kraj širi od drugog. Širi kraj po- 
stat će glava, a uži će biti rep. 

Za nekih tjedan dana iz jaja se izlegu ličinke. Iz 
svakog hladetinastog ovoja izmigolji po jedan pu- 


noglavac. Punoglavac je dugačak oko jedan centi- 
metar. Nema ni očiju ni usta. Na mjestu gdje će 
biti oči sada se nalaze sitna ispupčenja. Umjesto 
usta ima prianjaljku koja mu omogućuje da se pri- 
država za ovoj iz kojeg je izišao. Rep punoglavca 
veoma je nalik na riblji rep. 

Na punoglavčevoj glavi uskoro po strani narastu 
sitne resice. To su škrge za disanje. Punoglavac je 
tada prava vodena životinja. 

Pošto navrši jedan dan života, punoglavac može 
pomalo i plivati. Kad god se zaleti u suhu gran- 
čicu ili neku biljku, uhvati se pomoću prianjaljke i 
neko se vrijeme odmara. 

Za dva ili tri dana punoglavac dobije oči i usta. 
Sada može vidjeti kud se kreće, a može i griskati 


sitne biljke s kamenja i grančice što se nalaze u 
vodi. Njegov trup uskoro tako naraste da je raz- 
mjerno veći od repa. Mladi vodozemac u to doba 
već je manje nalik na ribicu. 

Prianjaljka potpuno nestaje, a ni škrge se više ne 
vide, iako ih punoglavac još uvijek ima. Prekriva 
ih koža. Punoglavac uzima u usta male količine 
vode. Voda prolazi kroz škrge i izlazi na mali 
otvor s lijeve strane njegova tijela. Taj se otvor 
zove dišni otvor. 

Punoglavac mnogo jede. Većinom se hrani sit- 
nim zelenim vodenim biljkama. Katkada jede ostat- 
ke hrane koje su u ribnjaku ili bari ostavile veće 
životinje. Hranu otkida zubićima koji su mu izrasli 
na rožnatim ustima. 

Crijevo mu postaje dulje i spiralno je savijeno 
pa u prozirnom punoglavčevu trbuhu izgleda kao 
opruga u satu. 

Nakon nekog vremena, iz mjesta što se nalazi 
u blizini korijena punoglavčeva repa počinju rasti 
dvije noge. Za nekoliko tjedana noge su već duge 
i jake. 

U punoglavčevu tijelu tada se počinju razvijati 
prednje noge. Put prokrči najprije lijeva noga. Ona 
izlazi kroz mjesto gdje se nalazi dišni otvor. Uskoro 
zatim izlazi desna noga. Punoglavac je postao če- 
tveronožna životinja, ali još uvijek ima dug rep. 

U njegovu tijelu događaju se i druge promjene. 
Razvijaju se pluća. Punoglavac je na putu da po- 
stane životinja koja udiše zrak. I usta mu se mije- 
njaju. Postaju šira, a u njima se razvija dug, ljepljiv 
jezik. 

Dok mu se usta mijenjaju, punoglavac ne može 
jesti. Živi na račun repa. Rep mu se postepeno 
smanjuje, i to onoliko koliko se hrane iz njega 
apsorbira u krvotok. Ta se hrana odvodi u onaj 
dio njegova tijela gdje je to potrebno. Punoglav- 
čev rep služi istoj svrsi kao i devi njezina grba. 

Oči punoglavca sve se više izbuljuju, dobivaju 
izgled koji nas podsjeća na oči u žabe. 

Još prije nego potpuno izgubi rep, mala žaba 
pravi izlete izvan vode. Svojim dugim jezikom sada 
hvata kukce. U isto vrijeme kad je postala živo- 
tinja koja udiše zrak, postala je i mesojed. Maloj 
žabi razvio se u to vrijeme »glas« pa se njezin 
kreket miješa s glasovima njezinih susjeda u bari 
ili u struji mirne tekućice. 

Mlada bukačica napokon potpuno izgubi rep. 
Tada ima oblik tijela koji će zadržati do kraja 
života. U to vrijeme počinje brzo rasti. Raste tako 
brzo da nekoliko puta mora odbaciti kožu. 

Bukačica je napokon prava odrasla žaba. Sprem- 
na je da se pari i da začne život mnogih tisuća 
novih bukačica. 


PUNOGLAVAC KOJI SE TEK IZLEGAO 


1iđ 


PUNOGLAVAC SA STRAŽNJIM NOGAMA 


PUNOGLAVAC SA ČETIRI NOGE 


Može se dogoditi da bukačici treba i četiri go- 
dine dok naraste. Rast joj se zaustavlja u zimama 
što ih provodi u mulju na dnu bare. 

Ova priča o životnom putu bukačice ostavlja do- 
jam da joj je opstanak mnogo sigurniji nego što u 
stvari jest. Zapravo, vrlo, vrlo malo jaja što ih 
snese ženka bukačice prođe kroz sve te stadije. 
Malen je, naime, broj jaja iz kojih se razviju od- 
rasle žabe. Punoglavci imaju mnogo neprijatelja. 
Oni su hrana mnogim svojim susjedima u vodi. 

Zelene žabe i njihovi vrlo bliski srodnici — 
krastače — većini su ljudi najpoznatiji vodozemci. 
Katkad ih smatraju bezrepim vodozemcima, jer ne- 
maju repa kad odrastu. Njihov životni put obično 
je nalik na životni put bukačice. U mnogo sluča- 
jeva neki stadiji traju znatno kraće. Mnogi puno- 
glavci žaba dobivaju četiri noge i gube rep još u 
toku prvog ljeta. 

Osim žaba ima i drugih skupina vodozemaca, 
kao što su vodenjaci, daždevnjaci i beznošci, koji, 
kako im ime kaže, nemaju nogu. Vodenjaci i daž- 
devnjaci prilično su poznati. Kad odrastu, imaju 
i noge i rep. Beznošci žive uglavnom u tropskim 
predjelima. Nemaju nogu, a zapravo ni repa. 
Nalik su na velike gujavice. 

Kada se izlegu, vodenjaci i daždevnjaci uvelike 
su nalik na punoglavce. Rastu jednako kao što 
rastu i žabe. Američka glavašica (srodnik naše 
čovječje ribice, op. prev.), premda spada u sku- 
pinu vodenjaka i daždevnjaka, znatno se od njih 
razlikuje. Nikad se ne razvije u životinju koja udiše 
zrak. Cijelog života živi u vodi i nikad ne gubi 
škrge. Te škrge u obliku crvenih resa na vratu 
glavašice dobro se razabiru i na slici. 

Premda većina vodozemaca dio svog života može 
provesti na kopnu, nijedan od njih ne može izdr- 
žati izrazitu sušu. Vodozemci nemaju zaštitnih 
ljusaka, krzna, ni perja. Koža im je gola. Moraju 
boraviti u blizini vode ili vlažnih mjesta. Dio ži- 
vota koji provode u vodi, provedu u slatkoj vodi. 
Nema, naime, morskih vodozemaca. 

Kao i ribe, svi su vodozemci hladnokrvne živo- 
tinje. Oni koji žive u predjelima s hladnom zimom, 
a mnogo je takvih, zaštićuju se od hladnoće zim- 
skim snom. 


VATRENI MUKAČ 
GATALINKA STABLAŠICA 
ZELENA GATALINKA 


PRIMALJSKA ŽABA 


CRVENI 
DAŽDEVNJAK 


VODENJAK 


Malo je vrsta vodozemaca koji ne odlažu jaja u 
vodu. U ovih nekoliko vrsta rani stadij razvoja 
provodi se u jajetu. Pojedine su vrste vodozemaca 
— neki daždevnjaci — živorodne. 

Većina vodozemaca ne brine se za jaja koja su 
odložili u vodu. Ima i izuzetaka. Mužjak primaljske 
žabe omota oko svoga tijela dugačku vrpcu jaja 
kad ih ženka snese. Nosi ih sa sobom sve dok se 
ne izlegu i ne pušta ih da se osuše. U vrijeme 

AMERIČKA 
GLAVAŠICA 


leženja mužjak boravi u vodi. Postoje i drugi slični 
slučajevi kada se jaja pažljivo čuvaju. 

Veličina tijela u vodozemaca različita je. Ima ih 
tako malenih, kao što je npr. zelena gatalinka, pa 
sve do tako krupnih, kao što je japanski golemi 
štur. Golemi štur ipak nije div. Dug je oko metar 
i po. Najveći današnji vodozemci mnogo su manji 
nego što su bili neki od njihovih predaka u staro- 
drevno ugljeno doba. 


OBIČNA KRASTAČA JEDE GUJAVICU 
OBIČNA KRASTAČA KREKEĆE 
AMERIČKA KRASTAČA 


ŠUMSKA ŽABA 


Na slikama se vide dvije obične krastače i dvije 
obične žabe. Žabe su toliko nalik jedne na druge 
da ih nije sasvim lako razlikovati. Naslikane vrste 
ilustriraju općenite razlike između krastača i žaba. 
Žabe imaju mekanu, vlažnu i glatku kožu. U 
većine krastača koža je suha, čvrsta i pokrivena 
malim ispupčenjima, koja se često nazivaju bra- 
davice. Neke žabe su redovito vitke, a krastače 
imaju široko tijelo. Krastače izgledaju zdepasto. 
Prednje su im noge vrlo kratke. 

Mnoge žabe izgledaju graciozno. To se očituje 
i kada skaču. Žabe se i brže kreću. Razlikuju se i 
po tome što u čeljustima imaju male zube, a ve- 
ćina krastača uopće ih nema, ali to se na slikama 
ne vidi. 


Sve su žabe mesojedi. Kad jedu tako ukusan 
zalogaj kao što je gujavica, mogu se poslužiti 
prednjim nogama da bi ga ugurale u usta. Jezik 
im uvelike pomaže pri hvatanju hrane. On je u 
ustima pričvršćen svojim prednjim dijelom, a ne 
stražnjim kao naš jezik. Žaba može izbaciti svoj 
dugi jezik, njegovom ljepljivom površinom uhvatiti 
kukca i plijen uvući u usta. Ti vodozemci ne hva- 
taju ništa što se ne miče. Neće se, dakle, hraniti 
uginulim životinjama. 

Kad žaba guta hranu, ona zatvara oči. To joj 
pomaže da hranu iz usta potisne u želudac. Žaba, 
naime, kad zatvara oči, uvlači svoje velike očne 
jabučice prema usnoj šupljini. 

Žabe su veoma proždrljive. Krastača za jedan 
obrok može pojesti i pedesetak ličinaka raznih 
kukaca. Mnogi kukci i druge životinje kojima se 
žabe hrane za nas su štetni. Zbog toga ti vodo- 
zemci zaslužuju da ih štitimo. 

Kreketanje žaba poznat nam je zvuk. Krekeću 
mužjaci. Svaki mužjak ima zvučni mjehur koji 

PJEGASTA ŽABA 


puni zrakom. Kad kroza nj potjera zrak, čujemo 
njegovo kreketanje. 

Bradavice na koži krastače nisu bradavice kakve 
ljudi katkada imaju na svojoj koži. To su male 
žlijezde. Kad se približi neprijatelj, žlijezde izlu- 
čuju neku tekućinu. Na neke životinje ta tekućina 
djeluje kao otrov. Psu, na primjer, od nje može 
pozliti. 

Većina vodozemaca mora se skrivati. Zato žabe 
bježe u velikim skokovima, a katkad se nadimaju 
ne bi li se zaštitile od neprijatelja. Pjegasta žaba 
jedna je od onih koje se napuhnu kad su uhvaćene. 
Kad šumska žaba bježi pred neprijateljem, može 
se u skoku preokrenuti tako da padne na zemlju 
okrenuta prema progonitelju. Mnogi se vodozemci 
lako kriju jer su bojom nalik na okolinu. 

U vezi s vodozemcima ima čudnih praznovjerica. 
Tako neki ljudi misle da će dobiti bradavice ako 
krastaču drže u ruci. Drugi vjeruju da daždevnjaci 
mogu opstati usred vatre. Ni jedno ni drugo nije 
istina. 


MLADE KORNJAČE 
HELIDRE 


ZLATNA KORNJAČA (13) 


Gmazovi 


ELIKI dani gmazova su prošli. Ti su gmazovi nestali prije 
Ee milijuna godina, kad je uginuo posljednji dinosaurus. 
Ali još uvijek ima oko 5000 vrsta tih životinja. Današnji gmazovi 
dijele se u četiri skupine: kornjače, zatim krokodili, pa gušteri 
i zmije, i jedna skupina rijetkih gmazova — premosnici. 

Razne vrste kornjača možemo razlikovati po oklopima. Ni 
jedan drugi gmaz nema oklopa. Sve ga kornjače imaju. Neke su 
kornjače slatkovodne, druge morske, a treće kopnene. 

Mala zlatna kornjača živi u barama ili u slatkim vodama 
SAD. Dio vremena provodi u vodi, a dio izvan nje. Budući 
da diše plućima kao i ostali gmazovi, mora, da bi mogla disati, 
barem viriti iz vode. Čudno je da hranu ne može progutati 
ako joj glava nije pod vodom. (U slatkim vodama Evrope, 
zapadne Azije i sjeverozapadne Afrike živi barska kornjača, 
op. prev.) 

Kornjača helidra također je slatkovodna životinja. Vrlo je 
nasrtljiva, pa ujeda sve što joj je na putu. Nema zuba — ni- 
jedna ih kornjača nema — ali su joj čeljusti tako oštre da bi 
njima čovjeku mogla odgristi prst. 

Kornjače koje cijelog života žive na kopnu često se zovu 
kopnice. Kopnice su poznate po tome što se sporo kreću. Go- 
tovo svatko je čuo priču o zecu i kornjači. Poznate su i po 
tome što dugo žive. Neke divovske kornjače žive Ioo i više 
godina. Te kornjače i zaslužuju ime divovske. Mogu biti teške 
više od 250 kilograma. 

Pustinjska kornjača srednje je veličine. Živi na jugu SAD, 
u suhim pjeskovitim predjelima. Terapena je također kornjača. 
Ona može uvući noge, glavu i rep i potpuno se zatvoriti u svoj 
oklop. 

Zelena želva živi u moru. Noge su joj, kao što se vidi na 
slici, slične veslima. Morske kornjače izlaze iz mora samo kad 
legu jaja. Goleme želve često se love za hranu. Od odrasle 
kornjače dobiva se mnogo hrane, jer može narasti duža od 
metra, a težina joj dostigne i do 160 kilograma. (Spominju se 
i kornjače teške do 450 kilograma, op. prev.) 

Aligatori i krokodili najveći su gmazovi. Najduži narastu do 
6 metara. Ti su veliki gmazovi međusobno vrlo slični, ali ali- 
gatori imaju širu glavu i okrugliju njušku. I aligatori i krokodili 
veći dio vremena provedu u vodi. Između prstiju stražnjih 

PUSTINJSKA KORNJAČA (1/4) 


TERAPENA (2/5) 


GOLEMA ŽELVA (1/12) 


DIVOVSKA KORNJAČA (1/15) 


ALIGATOR IZLAZI IZ JAJETA 


nogu imaju plivaće kožice, ali ipak se nogama ne 
služe za plivanje. 

Plivaju pomoću repa. Debeli kožnati poklopci 
preko ušnih otvora ne propuštaju vodu kad se 
aligator ili krokodil nalazi ispod njezine površine. 

Nozdrve 1 oči aligatora ili krokodila strše usprav- 
no s njihovih lica. Ovi gmazovi često leže u vodi 
tako da im iz nje vire samo oči i nozdrve. Iako 
su pod vodom, ipak, dakle, mogu disati i proma- 
trati što se zbiva oko njih. 

Aligatori i krokodili ne podnose hladno vrijeme. 
Većina ih živi u toplim vodama blizu ekvatora. 
U SAD živi samo jedna vrsta krokodila i jedna 
vrsta aligatora, i to u području jugoistočnih obala. 
Aligatori i krokodili oglašuju se urlanjem. Ti se 


ALIGATOR (1/15) 


urlici mogu čuti i do dva kilometra daleko. To su 
jedini gmazovi koji se oglašuju. 

Aligatori i krokodili hrane se isključivo mesom. 
Imaju jake čeljusti i oštre zube. 

Jaja aligatora i krokodila imaju tvrde ljuske. 
Svaki mali aligator ili krokodil ima na glavi šiljastu 
izraslinu koja mu omogućuje da probije ljusku ja- 
jeta. Taj se šiljak naziva »jajni zubić«. 

Aligatori i krokodili imaju vrlo čvrstu kožu, koja 
se može upotrijebiti za pravljenje lijepih torbi i 
cipela. Toliko je tih velikih gmazova uhvaćeno da 
postoji opasnost da budu istrijebljeni. Neki se ali- 
gatori uzgajaju u posebnim farmama. 

Premosnik (tuatara), gmaz koji pripada posebnoj 
skupini, izgleda otprilike kao gušter. Ne živi ni- 
gdje na svijetu, osim na nekim malim otocima blizu 
Novog Zelanda. Taj mali gmaz naziva se katkad 
»živi fosik. On je na Zemlji već mnogo milijuna 
godina. Živio je još prije doba dinosaura. Premo- 
snik živi u rupama u zemlji, ali obično ih sam ne 
iskapa. Redovito se nastani u rupi koju je napra- 
vila ptica nazvana zovoj. Tako zovoj i premosnik 
dijele stan kao sustanari. 

Ljudi ne žele da taj živi fosil nestane, pa pre- 
mosnika brižljivo čuvaju od istrebljenja. 


PREMOSNIK iLi TUATARA (1/4) 


LETEĆI ZMAJ (1) 


Ima guštera vrlo različitih veličina, boja i oblika. 
Skink u SAD (siva gušterica u Evropi) može se 
smatrati tipičnim oblikom guštera. To je mali gu- 
šter. Leteći zmaj nešto je veći, a samo zbog krila 
— to su nabori kože koji mu služe kao padobran — 
čini nam se da se veoma razlikuje od ostalih gu- 
štera. Bradavičar je mnogo veći. Taj gušter na- 
stava jugozapad SAD (pustinje od Arizone do No- 
vog Meksika). Otrovan je. Od njegova ujeda mogu 
uginuti male životinje. 


OTROVNI BRADAVIČAR (1/3) 


Još veće guštere možemo naći u nekim dijelo- 
vima Azije. Ima ih koji su teški više od 1oo kilo- 
grama. 

Većina guštera trči ili gmiže opirući se o četiri 
kratke noge. Neki mogu skakati pomoću stražnjih 
nogu, poput klokana, a neki i nemaju noge. Sljepić 
nije zmija, nego gušter bez nogu. 

Gušteri se hrane sitnim kukcima, ali i tako kru- 
pnim životinjama kao što su divlje svinje — već 
prema tome koliki su sami. Neki imaju veoma 


SKINK (1) 


CRNA ZMIJA (1/6) 


velik jezik. Da bi ulovio kukca, gušter, dug dva- 
desetak centimetara, može jezikom gađati Is do 
20 centimetara u daljinu. Neki gušteri imaju zna- 
čajno sredstvo za zaštitu. Kad su uhvaćeni, mogu 
pobjeći pošto sami sebi otkinu rep. 

Računa se da ima oko 2300 vrsta zmija. U SAD 
ih je više od stotinu. 

Neke zmije mogu jedna drugoj biti više ili manje 
slične po veličini, ali sve su istog oblika. Od ostalih 
gmazova njima su slični samo gušteri bez nogu. 
Nijedna zmija nema nogu. 

Budući da nemaju nogu, zmije se ne mogu kre- 
tati onako kao većina ostalih gmazova. Većina za- 
pravo »hoda« na rebrima. Zmija se odupire o tlo 
oštrim rubovima ljusaka što se nalaze na donjoj 
strani tijela. Tada se mišići u njezinu tijelu stežu 

SMEĐA VOLARICA (13) 


KRALJEVSKA ZMIJA (1/3) 


i vuku je po tlu. Zmije se po hrapavu zemljištu 
mogu kretati brže nego po glatkom jer se ljuskama 
lakše prihvaćaju za hrapavo zemljište nego za 
glatko. 

Neke zmije kreću se tako brzo da ih nazivaju 
»trkači«. Crna zmija je trkač. Ona i dobro pliva i 
dobro se penje. To mogu i mnoge druge zmije. 

Koža svih zmija pokrivena je ljuskama. Boja 
kože i ljusaka u mnogih je zmija prekrasna. 

Zmije imaju mnogo zuba, ali se njima ne služe 
za žvakanje. Upravljeni su natrag, prema ždrijelu. 
Neki su zubi u pojedinih zmija otrovni. Ti su zubi 
šuplji. Kad zmija zarine otrovne zube u životinju, 
iz njih kroz šupljinu poteče otrov. 

Zmije imaju dug, tanak jezik koji se na kraju 
račva. Može biti crn, crven, žut, zelen ili neke 


CRVENA ŠARULJA (1.2) 


druge boje. Jezik služi zmiji kao osjetilo opipa. Je- 
zikom zmija može osjetiti i povjetarac što ga pro- 
uzroči neko tijelo gibanjem. Jezik joj pomaže kad 
traži hranu i kad treba da izbjegne neprijatelja. 
Zmija paluca jezikom velikom brzinom. 

Većina zmija nese jaja. Neke rađaju žive mlade. 

Sve zmije gutaju cijeli plijen. Mnoge se hrane 
životinjama koje nam se čine prevelike da bi ih 
zmija mogla progutati. »Tajna« je u tome što su 
joj čeljusti tako spojene da ih može široko raz- 
maknuti i tako uvelike razjapiti usta. Zmijska koža 
rasteže se kao guma. 

Dok rastu, zmije moraju mijenjati kožu. 

Većina zmija nije ljudima opasna. Neke su čak 
i korisne. Američke zmije Lampropeltis i Pitnosis 
(kao i crvena krpa i žutokrug koje žive u našim 


s 


UDAV (1/8) 


krajevima, op. prev.), na primjer, naši su prijatelji 
jer se hrane miševima, odnosno skakavcima. Neke 
su zmije, naprotiv, vrlo opasne. 

Zmije koje ubrajamo među svoje neprijatelje ve- 
ćim su dijelom opasne jer su otrovne. Udav je 
izuzetak. On životinju ubija tako da je obavije i 
stegne. Životinja tada ne može disati pa ugine. 

Crvena šarulja i vodena čegrtuša dvije su otrov- 
ne zmije Sjeverne Amerike. Obična čegrtuša i dru- 
ge vrste čegrtuša upotpunjuju listu sjevernoame- 
ričkih otrovnih zmija. U drugim zemljama ima i 
drugih vrsta otrovnih zmija. (U nas su najotrov- 
nije poskok i riđovka, op. prev.) 

Mnogi se ljudi toliko boje otrovnih zmija da na- 
stoje ubiti svaku koju mogu. Ti su ljudi zapravo 
nepravedni prema zmijama. 


VODENA ČEGRTUŠA (1/4) 


SJEVERNA ČIOPA 


Ptice 


OTOVO sve životinje koje lete spadaju u dvije 
(I vetite skupine. U jednoj su one bez kralješnice, 
a u drugoj one s kralješnicom. Te su dvije skupine, 
kao što znamo, kukci i ptice. U doba dinosaura 
ptice su u zraku imale suparnike i među drugim 
kralješnjacima. To su bili leteći gmazovi. Ali vre- 
mena su se promijenila. U sadašnje vrijeme ptice 
znatno nadmašuju ostale kralješnjake koji mogu 
letjeti. Taj odnos mogao bi se prikazati omjerom 
od nekoliko stotina prema jedan. 

Upravo kao što ima nekoliko letećih kralješnjaka 
koji nisu ptice, tako ima i nekoliko ptica koje ne 
mogu letjeti. U davna vremena, kad su ptice bile 
novost na Zemlji, pojavile su se neke ptice koje 
nisu mogle letjeti. Među današnje ptice koje ne 
mogu letjeti spadaju. nojevi, kivikalci, kazuari, pin- 

gvini. Ipak većina ptica može letjeti barem kratko, 
a mnoge su poznati letači. Ove lete i brzo i na 
velike daljine. 

Učenjaci su mjerili vrijeme da bi tačno ustano- 
vili kako brzo ptice mogu letjeti. Brzina američkog 
drozda iznosi oko 50 kilometara na sat. Čiopa može 
letjeti dvostruko brže. 

Jedna je od najbitnijih prilagodbi ptica to što 
imaju krila. Morska lastavica (riba) može projuriti 
zrakom, ali ne daleko. Leteća vjeverica (sisavac) 
može se vinuti s jedne grane na drugu. Uistinu 
letjeti mogu samo životinje s pravim krilima. 

Ptičja krila drže se snažnih kratkih mišića. Na 
prsnoj kosti nalazi se koštana izbočina koja se na- 
ziva »prsni greben«. Za tu kost pričvršćeni su mi- 
šići. Ptica, kad leti, udara krilima i odupire se o 
zrak, pa se tako odbacuje naprijed. 

Ptici olakšava let mala težina njezina tijela. Ame- 
rička čiopa lakša je od miša ili guštera ili krastače 


GNIJEZDO | JAJA AMERIČKOG DROZDA 


AMERIČKI DROZD 


jednake veličine. Jedan od razloga što je ptica tako 
lagana jest to što su joj kosti sitne i ispunjene 
zrakom. U tijelu ptice, na raznim mjestima, na- 
laze se zračni mjehuri koji su u vezi s plućima. Ti 
mali zračni mjehuri djeluju kao mali baloni ispu- 
njeni toplim zrakom. 

Aerodinamičko tijelo druga je pomoć ptici kad 
leti. Jedan nadimak dan čiopi podsjeća na to da 
je ptičje tijelo aerodinamičko. Taj je nadimak »le- 
teći luk i strijela«. 

Perje je vrlo prikladan pokrov za životinju zraka. 
Ono je lagano, čvrsto i otporno, a osim toga ptičjem 
je tijelu i izvanredna zaštita. Perje ne propušta 
kapi kiše jer je masno, a i zbog toga što su dijelovi 
svakog pojedinog pera i sva pera jedno s drugim 
prikladno složeni. Perje, osim toga, održava tijelo 
ptice toplim. Budući da su ptice toplokrvne živo- 
tinje, za njih je važno što imaju pokrov koji će 
sprečavati gubitak topline njihova tijela. Perje je u 
tu svrhu vrlo prikladno i zbog toga što se u njemu 
zadržava zrak. 

Svoju sposobnost za let mnoge ptice iskoriste i 
za to da zimu provedu u jednom dijelu svijeta, a 
ljeto u drugom. U sjevernom dijelu SAD drozd 

je jedan od prvih vjesnika proljeća. Drozd u jesen 
odlazi na jug, a vraća se u rano proljeće. I čiopa 
je putnik. U jesen odlazi ranije nego drozd, a 
vraća se u proljeće kasnije, jer dalje putuje. 

To nikako ne znači da sve ptice imaju svoj dom 
u dva različita dijela svijeta. Ima ih koje cijeli svoj 
život provedu u istom dijelu svijeta. 


Sve se ptice, bez izuzetka, legu iz jaja. Svako 
jaje svih ptica ima tvrdu ljusku, sličnu ljuski obič- 
noga kokošjeg jajeta. U različitih ptica jaja se po 
veličini znatno razlikuju. Nojevo jaje dugačko je 
petnaestak centimetara. Jaje sitnog kolibrića, na- 
protiv, maleno je kao grašak. Jaja redovito legu u 
gnijezdo koje sagrade jedan ili oba roditelja. 

Neka su gnijezda divno sagrađena. Sitni kolibrić 
gradi prekrasno malo gnijezdo. Veliko je kao po- 
lovica orahove ljuske. Gnijezdo je iznutra obloženo 
mekanim, biljnim pahuljicama. Vanjska je strana 
pokrivena mahovinom, paučinom i lišajevima. Sa- 
građeno je na grani, i to prilično nisko, blizu 
zemlje. 

Mala američka žutarica gradi sitno ali debelo 
gnijezdo od trava i biljnih vlakana. Neke žutarice 
imaju gnijezdo od nekoliko katova, kao što je ovo 
na slici. Kravarica često leže jaja u gnijezdo drugih 


AMERIČKA ŽUTARICA 


CRVENOGRLI KOLIBRIĆ 


ptica, katkad u gnijezdo žutarica. Kad žutarica 
nađe to jaje u svome gnijezdu, dogodi se da sa- 
gradi novo gnijezdo iznad svoga starog (u Evropi, 
Aziji 1 Africi u gnijezdo drugih ptica jaja nese siva 
kukavica, op. prev.). 

Ptice su se na Zemlji pojavile mnogo prije nego 
čovjek. Drevne ptice nisu, dakle, mogle graditi 
gnijezdo blizu ljudskih domova. Sada to, čini se, 
rado čine mnoge ptice. Jedna je od njih kućni 
strijež. Ta mala ptica sagradit će gnijezdo u staroj 
konzervi, u nekoj rupi na stupu ograde ili u džepu 
odbačenog kaputa. Ona će primiti i kućicu koju 
joj čovjek sagradi. Začuđuje koliko vlakana, končića 
i trave ta ptičica donese u svoju kućicu. Striježev 

KUĆNI STRIJEŽ 


par može se godinu za godinom vraćati u isto 
gnijezdo. 

Svaka vrsta ptica ima posebnu vrstu gnijezda. 
Kolibrić nikad ne gradi gnijezdo kao strijež. Ni 
obrnuto. Ptica, uglavnom, nasljeđuje način gradnje 
gnijezda. Ne treba je učiti kako da sagradi gnijezdo, 
isto kao što ni mi ne treba da učimo kako da upo- 
trijebimo oči. 

Suprotno od nižih životinja, ptica mora održa- 
vati jaja na određenoj toplini da bi se iz njih iz- 
legli mladi. Obično ženka sjedi na jajima i tako 
ih grije. I mužjaci nekih vrsta ptica dijele tu »duž- 
nost«. Mnogi mužjaci ptica šarenije su boje nego 
njihove družice. Korisnije je da ženka koja mora 
sjediti na jajima bude bez izrazitih boja, jer se 
teško opazi ako mirno leži u gnijezdu. 

Neke ptice dosta su snažne pa mogu trčati čim 
se izlegu. Pokrivene su mekanim perjem ili paper- 
jem. Piliće i pačiće ljudi vrlo vole jer ih je ugodno 
gledati i milovati. No mnoge su ptice gole kad se 
izlegu. Tako su slabe da ne mogu ni stati na svoje 
noge. Oči su im zatvorene, kao i oči u malih ma- 
čića. Takve mlade treba držati u toplom i brižno 
ih paziti. 


CRVENA TANGARA 


Ptičja mladunčad pojede ogromnu količinu hra- 
ne u odnosu na svoju veličinu. Budući da su toplo- 
krvni, mladi moraju jesti ne samo da narastu nego 
i zato da im bude toplo. Mnoge male ptice izgle- 
daju gladne za sve vrijeme dok su budne. Mlada 
ptica, u stvari, svakog dana može pojesti toliko 
koliko je i sama teška. 

Neke odrasle ptice najprije progutaju hranu koju 
su nabavile za svoje mlade. Zatim je iz želuca 
unose u širom otvorena usta svojih mladih. 

Mladi, čak i kad su mužjaci, često su više nalik 
na svoje majke nego na očeve. Boja koja nije izra- 
zita vjerojatno smanjuje opasnost da neprijatelj 
uhvati pticu. Mužjak ptice crvena tangara ne do- 
biva svoj prekrasni crveno-crni ogrtač dok ne na- 
vrši nekoliko mjeseci. Mladi crvenovrati kolibrići 
nemaju crvene vratove. 


Poznato je ukupno oko 14000 vrsta ptica. Od 
ostalih životinja najlakše ih razlikujemo po perju. 
Kljun, krila i broj nogu također nam omogućuju 
da odredimo je li neka životinja ptica. Sve su ptice 
međusobno vrlo slične, pa ih lako možemo razli- 
kovati od drugih životinja, ali unutar same skupine 
ptica postoje mnoge razlike. 

Ptice se po veličini mogu razvrstati od sitnog 
kolibrića, koji nije težak ni dekagram, do noja, 
koji može biti težak više od 120 kilograma. Nekad, 
u davno vrijeme, bilo je ptica većih od noja, ali 
te su divovske ptice izumrle. 

Sve ptice imaju dvije noge, ali se noge jedne 
vrste mogu znatno razlikovati od nogu druge vrste. 

AMERIČKA ŽUNA 


U nekih su duge, u drugih kratke, neke su jake, 
druge slabe, u nekih su pričvršćene više prema 
stražnjem dijelu tijela nego u drugih. 

I ptičji su prsti raznoliki, kao i noge. Većina ptica 
ima četiri prsta. Tri od četiri ptičja prsta pružaju 
se redovito naprijed, a jedan natrag. U nekih ptica 
(kao npr. naše žune, op. prev.) dva se prsta pru- 
žaju naprijed, a dva natrag. Ima ptica s opnama 
razapetim među prstima. Druge, kao sokolovke, 
imaju na kraju prstiju snažne, oštre pandže. 

Sve ptice imaju krila, ali sve ne mogu letjeti, 
kao što je već istaknuto. Pingvinu krila služe kao 
peraje za plivanje. 

I kljunovi se u ptica razlikuju. Neki su dugi i 
tanki, neki pak kratki i debeli. Ima savinutih, koji 
završavaju oštrim šiljcima. Kljun nije samo otvor 
za hranu — usta, nego je mnogo više od toga. On 
je ujedno i »ruka«. Ako čovjek zamisli gradnju 


kuće ili pripremanje večere rukama vezanim na 
leđa, lako će shvatiti kako je ptici važan kljun. 

Ptice se razlikuju i po perju, kao što se vidi na 
slikama. Repno perje u američke žune i pahulja- 
stog djetla šiljasto je, a u crvenorepog škanjca i 
ribolovca zaobljeno. 

Obična imena ptica pokazuju kako je velik ra- 
spon boja njihova perja. Evo nekoliko takvih ime- 
na: crvena tangara, crnoglava grmuša, rusogrli 
crvendać, šarena kreja, zlatna vuga, snježna zeba, 
zelenčica... 


Mnoge razlike među pticama u skladu su s nji- 
hovim prilagodbama na okolinu u kojoj žive. Opna- 
sti prsti pomažu vodenim pticama u plivanju. Duge 
noge obalskih ptica prikladne su za gacanje. Jake 
noge, kao one u drozda, prikladne su za skakutanje 
po zemlji. Neke ptice izdubu gnijezda u deblu. 
Rep s rašljastim perjem služi im kao potporanj 
dok to rade. Oštar, jak kljun dobro je oruđe za 
dubljenje. 

Druge razlike među pticama u vezi su s vrstom 
hrane koju ptice jedu. Postoje ptice kukcojedi, 
ptice koje se hrane sjemenkama, grabljivice i leši- 
nari, koji se hrane živim odnosno uginulim životi- 
njama, i ptice kojima odgovara raznovrsna hrana. 
Oštar, jak kljun šumskog djetla nije prikladan samo 
za pravljenje gnijezda u drvetu nego i za vađenje 
kukaca iz debla. Savinuti kljun sokola odličan je 
za trganje neke životinjice, kao što je npr. poljski 
miš, a oštre pandže pomažu mu kad hvata male 
životinje. Kljun ribolovca prikladan je za hvatanje 
riba. 


Mnoge ptice hrane se sjemenkama. Kratak, de- 
beo kljun prikladan je za drobljenje sjemenki. Ne- 
ke ptice hvataju kukce u zraku. One široko otvore 
usta pa sakupljaju njima kukce, kao što ribar mre- 
žom skuplja ribe. Za hvatanje kukaca na taj način 
najbolje odgovaraju široka usta i kratak kljun. Dru- 
ge ptice imaju kljun koji je naročito prikladan za 
pronalaženje crva u zemlji ili za hranjenje voćem. 
Lešinarima i grabljivicama prikladan je kljun kojim 
mogu trgati meso. 

Prema građi tijela, učenjaci su ptice podijelili 
u više od 20 redova. Američka žuna i pahuljasti 
djetao svrstani su u red u koji pripadaju i tukani, 
ptice koje žive samo u toplim predjelima. Crveno- 
repi škanjac zajedno s lešinarima i orlovima pri- 
pada drugom redu. Ribolovci s kljunorošcima spa- 
daju u treći red. 

Kao što se vidi iz tablice na 211. strani, vrapčarke 
čine najveći red. U nj spadaju gotovo sve dobre 
pjevice. 


BJELOGRLI RIBOLOVAC 


PAHULJASTI DJETAO 


GNJETAO ILI FAZAN 


Ovih osam ptica spada u osam različitih redova. 
Od ove dvije što sjede na grani ni jedna nije iz 
reda vrapčarki. 

Gnjetao se ubraja u divljač. U redu s njim su i 
tetrebovi, trčke i purani. Mlade ptice te skupine 
mogu trčati ubrzo pošto se izlegu. Gnjetlovi mogu 
letjeti, ali ne daleko. Kao i njihovi srodnici, oni 
prave gnijezdo na tlu. 

Gnjetao potječe iz Kine. 

Zeleni bukavac spada u istu skupinu s rodama, 
plamencima i čapljama. Zeleni bukavac je obalska 
ptica. Svojim dugim kljunom hvata kukce, male 
ribe i zmije. 


ZELENI BUKAVAC 

ŽUTOKLJUNA KUKAVICA 


Kalifornijska kukavica ide u isti red s ostalim 
kukavicama. Žutokljuna kukavica rođak je evrop- 
ske kukavice. Ta vitka, graciozna ptica hrani se 
dlakavim gusjenicama, takvom hranom koju većina 
ptica izbjegava. 

Siva čiopa, možda to izgleda čudno, spada za- 
jedno s drugim čiopama u isti red s krasnim crveno- 
grlim kolibrićem. Čiopa i kolibrići potpuno su raz- 
ličitih boja, ali u nečemu su ipak slični: noge i 
prsti nisu im prilagođeni za hodanje. Kad ne leti, 
čiopa je ili na gnijezdu, ili visi uza zid dimnjaka 
ili u rupi u deblu pričvršćena svojim pandžama. 
Gnijezdo gradi u dimnjaku ili šupljem drvetu. 


ČIOPA 


a 


WILSONOVA ŠLJUKA 


Često se može vidjeti kako cijelo jato čiopa ulazi 
u stari, napušteni dimnjak. 

Šljuka spada u red u kojem su svi galebovi, 
čigre i žalarke. To su obalske i vodene ptice. 
Šljuka se hrani kukcima i drugim malim životi- 
njama. 

Kozodoj i leganj pripadaju porodici kozodoja. 
Postoji stara praznovjerica da ove ptice mogu musti 
koze. To nije istina. Leganj i kozodoj hrane se 
samo kukcima. Legnja nazivaju i mračnjak jer iz- 
lijeće kad se smrači. 

Sove obuhvaćaju čitav jedan red ptica. Jedna je 
od njih mala šumska ušara. Mnoge sove, kao šum- 


LEGANJ 


ŠUMSKA UŠARA 


ska ušara, imaju ušne čuperke. To nisu uši, nego 
samo skup perja. Razne ušare razlikuju se po boji. 
Neke su crvenkastosmeđe, druge su sive. Sove su 
noćne ptice, dnevno ih svjetlo zasljepljuje. Sova 
noću dobro vidi pa zato i može uhvatiti tako male 
životinje kao što su poljski miševi. 

Kanadska guska je ptica iz reda u koji su svr- 
stane sve patke, guske i labudovi. Sve su to vo- 
dene ptice. Opne između prstiju pomažu im da 
plivaju. Ove su ptice dobri plivači, a i dobri letači. 
Neke mogu letjeti oko Too kilometara na sat. Ka- 
nadska guska jedna je od najvećih američkih divljih 
ptica. Labudovi su još veći. 


KANADSKA GUSKA 

Vrapčarke se dijele u mnogo porodica. U toj su 
skupini, na primjer, drozdovi, zebe, striježevi. Tu 
su i lastavice, puzavci, čvorci, sjenice i vrane. Ima 
još i drugih. Mnoge ptice koje žive u Americi 
imaju bliske srodnike u drugim dijelovima svijeta, 
ali ne sve. Ptice nacrtane na ove dvije stranice 
spadaju u pravu američku porodicu crnih ptica (u 
ovih su ptica mužjaci redovno gotovo sasvim crni, 
Op. prev.). Osim na američkom kontinentu, ni- 
gdje se drugdje ne može naći nijedna vrsta ptica 
iz te porodice. 

BRONČANI KVISKUL 


Porodica crnih ptica velika je. Obuhvaća gotovo 
150 vrsta. Mnoge od njih žive blizu ekvatora, gdje 
je toplo u toku cijele godine. Većina njih ne po- 
javljuje se u SAD, ali ima nekoliko vrsta koje po- 
znaje gotovo svatko. Četiri ptice što su na ovim 
dvjema stranama nacrtane nisu jedini dobro po- 
znati članovi te porodice. 


Kao što se vidi, ptica ne mora biti sasvim crna 
da bi bila u porodici crnih ptica. Neke su svijetle 
boje. Mnoge ženke su smeđe. Nisu ni sve ptice 
koje su crne boje u toj porodici. Gavran joj, na 
primjer, ne pripada. 


Brončani kviskul jedan je od članova porodice 
crnih ptica. Kao što mu kaže ime, njegovo crno 
perje ima metalan odsjaj. Žutih, okruglih i sjajnih 
očiju, mudro izgleda kad se šepuri hodajući po 
tlu. Glatko i sjajno perje čini ga dosta lijepom 
pticom. Ljubitelji ptica ne vole ga, jer se skuplja 
u velika jata i jer je bučan. Ne pjeva lijepo. Često 
rastjeruje druge ptice. 


Baltimorska kesičarka jedna je od najljepših ptica 
u porodici crnih ptica. Nikad se ne šeta po tlu 
kao kviskul. Većina crnih ptica gradi gnijezdo na 
zemlji ili malo iznad nje. Kesičarka gradi gnijezdo 
na drvetu. Ona je jedan od najboljih graditelja 
gnijezda. Njezino gnijezdo, siva kesa koja visi s 
vrha grane, visoko je iznad zemlje. Satkano je od 
konjskih dlaka, raznih niti i biljnih vlakanaca, kao 
što su vlakanca stabljike mlječike. Vlati trave i 
grančice također znaju biti utkane u gnijezda. S 
unutarnje strane kesičarka ponekad obloži gnijezdo 
krpama i komadićima papira, a obično je podstav- 


ljeno dlakom. Gnijezdo kesičarke mora biti čvrsto, 
jer će morati izdržati težinu šest malih kesičarki. 
Plete ga ženka. 


Crvenokrilu močvaricu vrlo je lako prepoznati 
po jako crvenom perju na ramenima. Taj poznati 
član porodice crnih ptica živi u močvarama i na 
podvodnim livadama. Velika jata močvarica mogu 
se često vidjeti kako lete iznad šaša koji raste na 
takvim mjestima. Ta ptica gradi gnijezdo na šašu. 
Ženka je smeđa, upravo kao boja suhe stabljike. 
Mužjak je crn, a na krilima ima rumenu šaru. Po 
njoj je ptica dobila ime. 

Livadna ševa jedan je od vrlo dobrih pjevača 
iz porodice crnih ptica. Kao što joj ime kaže, ova 
ševa živi na livadama i na poljima. Gnijezdo gradi 
na tlu. Livadna ševa može se prepoznati po jarko 
žutim prsima i crnoj »kravati«. Američka ševa ne 
pjeva tako zvonko kao njezine evropske rođake, a 
među njima posebno ševa ševrljuga. 


Kravarica je druga obična crna ptica. Nazvana 
je po tome što se često nalazi na pašnjacima gdje 
ima krava. Hrani se kukcima. Zovu je i »lijena 
ptica«, jer sama ne gradi gnijezdo. Američka žu- 
tarica, kao što se vidi iz slike na 88. strani, može 
na svom gnijezdu nadograditi i posebne katove da 
tako pokrije jaja kravarice ako ih ondje nađe. No 
sve se ptice ne ponašaju tako. Mnoge ptice, kat- 
kad i žutarica, brinu se za jaja kravarice, a i za 
male ptice koje se izlegu iz tih jaja, jednako kao 
i za svoje. 


Bobolink, voćna kesičarka i žutoglavka također 
su poznate ptice iz porodice crnih ptica. 


Bobolinkov pjev vrlo je veseo. Za nj kažu da je 
»najveselija ptica« koja postoji. Mužjak bobolinka 
mitari se u jesen i u proljeće. Ljeti je crn, bijel, 
žut. Zimi je zagasito smeđ, a njegova je družica 
takva cijele godine. Prije nego odleti na jug, na 
zimovanje, bobolink jako odeblja. Pojede toliko 
riže da ga katkada nazivaju »rižina ptica«. U trski 
se vidi tako često da se katkada ljeti naziva i »trski- 
na ptica«. 

Voćna kesičarka vrlo je slična baltimorskoj kesi- 
čarki, ali nije tako jarkih boja. Mladi mužjak voćne 
kesičarke tek treće godine dobije šarenu odjeću 
odrasla mužjaka. A u prve dvije godine života perje 
mu je žuto-zeleno, kao u ženke. 


Žutoglavka izgleda upravo tako kao što joj kaže 
ime. Ne možemo je zamijeniti ni s jednom drugom 
pticom. I ova ptica, kao i crvenokrila močvarica, 
živi u močvarnim predjelima. 


LIVADNA ŠEVA 


BALTIMORSKA KESIČARKA 


CRVENOKRILA MOČVARICA i 


RUŽIČASTI BATOKLJUN 


Sve su te ptice vrapčarke. Predstavljaju nekoliko 
različitih ptičjih porodica. 

Ružičasti batokljun, zlatna zeba, pipilo (u nas 
juričica, češljugar, op. prev.) spadaju u porodicu 
zebovka. To je velika porodica. U njoj su i kardi- 
nal i svi vrapci. 

Plavica pripada drozdovima, a ovi muharicama. 
I to je velika porodica. U njoj ima oko 600 ptica. 
Mnoge ne žive u SAD (naše su: drozd, slavuj, 
crvendać, grmuša, op. prev.). Među ove što žive 
u SAD spadaju američki drozd, razni drugi droz- 
dovi, samac i druge. 

Brgljez je član prilično male porodice brgljeza 
Crvenrepka pripada drugoj velikoj porodici. 


ZLATNA ZEBA 


Mužjak ružičastog batokljuna lijepa je ptica. 
Njegova ženka, kao i velik broj ženka drugih ptica, 
pretežno je smeđe boje. Izgleda kao veliki vrabac. 
Nadimak »utamanjivač krumpirove zlatice« poka- 
zuje da se ta ptica hrani krumpirovom zlaticom. 
Hrani se i sjemenkama korova. Njezin kratki kljun 
tipičan je za ptice koje se hrane sjemenkama. 

Zlatna zeba naziva se katkad »stričkova ptica«. 
Svoje gnijezdo obično oblaže stričkovim pahulji- 
cama. Hrani se njegovim sjemenkama. Mužjak 
zlatne zebe ljeti je svjetlije boje nego ženka, a u 
jesen se mitari, kao i bobolink. 

Pipilo provodi veći dio vremena na zemlji — 
toliko da ga katkad nazivaju »trčkaralo«. 


PLAVICA 


Plavica ne nalikuje mnogo na svoje rođake, ali 
dok je mlada, vidi se da spada u drozdove. Mlade 
plavice imaju pjegava prsa kao i drozdovi. Takvi 
su i mladi u američkog drozda. Plava ptica je 
kukcojed. Ima kratak, ali prilično oštar kljun. 

Brgljez na slici prikazan je u uobičajenom polo- 
žaju: na deblu s glavom prema dolje. Brgljezi 
imaju oštar kljun kojim se služe za vađenje ku- 
kaca iz pukotina u kori drveta. 

Crvenrepka je dobila ime po boji krila i repa. 
Brzo skakuće s grane na granu. Gotovo nikad ne 
miruje. Sve muharice su male šumske ptice. Neke 
je teško razlikovati jedne od drugih. Njihova su 
glavna hrana kukci. 


PIPILO 


BJELOGRUDI BRGLJEZ 


Od ovih šest ptica na slici dvije su stalni stanov- 
nici mjesta u kojem obitavaju, tj. cijele godine bo- 
rave u istom mjestu. To su zlatna zeba i brgljez. 
Ostale imaju zimsko obitavalište u jednom dijelu 
svijeta, a ljetno u drugom. U mnogim dijelovima 
Sjeverne Amerike crvenrepke su samo prolazni 
gosti. Ostaju samo dan, dva, i to u jesen na putu 
prema jugu ili u proljeće na putu prema sjeveru. 
Crvenrepka zimuje u Meksiku ili dalje na jugu, a 
gnijezdi se u najsjevernijim dijelovima SAD i u 
Kanadi. Plava ptica, pipilo i ružičasti batokljun 
gnijezde se u sjeveroistočnom dijelu SAD. Većina 
batokljuna zimi seli u Južnu Ameriku. Pipilo i 
plava ptica zimuju u južnim dijelovima SAD. 


CRVENREPKA 


Sve najbolje pjevice spadaju u vrapčarke, prem- 
da sve ptice iz te skupine ne pjevaju lijepo. Nitko 
čvorka, vranu i gavrana neće nazvati dobrim pjeva- 
čem, iako su svi »pjevice«. 

Mimus (ptica rugalica) naziva se katkada kra- 
ljem pjevica. Često se može čuti kako prekrasno 
pjeva u bilo koje doba dana ili noći i u bilo koje 
doba godine. Mimus pripada porodici koja je u 
bliskom srodstvu s drozdovima. Ta se skupina 
ptica katkada naziva »drozdovi oponašatelji«. Mi- 
mus je doista oponašatelj, jer oponaša pjev drugih 
ptica. Ima običaj da više puta za redom ponavlja 
neku frazu pjesme druge ptice. Jedan je mimus 
umio oponašati čak 32 druge ptice! 


Većina mimusa živi na jugu SAD. Tu je pticu 
teško naći daleko na sjeveru, u širini Velikih jezera 
ili u Novoj Engleskoj. U sjevernim državama ima 
rođaka koji je gotovo isto tako dobar pjevač i do- 
bar oponašatelj. To je crnoglava mačkica. Ta ptica 
nije tako velika ni tako privlačna kao što je mimus. 
Ima crnu »kapu« na glavi, mimus je nema. Smeđa 
pjega ispod repa druga je osobina po kojoj ćemo je 
razlikovati od njezina srodnika. Pjev mužjaka zvuči 
kao mijaukanje, pa joj otuda ime. 

I smeđi drozd pjeva divno. Obično se popne na 
vrh stabla da bi otpjevao svoju ranu jutarnju pje- 
smu. U istoj porodici ima i drugih drozdova koji 
lijepo pjevaju. 

Mala sjenica ne spada kao 
pjevač u tu porodicu. Ipak je 
njezin veseli pjev — čik-a- 
-di-di-di — ugodno slušati za 
hladna zimskog jutra. Tu bi- 
smo ptičicu mogli zavoljeti 
čak i da ne pjeva: vrlo je pi- 
toma. Bez straha dolazi do 
pladnja za hranu i okolo ska- 
kuće njišući glavom amo- 
-tamo. Dobar je akrobat. Sje- 
menke čička i nekih drugih 
biljaka najdraža su joj hrana. 
Ova sjenica nema dosta jak 
kljun da bi mogla zdrobiti 
sjemenku kao što je ona u 
suncokreta. Zato je drži me- 
đu prstima kljucajući je po- 
vremeno svojim oštrim, ma- 
lim kljunom. 

Ljudi je vole i iz drugog 
razloga. Hrani se, naime, sit- 
nim kukcima koji se skrivaju 
u pukotinama kore drveća. 

Razne vrste sjenica žive u 
umjerenim krajevima širom 
svijeta. 


MIMUS ILI PTICA RUGALICA 


CRNOGLAVA SJENICA 


Učenjaci su brižljivo proučili čime se ptice hrane. 
Neke su nam ptice prijatelji, a druge neprijatelji — 
prema tome što jedu. 

One nam pomažu ako jedu ove vrste hrane: 
sjemenke korova, male životinje kao što su poljski 
miševi, mrtve životinje i kukce štetnike, tj. kukce 
koji uništavaju drvo, voćke, žito, pa i druge ptice. 

Nasuprot tome, ptice koje se hrane voćem, usje- 
vima i korisnim kukcima nanose nam štetu. Šta- 
više, neke su ptice štetne i zbog toga što se hrane 
jajima drugih ptica i njihovim mladima. Neke 
vrste ptica hrane se pupovima drveća ili buše rupe 
u debla da bi došle do soka. 

Razumije se, nijedna nam ptica nikad 'svjesno 
niti pomaže, niti nanosi štetu, Ne bismo trebali 
kriviti ptice koje nanose štetu, a ni hvaliti one 
koje nam pomažu. Sve one jednostavno jedu hranu 
na koju su se prilagodile. 

Sve su četiri ptice na ovim slikama korisne. 
Smatramo ih svojim prijateljima. 


CRNOGLAVA MAČKICA 


Oko dvije trećine hrane sjenice sastoje se od 
štetnih kukaca i njihovih jaja. Najveći njezin dio 
čine biljne uši i njihova jaja. 

Mimus u proljeće pojede mnogo štetnih kukaca. 
Ljetni mu se jelovnik mijenja, jer se tada hrani 
voćem kao što su divlja malina i divlje grožđe. 
Jedući to voće, ne nanosi nam štetu. 

Mačkica pojede nešto voća iz naših vrtova i 
povrtnjaka. Ona ga naplati brojem štetnih kukaca 
kojima se ondje hrani. Dok treba hraniti mlade, 
gotovo svu hranu što je sakupi čine kukci. Jedan 
je od štetnih kukaca kojima se hrani ova ptica — 
gubar, velik neprijatelj naših bjelogoričnih šuma. 

Vrabac spicela katkada oštećuje novoposijane 
travnike, ali to ne čini često. Većinom se hrani 
sjemenkama divljih trava i štetnim kukcima. 


VRABAC SPICELA 


Ljubičasta lastavica najveća je lastavica u SAD. 
Ona zaslužuje naziv prijatelja. Hrani se gotovo 
samo kukcima. Među njima je nekoliko štetnika 
u voćnjacima. Jato lastavica u povrtnjaku može 
uštedjeti svotu koja se utroši za prskanje povrt- 
njaka. I komarci su dio njezina jelovnika. 

Na sreću, ljubičasta lastavica rado živi blizu na- 
ših domova. Te velike lastavice grade gnijezdo u 
kolonijama. Ptičja kućica mora imati mnogo od- 
vojenih »stanova«, a svaki stan svoj vlastiti ulaz. 
Indijanci su običavali načiniti mjesto za gnijezdo 
lastavica vješajući šuplje tikve na kolce. Mnogi 
zemljoradnici na jugu čine to i sada. 

LJUBIČASTA LASTAVICA 


I kardinala smatramo velikim prijateljem. Hrani 
se sitnim zrnjem. Ipak nam, hraneći se štetnim 
kukcima, učini isto toliko dobra koliko i zla jedući 
zrnje. Na jugu SAD kardinal je velik neprijatelj 
gusjenice pamučnog leptira. 

Ptice »dobročinitelji« nisu samo vrapčarke. U 
ptice koje su nam dobri prijatelji pripadaju jastrebi, 
lešinari, a i prepelice su rataru od velike koristi jer 
se hrane kukcima i sjemenkama korova. Kukuvija 
je naš najbolji ptičji pomagač u borbi protiv šta- 
kora i miševa. 

Neke su ptice na lošem glasu, ali ga ne zaslužuju 
uvijek. Jedna je od takvih crveni škanjac. Ako ne- 


ma miševa i kukaca, taj se škanjac povremeno hrani 
pilićima. On ipak ulovi razmjerno mnogo manje 
pilića nego miševa i kukaca. Zato je nepravedno 
nazvan škanjac pilićar. U predjelima gdje su istrije- 
bili crvenoga škanjca, farmeri su požalili taj čin 
jer su doživjeli najezde poljskih miševa i kukaca. 
Razumije se, neke nam ptice nisu korisne zbog 
hrane koju jedu, nego zbog toga što nam služe 
kao hrana. Prije mnogo stoljeća ljudi su otkrili 
da je meso ptica vrlo tečno pa su počeli pripito- 
mljivati nekoliko vrsta divlje peradi. Sada se uz- 
gajaju milijuni i milijuni pataka, kokoši i purana. 
I jaja su postala važna hrana, pa su dio gotovo 
svačijeg jelovnika. Osim ptica koje se uzgajaju radi 
hrane, postoji i mnogo divljih ptica koje se love. 
Druge ptice cijene se zbog perja. Bijelu čaplju 
nekad su ubijali da bi došli do njezina prekrasnog 
bijelog perja. Sada je u modi nojevo perje. Na 
sreću, noja ne treba ubiti da bi se došlo do njegova 
perja. Mnogo nojeva uzgajaju na, farmama. 
Uskoro bi sve naše ptice koje se love i mnoge 
druge korisne ptice mogle nestati kad ne bi po- 
stojali zakoni koji ih štite. Neke su ptice već ne- 
stale. Golub selac, koji je nekad živio u SAD u 
golemim jatima, istrijebljen je. Velika njorka, ne- 


KARDINAL 


kad obična ptica uz obale Sjeverne Amerike, ta- 
kođer je izumrla. Mnoge su ptice i sada u opasnosti. 
Korisno je spasiti većinu naših ptica, pa bi tre- 
balo da i sami pridonesemo tome da se ljudi po- 
koravaju zakonima koji štite ptice. 

Neke domaće ptice ljudi nisu uništili time što 
su ih ubijali, nego time što su sjekli šume ili pre- 
oravali tlo gdje su živjele. Osim toga, prenesene 
su i neke ptice iz drugih krajeva, pa su odagnale 
domaće ptice. Engleski vrabac i čvorak dva su 
takva dobra primjera. Doneseni su iz Evrope u 
SAD i sada se ondje dobro osjećaju, kao u svojoj 
kući. Većina ljudi češće vidi engleskog vrapca i 
čvorka nego plavu pticu, kardinala ili zlatnu zebu. 


POSUM je sisavac. To za- 

ključujemo po tome što ima 
krzno. Kljunaš, koala i klokan 
također imaju krzno, i zato je 
jasno da su i oni sisavci. I klju- 
nati ježak je sisavac, premda 
nitko ne bi rekao da je dlakav. 
Njegove su dlake krute. To su 
oštri trnovi ili bodlje. 

Svih tih pet sisavaca primitivne su životinje. Na 
onoj grani životinjskog stabla gdje se nalaze sisavci 
oni su pri dnu ili blizu njega. Možemo ih smatrati 
ostacima onih dana kad je »priroda vršila pokuse« 
s toplokrvnim dlakavim životinjama koje su svoje 
mlade hranile mlijekom. 

Kljunaš i ježak pripadaju još nižoj skupini nego 
oposum, klokan i koala. Tu skupinu sisavaca na- 

zivamo »kljunaši«. Kljunaši se razlikuju od ostalih 
sisavaca po tome što legu jaja. Svi ostali sisavci 
rađaju žive mlade. Pošto se izlegu, mladi kljunaši 
hrane se mlijekom svoje majke kao i mladi svih 
ostalih sisavaca. (Kljunaševo jaje nije obloženo 
vapnenom ljuskom, kao u ptica, nego mu je lupina 
kožnata.) 

Kljunaš živi u Australiji Kad su neki davni 
engleski doseljenici poslali u Englesku nekoliko 
koža te čudne životinje, engleski učenjaci pomislili 
su da se netko s njima šali. Mislili su da je kljun 
prave patke ušiven u neku dlakavu životinju. 

Kljunaš nije sličan patki samo po tome što ima 
kljun i što leže jaja, nego i po tome što ima opne 
između prstiju. U vodi se kljunaši osjećaju vrlo 
dobro. Debelim kljunom iskapaju crve i školjke iz 
mulja na dnu mirnih tekućica. 


Kljunaši žive u rovovima koje iskopaju na obalama tekućica. Rov 
može biti dugačak oko metar. Ulaz mu je uvijek ispod površine vode, 
na mjestu koje je zaklonjeno korijenjem i vodenim biljem. Tako 
kljunaš može neopazice i bez opasnosti izlaziti iz svog stana. Osim 
toga, ta oprezna životinja redovito provodi dan u svom rovu, a hranu 
traži noću. 

Na suprotnom kraju rova ženka načini gnijezdo od korova i u nj 
izleže jedno, dva ili tri jajeta. Kad se izlegu, mladi su kljunaši goli 
i vrlo bespomoćni. Dok ih doji, majka ih pridržava uza se svojim 
repom. 

Mužjaci kljunaša imaju na stražnjim nogama šuplje »mamuze«, 
spojene s otrovnim žlijezdama. Kljunaši su jedini otrovni sisavci. 

Ženka ješka nosi jaja, kao i ženka kljunaša, ali ih odmah stavlja 
u tobolac na trbušnoj strani svojega tijela. Ondje ostanu sve dok se 
ne izlegu mladi, koji ne izlaze iz tobolca još nekoliko tjedana. U 
isto vrijeme u tobolcu se nalazi dvoje mladih ježaka. 

Tijelo ješka dobro je prilagođeno za hvatanje mravi: debele pandže, 
kojima može razrovati mravlje gnijezdo, dug kljun i još duži ljepljiv 
jezik. Ima i drugih sisavaca koji se hrane mravima, ali nisu u bliskom 
srodstvu s ovim bodljikavim mravojedom. Taj mravojed živi jedino 
u Australiji i na nekim obližnjim otocima. 

Oposum, koala i klokan sisavci su s tobolcima. Nazivamo ih tobol- 
čari. Ne nose jaja. Njihovi mladi rađaju se živi, ali su vrlo mali i 
nerazvijeni. Majka tobolčara nosi ih u tobolcu dok se dobro ne po- 
kriju krznom i dok sami ne uzmognu paziti na sebe. Čak i kasnije, 
kad se mladi tobolčar toliko razvio da može napustiti majčin tobolac, 
on će se ponovo popeti i ući u nj ako mu bude potrebna zaštita. 

Koala ili australski medvjedak živi na drvetu. Uglavnom se hrani 
lišćem eukaliptusa. Ženka koale rađa samo po jedno mlado. U maj- 
činom tobolcu ostane neko vrijeme — oko tri mjeseca, a onda se 
popne i zajaši na majčina leđa, pa tu ostane još nekoliko mjeseci. 
Mora da je prilično uzbudljivo za mladu koalu kad jaše na majčinim 
leđima. Koale, premda veći dio vremena provode mirno spavajući 
među nižim granama drveća, u sumraku počnu skakati s grane na 
granu u skokovima dužim od metra. 

Mladi klokan više voli da ga majka nosi u tobolcu nego na leđima. 
I takvo je putovanje zanimljivo, jer su klokani poznati po dugim 
skokovima. Skokovi im znaju doseći i do osam metara. Klokani 
žive u suhim predjelima Australije, gdje nema u izobilju biljaka 
kojima se hrane. Prednost ima klokan koji brže prevaljuje velike 
udaljenosti. 

U Australiji i na okolnim otocima žive i mnogi drugi tobolčari. 
Među njima su rilaš, psoglavi vučak, vombat i lisjar. 

Oposum je sjevernoamerički tobolčar. Nasuprot većini tobolčara, 
oposum ima nekoliko mladih odjednom, katkada i do petnaest. Kad 
iziđu iz tobolca, mladi oposumi, kao i mali koale, jašu na majčinim 
leđima. 

Ne iznenađuje što većina vrlo primitivnih sisavaca živi baš u Austra- 
liji i na obližnjim otocima. Ta su područja vrlo dugo bila odvojena 
morem od ostalog svijeta. Da nije bilo tako, vjerojatno bi napredniji 
sisavci nadvladali i tobolčare i kljunaše. Čudno je što se oposum 
uspio održati. 


KLJUNATI JEŽAK 


KLOKAN 


GIGANTSKI PANDA 


Kljunaši i tobolčari čine dvije skupine sisavaca. 
Postoji oko 4000 drugih vrsta sisavaca koji su po- 
dijeljeni u mnogo redova, kao što se vidi iz jedne 
od tablica na 211. strani. 

Sve sisavce osim kljunaša i tobolčara učenjaci 
nazivaju »placentalni sisavci«. Mladi placentalni si- 
savci razvijaju se u majčinu tijelu. Rađaju se onda 
kada postanu mnogo veći, a osim toga i mnogo 
manje bespomoćni nego što su tek rođeni mladi 
u tobolčara. Za svaku vrstu sisavaca postoji odre- 
đen period za kojeg majka nosi mlade u svom 
tijelu. Premda mladi kad se rode nisu tako bespo- 
moćni kao mladi tobolčari, njima je ipak potrebna 
njega, i to mjesecima, pa čak i godinu dana poslije 
rođenja. 

»Velik kao slon« obična je uzrečica, premda ima 
i mnogo većih sisavaca nego što je slon. Plavi kit 
mnogo je veći, najveća životinja, koliko je poznato, 

KIT LEOPARD 


koja je ikad živjela. Tablica na 210. strani poka- 
zuje koliko je ta današnja životinja veća od dino- 
saura, kopnenih divova svih vremena. Sisavci se 
po veličini znatno razlikuju: ima ih od patuljastih 
rovaka, sitnih kukcojeda manjih od miševa, pa 
sve do plavetnih kitova. Sisavci žive u vrlo razli- 
čitim područjima, a i hrane se različitom hranom. 

Dlaka je jedna od značajnih osobina tih živo- 
tinja. Po njoj možemo ustanoviti je li neka živo- 
tinja sisavac ili nije. Ni slon ni kit nisu dlakavi, 
ali i jedan i drugi imaju nešto dlaka. Dlaka ili 
krzno toplokrvnoj su životinji odličan pokrivač, 
jer im čuva toplinu. 

Gigantski panda dobro je opskrbljen dlakom. 
Taj je sisavac donedavna bio slabo poznat. Živi 
u šumama Kine blizu Tibeta. Bila je velika no- 
vost kad je 1937. god. prvi gigantski panda dove- 
den u neki američki zoološki vrt. 


AZIJSKI SLON 


Gigantski panda spada u red zvijeri. Zubi su u 
zvijeri osobito prilagođeni deranju mesa. Većina 
zvijeri hrani se drugim životinjama. Panda se, me- 
đutim, u svojem prirodnom obitavalištu hrani sa- 
mo izdancima bambusove trske. 

Koliko god to izgledalo čudno, plavetni kit hrani 
se planktonom koji se sastoji od sitnih biljaka 1 
životinja. Taj kit nema zuba. Umjesto njih ima 
usi, rožnate ploče koje u ustima vise kao rese. 
Svaka je us na rubu raščehana u dugačka vlakna. 
Voda se kroz njih procijedi, a male biljke i živo- 
tinje ostanu na jeziku. Zamislite koliko sitnih živih 
bića plavetni kit pojede u jednom jedinom danu! 

Budući da kitovi udišu zrak kao i svi sisavci, 
oni povremeno moraju izaći na površinu vode da 
iz pluća izdahnu istrošeni zrak i napune ih svje- 
žim zrakom. Topao, vlažan zrak koji kit izdiše 
pretvara se u stup pare koji se iz daljine pričinja 
kao vodoskok. 

Kitove i druge životinje iz ove skupine ljudi 
često nazivaju ribama. To je pogrešno. 

Tigar je na glasu kao najokrutnija od svih živo- 
tinja mesojeda. Njegov srodnik leopard još je 
okrutniji od njega. 

Slonovi su sami za sebe poseban red sisavaca. 
Nema njima sličnih sisavaca. Slonovi na slici jesu 
indijski slonovi. Afrički slonovi mnogo su veći i 
imaju veće uši. 

Zabavno je hraniti slonove kikirikijem ili šeće- 
rom kad idemo u zoološki vrt ili u cirkus. Divlji 
slonovi hrane se travom i korijenjem. Kad iskopa- 
vaju korijenje, mnogo im pomažu kljove. Slon ima 
četiri velika zuba za žvakanje žilavih biljaka. 

Rasprostranjeno je mišljenje da slonovi žive 
mnogo dulje od ljudi. To nije istina. Malo slonova 
doživi više od 70 godina. 

Šišmiši su jedini sisavci koji stvarno mogu le- 
tjeti. Lete vrlo dobro. Ima ih mnogo vrsta. Šiš- 
miši Sjeverne Amerike su kukcojedi. U Aziji nisu 
rijetki šišmiši koji se hrane voćem. U šumama 


VELIKI MRAVOJED 


MORŽ 


tropske Amerike žive vampiri, šišmiši koji ujedaju 
životinje pa ližu krv. 

Red u koji pripadaju veliki mravojed, tipavci i 
pasanci čudnovata je skupina životinja. Mravojed 
ima tako duge pandže da mu smetaju pri hodu. 
Te pandže odlično su oružje kad razvaljuje mravlja 
i termitova gnijezda. Mravojed, kao što se može 
pretpostaviti po njegovoj njušci, ima vrlo dug jezik. 

Morž je također mesojed. Kljove upotrebljava 
da iskapa školjke. Morževi žive na dalekom sjeveru. 
Nazivaju ih vladarima arktičkih mora. Odrasli 
morž može težiti i do 1000 kg. Lov na morževe 
važan je dio života Eskima. 

Smatramo da su majmuni na vrhu životinjskog 
carstva. To je red sisavaca u koji spadaju i ljudska 
bića. I gorila je u toj skupini, kao i ostali maj- 
muni, širokonosci, uskonosci i lemuri (polumaj- 
muni). 

Gorila je jedan od čovjekolikih majmuna. 'To je 
najveći od svih majmuna, mnogo veći od svojeg 
srodnika čimpanze (kojega je lakše proučavati). Go- 
rila živi u šumama ekvatorijalne Afrike u porodič- 
nim družbama. Tipična porodična družba sastoji 
se od mužjaka, ženke i mladunčadi različite dobi. 
Ženka i mladunčad spavaju noću u gnijezdima što 
ih grade na drvetu ispod kojega mužjak čuva stražu. 

U zoološkim vrtovima ljudi redovito najviše po- 
sjećuju zamorce i čovjekolike majmune jer ih za- 
nimaju lakrdije tih njihovih srodnika. 


GORILA 


MEDVJED GRIZLI 


Svi sisavci nacrtani na ove dvije strane pripa- 
daju redu zvijeri. Svi su mesojedi. 


U svakom predjelu na Zemlji gdje ima živih 
bića postoji hranidbeni lanac. Ondje gdje ima hra- 
stova, miševi jedu žir, a sove jedu miševe. Afričke 
zebre hrane se travom, a lavovi zebrama. Na 
Arktiku kukci jedu biljke, ptica bjelka jede kukce, 
a sjeverna lisica bjelku. 


AMERIČKI RAKUN 


Hranidbeni lanac počinje uvijek od 
biljaka, a gotovo uvijek završava životi- 
njom mesojedom — u mnogo slučajeva 
jednom od zvijeri. Ovih nekoliko zvijeri 
što se vidi na slikama najizrazitiji su 
mesojedi svojih prirodnih obitavališta. 

U istom predjelu obično nema mnogo 
velikih zvijeri. Nema, naime, dovoljno 
hrane da se ondje održi veći broj zvijeri. 
Kad bi se lav morao hraniti samo zebra- 
ma, trebalo bi mu u jednoj godini pede- 
set tih životinja, a pedeset zebri pojede 
vrlo mnogo trave. 

Ima mnogo porodica zvijeri. Jedna je 
porodica mačaka. Tigar i puma (planin- 
ski lav) velike su mačke. Lav, leopard, 
ris i jaguar također su u toj porodici. 


I porodica pasa je velika. U nju pri- 
padaju kojoti, lisice i vukovi. 

Kuna zlatica i skunk (smrdljivac) spa- 
daju u porodicu kuna, u kojoj se nalaze 
još vidra, mink i lasica. Rakun je u po- 
rodici koja je u bliskom srodstvu s ku- 
nama. Medvjedi čine zasebnu porodicu. 


Ima mnogo drugih zvijeri. Morž ni- 
pošto nije jedini morski mesojed. Sje- 
verni morski medvjed, morski lav i mor- 
ski slon također su mesojedi. 

Hijena je mesojed, ali obično ne 
ubija životinje. Često se hrani onim što 
ostave druge zvijeri. Premda je na lošem 
glasu, ipak je koristan lešinar. (U po- 
sljednje je vrijeme ustanovljeno da hijena 
ipak češće lovi živ plijen nego što traži 
crkotine i ostatke tuđih gozba, op. prev.) 

Po svijetu je rastrkano mnogo malo 
poznatih mesojeda. Čudnih su imena, 
a i čudna izgleda. Među njima su koati, 
kakomizli i kinkaju. 


aš 
KUNA ZLATICA 


Konji imaju kopita. Već je rečeno kako je konj, 
mijenjajući se u toku milijuna godina, postao ve- 
lika životinja koja je trčala oslanjajući se na srednje 
nožne prste. Ti su se prsti razvili u jaka kopita. 
Ima još sisavaca s kopitima. Učenjaci ih nazivaju 
kopitari. Možemo reći da je doba kopitara već 
prošlo. Danas živi još samo 8 rodova kopitara. 
Okamenjeni ostaci svjedoče da ih je u davnoj pro- 
šlosti bilo bar 150. 

I neke druge životinje s kopitima imaju neparan 
broj prstiju, kao i konj. Sve su to kopitari, ne- 
parnoprstaši. Od njih su ovdje nacrtani zebra i 
nosorožac. 

Vodenkonj, sob karibu i žirafa spadaju u pap- 
kare, parnoprstaše. Mnoga naša velika lovna di- 
vljač spada u tu skupinu. Ovce, goveda, svinje, 
koze i deve spadaju među ostale parnoprstaše. Tu 
ubrajamo i antilope. : 

Svi kopitari i svi papkari žive na kopnu i svi su 
biljojedi. Ipak ni jednom redu sisavaca nije dan 
poseban naziv biljojedi. Kopitari i papkari su 
osnovna hrana mesojedima. I nama služe za hranu. 
U prirodi ima mnogo biljojeda koji omogućuju 
opstanak mesojeda. 

Vodenkonj nije bliski srodnik konja. Provodi ve- 
ćinu vremena u vodi. To je jedan od najružnijih 
sisavaca. Kao ni kit ili slon, ni vodenkonj gotovo 
nema dlake. Ima je malo. Mlade hrani jednako 
kao 1 ostali sisavci: mlijekom iz mliječnih žlijezda 

koje se nalaze na trbušnom dijelu tijela. Usta toga 
velikog biljojeda ogromna su, a on ima i tek koji 
odgovara tolikim ustima. Jake mu kljove pomažu 
kad iskapa biljke za hranu. Vodenkonj, kao i mnogi 
drugi kopitari, živi u stadima. Stado provodi dan 
redovito u vodi. Naveče izlazi da u ravnici potraži 
hranu. Vodenkonj često leži u vodi. Samo mu 
lice viri iznad njezine površine. Male su mu okru- 
gle oči ispupčene, a isto tako i nozdrve. I uši mu 
vire iz vode. Životinja tako može promatrati što 
se oko nje događa, a može i disati. 

Mladi vodenkonj u zoološkom vrtu uvijek je 
atrakcija. Izgleda sitan pokraj svoje majke, ali za- 
pravo nije malen. Težak je otprilike koliko i 
ždrijebe. 

Rašireni papci vodenog konja mnogo se razli- 
kuju od konjskog kopita i bolje su prilagođeni za 
hodanje po muljevitom dnu rijeke. Vodenkonj do- 
bro i pliva. Kad pliva, zatvori nozdrve da mu u 
njih ne uđe voda. 

Zebra je u Africi susjed vodenkonju, ali ona 
Živi na travnatu zemljištu. Ta je životinja poznata 
po prugastom krznu. Stado zebra hrani se noću pa 
ga na mjesečini pruge po tijelu čine manje vidlji- 
vim. Pruge im ipak ne mogu pomoći da afričkim 
lavovima ne budu jedan od glavnih izvora hrane. 
Prema tim prugama stručnjaci zaključuju da zebre 
spadaju u najdavnije konje. Neke vrste zebra gube 
pruge pa postaju sve sličnije običnim konjima. 


Tapir je srodnik zebrin, ali kad naraste, tada uopće ne izgleda kao 
zebra. Mladi tapiri pokriveni su čudnim mrljama i prugama. 


Porodica jelena je velika. Njoj pripada i sob karibu. Kao i mnogi 
članovi te porodice, karibu ima velike rogove. Divovski jelen — 
irski jelen — nekad je živio u Irskoj. Kako su prolazile generacije, 
rogovi tog jelena postajali su sve veći i veći. Na kraju su narasli 
toliki veliki da su postali ozbiljna smetnja u njegovom životu: dva 
mužjaka u borbi često bi se zaplela i nisu se mogla razdvojiti. Irski 
jelen je izumro. 


Bjelorepi jelen jedan je od običnih jelena u SAD. Prve doseljenike 
snabdijevao je mesom i kožom za odjeću. 

Jelen preživa hranu. Da bi se zaštitile od zvijeri, svojih neprija- 
telja, te se životinje uglavnom oslanjaju na brzinu. Jelen mora kat- 
kada u trku doći do hrane. Hranu guta a da je pri tome ne žvače. 
Hrana silazi u jedan predjel njegova želuca, i tu se malo smekša. 
Kasnije, kad se životinji pruži prilika da se odmori, progutana hrana 
vraća mu se u obliku gvalica u usta. I mnogi drugi papkari preživaju. 
Često vidimo kravu kako preživa u hladu na pašnjaku. Krava to 
čini jednako kao i njezini dalji srodnici, premda u ograđenom pašnjaku 
nema potrebe da bježi pred svojim neprijateljima — mesojedima, 
niti da se žuri kad jede. 

Među kopnenim sisavcima nosorožac je po veličini treći. Samo 
su slon 1 vodenkonj veći od njega. Ta životinja ima dugu povijest. 
U doba mamuta i mastodonata bilo je u Sjevernoj Americi, na pri- 
mjer, mnogo dlakavih nosorožaca. Danas nosorošci žive samo u 
Aziji i Africi. Azijske vrste imaju obično jedan rog, ali neke (na 
primjer na otoku Sumatri) imaju dva roga. Afričke vrste imaju dva 
roga. Stražnji je rog malen, a prednji vrlo velik — katkad je dug 
gotovo 1,5 m. 

Nosorožac se lako prepoznaje po rogu, odnosno po rogovima na 
nosu. Rog nosorošca ne sastoji se od prave rožnate tvari kao što je 
kravlji rog. Nastaje od čvrsto slijepljenih i međusobno sraslih snopova 
dlaka. Koža nosorošca vrlo je čvrsta, tako čvrsta da se često kaže 
»čvrst kao koža nosorošca«. Kad hoda, majka nosorošca uvijek drži 
svoje mlado pred sobom. Glava joj je pri hodu spuštena uza samo 
tlo. Tako može mlado gurkati udarajući ga lagano rogom. 


Žirafa je čudna vrsta životinje: noge i vrat tako su joj dugi da 
je danas najviša životinja na svijetu. Naraste do šest metara. 

Žirafa izgleda vrlo neobično kad jede biljku koja raste uz površinu 
tla. Tada mora raširiti prednje noge da bi glavu spustila do biljke. 
No duge joj noge uvelike pomažu da dohvati i obrsti lišće na drveću. 


Ta dugonoga životinja ima značajnu osobinu: može živjeti bez 
vode. Razumije se, nešto vode nađe u lišću kojim se hrani. (Kad 
joj se pruži prilika, popije velike količine vode ako joj je dugo nedo- 
stajala, op. prev.) 

Šare na koži žirafe, slične onima na šahovskoj ploči, pomažu živo- 
tinji da se sakrije. Nalik su na šare što ih na tlu čine Sunčeve zrake 
ili svjetlo mjesečine kad se probija kroz lišće drveća. Lav je glavni 
neprijatelj žirafe, kao i zebre. Žirafa se katkad brani udarajući tvrdim 
papcima, ali bolje se zaštićuje ako se sakrije ili pobjegne. 

Gotovo svaki zoološki vrt ima žirafe. Čuvari zoološkog vrta uvijek 
se boje da te životinje »na štakama« ne slome svoj dugi vrat. 

Glodavci čine vrlo velik i vrlo razvijen red sisavaca. Neki mogu 
glodati tvrde orahe, pa čak i debla drveća. 

Te životinje dobro su se prilagodile glodanju. Čeljusti mogu po- 
micati u stranu, a osim toga gore i dolje. Prednji su im zubi oštrih 
rubova, poput dlijeta. Stražnji zubi melju hranu koju su prednji 
zubi sasjekli. Čak se i dlijeta istroše, pa bi glodavci ubrzo istrošili 
prednje zube kad bi oni bili kao naši. Njihovi su zubi drugačiji, 
neprestano rastu u blizini korijena. 

Glodavaca ima gotovo svugdje osim u moru. Neki žive na tlu, 
neki pod zemljom, drugi na krošnjama drveća. Ima ih u vodi močvara 
i potoka. Drugi su, kao pustinjski skočimiš, tako dobro prilagođeni 
životu u pustinji da im nikad ne treba voda za piće. Leteće vjeverice 
čak imaju nabore kože poput padobrana koji im omogućuje da »jedre« 
zrakom. 

Najveći je glodavac kapibara. Može narasti velik kao svinja. Taj 
glodavac živi kraj rijeka centralne Južne Amerike. Hrani se biljkama 
koje rastu u vodi i uz obale potoka. 


Najljepši glodavci su vjeverice s kitnjastim repom. Ti su nam 
stanovnici drveća dobro poznati. Ljudi ih vole premda kradu orahe 
koje smo sami sakupili, ako im se pruži prilika, i pljačkaju ptičja 
gnijezda kad god mogu. Još veću štetu čine vjeverice u šumi time 
što glođu koru i mladice. Ali one često sakriju u zemlju žirove, bu- 
kvice i druge plodove pa kasnije zaborave te svoje zalihe. Tu onda 
nikne novo drveće. Tako vjeverice i nehotice pomažu obnavljanju 
šume. 

Vjeverica na slici je smeđa vjeverica. Poznati su nam njezini srod- 
nici — siva i riđa vjeverica. 

Hrčci su male, zgodne životinje koje je zabavno promatrati. Ne 
žive na drveću nego na tlu, u pukotinama kamenih zidova ili u pod- 
zemnim stanovima. Hrčkova jazbina može biti duga nekoliko metara 
i može imati veliko spremište za hranu. Hrčak običava nositi znatnu 
količinu hrane u ličnim kesicama. Uvijek je zabavno hrčka hraniti 
kikirikijem i promatrati ga kako jedan kikiriki za drugim sprema u 
lične kesice. 

Dikobraz nikad ne bi dobio nagradu za ljepotu ili za nestašno 
ponašanje. Razlikuje se od svih drugih glodavaca po tome što ima 
oštre bodlje. Rašireno je vjerovanje da dikobraz gađa bodljama ne- 
prijatelja koji mu se približi. On to ne čini, ali se bodlje ipak lako 
odvoje od njegova tijela. Neprijatelj koji ga napadne nađe se pun 
oštrih bodlja koje je gotovo nemoguće iščupati. Opremljen tako 
dobrim obrambenim oružjem, dikobraz se teško kreće. 

Neki glodavci imaju vrijedno krzno. Vjeveričino je krzno lijepo, 
ali nije osobito trajno. Svrstamo li krzna po vrijednosti, prva su 
krzna ondatre i dabra. Zečevi, koje neki učenjaci stavljaju u po- 
seban red, također imaju lijepo krzno. Mnogo se toga krzna pro- 
krijumčari pod drugim imenom. 

Zečevi, osobito divlji kunić, cijene se jednako zbog mesa kao i 
zbog krzna. Lov na zečeve bio je dugo vremena najdraži sport mu- 
škaraca. Čudo je što zečevi uz toliko lovaca nisu već nestali. Spasilo 
ih je što se brzo razmnožavaju, pa su se dosad usprkos lovcima dobro 
održali. Zec je, osim toga, veoma brza životinja: neko vrijeme može 
trčati i brzinom od 80 km na sat. 

Miševi i štakori spadaju među glodavce pljač- 
kaše. Svake godine uništavaju ogromne količine 
hrane. Vlasnici kuća neprestano moraju voditi rat 
protiv njih. Poljoprivrednici se protiv njih bore u 
ambarima i na poljima. Štakori ne uništavaju samo 
predmete, nego prenose i bolest. Na svim velikim 
brodovima postavljene su straže koje paze da se 
štakori ne popnu na brod po konopu kojim je 
privezan za obalu. 

Čovjek je ponosan na velike brane koje je iz- 
gradio. Ima i razloga da bude ponosan, ali se ne 
može pohvaliti da je prvi sagradio branu. Ima i 
drugih »graditelja«. Dabrovi su gradili brane davno 
prije nego su postojali ljudi koji bi ih mogli sa- 
graditi. Dabrovi postavljaju brane na malim po- 
tocima koji se tada razliju i stvore baru. Na taj 
način ovi glodavci pripremaju gradilišta za svoje 
nastambe. Dabrovi žive u kolonijama. Brane gradi 
više njih zajedno. Svojim oštrim, jakim zubima 
obaraju stabla blizu ruba vode; sijeku ih u komade 
i dopreme ih vodom sve do mjesta gradnje. Bal- 
vane tada spoje blatom. 

Svoje nastambe u bari dabrovi grade od blata 
i šiblja. Ulaz u dabrov dom ili nastambu nalazi se 
pod vodom, ali je prostorija za boravak iznad vo- 
dene površine. Dabrovi mogu iskopati domove i 
u obali. Otvori tih nastambi također su pod vo- 
dom, ali se rovovi strmo uzdižu tako da se pro- 
stor za boravak nalazi iznad razine vode. 

I ondatre grade nastambe u vodi, najčešće u 
močvarama. Njihove kuće, kao i dabrove, imaju 


podvodne ulaze. Ondatre ne grade brane da bi 
stvorile bare, kao što to čine dabrovi. 

Ranim doseljenicima Sjeverne Amerike činilo se 
da ima u izobilju životinja s krznom i velike div- 
ljači te da će tih životinja uvijek biti. Pokazalo se 
da je takvo mišljenje pogrešno. Četiri životinje na 
ovim slikama danas su mnogo rjeđe nego što su 
bile nekad. Vjerojatno bi već sve bile nestale da 
se nismo na vrijeme osvijestili. 

Nekadašnji lovci obogatili su se dabrovim ko- 
žama. Ubijali su na milijune dabrova. Ubijanje tih 
krznaša urodilo je posljedicama koje ljudi neko 
vrijeme nisu dovodili u vezu s dabrovima. Grad- 
njom brana i stvaranjem bara dabrovi utječu na 
to da za vrijeme jakih kiša i nakon otapanja sni- 


jega vode otječu mnogo polaganije nego inače. Bu- 
dući da je ostalo malo dabrova koji bi gradili 
brane, voda je jurila potocima u rijeke te odno- 
sila mnogo dobre zemlje i često poplavila ravnice. 
Vrijednost upropaštene zemlje bila je mnogo veća 
nego vrijednost dabrovih koža. Da bi se spasila 
obradiva zemlja i spriječile poplave, ljudi se sada 
na mnogim mjestima brinu za dabrove. 

Ljudi se ne mogu ponositi ni postupkom s ame- 
ričkim bizonom. Kad su prvi istraživači na svom 
putu prema zapadu stigli do Velikih ravnica, naila- 
zili su na golema stada bizona ili, kako se još 
kaže, na bufale. Bizoni su živjeli u tako velikim 
stadima da se čovjek morao bojati tutnjave pre- 


plašenog stada u trku. Tada je počelo ubijanje. 
Odjeća od bufalova krzna grijala je zimi mnoge 
ljude. Meso bizona bila je dobra hrana. Njegov 
jezik smatrao se naročitom poslasticom. Katkada 
su ljudi bili tako uvjereni da će zalihe bizonova 
mesa biti vječne da su jeli samo jezik ubijenog 
bizona. 

U isto vrijeme dok su ljudi ubijali na tisuće 
bufala radi kože i mesa, preoravanjem ravnica po 
kojima su bufali lutali oduzimali su im i hranu 
i obitavalište. 

Ne iznenađuje što su velika stada svedena na 
mala stada, a mala stada ni na šta. Za bizone su, 
međutim, na vrijeme osnovani rezervati u kojima 
su te životinje mogle bezbrižno živjeti. Veliki lov 

na bizone bio je priređen posljednji put 1883. go- 
dine. Sada u stadima rezervata žive tisuće i tisuće 
bizona. 

Američka antilopa bila je nekad isto tako česta 
kao i bizon. I ona je jedva spašena od istrebljenja. 

Los — premda nikad tako mnogobrojan kao da- 
bar, bizon i američka antilopa — bio je nekada 
mnogo običniji nego danas. Živi u šumovitim kra- 
jevima. Sječa šuma oduzela je losu mnoga obita- 
vališta, a i lovci su ga previše ubijali. 

I drugi divlji sisavci ubijani su u velikom broju 
iz zabave, radi krzna ili radi hrane. Na sreću, sada 
postoje zakoni o lovu. Oni omogućuju da se divlji 
sisavci održe. 

Naši davni preci, spiljski ljudi, živjeli su vrlo jednostavnim živo- 
tom. Njihovo najbolje oružje bile su grubo tesane kamene sjekire. 
Zavisili su od kože divljih životinja, jer im je ona bila odjeća, a jedini 
način na koji su pribavljali hranu bio je skupljanje divljih biljaka 
i lov na divlje životinje. Napokon su otkrili nešto što je sasvim iz- 
mijenilo način njihova života. Otkrili su da mogu udomaćiti životinje 
i biljke i prema potrebi ih uzgajati. Više nisu morali cijeli dan pro- 
voditi u potrazi za hranom. 

Mnoge udomaćene životinje bile su sisavci. Sigurno je da su davni 
ljudi većinu tih životinja smatrali izvorom hrane. Možda se čak i 
konj uzgajao najprije radi mesa i mlijeka. Te su životinje ipak služile 
i u druge svrhe. Njihova koža i vuna upotrebljavala se za odjeću, 


KRAVA | SVINJE 


a pomagale su u lovu i obrađivanju zemlje te 
nosile ljude i teret od mjesta do mjesta. Osim toga 
čuvale su imanje, .bile prijatelji i pratioci. 

Nitko tačno ne zna kojim su redom te životinje 
udomaćene. Smatra se da su najobičniji udoma- 
ćeni sisavci bili pripitomljeni ovim redom: pas, 
svinja, govedo, ovca, koza, magarac, konj, mačka. 

U toku nekoliko tisuća godina, od vremena kad 
su bile udomaćene prve životinje, čovjek je mnogo 
učinio da ih izmijeni. On je uzgojio različite pas- 
mine svake pojedine vrste životinje, svaku za neku 

određenu svrhu ili za život u nekom naročitom 
predjelu. 

Neke ovce uzgajaju se uglavnom radi vune, dru- 
ge radi mesa. Tustorepe ovce (karakul) uzgajaju 
se u Aziji. Krzno janjeta te ovce upotrebljava se 
za bunde. 

Postoje dva opća tipa svinja: jedan se uzgaja 
radi masti, a drugi radi mesa. Hempšir, koji se 
lako prepoznaje po bijeloj pruzi, pripada u pasminu 
masnih svinja. Svinje koje se uzgajaju radi mesa 
dulje su i mršavije. 


Goveda su se razvila u dva smjera: u govedo 
koje daje više mesa i govedo koje daje više mli- 
jeka. Tri su popularne pasmine goveda koje daju 
mlijeko: džersi, gernsi i holštajn. Najstarija pa- 
smina je smeđa švicarska pasmina ili smeđe alpsko 
govedo. Njezini preci mogu se pratiti unatrag sve 
do u mlađe kameno doba, kad su ih uzgajali 
prastanovnici današnje Švicarske. 

Šorthorn i herford su pasmine koje se uzgajaju 
radi mesa. Šorthorn je kratkorogo, a herford ša- 
reno govedo. 

Mnoge konjske pasmine mogu se podijeliti u 
konje za vuču, koji se uzgajaju radi njihove veli- 
čine i snage, u lagane konje, koji se uzgajaju radi 
brzine i ljepote, i male konje ili ponije. Pojava 

automobila umanjila je njihovu važnost. Teški te- 
retni konji nisu više tako potrebni kao nekad. Ni 
konji za vuču nisu više tako važni. Današnje uz- 
gajače konja više zanimaju konji za trke, za lov 
i za skakanje. 

Arapski konji najstarija su pasmina laganih 
konja. Gotovo sve naše suvremene pasmine imaju 
negdje među svojim precima arapske konje. Mnogi 
ljudi smatraju svakog dobro uzgojenog konja čisto- 
krvnim. Međutim, »čistokrvan« je naziv za odre- 
đenu pasminu. Konji koji sudjeluju u utrkama 
redovito su čistokrvni. 

Pasmina pasa ima više nego pasmina ikoje druge 
udomaćene životinje. Posjetioci izložaba pasa go- 
tovo su uvijek iznenađeni brojem izloženih pasmi- 
na. Učenjaci smatraju da je vuk divlji predak na- 
ših današnjih pasa. Neke naše suvremene pasmine 
pasa više su nalik na vukove nego na svoje sa- 
dašnje rođake. 

Vjerojatno imamo zato toliko pasmina pasa, jer 
nam psi služe u različite svrhe. Čuvaju imovinu, 
pomažu u lovu, vuku teret, vode slijepce, uništa- 
vaju štakore, čuvaju ovce i goveda, pomažu da se 
nađu izgubljene osobe, a i divni su kućni mezimci. 
Neki se uzgajaju specijalno za utrke. Ima velikih i 
malih pasa, pasa duge dlake, kratke dlake, mirnih 
i živahnih pasa. Ima ih koji će zadovoljiti gotovo 
svačiji ukus. Sve su pasmine klasificirane u neko- 
liko skupina: psi za rad, psi za zabavu, sportski 
psi, lovački psi i drugi. 

Mačke se uzgajaju ponajviše za zabavu. One su 
i dobri lovci na miševe, ali uzgajači nisu ništa uči- 
nili da te lovce na miševe bolje razviju. Sav trud 
uložili su u to da dobiju što ljepše mačke i što 
zanimljivijeg izgleda. 

Mačke se mogu podijeliti u dugodlake i kratko- 
dlake. Dugodlake su perzijanke. Neke se zovu an- 
gorske. One su uzgojene u mnogo raznih boja. 
Naše obične mačke su domaće kratkodlake. Mal- 
teška je sivoplava odlika (varijetet). Mnoge su do- 


maće kratkodlake mačke prugaste. U kratkodlake 
pasmine pripadaju, među ostalima, manks, kratka 
repa, i sijamska mačka, svijetle dlake na trupu i 
tamne na licu. 

Mnoge su pasmine kunića uzgojene radi hrane. 
Kunići se drže i kao mezimčad. Bijeli kunić, koji 
se često drži za zabavu, u stvari je albino. Albino 
je bilo koja životinja što iz nekog razloga nema 
svog prirodnog pigmenta ili boje. Oči su u svih 
albina ružičaste, upravo kao oči u bijelih kunića. 

Zamorče, koje nazivaju i morsko prase, mnogo 
je srodnije kunićima nego svinjama. To su mali 
glodavci bez repa. Lako se udomaće. U nauci se 
te životinjice upotrebljavaju kao pokusne životinje. 
Toliko se u te svrhe upotrebljavaju da »biti za- 
morče« znači biti upotrijebljen za neki pokus. 

Među udomaćenim životinjama drugih dijelova 
svijeta nalazimo devu, jaka, lamu i karibua. I 
azijski je slon udomaćen. Neki su pokušaji pri- 
pitomljavanja životinja propali: dokazano je na 
primjer da je zebru vrlo teško dresirati. 

JEDNOGRBA DEVA (1/25) 


Životinjske prilagodbe 


VAKA životinja ima svoje prirodno obitavalište. 

Prilagođena je da u njemu živi. Svojstva koja je 
čine prilagođenom životu na tom mjestu mogu je 
učiniti sasvim loše prilagođenom životu bilo gdje 
drugdje. Deva nije prilagođena životu u močvarnu 
zemljištu, kao što ni ždral nije prilagođen životu 
u vrućoj pustinji. Šišmiš i krtica sigurno se ne bi 
mogli prilagoditi kad bi zamijenili svoja obitava- 
lišta. 

Prirodno mjesto na kojem živi neka životinja 
nazivamo njezinim staništem ili obitavalištem. Oso- 
bine koje omogućuju životinji da se prilagodi ži- 
votu u svome staništu zovu se prilagodbe okolini. 

Deva je u mnogočemu prilagođena životu u 
pustinji. Tako se već dugo upotrebljava za puto- 


vanja pustinjama da se često naziva »pustinjski 
brod«. Putovanje pustinjom nije lako. Mjesta gdje 
ima pitke vode daleko su jedno od drugoga. Vrlo 
je teško hodati po pomičnom pijesku što ga raz- 
nosi vjetar za strašnih pješčanih oluja. Pustinjske 
biljke većinom su male, s mnogo trnja. Ali deva 
uspijeva odoljeti teškim prilikama u pustinji. 

Deva ne mora često piti vodu kao većina sisa- 
vaca. Ona je može popiti mnogo odjednom. Po- 
stoje podaci koji pokazuju da žedna deva može 
popiti više od 70 litara vode. Nešto te vode sačuva 
se u posebnim dijelovima tijela za kasniju upo- 
trebu. Kad je deva dobila onoliko vode koliko želi, 
ona može živjeti nekoliko dana a da ne pije: zimi 
i do 25 dana, ali ljeti samo 4—5 dana. 

Deva može spremiti i hranu. Njezino skladište 
je grba. Hranu sprema većinom u obliku masti. 
Devina grba sastoji se uglavnom od sala. Kad deva 
ne bi našla ništa za jelo, mogla bi neko vrijeme 
živjeti od svoje grbe. 

Usne te pustinjske životinje pokrivene su čvr- 
stom kožom, a zubi su joj jaki. Deve se mogu hra- 
niti i čvrstim bodljikavim biljkama, koje većina ži- 
votinja ne bi mogla jesti. 

Na nogama deva ima debele jastučiće. Jastučići 
sprečavaju da joj noge propadnu u rahli pijesak. 
Kad su pijesak 1 kamen u pustinji vrući, jastučići 
štite devine noge od vrućine. 

Dlaka koja pokriva devino tijelo štiti je od vru- 
ćine i pješčanih oluja, a duge trepavice sprečavaju 
da joj pijesak uđe u oči. I dlake u ušima čuvaju je 
od pijeska. Za vrijeme pješčane oluje deva može 
zatvoriti nozdrve. 

U meksičkoga ždrala nema takvih prilagodbi. 
One ne bi ni bile prikladne za život u njegovoj 
postojbini. Kod njega su glavna prilagodba duge 
noge koje mu omogućuju da gaca po vodi močvara, 
zatim dug vrat, dug i jak kljun prikladan za hva- 
tanje riba, žaba i vodenih kukaca, i jaka krila, 
koja pticu nose preko vode. 

Šišmiš je prilagođen životu u zraku. Tako je 
dobro prilagođen letenju da je relativno bespomo- 
ćan kad se nalazi na tlu. Krila su mu od čvrste 
kože i vrlo su velika u odnosu na veličinu tijela. 

Noge su mu slabe. Na njima su oštre, male 
pandže. Kad se sprema na spavanje, šišmiš se 
svojim nogama objesi za stijenu ili strop spilje ili 
neke stare zgrade, ili u rupi u deblu drveta. 

Male okrugle oči omogućuju mu da vidi pri 
slabom svjetlu i da u sumraku leti naokolo loveći 
kukce kojima se hrani. Premda šišmiši ne vide 
dobro pri jakoj svjetlosti, ipak nije istina kad se 
kaže »slijep kao šišmiš«. 

Najviše začuđuje sistem radara. Čak i onda kad 
je tamno kao u rogu, šišmiš može letjeti a da se 
ni sa čime ne sudari. On može proizvesti visoke 
zvukove koje čovječje uho i ne osjeti. Ali šišmiš 

čuje jeku tih zvukova koje pušta neprestano dok 
leti. Tako toj životinjici uspijeva da se ne zaleti 
u neki predmet. 

Krtica gotovo sve svoje vrijeme provodi pod 
zemljom, blizu njezine površine. Krzno joj je nalik 
na debeo baršun. Možemo ga četkati i naprijed i 
natrag, krzno će ipak uvijek biti glatko. Takvo 
krzno dopušta krtici da se lako kreće kroz zemlju 
naprijed ili natrag. 

Iz svoje nastambe krtica kopa rovove u svim 
pravcima, i to bez osobite teškoće. Njezina zaši- 
ljena njuška radi nekako kao ralica. Velike prednje 
noge služe joj kao odlične lopate. Kad kopa, od 
velike su joj pomoći duge, jake pandže na prednjim 
nogama. Poznato je da krtica, dugačka oko I5 
centimetara, u jednoj noći može iskopati tunel dug 
stotinjak metara. Kopajući tunele, na svom putu 
nailazi na kukce i gujavice pa se njima hrani. 

Krtica ima dva oka, ali su ona vrlo mala. Dobar 
vid ne bi ni bio od koristi životinji koja zapravo 
cijeli svoj život provodi u mraku. 

Devino prebivalište razlikuje se od prebivališta 
ždrala uglavnom po količini vlage. Prebivalište šiš- 
miša razlikuje se od onoga u krtice uglavnom po 
odnosu tih životinja prema površini zemlje. Po- 
stoje mnoge druge značajke po kojima se razlikuju 
razna obitavališta. To su, na primjer, temperatura, 
svjetlo, tlak i količina prisutnoga kisika. Skupine 
biljaka i životinja također se mijenjaju. Za živo- 
tinju je vrlo važno s kojim biljkama i kojim životi- 
njama dijeli mjesto stanovanja. Kako god da su 
krajevi Zemlje različiti, životinje su se svima njima 
prilagodile, osim onih najstudenijih, najsušnijih, 
najdubljih i najviših. 

BIJELI NESIT 


Životinje su prilagođene životu u različitim kra- 
jevima. Prilagođene su potrebi da se hrane razli- 
čitim vrstama hrane i da do nje dolaze na različite 
načine. 

Bijeli nesit hrani se ribom. On ima ugrađenu 
ribarsku mrežu: kad pliva po vodi, skuplja male 
ribe kesom koja je prirasla za donji dio kljuna. 
Svoj riblji ručak proguta pošto pusti da se voda 
iscijedi iz kese. Nesiti često love udruženi. Cijelo 
jato isplovi podalje od obale, poređa se u polukrug 
pa pritjeruje ribu ka plićaku. Ondje će lakše po- 
hvatati svoj usplahireni plijen. 

Kesa na kljunu služi i kao zdjela za juhu za 
mlade nesite. Odrasle ptice ispune kesu nekom 
vrstom riblje juhe koja potječe iz njihova želuca. 
Da bi popile riblju juhu, mlade ptice zabiju svoje 
kljunove u kljun roditelja. Glava mladog može se 
gotovo potpuno sakriti u roditeljskom kljunu. 

U nesita su između prstiju razapete plivaće ko- 
žice koje mu omogućuju da dosta brzo pliva kad 
valja uhvatiti ribu. Jaka krila nose ga na dobra 
lovišta hrane. 

Krastače i žabe, kao što je istaknuto, imaju dug, 
ljepljiv jezik, koji je odlično sredstvo za hvatanje 
kukaca. Jezik je pričvršćen sprijeda, a ne straga. 
Može se, dakle, daleko izbaciti. Kad žaba uvuče 
jezik s kukcem koji se za nj prilijepio, kukac dospije 
u grlo, i tada ga ona lako proguta. Kao što je već 
rečeno, žabe se pomažu očima kad gutaju velik 
zalogaj. 

Ostrigino svrdlo vrsta je morskoga puža. Njegov 
je jezik pokriven »zubima« koji izgledaju kao mala, 
oštra turpija. Tim jezikom puž može prosvrdlati 
ljušturu oštrige. Zvjezdača je velik neprijatelj ostri- 
ga. Svojim cjevastim nožicama rastvara ostrigine 
ljušture pa pojede njezino meko tijelo. Ostrigino 
svrdlo čini to sasvim drugačije. Ono ne mora ras- 
tvoriti školjkine ljušture. To ne bi ni moglo uči- 
niti. Pošto provrti ljušturu, ono malo-pomalo struže 
i jede mekani dio njezina tijela. 

Moruzgva je jedna od onih životinja koje mo- 
raju čekati da im hrana priđe sama. Dok je još 
vrlo mlada, moruzgva se u plitkom moru kraj obale 
pričvrsti za kamen ili neku školjku. Moruzgve ne 
izgube potpuno moć kretanja, ali se mogu kretati 
samo vrlo sporo. Životinja koja se tako sporo kreće 
ne bi mogla uloviti mnogo hrane kad bi je morala 
sakupljati onako kao što to čini nesit. Umjesto 
toga, moruzgva hvata hranu lovkama. Te lovke 
što okružuju njezina usta nalaze se na gornjoj 
strani debelog tijela sličnog stabljici. Sa svojih 
lovki moruzgva odapinje žarnike koji se nalaze na 

krajevima dugih bijelih končića. Kad žarnik po- 
godi plijen, lovke ga obaviju i prinesu ustima. 
Moruzgva može tako hvatati čak i ribu. 

Nemaju pipke s otrovnim žarnicima sve živo- 
tinje koje žive pričvršćene na jednome mjestu. 
Lupar, na primjer, ima vitičaste noge koje trepere 
i tako »udarajući« njima, on ubacuje sitne životinje 
u svoja usta. Iz vode koja teče u školjku i iz nje 
ostriga procijedi male biljke i životinje. 

Kolibrićev se kljun toliko razlikuje od nesitova 
kljuna da veću razliku ne možemo zamisliti. Koli- 
brić je prilagođen sasvim drugačijoj vrsti hrane. 
Većina ptica hrani se sjemenkama ili životinjama 
kao što su kukci, ribe, žabe. U njih je kljun pri- 
kladan za hvatanje takve hrane. Kolibrić pije nek- 
tar iz cvijeća. Neki cvjetovi koji proizvode nektar 
imaju latice spojene u obliku cijevi. Nektar valja 
naći u dnu te cijevi. Kljun u kolibrića dovoljno je 

dug i tanak da dosegne duboko u takav cvijet. 
Rubovi njegova jezika tako se saviju da nastane 
dvostruka cijev, poput dviju slamki za limunadu. 
Pomoću njih ptica siše nektar. Zajedno s nektarom 
kolibrići se domognu i sitnih kukaca koji su zašli 
u cvijet. 

Da bi popio nektar, kolibrić mora neko vrijeme 
ostati gotovo na istom+mjestu. To postiže mašući 
vrlo brzo krilima, tako brzo da se čuje njihovo 
zujanje. Ta ptica ne samo da može lebdjeti nad 
cvijetom nego može izvesti nešto što je u ptičjem 
svijetu vrlo rijetko: može letjeti natraške. 

Među životinjama postoji još bezbroj prilagodbi 
pribavljanju hrane. To su, na primjer, dugi vrat 
u žirafe, velika kliješta u jastoga, surla u slona, 
duga njuška, vrlo dug ljepljivi jezik u velikog mra- 
vojeda i žlijezde za predenje kojima pauci predu 
mreže što im služe kao zamke za hvatanje kukaca. 


Mnoge životinje imaju navike koje se mogu sma- 
trati prilagodbama. Jedna je od njih seljenje ptica. 

Mnoge ptice, kao što je već rečeno, ljeti obita- 
vaju u jednom dijelu svijeta, a zimi u drugom. 
One dvaput godišnje prevaljuju put između ljet- 
nog i zimskog obitavališta. Mnoge ptice lete noću 
pa ih ne vidimo dok se sele. Druge su tako male 
da ih nitko i ne opazi kad lete u velikim visinama. 
Česta je pojava da jata velikih ptica, kao što su 
patke, guske i rode, lete prema sjeveru ili prema 
jugu, u proljeće ili u jesen. 

Pri tim seobama ptice mogu prevaliti vrlo velike 
udaljenosti. Sjeverna je čigra ptica selica. Svakog 
proljeća i svake jeseni ona zna proputovati više od 
20 000 kilometara. Ova čigra gnijezdi se, naime, 

daleko na sjeveru Sjeverne Amerike i Grenlanda. 
Njezini mladi mogu se naći u gnijezdu djelomično 
pokriveni snijegom. Čigra putuje na zimovanje da- 
leko na jug, blizu južnog rta Južne Amerike. Druge 
ptice putuju na kraće udaljenosti, ali čak i crveno- 
grli kolibrić svake godine prijeđe stotine kilome- 
tara. Mnogi kolibrići cijelim putem lete preko 
Meksičkog zaljeva a da ne zastanu kako bi uzeli 
hrane ili se odmorili. 

Seoba ptica učenjacima je donekle zagonetna po- 
java. Kako je došlo do seljenja? Je li to počelo u 
ledeno doba? Zašto se neke ptice sele, a druge ne? 
Zašto neke ptice putuju mnogo dalje nego druge? 
Kako ptice znaju svoj put u tim velikim seobama? 
Nitko ne može još sigurno odgovoriti na ova pi- 


tanja. No nešto je nedvojbeno. Seljenje omogu- 
ćuje pticama selicama da žive u boljim uvjetima 
nego kad bi cijele godine živjele na istome mjestu. 
Neke vrste čiopa, koje žive gotovo isključivo od 
kukaca, nalaze se cijele godine u predjelima gdje 
je toplo i gdje ima mnogo kukaca. Divlje patke, 
koje se djelomično hrane raznim korovom, divljom 
rižom i drugim sličnim biljkama močvarnog ze- 
mljišta, mogu se snabdijevati hranom i ljeti i zimi. 
U toku svojih dugih putovanja sjeverna čigra do- 
biva svake godine više sati dnevnog svjetla od bilo 
kojeg drugog živog bića. Seleći se, ptice bježe od 
oštre zime. 

Nitko neće ni pomisliti da se ptice ne izvrga- 
vaju opasnostima kad prevaljuju tako velike da- 
ljine. Prijete im mnoge opasnosti — oluje, neprija- 
telji i mogućnost da se ubiju ako se zalete u neku 
prepreku. No prednost koju im pruža seljenje 
mnogo je veća od opasnosti kojima se izvrgavaju. 

Ptice su poznate kao selice, ali se zna da se 1 
mnoge druge životinje sele. Losos provodi jedan 
dio života u slanoj vodi, a drugi u slatkoj. Ta riba 
počinje svoj život daleko od morske obale, u prito- 
cima rijeka koje se ulijevaju u Tihi ocean. Kasnije 
putuju prema moru u kojemu žive sve dok ne 
poodrastu i ne dosegnu onaj stupanj razvoja kada 
su sposobne za razmnožavanje. Losos tada krene 
natrag, uzvodno uz rijeku kojom je kao mlada riba 
putovao prema moru. Na tom putu mora prijeći 
opasne brzice i preskakati vodopade. Kad lososi 
stignu daleko u gornji tok rijeke, izlegu jaja i 
oplode ih. Nakon toga ugibaju. Tako losos u slat- 
koj vodi počinje i završava svoj život. 

Jegulja je druga riba koja putuje daleko do svog 
mrijestilišta. Tok priče o jegulji obrnut je toku 
priče o lososu. Jegulja veći dio života provodi u 
svježoj slatkoj vodi, a seli se daleko na morsku 
pučinu da izleže jaja. 

Neke životinje mogu preživjeti u predjelima 
hladnih zima jer spavaju zimski san. Obično se 
smatra da provesti zimski san znači prespavati 
cijelu zimu. U stvari, životinja koja spava zimski 
san ne mora sve to vrijeme spavati, ali ni tada 
nije aktivna. 

Hladnokrvne životinje ne mogu svoje tijelo ugri- 
jati više nego što iznosi temperatura njihove oko- 
line. Kada dođe zima, mnoge hladnokrvne živo- 
tinje ugibaju, ali ostavljaju jaja koja izdrže hlad- 
noću. One životinje koje ipak prežive hladno vri- 
jeme prespavaju ga u zimskom snu. Nitko ne može 
vidjeti žabu ili zmiju ili daždevnjaka kad bare po- 
stanu klizališta i kad tlo pokrije snijeg. Ne vide 
se ni leptiri ni bumbari. 

Žabe se ukopaju u mulj, često u mulj na dnu 
bare. Prije nego započnu zimski san, mnogo jedu 
i tako »spreme« hranu u svoje tijelo. Dok spavaju 
zimski san, ništa ne jedu. Dišu jedino kožom. Bu- 
dući da su tada nepokretne, ne treba im mnogo 
kisika jer troše malo energije. Čak im i srce uspo- 
reno kuca, pa ni ono u svom radu ne troši mnogo 
energije. 

Zmije i daždevnjaci spavaju pod kamenom ili 
ispod starih balvana. Krastače spavaju na sličnim 
mjestima ili u mulju na dnu bare. Podjednako se 
ponašaju i kornjače. 

Neki se leptiri sele kao i ptice. Mnogi u jesen 
ugibaju, a neki, kao na primjer žućak i neki drugi 
leptiri, spavaju zimski san. Zimu provedu u šu- 
pljem drveću ili na sličnim mjestima. Neki noćni 
leptiri provode zimu u stadiju kukuljice, zamotani 
u čahurice. Od cijele kolonije bumbara zimu pre- 
živi samo mlada ženka. Ona se sakrije u duboku 
pukotinu u kori drveta ili u neku staru zgradu. 

Zimski je san pojava koja nije ograničena samo 
na hladnokrvne životinje. I mnogi sisavci provode 
zimu na taj način. 

Neki sjevernoamerički medvjedi, hrčci i svisci 
(u nas tekunice, puhovi, hrčci, op. prev.) spadaju 
u sisavce koji spavaju zimski san. Neki od njih 
sakupe mnogo hrane prije nego se spreme na zimski 
san. Par američkih hrčaka može u svom pod- 
zemnom stanu uskladištiti veliku hrpu žira i lješ- 
njaka. Dabrovi (ne spavaju zimski san, op. prev.) 
spreme za zimu mnogo mladih stabala u bari blizu 
svoje nastambe. Zatrpaju ih muljem i kamenjem 
da ih ne otplavi voda. Medvjedi, naprotiv, uopće 
ne spremaju hranu. Oni se ljeti obilno hrane pa 
dobro odebljaju prije nego počnu spavati. (U nas 
medvjedi proborave zimu u laganom snu iz kojeg 
se povremeno bude, op. prev.) 

Ima i praznovjerica u vezi sa zimskim snom. 
Ako se svizac, tako kaže praznovjerica, probudi iz 

svoga zimskog sna 2. veljače, na dan svizaca, i 
vidi svoju sjenu, bit će još šest tjedana hladno 
vrijeme. Svizac se tada tobože vraća u svoju 
jazbinu da prespava još šest tjedana. Ako pak 
svizac ne vidi svoju sjenu, proljeće je na pragu. 
(Kod nas postoji slična praznovjerica o med- 
vjedu, op. prev.) 

Glavna je »tajna« dugog života nekih živo- 
tinja u »pravilu« pojedi drugog, a pazi da 
drugi ne pojede tebe. Boja životinja u tome im 
je od velike koristi jer im omogućuje da budu 


slične okolini u kojoj žive i da tako ne budu oso- 
bito uočljive. Boja, dakle, može biti znatna zaštita 
od neprijatelja, a uz to pomoć da životinja sebi 
pribavi hranu. 

Sjeverni je medvjed primjer životinje kojoj boja 
u životu mnogo pomaže. Sjeverni medvjed nema 
neprijatelja mesojeda. On je »vrhunski« mesojed 
u arktičkim krajevima u kojima živi. No ti krajevi 
ne obiluju hranom. Polarni se medvjed uglavnom 
hrani tuljanima i ribama. Lovi i neke ptice i lisice. 
Budući da je bojom sasvim sličan okolini, često 
se može privući životinji koju pokušava uloviti a 
da ga ona i ne opazi. Tuljana, na primjer, može 
zaskočiti prije nego opazi da mu je u blizini ne- 
prijatelj. 

Nevolja je za sjevernog medvjeda što su bojom 
svoga tijela zaštićeni i neki od njegovih suparnika 
mesojeda i neke životinje kojima se hrani. Arktička 
lisica također je bijela kao i sjeverni medvjed. 
Takva je i sjeverna bijelka, ptica Arktika. Zato nije 
čudno što sjeverni medvjed mora katkad jesti i 
mrtve životinje koje voda izbaci na obalu. 

Ženke ptica općenito su zaštićene bojom. Ako 
se ne kreću, ne mogu se lako primijetiti. Brzo bi 
postale plijen drugih životinja kad bi njihovo perje 
bilo tako jarkih boja da bi se mogle lako opaziti 
dok sjede u gnijezdu. 

Životinje koje žive u šumama često imaju na 
sebi pjege i pruge. Zrake sunca, probijajući se 
kroz lišće drveća, stvaraju svijetle pruge i pjege. 
Pruge i pjege na životinjama onemogućuju da se 
one jasno vide. Tigar, leopard, zebra, žirafa — 
sve su to životinje koje su zaštićene pjegama i pru- 
gama. 

Boja ribljeg tijela općenito je isto tako dobra 
zaštita. Riba je redovno tamnija na gornjoj nego 
na donjoj strani. Može se dogoditi da ptica ribo- 
lovac gledajući odozgo i ne opazi ribu jer joj boja 

leđa odgovara boji riječnog ili jezerskog ili ocean- 
skog dna. A riba ribolovac može da je ne opazi 
zbog toga što je donja strana tijela njezina plijena 
svijetla, pa se mnogo ne razlikuje od boje neba 
kad se ono gleda iz vode. 

S promjenom godišnjeg doba neke životinje mije- 
njaju boju svoga krzna. Mali zerdav ljeti je smeđ. 
Tada vrlo dobro »oponaša« tlo i suho lišće i travu. 
Lako se privuče životinji kojom se hrani, a da ga 
i ne primijete veće životinje kojima bi on dobro 
došao za ručak. Ta mala životinja ne spava zimski 
san, pa mora pribavljati hranu i u to godišnje 
doba. Smeđa joj dlaka u jesen otpadne, a zamijeni 
je bijela. Tada zerdav »oponaša« snijeg gotovo na 
jednak način kao i sjeverni medvjed. Zbog nečega 
što još nitko ne razumije, vrh njegova repa ostaje 
taman. 

I neke ptice mijenjaju svoje ruho s promjenom 
godišnjih doba. U jesen, prije nego odsele, mužjaci 
tanagre i bobolinka »oblače mnogo tamnije. 

Možda ih je tako, na njihovu dugom putu do zi- 
movališta, teže uhvatiti. 

Neke životinje mijenjaju boju onako kako im se 
mijenja okolina. Velika američka gatalinka veći- 
nom je siva ili sivkastosmeđa dok se odmara na 
kori drveta. Ako je na listu, onda je zelena. Treba 
joj oko jedan sat da izmijeni boju. 

Liganj je druga životinja koja mijenja boju kada 
mijenja okolinu. To može i riba morski list. Morski 
list može poprimiti bilo koju nijansu sivog ili sme- 
đeg. Može se »prekriti« finim točkicama kad se 
nalazi na pijesku, a velikim točkama može »opo- 
našati« šljunak. Neki mali rakovi mogu biti žuti 
ili bijeli, već prema tome u kakvoj su okolini. 

Kameleon je tako poznat po tome što mijenja 
boju da već sama riječ »kameleon« navodi čovjeka 
da pomisli na to svojstvo. No, promjena boje ne 
čini toga malog guštera uvijek jednakim okolini. 
Čini se da je ta promjena više u vezi s uzbuđenjem 
i s promjenama svjetla i temperature. Kad ka- 

meleon spava, obično je blijedozelen. Kad je uz- 
buđen ili je u opasnosti, onda je jarkozelen. U 
rano jutro ili kasno naveče često je siv ili blijedo- 
žut. Na jarkom suncu obično je tamnosmeđ. Prem- 
da brze promjene boje ne dovode uvijek do toga 
da kameleon bolje odgovara okolini, ipak se i to 
često događa. Tako je bar onda kad kameleon, koji 
se drži u vivariju, pobjegne. Tada ga je vrlo teško 
pronaći. 

Neke životinje prilagođuju se okolini kao raci 
samci koji su prikazani na slici. I kamenje i puževe 
kućice u koje su se uselili raci samci pokrivene su 
sitnim ružičastim životinjama koje nazivamo ob- 
rubnjaci. Na prvi pogled obrubnjaci su više nalik 
na biljke nego na životinje. Imaju stabljike kao 
mnoge biljke. Kolonija obrubnjaka slična je do- 
nekle cjevnjaku. Neke životinje brinu se za ishra- 
nu, neke imaju žarnike koji zaštićuju koloniju, a 
neke stvaraju jaja iz kojih nastaju nove životinje. 
Obrubnjaci pomažu rakovima na taj način što ih 
čine sličnima okolini. »Zauzvrat« se voze na rako- 
vim leđima, pa su tako u boljoj prilici da dođu 
do hrane nego kad bi ostajali na jednome mjestu. 


Rak samac uopće sam ne mijenja svoj izgled, 
ali maskira se jedan od njegovih srodnika — morski 
pauk (46. strana). Na svoja leđa i po svojim dugim 
nogama postavi morsku travu i male životinje. 

Obično su to morska trava i životinje koje bojom 
odgovaraju okolini u kojoj on živi. Ako rakovica 
otputuje u novo obitavalište, ona može izmijeniti 
svoj biljni i životinjski ukras. (To se događa ako 
na drugom mjestu žive druge biljke i druge živo- 
tinje, op. prev.) 

Paličnjak se »prilagođava« okolini na način koji 
se zove mimikrija. Paličnjak je sličan tankoj gran- 
čici. Tako životinje koje bi ga inače mogle pojesti 
prođu kraj njega a da ga ne opaze. Neki paličnja- 
kovi rođaci iz tropskih krajeva veoma su nalik na 
zelen ili osušeni list. 

Bogomoljka se zaštićuje svojom bojom. Njezina 
boja odgovara gotovo tačno boji biljaka na kojima 
živi. Na Dalekom istoku ima rođaka koji može 
poslužiti kao jedan od najboljih primjera _mimi- 
krije. Tijelo toga kukca izgleda upravo kao dva 
zelena lista koja se nalaze jedan povrh drugoga. 
Na njima su žile, nalik na žile pravog lista. Noge 
su u toga kukca zelene i spljoštene, pa izgledaju 
kao mali listovi. Mjestimično imaju okrnjene ru- 
bove kao da su ih nagrizli drugi kukci. Kad puše 
vjetar, taj se kukac kreće upravo onako kao list 
što ga nosi vjetar. 

Ima i leptira koji su izvrsno prilagođeni okolini. 
U nekih je donja strana krila uvelike slična uvelu 
listu tako da to može dovesti u zabludu gotovo 
svakog prolaznika koji ih vidi na grani. 

Ima leptira koji su na drugi način zaštićeni mi- 
mikrijom. Oni se ne skrivaju tako da imitiraju neki 
dio biljke; naprotiv: imitiraju kukce koje je vrlo 
lako opaziti. Sami bi bili dobra hrana mnogim 
pticama, a ovi drugi su neugodna okusa zbog neke 
kiseline što je proizvode. Budući da izgledaju kao 
kukci lošeg okusa, ovi leptiri izbjegnu tako mnogom 
neprijatelju. 

Neke životinje uspijevaju da se održe među svo- 
jim susjedima jer imaju dobar oklop. Druge svoj 


BOGOMOLJKA 


uspjeh duguju dobrom oružju. Neke morske 
životinje, što žive u dubinama do kojih ni- 
kad ne prodre sunčana svjetlost, proizvode 
svjetlo koje privlači plijen. 

Pliskavica ima vrlo velika pluća u koja 
može spremiti toliko zraka da pod vodom 
može provesti 20 do 30 minuta. Neki pu- 
ževi koji udišu zrak mogu također dugo vre- 
mena ostati pod vodom jer imaju cjevaste 
izrasline što se pružaju do površine vode. 

Neke tekućine u tijelu dubokomorskih riba 
omogućuju im da izdrže golem pritisak vode. 
Kad dubokomorske ribe izvučemo na povr- 
šinu, one se, u stvari, raspuknu. Unutrašnji 
pritisak tako je velik da ubija ribu ako se 
vanjski pritisak smanji. 

U mnogih sisavaca razvila su se kopita 
koja im omogućuju brzo kretanje po tvrdu 
tlu. Sve su to različiti oblici prilagodbi koje 
omogujuju životinjama da žive ondje gdje 
sada borave. 

Biljni svijet 


EMA ni približno toliko vrsta biljaka koliko je 
Nusu životinja — barem ih nije dosad toliko 
otkriveno. Neke su vrste biljaka premalene da bi 
se mogle vidjeti bez mikroskopa, a postoje još i 
neki slabo poznati dijelovi svijeta, pa je sigurno 
da će se u dogledno vrijeme otkriti još mnogo 
vrsta biljaka. No svakako će se otkriti i mnoge 
životinje. Nije vjerojatno da će broj biljnih vrsta 
ikada doseći broj vrsta životinja. Zasad poznajemo 
oko 325 000 biljnih vrsta, a životinjskih vrsta preko 
milijun. Kao što mnoge nekadašnje životinje po- 
znajemo samo po fosilnim ostacima, tako pozna- 
jemo i mnoge izumrle biljke. One su živjele u 
davnoj prošlosti Zemlje, a danas ih više nema. 
Ostali su samo njibovi otisci i poneki okamenjeni 
dijelovi. 

Biljke su razvrstane slično kao i životinje. Po- 
stoje koljena, razredi, redovi, porodice, rodovi i 
vrste. Postoje i neka potkoljena. Kao i u shemi za 
klasifikaciju životinja, potkoljeno se nalazi između 
koljena i razreda. 

Suncokret je vrsta biljke. Spada u rod sunco- 
kreta. Suncokreti pripadaju porodici glavočika. 
Porodica glavočika vrlo je velika. Ta porodica, 
koja obuhvaća tako poznate biljke kao što su ma- 
slačak, ivančica, zlatnica, spada u razred dvosup- 
nica. Dvosupnice su dio potkoljena koje se zove 
kritosjemenjače. Kritosjemenjače spadaju koljenu 
sjemenjača. 

Svaka biljka ima naučno ime, upravo kao i svaka 
životinja. Naučno je ime običnog suncokreta He- 
lianthus annuus. 

Shema na prethodnoj stranici daje nam približnu 
sliku cijeloga biljnog svijeta. Sve tisuće današnjih 
biljaka potječu od vrlo jednostavnih jednostaničnih 
biljaka koje su živjele na Zemlji u davno doba kad 
je ona bila mlada. Protophyta [protofita] znači 
prve biljke, prabiljke. 

U biljnom svijetu samo su četiri glavne 
skupine ili koljena. Steljnjače čine jednu od 
te četiri velike skupine, i to najnižu. Stelj- 
njače su biljke bez listova, korijena i stabljike. 
U toj su skupini alge, gljive i lišajevi. 


Drugoj skupini je dano ime Bryophyta [briofita]. 
Taj naziv znači mahovinaste biljke. U toj su sku- 
pini sve mahovine. U njoj su i jetrenjače, male 
biljke za koje mnogi ljudi nikad nisu čuli. 

Idemo li redom, upravo iznad mahovinastih bi- 
ljaka nalaze se paprati i njihovi srodnici. To su 
Pterydophyta [pteridofita]. Osim paprati, u toj su 
skupini crvotočine i preslice. 

Na vrhu biljnog carstva nalaze se sjemenjače ili 
Spermatophyta [spermatofita]. Kao što se vidi iz 
tablice, postcie dvije velike grane sjemenjača — 
Angiospermae [angiosperme] ili kritosjemenjače i 
Gymnospermae [gimnosperme] ili golosjemenjače. 
Kritosjemenjače smatramo najrazvijenijom skupi- 
nom suvremenih biljaka. 

Od velikih biljnih skupina cvjetnjače su se po- 
sljednje pojavile na Zemlji. Pošto su se pojavile, 
rasprostranile su se po gotovo cijeloj Zemlji. Da- 
nas ima mnogo više vrsta kritosjemenjača nego 
svih drugih biljaka zajedno. Kad bi grane na ta- 
blici bile nacrtane u razmjeru s brojem vrsta bi- 
ljaka koje u njih spadaju, vrh krošnje stabla bilj- 
nog carstva bio bi nerazmjerno razgranat i nagnuo 
bi se na lijevu stranu. 

Neke su biljke pravi divovi. Gorostasna debla 
australskog eukaliptusa dižu se i do 150 m u vi- 
sinu. Druge su biljke mikroskopski patuljci. Takve 
su npr. bakterije i neke alge. 

Sve ove biljke naslikane na dnu stranice jesu 
alge. Većina algi vodene su biljke. Alge su biljke 
koje vidimo na morskom dnu, a isto tako i pre- 
vlake na barama. Alge koje ne žive baš u vodi 
žive na vlažnim mjestima. 

Neke su alge tako sitne da ih bez mikroskopa 
pojedinačno ne možemo vidjeti. lako mnoge imaju 
samo jednu jedinu stanicu, sve alge ipak nisu 
male. Veliki bračić može narasti do 4 i po metra. 

Alge su raspoređene u plavozelene, zelene, sme- 
đe i crvene alge. U istu skupinu spadaju i kreme- 
njašice. To su sitne jednostanične alge s kremenim 
ljušturama, sličnima maloj kutiji za pilule. One 
čine važan dio planktona, »morsku juhu« od koje 
žive mnoge životinje. 


ORHIDEJA 


Na ove dvije strane nalaze se slike predstavnika 
svakog od četiri koljena biljnog svijeta. Treba samo 
okrenuti list ove knjige i pogledati na stablo bilj- 
nog svijeta. Odmah ćemo vidjeti da one tri biljke 
naslikane na vrhu 130. i I3I. strane zauzimaju u 
biljnom svijetu viši položaj nego one naslikane na 
dnu tih dviju strana. 

Pečurke su gljive. Ova na slici je otrovna pe- 
čurka. Razumije se, sve gljive nisu otrovne. Gljive 
u sebi nemaju zelenih tvari koje sadrži većina bi- 
ljaka. Mnoge su gljive ili bezbojne ili bijele, a 
druge su jarko obojene. 


GLJIVA LISTIČARKA 


Orhideja se nalazi na vrhu jedne od grana cvjet- 
njača, jednosupnica. Neke orhideje rastu na tlu, 
ali mnoge, kao i ova na slici, drže se na granama 
drveća u tropskim šumama. Pokraj orhideja nacr- 
tani su neki lišajevi koji rastu na grani stabla. 
Vrlo su nalik na lišajeve što se na donjoj slici vide 
na kamenu. 

Lišajevi su čudnovate biljke. Tijelo im se sa- 
stoji od gljivica i zelenih alga. Kad bi čovjek kroz 
mikroskop pogledao komadić lišaja, vidio bi mno- 
go sitnih zelenih točaka (alge) okruženih bijelim 
končićima (gljive). 

Lišaj je jedan od najboljih primjera zajedničkog 
života u svijetu živih bića uopće. Alge i gljive 
tako uspješno pomažu jedne drugima da lišajevi 
mogu živjeti na golom kamenu na kojem druge 
biljke uopće ne mogu opstati. Alge snabdijevaju 
gljive hranom. Gljive čuvaju alge od isušenja time 
što za kišnog vremena i kad padne rosa spreme 
vodu. Gljive osim toga izlučuju kiselinu koja otapa 
kamen i tako pomaže lišaju da se učvrsti na svom 
mjestu. Nakon nekog vremena, zbog takvog djelo- 
vanja lišaja, stijena se raspada i pretvara u zemlju. 
Mjesto gdje rastu lišajevi postaje prikladno za rast 
drugih biljaka. Lišajevi su biljni pioniri. 


LIŠAJ 


SMREKA 


Bor i smreka su četinjače. Četinjače se na rodo- 
slovnom stablu nalaze visoko među sjemenjačama. 

Mahovine su sitne biljke. Često vidimo kako te 
male biljke rastu tako blizu jedna uz drugu da 
prekriju tlo poput baršunastog, zelenog saga. Rastu 
u mnogim različitim predjelima, neke čak i u vrlo 
“hladnim područjima. 

Tanke stapke što rastu iz mahovina, kako se 
vidi na slici, završavaju »kutijicama« u kojima su 
truske (spore). Mnoge biljke, niže od sjemenjača, 
razmnožavaju se sporama. Svaka je spora jedna 
stanica. Svaka je vrlo sitan djelić žive tvari. 

Mahovine su mnogo poznatije nego njihovi blizi 
srodnici jetrenjače. Jetrenjače su biljke plosnata 
tijela, sasvim prilegnuta uz podlogu na kojoj rastu. 
Najčešće se vide na sjenovitim stijenama dubokih 
provalija. 

Kad vide jetrenjače, većina ljudi smatra ih ne- 
važnim biljkama. Za učenjake, naprotiv, od velikog 
su značenja. Oni, naime, smatraju da su prve kop- 
nene biljke bile srodne jetrenjačama. Učenjaci drže 
da su davne jetrenjače bile preci mahovina i svih 
viših biljaka. 

Paprat što se vidi na slici, kao i sve ostale pa- 
prati, pripada u Pterydophyta [pteridofita]. Pteri- 
dofite su pale daleko od onoga mjesta koje su 

nekad zauzimale u biljnom svijetu. Starodrevne 
paprati bile su u stvari prve velike kopnene biljke. 
U velikim šumama, od kojih je nastao ugljen što 
ga danas kopamo, rasla su golema stabla paprati, 
preslica i crvotočina. U današnje vrijeme nema više 
velikih stabala crvotočina ni preslica. Sve današnje 
crvotočine i preslice male su biljke. U vrlo toplim, 
vlažnim krajevima još uvijek žive neke drvolike 
paprati. (Slične su bile i paprati koje su živjele u 
davno doba Zemljine prošlosti.) 

Današnje preslice rastu samo u neplodnim, pje- 
skovitim područjima. Možda se čak ni ondje neće 
moći dugo održati. Današnje crvotočine rastu uza 
samo tlo. 

Paprat na slici prikazuje obrazac prema kome se 
razvija svaki list paprati. Kad je mlad, svaki je list 
savijen kao glava u violine. Kasnije se, počevši od 
osnove, odvija naviše. Na slici se vide dvije »glave 
violine«. Još je jedan stupanj u razvoju paprati kad 
su svi njezini listovi međusobno slični. Kada se 
žila u listu paprati: dijeli, uvijek se račva u dva 
jednaka odvojka. 

Ima mnogo vrsta paprati. Deset je puta više 
vrsta paprati nego svih preslica i crvotočina za- 
jedno. No kad ih usporedimo sa sjemenjačama, 
one čine vrlo malen dio biljnoga svijeta. 

ZRNCA ŠKROBA 
OBOJENA JODOM 


KORIIENOVE DLAČICE 


ŠEĆERNI JAVOR 


Tvornice hrane 


ONIM dijelovima svijeta gdje raste šećerni javor, rano je proljeće vrijeme 
L »vađenja šećera«. U debla javora uvrte se rupe i u njih umetnu cijevi, 
a na kraj cijevi objese se vedra. Kako se sok u drvu diže, jedan njegov dio, 
koji protječe kroz stablo, isteče u vedra. Sok je većinom voda, ali u njemu 
ima i šećera. Od soka koji provri izrađuje se javorov sirup i javorov šećer. 

Šećer u soku uskladišten je zimi u deblima drveća. U proljeće ga ponese 
voda koja se diže u deblu i, ako se iz drveta ne iscijedi, odnosi ga u one dijelove 
drveta kojima je potreban. Novo lišće, cvjetovi i grane ne mogu rasti ako 
nemaju hrane. Šećer je dobra hrana. 

Priča o tome kako se događa da javorovo drvo ima u proljeće u sebi šećera 
vrlo je jednostavna. Priča o tome kako slatki javor dobiva šećer koji sačuva 
u svom deblu mnogo je složenija. 


KORIJENOVE DLAČICE UVEĆANE 


POPREČNI PRESJEK LISTA KOMADIĆ LISTA, UVEĆAN 


Šećerni javor ima samo dva izvora iz kojih može 
dobivati potrebne tvari. Jedan je tlo, a drugi zrak. 
Ne treba ni spominjati da šećera nema ni u zemlji 
ni u zraku. Ako se šećer ne može dobiti ni iz zraka 
ni iz zemlje, jasno je da ga šećerni javor mora sam 
napraviti. On ga mora izgraditi iz tvari što ih 
dobiva i iz zemlje i iz zraka. Ta je misao tačna. 
Šećerni je javor »tvornica« šećera. (Šećerni javor 
raste u Sjevernoj Americi. Mnogo više šećera do- 
biva se od šećerne trske, koja raste u tropskim 
krajevina, i od šećerne repe, koja raste u umjere- 
nom pojasu.) 

Šećerni javor nije jedina biljka koja prerađuje 
hranu. Sve su zelene biljke u tom smislu tvornice 
šećera, premda sve ne proizvode toliko šećera kao 
šećerni javor. Neke ga troše isto tako brzo kako 
ga izgrađuju. Neke ga pretvaraju u škrob prije 
nego ga spreme, ali sve prave šećer sebi za hranu. 

Zelene biljke upotrebljavaju dvije vrlo obične 
tvari za pravljenje šećera. Jedna je voda. Druga je 
ugljični dioksid. U zelenih biljaka listovi su glavne 
tvornice šećera. 

List se sastoji od mnogo stanica. U stanicama 
lista zelene biljke nalazi se mnogo sitnih zelenih 
tjelešaca, zvanih kloroplasti. Kloroplast znači ze- 
leno tjelešce. Ta su tjelešca zelena zbog divne 
zelene boje ili pigmenta klorofila. Klorofil je lisno 
zelenilo. Kloroplasti nisu u promjeru veći od stotog 
dijela milimetra. Zrnca klorofila još su mnogo 
manja. 

Zeleno lišće takve je boje zbog kloroplasta. Kloro- 
plasti su jedini zeleni dio lista, kao što se to vidi 
na povećanom komadiću lista. Ostatak lista obično 
je bezbojan. List izgleda zelen upravo kao što bi 
i prozirna vreća izgledala crvena kad bi bila na- 
punjena sitnim crvenim loptama. 

Kloroplasti bi se mogli nazvati i »obojene tvor- 
nice šećera«, jer ta sitna, zelena tjelešca proizvode 
šećer iz ugljičnog dioksida i vode. Klorofil omo- 
gućuje kloropastima da to rade, to jest da od 
jednostavnih molekula izgrađuju složenije. 

U lišću šećernog javora i većine drugih zelenih 
biljaka nalaze se mali otvori, zvani puči. Zrak 
ulazi u unutrašnjost lista kroz puči. Kloroplasti 
dobivaju ugljični dioksid iz zraka koji ulazi u list. 

Voda, čak i kad pada jaka kiša, ne ulazi u list 
kroz puči. Ta »usta« obično su na donjoj strani 
lista, pa voda i ne može ući u njih. Voda u biljku 
ulazi kroz korijen. Blizu vršaka korijena nalaze se 
male »četkice« korijenovih dlačica. Korijenove dla- 
čice prianjaju za čestice zemlje. One sišu vodu. 
Voda se penje od korijena kroz stabljiku i njezine 
ogranke. Ulazi u specijalne vodonosne cjevčice. Te 

cjevčice čine dio drvenog područia u deblu. Voda 
na kraju stigne do žila lista. Žile je provode do 
stanica gdje se nalaze kloroplasti. 

Kloroplasti ne djeluju bez Sunčeve svjetlosti. 
Šećer se dakle proizvodi samo danju. Dok se 
stvara šećer, kloroplasti izlučuju kisik. Ako biljke 
žive pod vodom, često se može vidjeti kako iz njih 
izlaze mjehurići kisika. 

Kad je šećer izgrađen, on se može pretvoriti u 
škrob. Ako se zrno škroba stavi pod mikroskop, 
može se vidjeti da je građeno u slojevima. Jod, 
premda je smeđ, oboji zrnca škroba plavo. U 
takvom plavom zrnju slojevi se vide vrlo jasno. 

Pošto izgrade škrob i šećer, zelene biljke mogu 
ih pretvoriti u druge vrste hrane (u prvom redu u 
bjelančevine i u masti dodavajući im minerale iz 
tla. Kao ni ljudi, tako ni zelene biljke ne mogu 
Živjeti samo od šećera i škroba. 

Životinje ne mogu stvarati hranu na taj način. 
One mogu pribaviti hranu samo tako da se hrane 
biljkama ili drugim životinjama koje se hrane bilj- 
kama. Biljke koje nisu zelene, osim vrlo malo njih, 
moraju pribaviti hranu od životinja ili od zelenih 
biljaka. Jasno je, dakle, da su zelene biljke tvor- 
nice hrane za čitav svijet. 


BALZAMOVA JELA 


Drveće 


DRVEĆE se ubrajaju najveće biljke. Neki ljudi 
U smatraju da je drveće preveliko a da bi se 
moglo zvati biljkama. To je pogrešno. Drvo je 
umnogome građeno na isti način kao i suncokret 
ili ružin grm. Samo je veće od njih. 

U toplim, vlažnim krajevima svijeta ima nekih 
drvolikih paprati. Sve drveće hladnijih krajeva 
spada u biljke sjemenjače, ali sve te biljke nisu 
kritosjemenjače. Mnoge imaju češere. To su golo- 
sjemenjače. Njih je ondje više nego kritosjemenjača. 

Biljke koje nose češere nazivaju se četinjače, jer 
imaju usko lišće, četine. U mnogih je tako usko 
da ga nazivamo iglice. Sve drveće nacrtano na ove 
dvije stranice pripada četinjačama. Iglice i češeri 
pomažu nam da ih razlikujemo. Premda su listovi 
u četinjača uski, oni služe istoj svrsi kojoj i lišće 
drugih zelenih biljaka. I ti su listovi tvornice 
hrane. 

Većina četinjača ima lišće u toku cijele godine. 
To je zimzeleno drveće. To što je zeleno u toku 
cijele godine ne znači da mu lišće nikada ne 

otpada. I lišće četinjače otpada, ali postepeno, po 
nekoliko listova odjednom, i to u toku cijele go- 
dine. Drveće zbog toga nikad nije golo. 

Nisu sve četinjače zimzelene. Ariš i močvarni 
taksodij spadaju u četinjače koje u jesen odbacuju 
lišće, a novo im naraste u proljeće. 

U četinjače spadaju i neke vrste našega vrlo 
vrijednog drveća za preradu. Njihovo drvo često 
se naziva »meko drvo«, premda taj naziv nije na- 
ročito prikladan. U nekih četinjača drvo je me- 
kano, ali je u nekih drugih vrlo tvrdo. Postoje, 
na primjer, tvrdi borovi. 

Močvarni taksodij, vrijedno građevno drvo, na 
neki je način čudnovata biljka. Iz njegova korijenja 
često rastu čudni izdanci, zvani »koljena«. To drvo 
raste u močvarama. Učenjaci su dugo vremena 
smatrali da se pomoću tih koljena na korijenju 
opskrbljuje zrakom. Koljena, smatrali su zatim, 
sprečavaju da drveće potone. Pokusi nisu potvrdili 
takvo mišljenje. Nitko sa sigurnošću ne može ka- 
zati čemu služe koljena u taksodija. 


AMERIČKI ARIŠ 


Mnogi ljudi koji ne žive u blizini šuma četi- 
njača ipak poznaju neke vrste tih biljaka. Za vri- 
jeme novogodišnjih praznika oni kupuju stabalca 
jele ili samo njihove grane. Ljudi nauče da razli- 
kuju jedno drvo od drugoga po tome što neke 
četinjače bolje zadrže lišće od druge. U jele se, 
na primjer, mnogo bolje sačuva nego u smreke i 
čuge. 

Četinjače su najveća (ali ne i najviša) od svih 
stabala. Među njih spadaju divovske sekvoje. Pro- 
mjer jedne divovske sekvoje, tako poznate da su 
joj dali čak i posebno ime, iznosi u podnožju više 
od 11 metara, a visoka je gotovo go metara. Vi- 
soka je kao dvadeseterokatnica, u šupljini njezina 
debla mogao bi se smjestiti toranj. Taj je div »ge- 
neral Šermen« (po generalu Shermanu iz doba 
građanskog rata u SAD, op. prev.). Ima i drugog 
drveća koje je gotovo isto tako veliko. 


INDIJANSKI BOR 


MOČVARNI ČEMPRES (TAKSODIJ) 

AMERIČKI BRIJEST 


BUKVA 


Najstarije divovske sekvoje starije su od bilo 
kojega današnjeg drveća. Najstarije su od svih bi- 
ljaka. Učenjaci smatraju da su starije od svih živih 
biljaka. Sekvoja »general Šermen« vjerojatno je 
stara oko 4000 godina. Počela je rasti, kažu neki 
učenjaci, u davno doba, kad su Egipćani bili naj- 
civiliziraniji ljudi na svijetu. Bilo joj je više od 
3000 godina kad je Kolumbo prvi put stigao do 
obala Amerike. 

Učenjaci nisu potpuno sigurni koliko je star 
»general Šermen«, ali tačno znaju koliko je godina 
doživjelo neko drugo drveće. Dob drveta može se, 
naime, odrediti tek onda kad je ono već oboreno. 
Starost divovskih sekvoja, kao i većine drugih sta- 
bala, može se odrediti po prstenovima u deblu. 
U deblu većine vrsta drveća novo se drvo svake 
godine stvara u slojevima, i to na vanjskoj strani 
starog drva, neposredno ispod kore. Kad se deblo 
stabla prepili poprijeko, svaki sloj pokazuje se kao 
prsten. Ti prstenovi nazivaju se godovi (godišnji 
prstenovi). Starost se određuje tako da se jedno- 
stavno prebroje godovi. Godovi nastaju zato sto 
drvo u toku godine nejednako raste. U proljeće je 
puno soka pa raste bujno. Tada nastaje deblji, 
svjetliji 1 mekši dio goda. Ljeti i u jesen drvo raste 
sporije. Dio goda koji je narastao u to doba tamniji 
je, zbijeniji i tvrđi. 

Drveće koje se vidi na toj strani pripada velikoj 
grupi biljaka kritosjemenjača. One nemaju češera. 
To drveće često se naziva »drveće širokih listova«. 
Nazivaju ga i »tvrdo drvo«, premda neko od tog 
drveća ima meko drvo. 

Mnogom širokolistom drveću lišće u jesen otpa- 
da, a u proljeće izraste novo. Za vrijeme zimskih 
mjeseci grane su mu gole. Takvo se drveće zove 
listopadno. 


CRVENI HRAST 


ŠEĆERNI JAVOR 


Američka česvina bjelogorično je drvo koje nije 
listopadno. Bjelogoričnom drveću koristi što u je- 
sen odbacuje lišće ako živi u predjelima s hladnim 
zimama. U stanicama male iglice četinjača živa je 
tvar mnogo bolje zaštićena od zime nego ona u 
tankim listovima bjelogoričnog drveta. U predje- 
lima gdje zime nisu oštre, neke vrste bjelogoričnog 
drveća mogu biti zimzelene. Američka česvina živi 
u predjelima gdje zime nisu nikad vrlo hladne, pa 
bez opasnosti može zadržati lišće u toku čitave 
godine. Takvih biljaka ima u toplijim krajevima 
veoma mnogo. 

Neko se drveće već iz daljine može prepoznati 
po obliku. Oblik krošnje u američkog brijesta, na 
primjer, mnogo se razlikuje od široke krošnje zim- 
zelene američke česvine ili skrletnog hrasta. Kad 
je drvo zimi golo, njegov je oblik jedan od naj- 
boljih pokazatelja za raspoznavanje. 

Lišće, razumije se, pomaže u raspoznavanju bje- 
logoričnog drveća. Svaka vrsta ima lišće naročitog 
oblika. U neke je vrste list uzak, u druge mnogo 
širi ili mnogo veći. Rubovi nekih listova glatki su, 
drugi su nazubljeni kao pila. Neki su urezani, 


SASAFRAS 

KANADSKI JABLAN 


drugi su cjeloviti. Neki se listovi sastoje od više 
odvojenih listića, pa za njih kažemo da su perasto 
sastavljeni listovi. 

Neko drveće kao da se šali s ljudima koji ga po- 
kušavaju odrediti po lišću. Takve biljke imaju 
listove različitog oblika, i to na istom stablu. Jedno 
je drvo s lišćem različita oblika sasafras ili američki 
lovor. Nisu svi listovi sasafrasa urezani s obje 
strane kao što je ovaj list na slici. Neki su urezani 
samo s jedne strane, pa imaju oblik rukavice na 
kojoj je odvojen samo palac. Drugi nemaju ureza. 
I dud ima lišće različita oblika. 

I žile lista mogu biti različite. U nekih se listova 
žile pružaju kao prsti iz dlana ruke. Neke se gra- 
naju kao pero. Učenjaci kažu da neki listovi imaju 
dlanaste žile, a drugi peraste. Javorov list ima dla- 
naste žile. Svi drugi listovi nacrtani na ove dvije 
strane imaju peraste žile. 

Držak lista naziva se peteljka. Peteljke su u ve- 
ćine listova oble. List kanadskog jablana ima plo- 
snatu peteljku pa se vrlo lako okreće na vjetru. 
Plosnata peteljka objašnjava zašto kanadski jablan 
na povjetarcu tako šušti. 


BALZAMOVA JELA 
(3/4 prirodne veličine) 


GINKO (prirodna veličina) 


BIJELI BOR 
(1/2 prirodne veličine 


TULIPANOVAC 
(1/2 prirodne veličine) 


ŠEĆERNI JAVOR 
(1/2 prirodne veličine) 


AMERIČKI HRAST 
(1/2 prirodne veličine) 


GLEDIČIJA 
(1/2 prirodne veličine) 


DIVLJI KESTEN 
(1/2 prirodne veličine) 


Različito drveće ima na granama različit poredak 
listova. U javora i jasena, na primjer, listovi se 
nalaze jedan nasuprot drugom. Katalpa ima tri 
lista koja rastu u prstenu oko grane. U većine drve- 
ća lišće izbija najprije s jedne strane grane, a onda 
s druge. To se zove alternativni poredak. U nekih 


Kora, pupovi, ožiljci listova i trnje također nam 
pomažu u prepoznavanju bjelogoričnog drveća, 
osobito zimi. U proljeće nam pomažu cvjetovi na 
stablima. Kasnije, u toku godine, dobri poznavaoci 
drveća mogu drvo prepoznati i po sjemenkama. 
Na primjer, hrast ćemo prepoznati po žiru, jer 


vrsta drveća mogu se pojedini listovi razviti u 
vitice ili u trnove. 


žirovi rastu samo na hrastovima. Svaka vrsta hrasta 
ima svoj naročiti oblik i veličinu žira. 


BIJELA TOPOLA 
(prirodna veličina) 


SREBRNI JAVOR 
(2/3 prirodne veličine) 


BRIJEST 
(1/2 prirodne veličine) 


PAJASEN 
(1/2 prirodne veličine) 


Ovdje je nacrtano lišće dviju vrsta četinjača: bal- 
zamove jele i američkog bora. Osim toga vidi se 
lišće devet bjelogoričnih stabala. Tri imaju perasto 
sastavljene listove — sastoje se od odvojenih listića. 
To su pajasen, divlji kesten i gledičija. Od svake 
vrste prikazan je samo jedan list. U gledičije je 
dvostruko sastavljen. Njegovi manji listovi dijele 
se u listiće, slično kao u bagrema. 

Jedan od nacrtanih listova potječe od 
biljke koja ne pripada ni kritosjemenja- 
čama ni četinjačama. To je ginko. Kao 
što se vidi na rodoslovnom stablu bilj- 
noga carstva na 128. strani, ginko pri- 
pada golosjemenjačama, ali nije četi- 
njača. 

Ginko se još naziva »stablo djevojačke 
kose«. Njegovo lepezasto lišće podsjeća 
na listiće paprati djevojačka kosa (vene- 
rine vlasi), premda su u ginka listovi 
mnogo veći. 


Biljka ginko pojavila se na Zemlji prije 
nego ijedno od stabala čije se lišće vidi 
na ovim slikama. Ona je »živi fosil«. 


Prije doba biljaka cvjetnjača — davno 
u doba dinosaura — ginko je rastao u 
mnogim dijelovima svijeta. Uspijevao je 
u Evropi, Sjevernoj Americi i Aziji. Sada 
su ga u većini predjela potisnule druge 
biljke. Kao samorodna biljka ginko da- 
nas raste jedino u planinama zapadne 
Kine. Ali ginko su vidjeli i mnogi ljudi 
koji nikad nisu bili u Kini, jer se sadi u 
gradskim parkovima i duž gradskih ulica. 
Ginko ima jednu prednost koju ima 
malo drugih biljaka — nema među kuk- 
cima mnogo neprijatelja. Ipak nije vjero- 
jatno da će brojem nadmašiti javore, bri- 
jestove i hrastove. 


CVATOVI 


KORIJENOVE, 
DLAČICE 


KORIJENJE 


BAGREM 


Naše bjelogorično drveće pripada velikoj sku- 
pini biljaka kritosjemenjača, a velik broj njih ima 
takve cvjetove koje većina ljudi ne bi mogla pre- 
poznati kao cvijet. Razumije se, nitko ne bi na- 
pravio buket od orahova cvijeća što je nacrtano 
na 170. strani. Neko drveće ima velike cvjetove 
koji se ističu i bojom. Takvo je i u svih naših vo- 
ćaka što ih uzgajamo. Nema ljepšega cvjetnog vrta 
od voćnjaka jabuke u punom cvatu. Japanci su radi 
ukrasa uzgojili neke voćke koje samo cvatu, a ne 
rode voćem. 

Cvjetovi američke kurike daju dojam da su obo- 
jeni, jer su pricvjetni listovi katkad ružičasti, kat- 
kad bijeli. Izgledaju kao latice, ali to zapravo nisu 
dijelovi cvijeta. Cvjetovi su maleni i zelenkasti. 

U jednoj grani biljaka cvjetnjača, u grani krito- 
sjemenjača, i to u dvosupnica, razvilo se mnogo 
više vrsta drveća nego u drugoj, tj. u jednosupnica. 
Razlog tome nitko ne zna objasniti. Ipak ima jedna 
golema porodica drveća na grani jednosupnica. To 
su palme. U njoj je više od 1200 vrsta. Palme su 
od velikog značenja za ljude u tropskim krajevima. 
Od njih dobivaju hranu, piće, vlakna, a služe i za 
gradnju skloništa. 

Palme nemaju tako čvrsta debla kao dvosupnice 
i četinjače. Njihovo deblo više je nalik na divovsku 
stabljiku pšenice. Po deblu su porazdijeljeni sno- 
povi drvenih cjevčica kojima prolazi voda. Između 
tih snopova nalazi se mekana srčika. Nitko ne 
može odrediti starost palme brojenjem godova u 
drvu, jer godova nema. 

Na žalost, drveće svih vrsta ima svoje neprija- 
telje. Na drveću naših šuma živi bezbroj vrsta ku- 
kaca. Isto tako u vrtovima, na ukrasnom drveću 
naših gradova. Neki od tih kukaca, najgori neprija- 


telji drveća, prenijeti su iz drugih krajeva. Ima i 
mnogo bolesti drveća. Jedna je bolest, na primjer, 
uništila gotovo sve kestenove u SAD. 

I dim je neprijatelj drveća. Mnoge vrste ne mogu 
izdržati čađu i dim naših industrijskih gradova, 
nego se osuše i uginu. 

Vatra je jedan od najljućih neprijatelja šumskog 
drveća. Šumski požari, često posljedica nepažnje, 
uništili su u SAD korisnog drveća u vrijednosti 
od više milijuna dolara. Žitno polje koje uništi 
vatra ili oluja može se slijedeće godine obnoviti. 
Godine i godine, možda i više od jednog stoljeća, 
moraju proći dok se nadoknadi šuma. U nekim 
slučajevima šumski požar tako onesposobi tlo da 
drveće na njemu više ne može rasti. 

Ako razmislimo kakve sve neprijatelje drveće 
može imati, lakše ćemo izabrati drveće koje želimo 
zasaditi oko naših kuća i na našim ulicama. Kada 
to znamo, tada nećemo izabrati drvo koje će lako 
uništiti bolest ili ono koje napada mnogo kukaca, 
pa s njima valja neprestano ratovati. Nećemo iza- 
brati ni drvo krakta vijeka, ni ono koje je tako 
krhko da se za oluje lako skrši. Drvo ne smije ni 
presporo rasti. 

Neko drveće nije prikladno za gradske ulice jer 
razvija toliko korijenja da ono začepi kanale ispod 
ulica. Drugo drveće ljudi ne vole jer su mu cvje- 
tovi neugodna zadaha. Neko drveće opet svojim 
cvijećem ili sjemenkama odviše onečisti okolno 
tlo. Premda valja postaviti mnogo pitanja prije 
nego se odluči koje bi se drvo zasadilo u gradu, 
takvog drveća ima na izbor. Ima nekoliko vrsta 
drveća koje odgovara toj svrsi svuda osim u vrlo 
suhim krajevima. Za grad i svako drugo naselje 
drveće je od neprocjenjive koristi. 


TULIPANOVAC 


BACILI TIFUSA 


BACILI DIFTERIJE 


BACILI DIZENTERIJE 


SPIRILI 


PLIJESAN 


Biljke koje nisu zelene 


IŠE od tri četvrtine svih vrsta biljaka u biljnom carstvu zelene je boje. 

Takve biljke sadrže čudesnu zelenu tvar — klorofil. Njegovom pomoći 
stvaraju potrebnu hranu. Ostale biljke biljnoga svijeta, koje nemaju klorofila, 
ne mogu stvarati hranu za sebe. Kao i životinje, one moraju sebi pribavljati 
gotovu hranu. 

Neke biljke koje nisu zelene pribavljaju hranu tako da žive u živim bilj- 
kama ili životinjama ili na njima. Druge opet dobivaju hranu od uginulih 
biljaka ili životinja ili od takvih biljnih i životinjskih proizvoda kao što su 
brašno, mlijeko i koža. 

Biljke koje sebi moraju pribaviti gotovu hranu često se nazivaju »zavisne 
biljke«. Oko 99% takvih biljaka su gljive. 

Bakterije čine posebnu grupu organizama. Odviše su malene a da bi se 
mogle vidjeti bez mikroskopa — i to jakog mikroskopa. Neke su tako sitne 
da bi ih valjalo nanizati 1ooo da se ispuni razmak od I milimetra. Svaka ta 
biljka je jedna jedina stanica, ali ih se može nekoliko spojiti, pa tada čine lanac. 

Neke bakterije, koki, nalik su na sitne kuglice. Druge, bacili, imaju oblik 
štapića. Ima ih zavojitih — to su spirili. Bakterija može imati treplje, nalik 
na dlačice, koje sitnoj biljci omogućuju da pliva. 

Bakterije ovog ili onog oblika mogu se svugdje naći. Nalaze se u zraku 
koji udišemo, u hrani koju jedemo, u vodi koju pijemo. One su u našim tije- 
lima i u tijelima životinja. Prisutne su u svakom kubičnom milimetru tla. 

Ti sitni organizmi množe se na jednostavan način. Kada stanica dosegne 
izvjesnu veličinu, podijeli se u dvije stanice. 

Neke bakterije uzrokuju bolest, druge čine da se hrana raspada. Zbog 
takvih bakterija cijela je skupina došla na loš glas. No postoje i bakterije koje 
su nam vrlo dobri prijatelji. 


BACILI KOKI 


Među važne bakterije koje su nam prijatelji spa- 
daju one što žive u malim grumenima ili kvrži- 
cama na korijenju biljaka, kao što su djetelina 1 
lucerna. Te se bakterije nazivaju »bakterije koje 
skupljaju dušik«. Tlo održavaju plodnim uzimajući 
dušik iz zraka i ugrađujući ga u spojeve koje mogu 
upotrijebiti druge biljke. 

Kvasovci su također jednostanični organizmi. 
Premda su veći od bakterija, ipak se ne vide bez 
mikroskopa. 

K vaščeve gljivice zavise uglavnom od šećera koji 
im treba kao hrana. Šećer mora biti otopljen. Bu- 
dući da kvaščeve gljivice troše šećer, one proizvode 
ugljični dioksid i alkohol. Kad u otopini »rade«, 
kažemo da otopina vri ili fermentira. Te sitne 
biljke, kao i bakterije, inače lebde u zraku. Mogu 
pasti u bilo koji voćni sok ili u drugu nezaštićenu 
šećernu otopinu. 

Kvaščeve su gljivice koje lebde u zraku »divlji 
oblici«. One se uzgajaju da bi se upotrijebile za 
pravljenje kruha, alkohola i alkoholnih pića. Kva- 
sac potreban za pravljenje kruha sastoji se od mi- 
lijuna kvaščevih gljivica pomiješanih s brašnom. 
Kad se pravi kruh, stvara se ugljični dioksid. Mje- 
hurići tog plina važni su jer djeluju tako da se 
tijesto diže. 

Kvaščeve gljivice obično se razmnožavaju pu- 
panjem. Iz stanice izraste mali pupoljak. Uskoro 
ga stijenka odijeli od roditeljske biljke. Može se 
stvoriti čitav lanac koji se može bilo kada preki- 
nuti i tako rastaviti u posebne biljke. 


KVAŠČEVE GLJIVICE 


I plijesni su gljive. Izrazito su veće od bakterija 
i kvaščevih gljivica. Glavni dio plijesni sastoji se 
od bezbojnih končića. Masa koju čine ti končići 
naziva se micelij, a svaki končić hifa. Iz micelija 
se dižu sitne stabljike koje nose spore. Spore služe 
plijesnima kao sjemenke. Iz njih rastu nove biljke. 
Spore daju plijesnima boju. Obične su boje pli- 
jesni crna, plava i zelena. 

Plijesni će rasti, moglo bi se reći, u bilo kojoj 
tvari koja potječe od biljke ili životinje. Plijesni 
koje rastu na hrani obično izazivaju gađenje. Ali 
okus mnogih vrsta sira potječe od plijesni koje u 
njemu rastu. One koje rastu u koži, na papiru, 
na tkanini ili na drvu kvare njihov izgled i s vre- 
menom uništavaju materijal. Plijesni su od velike 
pomoći u borbi protiv bolesti. Od njih su proiz- 
vedeni lijekovi kao što su penicilin i aureomicin. 


DUŠIKOVE BAKTERIJE NA KORIJENU DJETELINE 


Lističarke su najveće gljive. U suštini, građa 
lističarki slična je građi plijesni. Osnova je tijela 
biljke mnoštvo bezbojnih končića — hifa — koji 
sačinjavaju micelij. Iz micelija raste stručak koji 
nosi plodište sa sporama. Micelij je redovito dobro 
sakriven, bez obzira u kojoj se vrsti lističarke raz- 
vija. Osnovna je razlika između plijesni i lističarki u 
tome što je stručak koji nosi spore u lističarke 
znatno veći nego takvi izdanci micelija u plijesni. 
Ono što obično nazivamo gljivom u stvari je samo 
dio tijela gljive koji nosi spore. 

Slika na gornjem dijelu ove strane govori nam 
o Životu obične pečurke. Spora počinje rasti u 


PUHARA 


ŽUTI ŽBUNAC 


RAZVOJ PEČURKE 


vlažnoj zemlji. Iz spore izraste nježan, bijel končić 
koji počinje izvlačiti hranu iz biljnih tvari što se 
raspadaju u zemlji. Mlada pečurka raste, razgra- 
njuje se i širi u tlu. Pod zemljom može rasti više 
sedmica. 

Na kraju se na miceliju pojave sitni grumeni. 
To su začeci gljiva — zapravo njihovog stručka 
koji će kasnije biti nosilac klobuka sa sporama. 
Male gljive rastu. Napokon, kad dovoljno porastu, 
probiju sebi put na površinu zemlje. 

Kad se pečurka prvi put pojavi, slična je okru- 
glom, bijelom dugmetu. Kako dugme raste, nje- 
govo se tjeme raširi u »kišobran«. Taj kišobran se 


IGLIČARKA 


GNOJIŠTARKA 


naziva klobuk, a držak kišobrana stručak. Kad se 
kišobran otvori, na stručku se stvori kožica. U 
nekih pečuraka klobuk može narasti vrlo velik. 
Nađene su pečurke s klobukom promjera 13 centi- 
metara. Pečurke obično nisu tako velike. 

Donja strana klobuka sastoji se od mnogo tankih 
listića. Te listiće neki nazivaju »škrge«. Šire se od 
središta klobuka prema rubu kao prečke u kotaču. 
Kad se klobuk prvi put otvori, listići su ružičasti. 
Kasnije postaju smeđi, i na kraju gotovo crni. 
Gornja površina klobuka u početku je svijetla, a 
kasnije također postepeno tamni. 

Listići su puni spora. Kad sazru, spore su sme- 
đe. Na jednoj gljivi ima ih toliko da bi čovjeku 
trebalo 20 godina da ih sve izbroji. 


SMRČAK 


Pošto spore sazru, neke od njih padnu na zemlju, 
a neke odnese vjetar. I životinja koja se dotakne 
gljive može na sebi odnijeti spore. 

Razvojni put svih lističarki sličan je onome u 
pečurke, ali sve ne nose spore na isti način. Gnoji- 
štarka ima listiće kao i pečurka. Listići su najprije 
bijeli, ali kad se spore razviju, promijene se u crnu 
tekućinu. 

Puhara nosi svoje spore u loptastom klobuku. 
Kad se klobuk raspukne, iz njega se digne oblak 
spora. Žuti žbunac nosi svoje spore u porama na 
donjoj strani klobuka, a igličarka na mekanim iz- 
raslinama nalik na zube, smrčak u šupljinama na 
klobuku, a prstić je rasporedio spore na svojim 
mnogobrojnim ograncima. 


PRSTIĆ 


Većina gljiva naslikanih na ove dvije strane stvara 
spore na listićima upravo kao i pečurka. Guba je 
jedini izuzetak. Ona, kao i žuti žbunac, nosi spore 
u porama na donjoj površini klobuka. Klobuk je 
odozdo gotovo bijel. Po njemu bi se moglo crtati. 
Lako je shvatiti kako je guba dobila ime. U stvari, 

CIGANKA 


ČUNJOGLAVKA 


RUJNICA 


ČUPAVA GNOJIŠTARKA 


PLOSNATA GUBA 


nije teško shvatiti imena većine gljiva što su ovdje 
nacrtane. Klobuk čunjoglavke malen je i šiljast. 
Rujnica ima narančast ili rumen mliječni sok. Klo- 
buk čupave gnojištarke potamni i sav se raščupa 
kad gljiva ostari. Zelena sunčanica ima zelene spore 
i zelene listiće. (Zelena boja nije klorofil.) Sjajno 


ZAVODNICA 


BISERKA 


ZELENA SUNČANICA 


ŠILJATA PUPAVKA 


MUHARA 


narančasta zavodnica svjetluca u tami. Biserka po- 
staje ružičasta ili crvena kad god se dodirne. U 
muhare je ljepljiv klobuk koji privlači kukce. Pu- 
pavka, usprkos svojoj krasnoj bjelini, sadrži smrto- 
nosan otrov. Pupavka je najotrovnija od gljiva na- 
crtanih na ovoj strani, ali se ni ostale od tih gljiva 

ne smiju jesti. Nasuprot tome, nijedna od gljiva 
na prethodnoj strani nije otrovna, ali ipak sve nisu 
jestive. Čunjoglavka je odviše sitna a da bi je bilo 
vrijedno ubrati, obična guba odviše je drvenasta. 

Od svih jestivih gljiva najčešće se, vjerojatno, 
jedu pečurke, smrčak i gnojištarka. 


pare 


VILIN KLINČAC 


Na žalost, neke otrovne gljive uvelike su nalik 
na neke jestive gljive. Nikome osim stručnjaku ne 
bismo smjeli vjerovati kad nam kaže da neka gljiva 
koja raste u prirodi nije opasna za jelo. 

Prije mnogo vremena ljudi su vjerovali da vile 
slažu u krugove gljive vilin klinčac. Učenjaci sad 
znaju da se micelij ove biljke širi u svim pravcima 
ispod površine zemlje i tako stvara kružnicu. Ova 
mala gljiva ima i drugo ime: »škotski šeširić«. 

Ima nekih gljiva koje se probiju i kroz vrlo 
tvrdu zemlju, premda nisu drvenaste. Teško je 
opaziti kako to čine. Zna se da upijaju veliku koli- 
činu vode i da tada brzo bubre. 

Ljudi se hrane gljivama od najdavnijih vremena. 
I danas ima skupina ljudi (na primjer na Ognjenoj 
zemlji, u nekim dijelovima Australije i dr.) kojima 
su gljive važan dio svakodnevne hrane. U mnogim 
krajevima smatraju neke gljive posebnom poslasti- 
com. Na osobitu je glasu gljiva gomoljača ili tar- 
tufi, koju treba iskapati iz zemlje. Posebno iz- 
vježbani psi tragači pomažu u traženju gomoljače. 

Gljive sadrže oko 88% vode. Od preostale krute 
tvari polovica je neprobavljiva. Druga polovica sa- 
drži vrijedne bjelančevine i druge sastojke. Zato 
ljudi jedu gljive — svježe, konzervirane ili osušene. 
Da bi se namirila potražnja za gljivama, one se i 
umjetno uzgajaju. Najprikladniji su za tu svrhu 
duboki i prostrani podrumi, u kojima vlada stalna 
temperatura i vlažnost. Uzgajanje gljiva postalo je 
u nekim zemljama važna grana privrede. Od svih 
gljiva ratarima najviše muke zadaju rđe. One 


148 


mogu uništiti čitava žitna polja. Rđe su slične 
plijesnima, ali neke imaju složeniji životni put nego 
Plijesni. Jedan dio života provode na jednoj biljci, 
a drugi dio na drugoj. Žitna rđa, na primjer, dio 
života provede na žutici, a dio na žitu. Ima više 
tisuća vrsta rđa. 

Većina učenjaka smatra da i sluznjače valja uvr- 
stiti u gljive. Jedna od njih nacrtana je na 37. 
strani. Sluznjače su po nekim osobinama biljke, a 
po drugima životinje. Mnogi učenjaci uvrstili su 
ih u gljive zato što nisu zelene i zato što na stablji- 
kama nose spore upravo kao i gljive. 

Ostale biljke koje nisu zelene, kad se usporede 
sa 75 000 vrsta gljiva, čine vrlo malen dio biljnog 
carstva. Tri su nacrtane na idućoj stranici. Na 
rodoslovnom stablu sve su te tri biljke na višem 
stupnju nego što su gljive. Sve su to biljke cvjet- 
njače, ali nemaju zelenih listova koji bi bili tvor- 
nice hrane. 

Već je istaknuto da neke »zavisne biljke« uzimaju 
hranu od živih biljaka ili životinja rastući na njima 
ili u njima. Takve se biljke nazivaju paraziti (na- 
metnici). Bakterije koje uzrokuju bolest jesu para- 
ziti. Paraziti su i neke vrste gljiva, na primjer gube 
koje žive na živom drveću i još nekoliko vrsta 
gljiva. Rđe su također paraziti. Parazita ima i među 
biljkama cvjetnjačama koje nemaju klorofila. Jedna 
je od njih volovod. 

Volovod raste na korijenju drugih biljaka. Ima 
nekoliko vrsta volovoda, a svaka od njih raste na 
drugoj vrsti biljke. 


Pretpostavimo da sjemenka volovoda padne na zemlju i počne rasti. Sje- 
menka, naime, ima dosta hrane u sebi, pa mala biljka neko vrijeme može rasti, 
ali uginut će ako ne naiđe na biljku na kojoj može dalje rasti. Na nju mora 
naići prije nego iz sjemenke istroši svu zalihu hrane. 


Bezlistac se katkada naziva sablasni cvijet, jer je sasvim bijel. Neke vrste 
bezlisca nisu tako sablasne kao druge. Ima ih, na primjer, blijedoružičastih. 

Bezlistac katkad raste na korijenju neke druge biljke. Pribavlja sebi hranu 
uzimajući biljne materije što se raspadaju u zemlji. Često raste u gustim 
šumama na nakupinama uvelog lišća i grana. Oko korijena bezlisca gotovo se 
uvijek nađe mnoštvo gljivinih hifa. Gljivine hife vjerojatno bezliscu omogu- 
ćuju da iz suhog drveta i lišća pribavi potrebnu hranu. 


Vilina kosa ovija se oko drugih biljaka. Ona je cijelog života parazit. Prione 
uza stabljiku biljke na kojoj raste. Nema ni korijena ni lišća. Vodu i hranu 
mora dobiti od biljke oko koje se ovija. Vilina je kosa korov koji guši. 


Ima oko stotinu različitih vrsta viline kose, ali sve su vrlo slične. Neke 
vrste moraju imati određenu vrstu zelene biljke kao »domaćina«. Jedna vrsta 
neće rasti ni na kojoj drugoj biljci osim na djetelini. Nasuprot njoj, mnoge 
će vrste rasti gotovo na svakoj vrsti zelene biljke koja im je na dohvatu. Ove 
vrste viline kose podsjećaju na staru uzrečicu: »Siromasi ne mogu biti izbir- 
ljivi«. 

Jedan od najvećih cvjetova u cijelom biljnom carstvu stvara biljka koja 
također ne može sama pribaviti hranu kao što to čine zelene biljke. Ta je 
biljka ozorina, član porodice parazita koji rastu jedino u tropskim predjelima. 
Njezin cvijet može doseći oko jedan metar u promjeru. Debeo je, mesnat i 
nije lijepe boje, a i neugodna je vonja. Ozorina je daleko od toga da bude 
najprivlačnija među biljkama koje nisu zelene. 


voLovop BEZLISTAC 


VILINA KOSA NA DJETELINI 


RAJČICA 


KRUMPIR 


Povrće 


VE povrće zapravo su dijelovi biljaka — zelenih 

biljaka. To su skladišta u koja se sprema hrana 
što je stvaraju zeleni dijelovi, a ne trebaju je u to 
vrijeme. Različite biljke upotrebljavaju kao skla- 
dište različite dijelove svoga tijela. Povrće može 
biti bilo koji dio biljke. 

Korijen često služi biljci kao spremište. Korijenje 
mrkve, repe, cikle, rotkve, pastrnaka i slatkog krum- 
pira služi nam kao hrana. Na sreću, mnogo takvog 
povrća dobro se održava. U toku zime može se 
čuvati uskladišteno u podrumu. 

Krumpir nije korijen premda tako izgleda. 
Krumpir je podzemni dio stabljike. Takva pod- 
zemna stabljika zove se gomolj. Priča se da Ni- 
jemci, u vrijeme kad se krumpir u Njemačkoj tek 
počeo uzgajati, nisu znali koji dio biljke treba 
jesti. Jeli su najprije zelene sjemene bobice i usta- 
novili da su vrlo neugodna okusa. Upravo kad su 
htjeli da odustanu od uzgajanja krumpira, otkrili 
su da treba jesti gomolj. 

Izdanci šparoge i celera također su stabljike, ali 
nisu gomolji. Rastu iznad zemlje. Vlakna, zbog 
kojih su celer i neke šparoge tako žilavi da se ne 
mogu jesti, nisu drugo nego cjevčice koje provode 
vodu. 

Mnoge biljke spremaju veliku količinu hrane u 
svojim sjemenkama npr. kukuruz, grašak i grah. 
Sve ovo sjemenje može se posušiti i spremiti. 
Suhi grah pripada u našu osnovnu hranu. 


U nekoliko slučajeva ne jedemo sjemenke, nego 
usplođe koje obavija sjemenke, na primjer, tikve 1 
dolme. 

Onaj dio biljke koji sadrži sjemenke nazivamo 
plod. Sjemenke tikve i dolme prije kuhanja redo- 
vito odstranjujemo. Plodove nekog povrća jedemo 
cijele, tj. i sjemenke, i sve ostalo. Među njima su 
rajčica, modri patlidžan, okra, krastavac i grah. 

Rajčice su se u cvjetnjacima uzgajale prije nego 
je itko pomišljao da ih jede. Nazivali su ih »jabuke 
ljubavi« i smatrali ih otrovnima. (Zeleni dijelovi 
biljke doista sadrže otrov solanin.) Rajčice su po- 
stale jedno od najomiljelijeg povrća. 


SALATA 


Glava cvjetače zapravo je skup cvjetova — cvat. 
U cvjetače jedemo i stabljiku i cvat. 

Salata, špinat i kupus lisnato su povrće. Isto 
tako i kelj i salata. Prokelj se sastoji od malih sku- 
pina listova, nalik na male glavice. kelja. Od nekog 
povrća jede se i korijen i lišće. Takvo su povrće 
npr. mrkva i peršin. Neki ljudi više vole listove 
cikle i repe nego njihov korijen. 

Luk je lukovica. Lukovica se uglavnom sastoji 
od debelih listova koji se preklapaju. Ti su listovi 
bezbojni jer su pod zemljom i daleko od Sunčeve 
svjetlosti. Luk najčešće služi kao začin različitim 
jelima, ali ga nekiput upotrebljavamo i kao varivo. 

Škrob je jedna od vrsta hrane koja se nalazi u 
mnogom povrću, a šećer druga. To ne iznenađuje, 
jer su šećer i škrob hrana koju zelene biljke stva- 
raju od vode i ugljičnog dioksida. Krumpir je 
spremište koje je najvećim dijelom ispunjeno škro- 
bom. Neko povrće sadrži dosta šećera, pa je slatka 
okusa, kao npr. slatki kukuruz, slatki krumpir i 
šećerna repa. 

U nekom povrću ima prilično velika količina 
bjelančevina. Te se bjelančevine mogu donekle 
upotrijebiti kao zamjena za meso. Grašak i grah 
su povrće koje ima najviše bjelančevina. 

Vitamini i minerali što se nalaze u povrću možda 
su važniji od škroba, šećera i bjelančevina. Lisnato 
zeleno povrće izvanredan je izvor željeza i kalcija 
— dvaju minerala prijeko potrebnih našem tijelu. 
Zeleno povrće i rajčica odlični su izvori vitamina 
C. Žuto povrće — mrkva, slatki krumpir i žuta 


SLATKI KRUMPIR 


tikva — snabdijevaju nas vitaminom A. Gotovo je 
nemoguće dobro se hraniti bez povrća. Prihvaćeno 
je pravilo: osim krumpira, na jelovniku se moraju 
svaki dan naći barem dvije različite vrste povrća. 
Jedno treba da bude sirovo. Isto tako, jedno mora 
biti zeleno ili žuto. 

Povrće koje se uzgaja u povrtnjacima potječe iz 
različitih dijelova svijeta. Vrlo je malo domaćih 
sjevernoameričkih vrsta. Tržnice bi zaista vrlo 
čudno izgledale kad na njima ne bi bilo i povrća 
koje potječe s raznih kontinenata. U Sjevernoj 
Americi bilo bi jedino povrće jeruzalemska arti- 
čoka i grah tepari. Slično bi bilo i u Evropi. Tu 
bi se od iskonskih domaćih vrsta našli samo kupus, 
repa i mrkva. Najviše je povrća poteklo iz Južne 
Amerike. 

Čovjek se pita da li bi se druge divlje biljke bile 
mogle razviti u dobro povrće. Mnogi ljudi u pro- 
ljeće skupljaju lišće biljaka kao što su maslačak i 
bijela loboda. Takve biljke mogle bi se uzgajati 
umjesto salate, endivije i špinata, ali divljih biljaka 
prikladnih da se kultiviraju kao povrće vrlo je 
malo. 

Ime povrća može nam dati pogrešnu sliku o 
njegovoj povijesti. Irski krumpir, na primjer, ne 
potječe iz Irske, jeruzalemska artičoka nema veze 
s Jeruzalemom, ali novozelandski špinat ipak po- 
tječe iz Novog Zelanda. 


MODRI PATLIDŽAN 


GRAŠAK U MAHUNAMA 


Kao što se vidi na karti, Južna Amerika snabdije- 
vala je SAD nekim vrstama najomiljelijeg povrća. 
No mnogo više od polovice vrsta povrća koje se 
uzgaja u vrtovima SAD potječe iz Staroga svijeta. 
Mnogo ga je došlo iz zemalja blizu istočnog dijela 
Sredozemnog mora. Te zemlje nazivaju se kat- 
kada »kolijevka civilizacije«. Vjerojatno su se biljke 
ondje uzgajale za hranu dulje vremena nego bilo 
u kojem drugom dijelu svijeta. Na karti nije pri- 
kazano porijeklo cvjetače, prokelja, raštana, kelja, 
korabe. Razlog je to što sve to povrće potječe od 
evropskoga divljeg kupusa. Sada uopće više nije 
mnogo sličan kupusu, svom divljem pretku. Po- 
vrtlari su u toku stoljeća sve povrće uvelike po- 
boljšali. 

. Priča o Burbankovu krumpiru pokazuje kako se 
poboljšavala kvaliteta povrća. 

Prije mnogo godina Luther Burbank [Barbenk], 
poznati stvaralac novih sorta biljaka, opazio je da 
na jednoj krumpirovoj biljci u njegovu vrtu raste 
sjemena bobica. Obično se krumpir ne uzgaja tako 
da se posiju sjemenke. Umjesto toga krumpir se 
rasiječe na komade. Svaki komad mora imati naj- 
manje jedan »pupoljak« ili »oko«. Takvi se komadi 
zatim zasade. Uzgojeni krumpir, u stvari, rijetko 
stvara sjemenke. Ugledavši bobicu sa sjemenkama, 


RAJCICA BEZ SJEMENAKA 


Burbank je odlučio da prati njezin razvitak i da 
posije sjemenke kada dozriju. Njega je već prije 
zanimalo na kakve bi se sve načine mogle dobiti 
biljke boljih svojstava. Sad je bila prilika da učini 
nov pokus. Možda bi ove sjemenke, pošto ih po- 
sije, dale sortu krumpira koja bi bila bolja nego 
ijedna što je u to vrijeme postojala. 

Kad je iz bobice uzeo sjemenke, Burbank je 
utvrdio da ih ima 23. U proljeće ih je posijao u 
vrtu. Izrasle su. Kasnije, u jesen, kad je došlo 
vrijeme da se krumpir vadi iz zemlje, pažljivo je 
pregledao gomolje svake pojedine biljke. Nije na- 
šao ni dva potpuno slična krumpira. Krumpiri od 
jedne sjemenke bili su mali i čudna izgleda. Oni 
od druge biljke imali su vrlo duboko usađena oka. 
Treći su imali hrapavu koru. Bilo je očito da ovi 
krumpiri nisu bili bolji od onih koje je uzgajao 
prije. Ipak su neki krumpiri bili dobri. Dvije 
biljke proizvele su vrlo velike i glatke krumpire, 
različite od svih ostalih na tadašnjem tržištu. 

Burbank je pažljivo pregledao te krumpire. Za- 
ključio je da su krumpiri jedne od dviju biljaka bili 
nešto bolji od krumpira druge biljke. Krumpire 
najbolje biljke sačuvao je i u proljeće ih zasadio. 
Svi su dali velike krumpire, glatke kore. Najbolje 
od njih odabrao je za uzgajanje novih biljaka u 
slijedećoj godini. I oni su proizveli velike, glatke 
krumpire. Uskoro je imao krumpira te nove sorte 
dovoljno i za prodaju. Tako se razvio »Burbankov 
krumpir« Burbank je taj pokus s krumpirom na- 
zvao svojim najvažnijim pokusom, jer mu je to bio 
prvi pokus. (Uzgajač biljaka svjetskoga glasa u 
SSSR bio je Mičurin, op. prev.) 

Cikla Šparoga 


Špinat 


PORIJEKLO NAŠEG POVRĆA 


Pažljiva selekcija biljaka od kojih će se uzgajati 
nove biljke samo je jedan od postupaka pomoću 
kojih se poboljšava povrće i dobivaju nove odlike. 
Priče o peruanskom grahu pokazuje još jedan ta- 
kav postupak, način pomoću kojeg su poboljšana 
svojstva tog graha. 

Jednoga ljetnog dana godine 1850. neki je Crnac, 
šećući seoskom cestom u Virginiji, vidio biljku 
patuljastog peruanskog graha što je rasla uz jarak. 
Javio je što je našao. U to vrijeme bilo je teško uz- 
gajati peruanski grah, jer su njegove stabljike bile 
dugačke penjačice, pa je u poljima trebalo posta- 
vljati štapove da bi se mogle penjati. Biljka kraj 
ceste nije bila penjačica, nego mala grmolika sta- 
bljika. Bio je to prvi dotad poznat grm peruan- 
skog graha. Pošto su sjemenke te biljke bile zasi- 
jane, iz njih su se razvile nove biljke koje su tako- 
đer bile patuljaste. Nova se odlika, dakle, mogla 
uzgojiti. 

U blizini mjesta gdje je nađen peruanski grah 
nalazilo se čitavo polje biljaka peruanskog graha, 
ali na kolcima. Očito je da se patuljasti grah razvio 
iz sjemenke jedne od ovih uspravnih biljaka, ali 
mnogo drugačiji od roditeljske biljke. Nova vrsta 
biljke što se odjednom pojavljuje, a sasvim je dru- 
gačija od roditeljske biljke, zove se »mutacija«. Ri- 
ječ mutacija dolazi od latinske riječi koja znači 
»promjena«. Mutacija je prikladan naziv za biljku 
koja se vrlo razlikuje od svojih predaka. 

Pojavljuju se mnoge mutacije koje su znatno 
lošijih svojstava od roditeljske biljke od koje po- 
tječu. Traženje mutacija takvih svojstava kakva že- 
limo i uzgoj takvih mutacija pošto se pojave drugi 
je postupak kojima se svojstva povrća mogu po- 
boljšati. Sve ono raznovrsno povrće koje se razvilo 
od kupusa smatra se mutacijama. 

Međusobno ukrštanje različitih odlika također 
je jedan od postupaka koji se vrše da bi se po- 
boljšalo naše povrće. Biljka koju dobivamo križa- 
njem dviju različitih odlika biljaka zove se hibrid. 
Kako se dobivaju hibridne biljke, opširnije ćemo 
razmotriti kad budemo govorili o cvijeću. 

Ima još jedan način na koji smo stvorili bolje 
povrće. To je gnojenje zemlje na kojoj ono raste. 
Učenjaci su ustanovili da rajčice, recimo, koje rastu 
na jednom polju mogu biti bogatije vitaminima 
nego rajčice na nekom drugom polju. 

Neka suvremena poboljšanja svojstava povrća 
postignuta su upotrebom regulatora rasta. Regula- 
tori rasta su kemikalije. Upotrebom regulatora 
rasta proizvedene su rajčice bez sjemenaka. Takva 
odlika rajčice nije sasvim bez sjemenaka, ali ima 
mnogo više srži i manje sjemenaka nego druge 
odlike. Eksperimentiranje s regulatorima rasta vrši 
se s raznim povrćem. 

Uzgajače biljaka potiču da proizvedu novo i 
bolje povrće. Za naročito dobre rezultate daju im 
nagrade. 

Modri patlidžan 


DANAŠNJOJ voćarnici ima mnogo vrsta voća. 
Na naše tržnice ono stiže brodovima iz raznih 
krajeva svijeta, jer je potražnja voća vrlo velika. 
Izumljene su posebne sprave za istovarivanje voća 
s brodova koji ga prevoze. Iz naših vlastitih voć- 
njaka voće se u naše gradove prevozi vlakovima i 
kamionima, pa i avionima. 

Uravnoteženi jelovnik svakog dana zahtijeva ne- 
što voća. Pojeli bismo velike količine voća, čak i 
kad ono ne bi bilo važan dio dobrog jelovnika. Ve- 
ćina ljudi smatra da nijedna vrsta hrane nije tako 
privlačna i ukusna kao voće. 

Šećer je osnovna hrana koju sadrži većina plo- 
dova voćaka. Šećer je odlična hrana koja daje ener- 
giju. Korisnije je da ga dobijemo jedući voće, nego 

GROŽĐE KONKORD 


V oće 


da ga uzimamo u obliku industrijskog šećera, jer 
voćem dobivamo ujedno vitamine i neke minerale. 
Citruse — limun, naranču, grejpfrut — ubrajamo 
u najbolje izvore vitamina _C, a šljive i datulje 
dobri su izvori željeza. 

Dok se u jedne vrste povrća jede jedan dio 
biljke, a u drugog drugi (npr. u krumpira gomolj, 
u zelja lišće), od voća se uvijek upotrebljava isti 
dio biljke. To su »omoti« u koje biljka koja ih 
nosi sprema svoje sjemenke. 

Premda plodovi svega voća općenito obavijaju 
sjemenke poput omota, raspored i broj sjemenaka u 
plodovima različitog voća nije jednak. U nekom je 
voću samo jedna jedina sjemenka, u nekom ih je 
nekoliko, a ima voća i s vrlo mnogo sjemenaka. 


JABUKA JONATANKA 


Svaki tip voća ima svoj naziv. Grožđe je pri- 
mjer jednoga tipa. U njemu je nekoliko sjeme- 
naka okruženo sokom i mekanim usplođem — pul- 
pom, koja je obavijena kožicom. Ogrozd, borov- 
nica, ribiz isto su tako građeni. Naranče, limuni i 
njima srodno voće također su slične građe. Razli- 
kuju se od grožđa, ribiza i sličnog voća po tome 
što im je usplođe razdijeljeno na kriške. 

Jabuka spada u jezgričavo voće. Njene su sje- 
menke u srčiki, u sredini ploda. Kruške, dunje i 
divlje jabuke također su jezgričavo voće. Mogranj, 
iako je nalik na jabuku, ne spada u jezgričavo voće. 
Mogranj ima jagodast zbirni plod. 

Lubenica i dinja pripadaju lubenicama. Istoj 
skupini pripada i krastava dinja ili dinja cerovača. 
Lubenice su veliko voće debele kore. Sadrže mnogo 
sjemenaka, često na stotine. 

Trešnja, kajsija, breskva i šljiva jednosjemeno 
su voće. Naučno je ime takvih plodova koštunica. 
Koštunice ponekad nazivamo i koštičavo voće. 


Malinu, kupinu i Loganovu malinu nazivamo 
»bobicama«, ali to nisu prave bobice. Naprotiv, 
svaka »bobica« je sastavljena od malih plodova ko- 
štunica sastavljenih između sebe. Svaki mali okru- 
gli djelić ima po jednu sjemenku u sebi, kao što 
to ima trešnja, breskva ili šljiva. 

Jagoda je zbirni plod — srašljika — kao i malina 
i kupina, ali nije sasvim jednako građena kao ma- 
lina. Njezine su sjemenke s vanjske strane ploda. 
Mesnati dio jagode je »jastuk« na kojem leže sje- 
menke. 

Drugo je voće građeno drugačije. Smokva i ana- 
nas primjeri su za dva druga tipa. 

Kad bismo se morali ograničiti na voće koje po- 
tječe iz Sjeverne Amerike, ne bismo prošli baš 
loše. Ima nekoliko američkih vrsta i odlika voća, 
ali većina voća koje se sada uzgaja u voćnjacima u 
SAD potječe iz drugih dijelova svijeta. Voćke su 
također donijete iz različitih zemalja, kao i povrće. 
Breskva, kao što se vidi iz karte na 157. strani, 


došla je iz Kine, ribiz iz Evrope, lubenica iz Afrike, 
grejpfrut potječe iz Indonezije, banana iz jugo- 
istočne Azije, ananas iz Južne Amerike. Jedino 
Australija nije svijetu dala nikakvo voće. 

Ima voća koje potječe iz dva različita područja. 
To je na primjer grožđe. Divlja vinova loza rasla 
je i u Starom, i u Novom svijetu. I još uvijek 
raste. Loza konkord potječe od divlje američke 
loze. Mnoge druge odlike grožđa što se uzgajaju 
potekle su od divljih loza Evrope i Bliskog istoka. 

Neko voće što ga uživamo ne može se uzgajati 
u svim krajevima. Klima mu ne odgovara. Zato ga 
i dalje valja nabavljati iz drugih područja. Banana, 
na primjer, uspijeva jedino u vrlo toploj i vrlo 
vlažnoj klimi. 

Voće je vjerojatno sačinjavalo veći dio hranjivih 
namirnica naših predaka. Vrlo je vjerojatno da su 
spiljski ljudi jeli voće kao što su divlje grožđe, 
jabuke i šljive. Sigurno je da se voće koje su oni 
jeli većinom veoma razlikovalo od voća što se da- 
nas prodaje na našim tržnicama. Također je sigurno 
da naši preci nisu jeli neke vrste voća, jer ga u 
ono vrijeme nije ni bilo. Mi smo uvelike pobolj- 
šali sve vrste voća i proizveli neke potpuno nove 
vrste i odlike. 

Naše voće, kao i povrće, poboljšali smo djelo- 
mično na taj način što smo ga uzgajali u boljim 

uvjetima nego što su ih te biljke imale kad su 
rasle kao divljake. Što je još važnije, nove smo 
biljke uzgojili samo od roditeljskih biljaka koje su 
bile najbolje. Pažljiva selekcija iz generacija u ge- 
neraciju sigurno dovodi do velikog poboljšanja. 
Osim toga učinili smo i štošta drugo. 

Od vremena do vremena mutacije se pojavljuju 
i među voćkama, kao i među povrćem. Uzgajači 
voćaka znatno su poboljšali naše voćke tražeći mu- 
tacije i brinući se za njih kad bi se pojavile one 
koje su željeli. Stvorili su mnoge nove odlike. 

Mnogi smatraju da je Loganova malina muta- 
cija. Na karti je nema jer nikad nije rasla kao 
divljaka. Sudac Logan iz Santa Kruza u Kalifor- 
niji pronašao je I881. god. novu vrstu biljke sa 
zbirnim plodom kako raste među njegovim mali- 
nama. Nazvao ju je po svojem prezimenu. Plod te 
nove vrste ima oblik kupine, a možda je i potekla 
od sjemenke divlje kupine. 

Katkada se dogodi da samo jedna grana neke 
biljke dade plod nove, drugačije biljke. Tako se 
pojavila naranča bez sjemenaka. Plod bez sjeme- 
naka, razumije se, nije normalan oblik ploda. 

Uzgajači su poboljšali naše voćke i križanjem 
dviju različitih odlika. Križanci su mnoge odlike 
voća što se navode u današnjim katalozima rasad- 
nika voćaka. 

PORIJEKLO NAŠEG VOĆA 


Zlatna slasna jabuka vjerojatno je slučajni kri- 
žanac — hibrid kojem nitko nije pomogao da se 
tako razvije. Ako je to križanac, onda je nesumnjivo 
križanac između crvene slasne jabuke i odlike zvane 
grajmzgolden. Možda je to mutacija. Zna se da se 
pojavila u jednom voćnjaku u Zapadnoj Virginiji 
i da se brižljivo čuvala. Tisuće zlatnih slasnih ja- 
buka uzgojene su u tom voćnjaku. Loganova ma- 
lina možda je također slučajni križanac maline i 
kupine. To je vjerojatnije nego da bi to bila mu- 
tacija. 

Neke su hibridne voćke križanci dviju sasvim 
različitih vrsta voćaka. Plamkot je proizveo biljni 
čarobnjak Luther Burbank. To je križanac između 
šljive i kajsije. Citrendž je križanac između slatke 
i kisele naranče. Tandželo je križanac između man- 
darinke i grejpfruta. 

Mnogi pokušaji da se križaju različite vrste vo- 
ćaka nisu uspjeli. Nikome, na primjer, nije pošlo 
za rukom da križa jabuku i krušku, ali nema 
sumnje da ćemo s vremenom imati i voća kakvo 
naši preci nisu poznavali. 

Nova odlika voća vrijedna je, u stvari, kao i 
nova vrsta stroja. Zato se i odobravaju patenti za 
nove voćke. U katalozima rasadnika svrstane su 
patentirane breskve, jabuke, trešnje, šljive i kupine. 

Voće se općenito prilično lako kvari. Kamioni- 
-hladnjače omogućuju uzgajačima da voće dopreme 

na tržište u dobrom stanju. Tome pridonose i 
avioni, jer su brzi. Uzgajači na još jedan način 
rješavaju taj problem: voće ukrcavaju na brod dok 
je još zeleno. Banane koje dolaze u našu zemlju 
gotovo su uvijek još zelene. Sazru pošto stignu na 
tržnice. Katkada se upotrebljavaju kemikalije zvane 
»regulatori rasta« da se ubrza sazrijevanje. Neke od 
banana iz »grozda« na slici još su zelene, a druge 
su zrele. Zrele banane bile su obrisane krpom 
umočenom u »regulator rasta«. Učenjaci neprestano 
nastoje da dobijemo što bolje voće i u što boljem 
stanju. 

CVJETOVI VRBE 


CVJETOVI JAVORA 


PROLJETNI LJILJAN TULIPAN 


Cvijeće 


AUČITI imena svih vrsta biljaka koje imaju cvijet značilo bi naučiti 
ji ona 200 000 naziva, jer otprilike toliko ima različitih vrsta krito- 
sjemenjača. Razumije se da svi cvjetovi nisu izrazite boje. Valja pažljivo 
promatrati da bi se u nekih biljaka u cvatu razabrali cvjetovi. Štaviše, 
vjerojatno je da mnogi ljudi vide neki cvijet a da i ne znaju da je to 
cvijet. Kad, na primjer, u proljetno jutro naiđu na puteljke pune otpalih 
crvenkastih resa kanadskog jablana, mnogi ne znaju da su te rese za- 
pravo stručci cvjetova. 

Mnogo drveće, ne samo jablan, ima cvjetove koje nije lako opaziti 
i prepoznati. Vrba, javor, brijest također su takve biljke. Takvi su i 
Cvjetovi trave klasače. 

Ostali cvjetovi, nacrtani na ove dvije strane, lako se opaze. Neki su 
od njih omiljelo cvijeće u našim vrtovima ili cvjećarnicama. 

Sedam vrsta cvjetova na ovim slikama spada u ogranak biljaka cvjet- 
njače — jednosupnica. Dva od njih su cvjetovi trava, a ostali su cvjetovi 
proljetnog ljiljana, tulipana, trilija, sunovrata i orhideje. Od svih jedno- 
supnica trave imaju najjednostavnije cvjetove, a cvjetovi orhideja idu 
u najsloženije cvjetove. 

Ostalo cvijeće spada, razumije se, u dvosupnice. Vrba, brijest, javor 
— premda su to mnogo veće biljke — na nižem su stupnju razvitka 
nego ivančica, maslačak, zvijezdan i suncokret. 

Tisuće kritosjemenjača raspoređene su u nekih 300 porodica. Cvje- 
tovi su oznake po kojima se utvrđuje u koju porodicu spada neka biljka. 
Cvjetovi na ovim slikama predstavljaju osam tazličitih porodica krito- 
sjemenjača. 

Obje vrste trava pripadaju porodici trava. Za nas je ona najvažnija 
od svih porodica cvjetnjača. U nju spadaju kukuruz, pšenica, zob, 
ječam, raž, riža, šećerna trska. 

Javor pripada porodici javora, vrba porodici vrba, a brijest porodici 
kopriva. 

Ljiljan, tulipan, trilij spadaju u porodicu ljiljana. To je velika poro- 
dica. Osim drugog prekrasnog cvijeća u nju spadaju zumbul, đurđevak 
i kraljevski ljiljan. Sunovrat ide u porodicu koja je u bliskom srodstvu 
s ljiljanima. To je porodica sunovrata. 

CVJETOVI IVANČICE 


Orhideje su dale ime cijeloj porodici u koju 
spadaju. Većina orhideja što ih viđamo biljke 
su iz staklenika. Ima ih i divljih. Jedna je od 
njih gospina papučica. 

Ostala četiri cvijeta spadaju u porodicu na- 
zvanu glavočike ili compositae. Naziv kompo- 
zite (lat. = složene) dobila je ova porodica jer 
je svaki tzv. cvijet zapravo složen od mnogo 
sitnih cvjetova, koje zajedno nazivamo cvat. 

Cvjetovi glavočika nisu ipak jednako gra- 
đeni. Cvat u ivančice sastoji se od dvije raz- 
ličite vrste sitnih cvjetova. Cvjetovi na rubu 
nazivaju se drugačije od onih u sredini. U 
maslačka su svi cvjetići istovrsni, a u sunco- 
kreta i zvjezdana dvovrsni su kao i u ivančice. 


Porodica mahunarki i porodica ruža također 
su vrlo poznate i važne porodice. U porodicu 
mahunarki spadaju običan grašak, slatki gra- 
šak, grah, lucerna i djetelina. U porodicu ruža 
ulaze ne samo sve naše ruže nego i većina 
naših voćaka. Jabuke, breskve, kruške, jagode 
i maline — sve su to rođaci naših vrtnih ruža. 


U tablici na 212. strani svrstano je nekoliko 
porodica kritosjemenjača s imenima nekih bi- 
ljaka svake pojedine porodice. U tom popisu 
ima i mnogo iznenađenja. 

Plod i sjemenka 


Uloga svih cvjetova, i onih jednostavnih i onih 
što privlače pažnju bojom i oblikom, ista je — 
stvaranje sjemenaka. Priča o tome kako se stvara 
sjemenka breskve poslužit će kao primjer kako 
cvjetovi stvaraju sjemenke. 

Cvijet breskve ima četiri dijela. U centru cvijeta 
nalazi se tučak. Izgleda kao mala, zelena vaza du- 
goga grla. Oko tučka nalazi se mnogo ružičastih 
stapki, na vrhu kojih su kesice pune žutog praha. 
To su prašnici. Žuti prah je pelud. Izvana oko 
prašnika su latice. Njih okružuje pet crvenkasto- 
-zelenih lapova. 

Dolje, na dnu tučka, nalaze se dva tjelešca u 
obliku jaja. To su sjemeni zameci. Iz njih se razvi- 
jaju sjemenke. (Sjemeni zameci prirasli su za plodni 
list. Plodni list i sjemeni zameci nazivaju se za- 
jedno plodnica, op. prev.) 

Sjemeni zameci sadrže ženske stanice ili jajašca. 
Zrnca peluda sadrže muške ili spermalne stanice. 
Muške stanice iz zrnaca peluda moraju stići do 
ženskih stanica na plodnom listu. Prije toga se ne 
mogu sjemeni zameci razviti u sjemenke. Muške 
stanice i ženske stanice moraju se spojiti — dru- 
gim riječima, jaja se moraju oploditi. 

Oplodnja cvijeta u breskve vrši se ovako: čim 
se breskov cvijet otvori, pčele dođu do njega po 
nektar. Kad pčela uzima nektar, ona se očeše o 
prašnike. Nešto peluda iz peludnih kesica zalijepi 
se za njezino tijelo, koje je obraslo sitnim dlači- 
cama. Kad se pčela očeše o prašnike, istovremeno 

BRESKVINI CVJETOVI 


se očeše 1 o tučak. U isti mah dok se pelud s ovoga 
cvijeta hvata za njezino tijelo, s tijela se na vrh 
tučka otrese pelud što se uhvatio prilikom posjeta 
prethodnom breskovu cvijetu. Vrh tučka — njuška 
— ljepljiv je pa čvrsto uhvati svako zrno peluda 
koje dospije do njega. 

Slika dolje lijevo nastavlja priču o breskvi. Ona 
prikazuje presjek kroz tučak breskvina cvijeta, veo- 
ma povećan. Na dnu tučka vidi se sjemeni zame- 
tak. Zrnce peluda nalazi se na vrhu tučka. Iz 
njega proklije peludna mješinica, koja se probija 
kroz vrat tučka dok ne stigne do sjemenog zametka. 
Tada sva živa tvar iz sitnog zrnca peluda ulazi u 
sjemeni zametak. Muška stanica spaja se sa žen- 
skom stanicom. Sada je sjemeni zametak pripre- 
mljen da se razvije u sjemenku. Jedan breskov 
cvijet proizvede samo jednu jedinu sjemenku. 

Pošto je oplodnja završena, latice, prašnici i la- 
povi uvenu i otpadnu. Otpadnu i vrat i njuška 
tučka. Ostaje samo plodnica tučka i u njoj buduća 
mlada sjemenka. 

Mlada sjemenka raste. Od nje nastaje velika sje- 
menka, a od dijela stijenke tučka razvijaju se ostali 
dijelovi breskvina ploda. 

Kada sjemenka breskve dozre, sposobna je da se 
zasadi i da naraste u novo breskovo stablo. Novo 
će stablo cvjetati, cvjetovi će proizvesti sjemenke, 
a sjemenka će ponovo proizvesti nova breskova 
stabla. Krug: drvo — cvijet — sjemenka nepre- 
stano se ponavlja. 


DIJELOVI BRESKVINA CVIJETA 

Nove biljke od starih 


ILJKE koje uzgajamo gotovo su sve sjemenjače. 
Nove biljke najčešće se uzgajaju tako da se siju 
sjemenke onih vrsta biljaka koje želimo imati. 

Zasijati sjemenku znači staviti je u takvu priliku 
koja će omogućiti da klica što se u njoj nalazi 
prokrči sebi put kroz lupinu i zatim dalje raste. 
Sjemenka se mora snabdjeti toplinom, vlagom i 
zrakom. Mnogi ljudi koji siju sjemenke ne znaju 
da je sjemenkama potreban zrak. Klice se mogu 
utopiti jednako lako kao i životinje ako im se daje 
previše vode, jer ona sprečava pristup zraka. 

Ako nema dosta topline, sjemenka će vjerojatno 
istrunuti umjesto da proklije, ali i odviše topline 
isto je tako opasno kao i premalo. 

Jednako je važna i dubina u kojoj je sjeme zasa- 
đeno. U svakoj je sjemenci spremljeno nešto hrane 
za klicu. Ako mladica raste ispod zemlje, ta hrana 
mora dostati dok biljka ne iziđe na površinu zemlje 
i ne uzmogne sama sebi stvarati hranu. 

U sjemenci graha ima dovoljno spremljene hrane 
koja će omogućiti mladom grahu da izraste u vi- 
sinu od nekoliko centimetara. To znači da se sje- 
menka graha može zasaditi nekoliko centimetara 
duboko bez opasnosti da će mladoj biljci ponestati 
hrane. Zato je dobro da se tako velika sjemenka 
kao što je sjemenka graha usadi prilično duboko. 
Ako se zasadi blizu površine, vrlo se lako može 
dogoditi da jaka kiša ispere zemlju oko nje. 

Sjemenka petunije mnogo je manja od sjemenke 
graha. U njoj ima mjesta za vrlo malu količinu 
hrane. Ako se sjemenka petunije usadi duboko u 
zemlju, mladici će ponestati hrane prije nego stigne 
do Sunčeve svjetlosti. Na sreću, nema mnogo opa- 
snosti da kiša ispere zemlju oko tako male sje- 
menke. 

U nekim slučajevima mogu se nove biljke uz- 
gojiti na bolji način nego što je sijanje sjemenaka. 
Mnoge vrste cvijeća obično se uzgajaju pomoću 
lukovice. Sjemenke tulipana, na primjer, ne sadi 
gotovo nitko osim uzgajača cvijeća koji nastoje da 
proizvedu nove odlike tulipana. Lukovicom se lako 


uzgajaju jake, čvrste biljke. Lukovica se većim di- 
jelom sastoji od debelih listova koji se preklapaju 
jedan preko drugog. U njoj je spremljeno mnogo 
hrane. Uvijek ima mnogo više hrane u lukovici 
tulipana nego u njegovoj sjemenci. Jaka, jedra bilj- - 
ka izrast će iz lukovice i procvasti brže nego iz 
sjemenke. 

Gomoljasta lukovica vrlo je slična običnoj luko- 
vici. Šafrani se češće uzgajaju iz gomoljaste luko- 
vice nego iz sjemenke. 

Neke se biljke mogu uzgojiti iz korijena. Geor- 
gina ima mesnato korijenje u kojem je spremljena 
velika količina hrane. 

Krumpir je debela podzemna stabljika, nazvana 
gomolj. Oka u krumpira su pupoljci. Da bi zasadio 
krumpir, vrtlar izreže krumpir na komade, od kojih 
svaki ima jedno oko. U krumpiru ima dosta hrane 
koja će omogućiti da pupoljak počne rasti. 

Podanak je još jedna vrsta debele podzemne sta- 
bljike. Perunike se obično uzgajaju iz podanka. 
Gomolji, podanci, gomoljaste lukovice i mesnato 
korijenje imaju istu prednost pred sjemenkama kao 
i lukovice. 

Iglice se obično uzgajaju iz sađenica ili reznica. 
Reznica je grančica biljke. Biljke se iz reznica 
mogu uzgajati samo tako da se njihov korijen, po- 
što izraste, stavi na vlažno mjesto. 

Korijenje u nekih biljaka može izrasti iz stabljike 
ili grančice ako te dijelove biljnoga tijela postavimo 
tako da dodiruju zemlju. Stvaranje nove biljke 
može se postići na taj način da se stabljika ili 
grančica povali na zemlju i pričvrsti na jedno mje- 
sto sve dotle dok iz nje ne izraste korijenje. Gran- 
čica se zatim presiječe da se prekine spoj s roditelj- 
skom biljkom. Taj način uzgoja novih biljaka zove 
se razmnožavanje grebenicama. Tako se mogu raz- 
množavati grmovi kupine i maline, pa vinova loza, 
vrtni karanfil. 


RAZVOJNI STADIJI GRAHOVE BILJKE 


TERARIJ — VRT U STAKLU 


ni istu količinu vode. Neke se moraju zaštititi od 
propuha. Ima ih koje mogu podnositi višu ili nižu 
temperaturu nego druge. Jednima je potrebna 
dobro isušena zemlja, a druge će rasti u loncu sa 
zemljom koja nije isušena. 

Dobro je pravilo: valja pokušati da se biljkama, 
koliko god je to moguće, daju uvjeti koje bi imale 
izvan kuće, u slobodnoj prirodi. Evo primjera. 
Kaktus je pustinjska biljka. Živi u predjelima gdje 
u toku dugih vremenskih razmaka ima malo kiše, 
ali ima povremenih jakih pljuskova. Kaktus treba, 
dakle, temeljito zaliti. Nakon toga ne bi mu više 
trebalo dati vode dokle god zemlja ne bude sa- 
svim suha. Ako se zemlja neprekidno održava 
vlažnom, kaktus će vjerojatno istrunuti. 

U mnogim prigodama daju se kao poklon biljke 
koje rastu u loncima sa zemljom. Sa svakom bilj- 
kom u loncu mnogi cvjećari šalju i popratnu kar- 
ticu s uputama kako valja s biljkom postupati. 
Upute treba pažljivo izvršavati. 

Užitak je saditi i uzgajati biljke u malom stakle- 
nom vrtu ili terariju. Na gornjoj su slici četiri 
vrste biljaka: bobica — biljka sa crvenim plodo- 
vima, mahovina, mala paprat i lišaj zvan »bri- 
tanski vojnik« zbog svoje crvene kape. (Britanski 
vojnici nosili su nekad crvene uniforme.) Sve te 
biljke ne iziskuju neku posebnu njegu. 


AKVARIJ — PODVODNI VRT 


Akvarij se najčešće smatra samo obitavalištem 
riba, ali ako se pažljivo zasadi, može se u njemu 
urediti privlačan podvodni vrt. Neke biljke koje 
dobro uspijevaju u akvariju vrlo su lijepe. 

Razumije se, nije potrebno da u cvjećara kupu- 
jemo biljke da bismo imali zgodan kućni vrt. Sta- 
bljika slatkog krumpira kao penjačica ljepotom je 
ravna filodendronu. Možemo je uzgojiti od obič- 
noga slatkog krumpira ako nije sušen u peći (da 
se ne bi pokvario). Slatki krumpir treba ostaviti 
u staklenku s vodom. Sjemenke grejpfruta stavljene 
u lonac vode kojoj su dodani potrebni hranjivi sa- 
stojci izrastu u biljke s tamnozelenim, sjajnim listo- 
vima. Izdanci takvih biljaka kao što su begonija i 
iglica također se mogu zasaditi i vjerojatno će 
dobro uspjeti. Gotovo u svakoj šumi mogu se 
sakupiti zanimljive biljke za terarij. 

Vrtni slak i neko drugo vrtno cvijeće može se 
uzgajati u kući počevši od sjemenke. Ako budemo 
S njim ispravno postupali, zimi će procvasti. 

Od biljaka sa cvijetom koje se mogu držati u 
kući neke se daju uzgojiti tako da se njihova luko- 
vica stavi u vodu. (Zemlja dakle nije potrebna.) 
Lukovice bijelog sunovrata mogu se zasaditi u po- 
sudi s vodom i šljunkom i ne zahtijevaju mnogo 
pažnje. Za hladna zimskog jutra uz lonac suno- 
vrata u cvatu lako ćemo zaboraviti na loše vrijeme. 


SOBNI PUZAVAC 


AFRIČKA LJUBICA 


Kućne biljke 

AK i za hladnoga zimskog vremena, kad je drveće 
o golo i kad u našim vrtovima nema ničeg osim 
golih stabljika, možemo imati biljke koje rastu. 
Mnoge različite vrste biljaka mogu se uzgajati u 
kući. Cvjećarnice su pune biljaka za kućne vrtiće. 
Neke su biljke omiljene zbog cvijeća, druge zbog 
listova. Slike slijeva prikazuju nekoliko biljaka koje 
se mogu uspješno uzgajati u kući. 


Puzavac je, kako mu kaže i ime, biljka koja puže. 
Naše bake voljele su tu biljku, jer ima lijepo lišće. 
Sada su je malo istisnule druge biljke puzavice. Tri 
su takve puzavice engleski bršljan, grozdasti bršljan 
i filodendron. Filodendron može rasti i bez zemlje. 
Može se jednostavno »zasaditi« u vodu. 


Afričke ljubice vrlo su popularne, jer lijepo cvatu. 
Listovi su im izvanredno nježni. Čim ih dodirne 
voda, na njima se pojave ružne mrlje. Posve su im 
slične japanske ljubice, koje se također rado uzga- 
jaju, premda su prilično osjetljive. 

Kaktusi su također prikladni za kućni vrt. Razli- 
čite vrste različitih su oblika. Neki su prilično gro- 
teskni. Kaktusi nemaju lišća, ali imaju lijepe cvje- 
tove. Kaktusi u prirodi žive u pustinjskim i polu- 
pustinjskim krajevima. Zato traže pjeskovitu zemlju, 
mnogo sunca i topline i manje vode nego drugo 
bilje koje uzgajamo u loncima. (Dovoljno je da ih 
zalijemo ljeti svakih 4—5 dana, a zimi još manje.) 

Neki kaktusi vrlo su mali. Ima ih tako malih da 
se mogu uzgajati u loncu promjera od nekoliko 
centimetara. Na slici, u loncu sa dva kaktusa nalazi 
se i eševerija. 

Mnogo je godina bila popularna bostonska paprat. 
Kad potpuno naraste, bostonska paprat može biti 
široka oko metar. Ako se očeše o krajeve listova, 
oni se raspucaju, pa biljka izgleda otrcano. Danas 
nema mnogo ljudi koji bi u svojim kućama imali 
dosta mjesta za bostonsku paprat. Sada su popu- 
larnije manje biljke, kao one što se vide u plosnatoj 
četvrtastoj posudi. , 

Biljka malog debelog lišća zove se žednjak. Neki 
je ljudi nazivaju »kineski dragi kamen« Zna biti 
neobičnih oblika i ima lijep odsjaj kad ga sunce 
obasja. Biljka pokraj njega je aloja. Ona srcolikih 
listova je peperonija. Sve te tri biljke mogu se ku- 
piti u cvjećarnici. 

Tajna kako čovjek može postati dobar kućni vrtlar 
sastoji se u tome što valja znati da se sa svim bilj- 
kama ne postupa jednako. Ne uspijevaju sve biljke 
pri istoj količini svjetla. Neke vole sunčani prozor 
na jugu, druge prozor na sjeveru. Ne trebaju sve 


PEPERONIJA, ALOJA | ŽEDNJAK 


ŠPANJOLSKI DVOZUB 


Neke sjemenke dugo putuju zrakom, a da im 
ne pomažu ni krila ni padobran. Prenose ih ptice. 
Močvarne ptice na svojim nogama prenesu mnoge 
sjemenke u blato. Ljepljive sjemenke mogu ptice 
nadaleko prenijeti i na svom kljunu. Kad čiste 
kljun, otaru i sjemenke. Imela je, na primjer, 
biljka koju ptice rasprostranjuju. Ptice i u svom 
perju mogu nositi sjemenke. 

Putovati na nogama ili u perju ili na kljunu 
ptice isto je što i putovati na vanjskoj strani 
aviona. Tu se uvijek može pasti. Katkad se sje- 
menke »vozeć i u unutrašnjosti ptice — aviona. 
Ptice jedu plodove voćaka. Ako su sjemenke male, 
kao što su u kupine i divljega grožđa, ptice progu- 
taju mekani dio ploda sjemenke i sve ostalo. Me- 
kani dio ploda ptica probavi, ali možda ne pro- 
bavi sjemenku. Sjemenke mogu proći kroz tijelo 
ptice pa da još uvijek budu sposobne za rast kad 
dospiju na zemlju. 

Većinu sjemenaka ptice prenose sasvim slu- 
čajno. Ali katkad prenose sjemenke da bi ih spre- 
mile za hranu. Mogu ih čak i zasaditi. Plavice, na 
primjer, često kopaju rupe u zemlji i u njih stav- 
ljaju žirove. Možda se nikad ne vrate po žirove što 
su ih zakopale, pa žirovi imaju priliku da pro- 
kliju. Vjeverice na isti način sade orašaste plodove 
različitih vrsta. 

Tobolci nekih biljaka izbacuju svoje sjemenke. 
U jedne vrste lijeske mješinasti ovoj oko sjemenki 
naglo se otvara i izbacuje ih. Zreli tobolac nedirka 
ispucava svoje sjemenke čim se dodirne. Ljubica 
i neki njezini srodnici također izbacuju svoje sje- 
menke. 

I puzavica ima sjemene ovoje koji se raspucaju. 
Raste u vrućim, vlažnim krajevima Južne Amerike. 
Putnici su joj dali drugo ime. Zovu je »majmunovo 
zvono za ručak«. Njezine mahune izbacuju sjemen- 
ke takvom snagom da je prasak nalik na pucanj 


AMERIČKI LOTOS 


VELIKI DVOZUB 


DIKICA 


revolvera. U šumama gdje raste ovo drvo ima maj- 
muna. Mahune prave takvu buku da ljudi kažu da 
drvo zove majmune na ručak. 

Sjemenke što ih ptice nose mogle bi se nazvati 
auto-stopisti. Takav naziv mogli bismo dati i 
ovim sjemenkama na gornjoj slici. Životinje ih 
prenose na krznu, a ljudi na odjeći. Oštre bodlje 
na tvrdom omotaču koji drži sjemenke vrlo se 
lako uhvate za krzno ili odjeću. Često tako čvrsto 
prionu da je sjemenku teško otrgnuti. Tko je ikad 
prošetao kroz zasad dikice dobro zna kako se pri- 
hvataju njezine sjemenke. 

Krila pomažu sjemenkama da lebde i tako pri- 
jeđu manje udaljenosti. Američki lotos otprema 
svoje sjemenke vodom na mnogo bolji način. Lju- 
ska što je stvara za sjemenke pravi je čamac. Dugo 
može plutati i daleko stići. Sjemenke se u njoj 
čvrsto drže sve dok se »čamac« ne slomi ili ne 
istrune. 

Velike sjemenke kao što su orasi mogu se daleko 
otkotrljati. Neke biljke skrši vjetar pa ih nosi po 
tlu, a one tada ispuštaju sjemenke. Sjemenke što 
se nalaze u mahunama mogu se odsklizati po sni- 
jegu. Plosnata mahuna, kao ona u bagrema, može 
poslužiti kao »saonice«. Neke vrste sjemenaka uisti- 
nu mogu ponešto i puzati po zemlji. Sjemenke 
nekih trava, na primjer, imaju po sebi čvrste dla- 
čice. Kada se te dlačice ovlaže, sjemenka se po- 
kreće. Biljke sjemenjače rasprostranjuju svoje sje- 
menke na mnogo različitih i vrlo prikladnih nači- 
na. Je li onda čudo što su se biljke sjemenjače, 
ne dugo iza toga pošto su se pojavile, raširile go- 
tovo po svim dijelovima Zemlje i premašile brojem 
mnoge jednostavnije biljke? 


LIJESKA PUCAČICA 

TANKOLISNI JASEN AMERIČKA LIPA 


I sjemenke javora putuju zrakom, iako nemaju kama samo pri putovanju zrakom nego i pri puto- 
padobrana. Putuju pomoću krila. Kao što se vidi vanju vodom. Sjemenke ne smiju dugo ostati u 
iz slike, krila raznose sjemenke jasena, brijesta i vodi, ali im i tu krila omogućuju da plutaju na 
raznog drugog drveća. Krila ne pomažu sjemen- površini bare ili potoka dok ne stignu do obale. 

Petunija je veća od slatkoga graška, ali 
su sjemenke slatkoga graška mnogo veće od 
sjemenaka petunije. Cvjetovi oraha nisu 
tako veliki kao cvjetovi slatkoga graška, ali 
su njihove sjemenke mnogo veće od graško- 
vih. Čak su i sjemenke najvećih i najljepših 
orhideja sitne kao prah. 

Kad bi sve sjemenke sikamora (vidi sliku) 
morale pasti pod drvo koje ih je rodilo, 
one ne bi imale mnogo izgleda da narastu. 
Mnoge bi počele rasti, ali bi jedno drvo za 
drugim ugibalo jer bi biljke bile tako zgu- 
snute da ne bi mogle dobiti dovoljno vode, 
minerala i potrebnog Sunčeva svjetla. Da 
bi se biljka sjemenjača održala, važno je da 
ima mogućnost da rasprostrani svoje sje- 
menke na šire područje, gdje su povoljniji 
uvjeti za rast. 

Mnoge vrste sjemenaka putuju zrakom. 
Sve one koje su nacrtane na ovoj strani 
raznosi vjetar. Na njihovim putovanjima 
pomažu im padobrani nalik na paperje. 
Samo su lagane sjemenke snabdijevene pa- 
dobranima. Svakom su djetetu, na primjer, 
poznati nježni, bijeli padobrani maslačka. 

Padobrani sikamora, maslačka, topole i 
ostaka sastoje se od kratkih svilenastih dla- 
čica. Padobrani pavitine sasvim su druga- 
čiji. Slični su dugačkim, tankim, zavojitim 
ptičjim perima. 

Sjemenke pamučike često imaju toliko 
paperja u padobranima da ono sasvim sa- 
krije sjemenku. Biljka izgleda kao da je po- 
krivena pahuljastim snježnim grudicama. 
Pahulje ili pamučne niti na sjemenki pa- 
mučike za nas su vrlo korisne. Mi smo pa- 
muk poboljšali da bismo od njega mogli 
dobivati više niti za predivo. Pahulja kat- 
kad ima toliko da se zapleću jedna s dru- 
gom i tako otežavaju raznošenje sjemenaka. 


Sjemenke koje se rasprostranjuju pomoću 
padobrana nazivaju se katkada »letjelice«, 
iako zapravo ne lete, nego lebde. 


Padobrani su većinom vrlo djelotvorni 
pomagači u rasprostranjivanju sjemenaka. 
Neke biljke kojih sjemenke imaju pado- 
brane rasprostranile su se na tisuće kilo- 
metara daleko. Ima ih koje su se na taj na- 
čin postepeno rasprostranile po cijelome 
svijetu. Neprestana borba ljudi da svoje 
travnike oslobode maslačka također otkriva 
koliko padobrani pomažu biljkama da ras- 
prostrane svoje sjemenke. 

Sjemenke 


JEMENKA se sastoji od klice, od hra- 
njivih tvari za klicu i od sjemene zaštitne 
ovojnice (lupine). Klica u sjemenci katkad 
se naziva embrio. Nijedan drugi dio sje- 
menke ne može rasti. Sjemenka može iz- 
vana izgledati zdravo, ali ako je embrio 
uginuo, sjemenka neće nikad proklijati. 
Ako se sjemenke vrtnih biljaka što su 
preostale nakon sijanja ostave da stoje go- 
dinu dana, iduće godine neće više uspjeti. 
Vrlo će mnogo klica uginuti. Čudno je što 
neke sjemenke stare i više od stoljeća ipak 
prokliju. (Neki smatraju da ti podaci nisu 
provjereni i da nisu tačni, op. prev.) 


Na tablici na 128. strani vidi se da se 
biljke cvjetnjače dijele u dvije velike sku- 
pine: monokotiledone i dikotiledone. Mo- 
nokotiledon znači jedna supka. Te su biljke 
dakle jednosupnice. Dikotiledon znači dvije 
supke, pa biljke nazivamo dvosupnice. Ove 
dvije velike skupine biljaka dobile su ime 
po razlikama u supkama i sjemenkama. 


Zrno kukuruza može poslužiti kao opća 
Shema za sjemenku jednosupnica. Klica 
biljke zauzima samo malen dio sjemenke. 
Ona se nalazi neposredno uz hranjive tvari 
spremljene u sjemenci. Klica ima samo 
jednu supku, koja se nikad ne odvaja od 
sjemenke. Kada zrno kukuruza proklije, 

klica dalje raste, pa sebi prokrči put iz lu- 
slama 1 WTIAla blika pine. Pomoću supke klica upija spremljenu 
hranu što se nalazi u zrnu. 

Peruanski grah i noćurak su dvosupnice. Sjemenka peruanskog graha 
ima tipičnu građu sjemenke u dvosupnica. Hranjive tvari nisu oko klice 
graha raspoređene jednako kao u sjemenci kukuruza. Hrana je u zrnu 
graha spremljena u dvije debele supke koje toj skupini daju ime. Na 
taj način mala biljka ispunjava cijelu unutrašnjost sjemenke. Kada klica 
proklije, iz sjemene lupine probiju se dvije supke. Klica ih potisne na 
površinu zemlje. Kad se potroši veći dio hrane koji je u njima spremljen, 
supke uskoro otpadnu. 


SJEMENKA KUKURUZA 


SJEMENKA NOĆURKA 


U sjemenci noćurka također su dvije tanke supke, ali izvana obavijene 
hranjivim tvarima (vidi sliku). Sjemenku noćurka lako je razdvojiti i 
u njoj naći kuglicu hrane. Ta je hrana pretežno škrob. 

Neke su sjemenke mnogo veće od drugih. Ima ih malih, kao što su 
sjemenke orhideje, koje su tako sitne i lagane da ih možemo lako otpuh- 
nuti kao prašinu, pa sve do tako velikih, kao što je kokosov orah koji 
može biti težak više od pola kilograma. Biljke cvjetnjače najveća su 
skupina biljaka sjemenjača. Većina sjemenaka razvija se dakle od biljaka 
sa cvjetovima. Neki su cvjetovi mnogo veći nego drugi. Ali velike biljke 
ne moraju uvijek dati velike sjemenke. 

pripadaju porodici pomoćnice. Vrtni slak 1 slatki 
krumpir potječu iz drugog područja Južne Ame- 
rike. I oni su rođaci: pripadaju porodici slakova. 


Neke vrtne biljke doseljenici su iz Meksika. Šparoga, luk i tulipan doseljenici su iz jugozapadne 
Meksiko ima toliko lijepog cvijeća da se naziva Azije. Sve troje članovi su porodice ljiljana. Ognji- 
»sretno lovište« za ljubitelje cvijeća. ca i kupus spadaju u krstašice. Oboje su došli u 

Neko divlje cvijeće moralo je doputovati iz većih Ameriku iz Evrope. 
daljina nego što bi čovjek i pomislio. Divlji zvjez- Neke vrtne biljke stoljećima su se uzgajale u 
dan na primjer odnesen je iz SAD u Englesku. drugim zemljama. Šetnja kroz današnji vrt mogla 
Odanle se vratio kao miholjska ivančica. bi čovjeka u mašti prenijeti u vrtove drevnih ki- 

Ako usporedimo karte na ovoj i na 153. strani, neskih careva, ili u vrtove samostana srednjovje- 
vidjet ćemo da petunija i krumpir potječu iz istog kovne Evrope, ili u cvijećem ograđene ceste što su 
područja Južne Amerike. Te su biljke rođaci. Obje vodile do hramova Azteka. 

ŽUTELJKA 


LADOLEŽ 


PETUNIJA 


PORIJEKLO NEKOGA NAŠEG VRTNOG CVIJEĆA 


Cvjetni klubovi i izložbe cvijeća mnogo su pri- 
donijeli da se kod ljudi potakne interes za proiz- 
vodnju ljepših cvjetova. Mnogi se gradovi ponose 
svojim vrtovima. Jedno mjesto može održati festi- 
val tulipana, drugo ljiljana, a treće se može specija- 
lizirati na drugi način. Nema boljeg hobija nego 
što je uzgajanje lijepog cvijeća. 

Cvjetni vrtovi puni su doseljenika, kao i po- 
“vrtnjaci i voćnjaci. I neke vrste sjevernoameričkoga 
divljeg cvijeća ušle su u vrtove. Ondje se tiskaju 
sa sljezom iz Azije, zijevalicom iz Evrope,,drago- 
ljubom iz Južne Amerike, sabljičicom iz Afrike i 
nekim biljkama iz Australije. 


NOĆURAK 

Očito je da bi uzgajač biljaka mogao križati dvije 
biljke obrnutim putem. Mogao bi staviti pelud 
žute ruže na tučkove bijele. Rezultati bi mogli biti 
ili bolji ili lošiji. 

Ivančica šasta (Shasta, planina u sjevernoj Kali- 
forniji, op. prev.) jedan je od najpoznatijih cvjetnih 
hibrida u SAD. Nju je uzgojio Luther Burbank u 
svojim vrtovima u Kaliforniji. Ruža mira je hibrid 
o kojem se u posljednje vrijeme mnogo priča. To 
je jedan od mnogih cvjetova koje je vlada SAD 
patentirala. 


BRIDER 


Formirane su organizacije koje ocjenjuju nove 
odlike nekih vrsta biljaka. Svaku odliku ocjenjuju 
stupnjevima. Pretpostavimo da je izvjesna vrsta 
peonije ocijenjena sa 9,8. To znači da je ocijenjena 
na ljestvici od 1o stupnjeva. To bi bilo isto kao 
da smo dali biljci stupanj 98 kad bi najveći mogući 
rezultat bio 100. Peonija ocijenjena sa 9,8 ima bar 
neke mnogo bolje osobine nego ona koja je procije- 
njena sa 7,2 stupnja. Sunovrati, perunike i tulipani 
također su cvijeće kojem se u cvjetnim katalozima 
katkada određuje stupanj vrijednosti. 


UZGOJENI TULIPANI: 


KOTEDŽ 


HIBRIDNE RUŽE 


Mnoge biljke, stotine vrsta, uzgajaju se samo 
zbog ljepote njihovih cvjetova. U katalozima cvi- 
jeća nižu se mnoge odlike nekih biljaka. 

Razumije se da su preci svih biljaka što ih uz- 
gajamo nekad rasli divlje, tj. u slobodnoj prirodi. 
Uzgajači biljaka mnoge su od njih toliko izmijenili 
da njihove pretke ne bismo prepoznali čak ni kad 
bismo ih mogli vidjeti. Slika dolje prikazuje divlji 
tulipan. Divlji tulipani te vrste još se uvijek mogu 
naći u zapadnoj Aziji. Nisu baš mnogo nalik na 
fantastične tulipane koje sada imamo. 

Uzgajači biljaka poboljšavali su i naše cvijeće, 
kao što su poboljšavali naše voćke i povrće. Pažljiva 
selekcija, traženje mutacija, briga za one oblike 
koje želimo imati i dobivanje križanaca glavne su 
metode da se postigne taj cilj. 

Na gornjem dijelu stranice naslikani su križanci. 
Moramo poznavati dijelove cvijeta da bismo dobro 
Shvatili kako se mogu proizvesti križanci. 

Križati dvije kritosjemenjače znači uzeti pelud iz 
cvijeta jedne biljke i staviti ga na tučkove cvijeta 
druge odlike. Uzgajači biljaka često žele dobiti nov 
cvijet koji bi imao neka nova svojstva. Na primjer, 
naročitu boju ili osobit oblik ili određeni broj 


DIVLJI TULIPAN 


latica. Uzgajač može obratiti pažnju i na biljku 
u cjelini u želji da dobije takvu koja je naročito 
otporna ili se dobro penje ili dobro uspijeva na 
siromašnom tlu, takvu koja odolijeva napadima 
kukaca štetnika ili se dobro odupire bolestima. 

Pretpostavimo da uzgajač biljaka pokuša do- 
biti čvrstu ružu penjačicu jarkožutih cvjetova. On 
ima žutu ružu — one boje koju želi, ali ta je biljka 
malen grm. Ima i vrlo snažnu ružu penjačicu koja 
dobro podnosi hladno vrijeme, ali su joj cvjetovi 
bijeli. Obadvije ruže cvatu u isto vrijeme. Uzga- 
jač odreže latice i lapove i prašnike s nekoliko 
cvjetova jedne biljke. Pretpostavimo da je to biljka 
žutih cvjetova. Mekanom četkicom uzme nešto pe- 
luda s bijelih cvjetova druge biljke i otare ga o 
tučkove žutih cvjetova. Tada preko tih tučkova 
pažljivo zaveže papirnate vrećice tako da drugi pe- 
lud više ne može do njih. 

Može se dogoditi da se sjemenka ne razvije. 
Možda pelud bijele ruže ne može oploditi jajašca 
u sjemenim zamecima žute ruže. Ako se ipak sje- 
menke razviju, neke biljke koje iz njih izrastu 
mogu imati najgore osobine obaju roditelja. Možda 
će ipak jedna imati osobine koje je uzgajač želio. 


vito spada u višegodišnje biljke. To znači da živi 
nekoliko ili više godina. Hranjive tvari sprema u 
podzemnim stabljikama, u korijenu, a upotrijebi 
ih u proljeće, pa za kratko vrijeme procvate. Na 
proljetnom suncu stvara se u njihovu lišću hrana 
koja se sprema kao zaliha za iduću godinu. 

Iako su mnoge proljetne biljke višegodišnje, zimi 
u većine njih ne ostaje iznad površine zemlje ništa 
što bi pokazivalo da biljka živi. Umjesto da zimi 
izgube samo lišće, kao što se to događa s brijestom 
i s grmovima ruže, njima vene i ugiba cio gornji 
dio biljke. 

Na ove dvije strane nacrtane su biljke koje cvatu 
u kasno ljeto i jesen. Većim dijelom to nije šumsko 
cvijeće, nego cvijeće koje raste na tratinama uz 
putove. Većinom su to višegodišnje biljke. Divlji 
suncokret je jednogodišnji. I on izraste iz sjemenke, 
procvjeta i ugine u jednoj sezoni. Crnooka ivan- 
čica je dvogodišnja biljka. Živi dakle dvije godine. 

Neko divlje cvijeće nazivamo korov. Smisao na- 
ziva korov sastoji se u tome da se biljka može 
brinuti sama za sebe. Ne treba je ni saditi ni uz- 
gajati. No bolje je naziv korov upotrijebiti za 
biljku koja raste ondje gdje nije poželjna. Svaka 
biljka može biti korov. Tako i trava, premda je 
korisna na travnicima, u povrtnjaku može samo 
smetati. 

Ljudi koji uređuju zelene površine smatraju ko- 
rovom mnoge biljke što su ovdje nacrtane. Većina 
ljudi smatra ih divljim cvijećem. 

Svatko se slaže da je maslačak korov. Kad nas 
ne bi toliko smetao rastući na našim travnicima, 
sigurno bismo ga smatrali veselim divljim cvije- 
tom. 

Nekim našim biljkama s najljepšim cvjetovima 
prijeti opasnost da nestanu. Ljudi su previše ne- 


GRANIČICA 


pažljivi kad ih beru. Ako se sa biljke uberu svi 
cvjetovi, ona ne može proizvesti sjemenke iz kojih 
bi narasla nova biljka. Da bi došli do cvjetova, 
ljudi katkad iščupaju cijelu biljku. Događa se i da 
iskopaju cijele biljke zato da ih odnesu kući u 
svoj vrt. Mnoge divlje biljke ugibaju kad ih pre- 
sadimo. 

Naše divlje cvijeće istrebljujemo kad mu oduzi- 
mamo prebivalište. Posjekli smo šume i preorali 
livade. Kosimo i spaljujemo površine duž cesta i 
uz željezničke pruge. Čistimo polja. Prije ili kasnije 
mnogo će cvijeće sigurno nestati ako svi ne bu- 
demo sudjelovali u njegovoj zaštiti. 

Sada je već vrlo teško naći neke od naših naj- 
ljepših biljaka koje rastu u slobodnoj prirodi. Jedna 
je od njih gospina papučica. Svatko tko nađe krasnu 
gospinu papučicu morao bi paziti da je ne ubere 
te pokušati da i druge spriječi u tome. 

Neko divlje cvijeće ima, na sreću, čudnu spo- 
sobnost da živi pod vrlo neprikladnim uvjetima. I 
jugozapadni pustinjski predjeli SAD nakon dobre 
kiše tako se »rascvjetaju« da je vrijedno poći onamo 
i vidjeti ih. Kad su uvjeti dobri, biljke procvjetaju 
nevjerojatnom brzinom. Zatim proizvedu sjemen- 
ke pa strpljivo čekaju dok se uvjeti opet ne po- 
boljšaju. 

Neke divlje biljke i neke što ih uzgajamo ne 
mogu procvasti prije nego prođe nekoliko godina. 
»Stoljetna biljka«, porijeklom iz Meksika i srodnik 
juke (zove se i »španjolski nož«, op. prev.), koja 
raste u zapadnim pustinjskim krajevima SAD, do- 
bila je ime po tome što su ljudi mislili da mora 
živjeti 100 godina prije nego procvjeta. Sada zna- 
mo da mnoge »stoljetne biljke« cvatu mnogo prije 
— već nakon 25 godina ili otprilike toliko. Kad 
»stoljetna biljka« procvjeta, tada obično i ugine. 

Mnoge vrste našega proljetnog divljeg cvijeća DIVLJIKA 
rastu na šumskom tlu. Te biljke procvjetaju prije 
negoli drveće prolista. Prije nego se na drveću 
pojavi lišće, Sunčeva svjetlost može doprijeti do 
šumskog tla. Proljetno šumsko cvijeće iskorištava 
tu Sunčevu svjetlost. Proljetno divlje cvijeće redo- 

prašnika i tučak. Mnogi cvjetovi dvosupnica imaju 
po pet cvjetnih dijelova. 

Na prvi pogled činilo bi se da nema problema 
u oplodnji cvjetova koji imaju i prašnike i tučkove. 
Naprotiv, u mnogo, mnogo slučajeva nema oplodnje 
ako pelud na tučak ne dospije s drugog cvijeta, 
često s druge biljke iste vrste. 

Vjetar lako otpuhne pelud. Mnogi se cvjetovi 
oprašuju pomoću vjetra. Ali mnoge biljke (npr. 
breskva) zavise od kukaca koji će prenijeti pelud 
od cvijeta do cvijeta. Većina biljaka neuglednih 
cvjetova u pravilu se oprašuje uz pomoć vjetra. 
Biljke s izrazito obojenim laticama cvijeta obično 
zavise od kukaca ili drugih sitnih životinja. Crvena 
djetelina, na primjer, zavisi od bumbara. U povi- 
jesti života na Zemlji kukci i biljke kritosjemenjače 
idu zajedno ruku pod ruku. Ni kukci ni cvjetnjače 
ne bi se bili mogli razvijati bez uzajamne »pomoći«. 

Vesele latice signalne su zastavice — SOS, po- 
ziv kukcima za »pomoć« u prenošenju peluda s cvi- 
jeta na cvijet. Kad se kesice s peludom otvore, 
tada su latice najsvježije i najsvjetlije. Miris cvijeta 
također mami kukce. 

Razumije se, kukci koji prenose pelud ne znaju 
da time pomažu biljkama. Njima su latice i mirisi 
samo »zvonce koje poziva na ručak«. 


ZVJEZDOLAN - 


MERTENZIJA 


PASJI ZUB 


CRVENA DJETELINA 


IVANČICA 


Cvijeće koje je ovdje naslikano obično je pro- 
ljetno i ljetno cvijeće koje raste u prirodi. Po lati- 
cama se vrlo lako razlikuje. Latice divlje ruže i 
zvjezdolana ružičaste su, ali nisu istog oblika. La- 
tice dicentre i mertenzije spojene su zajedno, ali 
ne na isti način. I cvat djeteline i cvat ivančice 
sastoji se od mnogo sitnih cvjetova, ali im se latice 
razlikuju. Latice nam pri određivanju biljaka uvijek 
mnogo pomažu. 


DIVLJA RUŽA 

LJUBICA 


I lapovi nam pomažu kad određujemo biljke. 
Sitna čaška zvončića veoma se razlikuje od lapova 
sličnih laticama pasjeg zuba. 

Mnogo je cvjetova u kojih nije lako opaziti 
prašnike i tučkove. Istraživaču su ipak i prašnici i 
tučkovi važni, jer su i oni u različitog cvijeća raz- 
ličiti. 

Broj prašnika nije uvijek jednak. Divlja ruža ih 
ima vrlo mnogo, a mertenzija samo pet. Stapke 
nekih prašnika duže su nego stapke drugih. Kesica 
s peludom, pa čak i zrnca peluda također se razli- 
kuju. 

I broj tučaka je različit. Divlja ruža ima ih mno- 
go. Drugi cvjetovi što su tu nacrtani imaju samo 
po jedan tučak u svakom cvijetu. Tučkovi se osim 
toga razlikuju po obliku, veličini i broju sjemenih 
zametaka koji se u njima nalaze. Neki cvjetovi pro- 
izvode mnogo sjemenki. U nekim je slučajevima 
plodnica ispod kružnice lapova i latica. 

Pasji zub — jednosupnica — ima tri lapa, tri 
latice, šest prašnika i tučak u kojem su, u tri 
pregratka, smještena jajašca. Mnogi cvjetovi jedno- 
supnica imaju po tri cvjetna dijela ili je broj tih 
cvjetnih dijelova jednak umnošku broja tri (npr. 
šest lapova, šest latica, itd., op. prev.). Ljubica — 
dvosupnica — ima pet lapova, pet latica, pet 


Svi potpuni cvjetovi imaju iste ove četiri vrste 
dijelova što ih ima i breskov cvijet: tučak, prašni- 
ke, latice i lapove. Mnogi cvjetovi mogu biti bez 
nekog ili više tih dijelova. Ipak cvijet mora imati 
ili prašnik ili tučak. Cvijet bez tučka, odnosno bez 
prašnika, ne može sam sudjelovati u stvaranju sje- 
menke. 

Najjednostavniji su cvjetovi vrbe. Svaka vrsta 
vrbe ima dvije vrste cvjetova. Cvjetovi jedne vrste 
nemaju ni lapova, ni prašnika, ni latica. Svaki ta- 
kav cvijet sastoji se od jednog tučka koji je zaštićen 
malim, zelenim, ljuskastim zaliskom. Cvjetovi dru- 
ge vrste nemaju tučkova, ni latic4, ni lapova. Svaki 
takav cvijet ima samo dva prašnika, koji su takoder 
zaštićeni malim, zelenim, ljuskastim  zaliskom. 
»Mace« vrbe ive skupina su malih cvjetova s praš- 
nicima. 

Prašnički cvjetovi (oni s prašnicima) nalaze se 
na jednom drvetu, a tučkovi cvjetovi (oni s tučko- 
vima) na drugome. Biljke koje imaju samo praš- 
ničke cvjetove ne mogu proizvesti sjemenke. One 
mogu dati samo pelud, koji će omogućiti da se 
sjemeni zameci što su se formirali u tučkovim 
cvjetovima razviju u sjemenke. 

Učenjaci kažu da su vrbe »dvodomne«, jer ne- 
maju na istom stablu i tučkove i prašničke cvje- 
tove. 

Kanadski je jablan, kao i vrbe, dvodoman. Crven- 
kaste rese koje padaju s nekih jablanovih stabala 
skupine su prašničkih cvjetova. Stabla s kojih otpa- 
daju te rese nikad ne proizvode sjemenke. 

Neke biljke imaju dvije vrste cvjetova — jedne 
s tučkom, druge s prašnicima, ali na istoj biljci. 
Takva je biljka, -na primjer, kukuruz. Te se biljke 
zovu »jednodomne«. 


PAKUJAC 


Cvjetovi trava imaju i prašnike i tučak, ali ne- 
maju latica ni lapova. Cvjetovi brijesta imaju praš- 
nike, tučkove i lapove, ali nemaju latica. Cvijet: 
javora (vidi se na slici) isto je tako građen. 

Trilij je potpun cvijet. U sredini se nalazi tu- 
čak. Oko njega je šest prašnika. Ima tri bijele latice 
i tri zelena lapa. Proljetni ljiljan, tulipan i sunovrat 
također imaju sva četiri dijela. Njihov nas cvijet 
malo zbunjuje, jer su mu lapovi i latice jednaki. 
Lapovi se ipak mogu prepoznati jer okružuju la- 
tice s vanjske strane, kao prsten. 

Orhideje također imaju četiri dijela cvijeta. U 
njih se lapovi i latice razlikuju oblikom, ali su 
prekrasnih boja, pa ih je teško razlikovati. 

I u maslačka su potpuni cvjetovi. 

Pet latica spojeno je zajedno. Lapovi 
su preobraženi u bijele dlačice. Tu- 
čak se diže iz sredine svakoga pojedi- 
nog cvijeta. Pet prašnika, koji ga okru- 
žuju, također je međusobno spojeno. 

Sitni cvjetovi ivančice nemaju la- 
pova, a oni oko ruba nemaju prašni- 
ka. Svi cvjetovi imaju i latice i tuč- 
kove. 

Pakujac, nacrtan gore, ima sva če- 
tiri dijela. Latice i lapovi jarko su 
obojeni i vrlo slični, ali se latice mogu 
raspoznati jer imaju ostrugu. 

U opisivanju cvjetova često se upo- 
trebljavaju riječi čaška i vjenčić. Svi 
lapovi zajedno čine čašku. Latice čine 
vjenčić. 


Karanfil 

LUKOVICA 


GOMOLJASTA LUKOVICA 


MESNATI KORIJEN 


Biljka sjemenjača ne može se u nekim slučajevima 
uzgojiti iz sjemenke. Ta činjenica začuđuje, ali je 
istinita. Pretpostavimo da je križanjem dviju odlika 
jabuka dobivena nova odlika jabuke. Tu novu od- 
liku nazovimo »jabuka X«. Plodovi na stablu jabuke 
X imaju u sebi sjemenke. Ako ih zasadimo, sjemenke 
će vjerojatno proklijati, ali iz njih neće više izrasti 
stabla jabuke X. 

Iz te sjemenke neće izrasti stablo X zbog toga 
što sitne klice sadrže svojstva obadvaju roditelja. 
Jedna potječu od jabuke X, a druga od jabuke koja 
je dala pelud. Jabuka koja je dala pelud razlikuje 
se od jabuke u kojoj su se razvile sjemenke. Prema 
tome, iz sjemenke jabuke X neće izrasti stablo ja- 
buke X. Ona je križanac. Redovito su to prilično 
slabe jabuke. 

Pronađen je dobar način uzgoja novih odlika 
takvih vrsta kao što su na primjer jabuke. Jedna 
se grančica jabuke odreže. Ta odrezana grančica 
cijepi se na drugu biljku. Na primjer, grančica 
jabuke X mogla bi se cijepiti na mladu čvrstu jabuku 
neke druge odlike, npr. kisele jabuke. Grane te 
mlade kisele jabuke možemo odrezati i tako omo- 
gućiti rast isključivo izdanku jabuke X. Uskoro će 
drvo izgledati kao drvo jabuke X. Nitko tko je po- 
gleda neće znati da ima korijenje mlade kisele ja- 
buke. Rodit će jednake jabuke kao što su one na 
drvetu s kojeg je prenijeta grančica. 

Kažu da zapravo postoji samo jedno stablo zlatne 
slasne jabuke. To je istinito u tom smislu što je 
svako pojedino stablo zlatne jabuke, osim prvoga, 
poteklo od izrezane grančice, plemke prvog drveta 
koje je bilo cijepljeno na podlogu neke druge sorte. 
Isto bi se moglo reći i za mnoge druge odlike drve- 
nastih biljaka. Tako su cijepljene mnoge voćke, 
ružini grmovi, vinova loza i ukrasne grančice i drveće 
što se prodaju u rasadnicima. Cijepljenje ima zna- 
čajnu ulogu u razmnožavanju novih odlika onih 
biljaka koje se uzgajaju. Napredni voćari i vinogra- 
dari redovito primjenjuju cijepljenje ili kalemljenje. 
Pri tome se služe posebnim alatom i voskom kojim 
premazuju ranu na biljci. Ima više različitih načina 
cijepljenja, a svaki od njih ima svoj posebni naziv. 

SAĐENICA IGLICE 


PODANAK 


PLEMKA ZA CIJEPLJENJE 


RAZMNOŽAVA 


Prilagodbe biljaka 


NOGE biljke, kao i mnoge životinje, naročito 
Mau prilagođene životu u svom obitavalištu. 
Tako su dobro prilagođene određenom staništu da 
ne mogu živjeti nigdje drugdje. Morska alga i vrtni 
slak ne mogu zamijeniti svoja prebivališta, kao što 
ga ne mogu zamijeniti ni lastavica i bakalar. 

Pustinja je jedno od takvih staništa koje biljkama 
stvaraju mnoge teškoće. Evo primjera. Velika jugo- 
zapadna pustinja u SAD vrlo je vruća danju, a 
hladna noću. Zrak je, kao i tlo, obično suh. Kad 
kiša ipak padne, ona često stvara bujice. Tada 
mnogo vode oteče a da je zemlja ne upije. 

Kaktusi su biljke koje su riješile problem 
svog života u takvoj pustinji. Izvrsno su prila- 
gođeni rastu u kraju gdje je malo kiše, ali gdje 
ima povremenih pljuskova. 

Većina kaktusa uopće nema lišća. Neki imaju 
sitno lišće, ali ne zadugo, jer ga uskoro izgube. 
Posao koji u biljaka kao što su brijest, sunco- 
kret i kupus vrši lišće, u kaktusa obavljaju 
stabljike. Debele stabljike kaktusa iznutra su 
mesnate i služe kao odlična spremišta za vodu. 
Kaktusu ne bi koristilo što ima spremište za 
vodu kad ga ne bi mogao napuniti. Njegovo 
korijenje širi se blizu površine zemlje, ali seže 
daleko uokrug. Spremno je da brzo usiše bilo 
kakvu vodu koja do njega stigne. 


ROSIKA 

To što nema lišća omogućuje kaktusu da sačuva 
spremljenu vodu. Za vrućega ljetnog dana iz javo- 
rova drveta ishlapi vrlo mnogo litara vode, jer 
postoji velika površina s koje voda može ishlapiti. 
Kaktus ima malenu površinu s koje voda može 
ishlapiti. Osim toga stabljike kaktusa pokrivene su 
nekom voštanom tvari. Vosak smanjuje ishlaplji- 
vanje vode iz biljke. 

Znatne količine potrebne vode mnoge pustinjske 
životinje dobivaju iz biljaka kojima se hrane. Sočni 
kaktusi ne bi lako izbjegli da ih životinje ne pojedu 
da nisu pokriveni bodljikama. Bodljike su, dakle, 
još jedna prilagodba kaktusa za život u pu- 
stinji. (Pa i kraj svih bodljika, mnoge pu- 
stinjske životinje jedu kaktuse.) 

Mala eševerija također je prilagođena za | 
život u suhim predjelima. Ima debele listove 
koji su dobri rezervoari vode. Lišće, štaviše, 
stvara rozete blizu površine zemlje. Nema 
mnogo izložene površine. 

Bara i močvara kao prebivalište mnogo se 
razlikuju od pustinje. Ondje ima dosta vode, 4 
ali može ponestati druga važna tvar — du- 
šik. Biljke redovito dobivaju sav svoj dušik | 
iz tla ili iz vode u kojoj rastu. Neke močvarne 
biljke dobivaju dušik kao i mi i mnoge dru- 
ge životinje hraneći se mesom. i 


MUHOLOVKA 


Sitna rosika jedna je od mesojednih biljaka koje 
rastu u močvarnim krajevima. Njezini su listovi 
zamke za kukce. Većina rastvorenih listova leži 
plošno na zemlji. Pokriveni su dlačicama, a na 
kraju svake dlačice nalazi se kapljica tekućine. Bilj- 
ka je dobila ime po tim kapljicama koje izgledaju 
kao rosa, ali ne nestanu kada zasja Sunce. Ta je 
rosa ljepljiva. Malen kukac ispuže na list i uhvati 
se u rosu jedne od njezinih dlačica. Dlačica se 
savije prema sredini lista. I ostale dlačice se saviju 
te kukca pritijesne uz list. Rosa pomogne da se 
mekani dio kukca pretvori u tekućinu koju list 
upije. Kad rosika probavi kukca, dlačice se opet 
rašire. Kruti dijelovi kukca otpadnu. List je tada 
spreman za novi obrok. 

Muholovka je također biljka prilagođena životu 
u bari gdje se može hraniti kukcima. Rubovi listova 
ove biljke dobre su zamke. Kukce hvataju savija- 
jući se. Na svakoj polovici zamke na rubu lista strši 
nekoliko ravnih dlačica. To su obarači koji omo- 
gućuju djelovanje zamke. Čim kukac dodirne neku 
od dlačica, zamka se zatvara. Ravne dlačice oko 
rubova sprečavaju kukca da uteče. Zamka ostaje 
zatvorena sve dok kukac ne bude probavljen. Za- 
tim se ponovo otvori. 

I vrčonoše su kukcojedne biljke. Kukce u zam- 
ku hvataju pomoću listova u obliku vrča. U tim 
vrčevima često ima vode. Kad kukac, primamljen 
mirisom, uđe u takav vrč, ne može više izići jer su 
stijenke vrča posve glatke. Tako se kukac utopi u 
vodi koja sadrži probavne sokove biljke. 

Lopoči su dobro prilagođeni životu u jezerima 
i slatkovodnim barama. Njihovo široko lišće pluta 
na površini vode. Listovi imaju jednu značajnu 
osobinu po kojoj se razlikuju od širokih listova 
takvih biljaka kao što su javor i suncokret. Kad 
Sunce sja, lopoči su, kao sve zelene biljke, sposobni 
da za sebe proizvode šećer i škrob. Da bi proizveli 


hranu, moraju iz zraka dobiti ugljični dioksid. Kad 
ne stvaraju hranu, moraju imati kisik, upravo kao 
i životinje. Sitni otvori, puči, kroz koje većina bi- 
ljaka s lišćem uzima zrak, redovito su na naličju 
lista, pa se baš lako ne začepe kišom ili prljavšti- 
nom. Puči lopoča nalaze se na gornjoj površini 
listova. Lišće, dakle, može plutati upravo na povr- 
šini vode a da ipak dobiva mnogo kisika i ugljičnog 
dioksida. 

U toplim šumama s mnogo kiše biljke se moraju 
boriti da dođu do svjetla koje im je potrebno. Neke 
se domognu sunca penjući se na grane drveća. 
Takve biljke koje rastu na drveću nazivaju se »epi- 
fitić. Epifit koji se popne visoko na biljku može 
doći do svjetla, ali teško mu je doći do vode. Razli- 
čiti epifiti različito rješavaju taj problem. Epifiti na 
slici imaju krute listove koji tvore neku vrstu bureta 
za skupljanje kišnice. Ti listovi na osobit način 
primaju vodu koja se zadržala u tom »buretu«. 

Deblo afričkog drveta kapok nepravilno se širi 
na svom podnožju u divovski savijene ogranke, 
koji izgledaju kao potpornji gotskih katedrala. Ovi 
ogranci sprečavaju da jak vjetar iščupa drvo iz 
korijena. 

Korjenčići koji bršljanu omogućuju da prione 
uza zid, prianjaljke kojima se smeđi bračići drže za 
stijenje duž naših obala, dlakavi pokrov lišća di- 
vizme i zračne kesice vodenog hijacinta, sve su to 
razne prilagodbe biljaka staništu u kojem žive. 


EPIFIT 


Fotosfera 


Sunčeve pjege 


Baktje d 
(protuberance) 


Kromosfera 


Korona 


Sunce 1 njegova porodica 


*UDI su stoljećima vjerovali da je Zemlja cen- 
LJ tar svemira. Smatrali su da Zemlja stoji mirno, 
a da se Sunce i zvijezde okreću oko nje. Bilo ih je 
teško uvjeriti da Zemlja zajedno s mnogo nebeskih 
tijela putuje oko Sunca. Sunce nije centar svemira, 
ali je centar onoga što mi nazivamo Sunčevim su- 
stavom. Sunčev sustav sastoji se od Sunca, planeta, 
mjeseca, kometa, meteora i asteroida koji se kreću 
oko Sunca. Zemlja je jedan od Sunčevih planeta. 

Sunce je zvijezda srednje veličine. Ima, naime, 
zvijezda koje su stotine tisuća puta veće od njega, 
ali je i Sunce vrlo veliko. Kad bi postojala šuplja 
lopta veličine Sunca, trebalo bi uzeti više od mili- 
jun naših Zemalja da se ona ispuni. Kad ga pogle- 
damo na nebu, Sunce nam se čini veliko kao tanjur. 
Ne čini nam se ni toliko kao susjedna kuća, pa čak 
ni kao kutija za pisma na uglu ulice. To je zato što 
je veoma daleko od nas. Sunce je udaljeno od 
Zemlje 150 milijuna kilometara. 

Sunce ne spada među najtoplije zvijezde, ali je 
vrlo vruće. Vjeruje se da temperatura u njegovu 

središtu doseže otprilike 20 milijuna stupnjeva Cel- 
zija. Temperatura na njegovoj površini iznosi oko 
booo“C. 

Upotrebljavajući instrument nazvan spektro- 
skop, učenjaci mogu po svjetlu koje dolazi od Sunca 
razabrati od čega se sastoje njegovi vanjski slojevi. 
U tim vanjskim slojevima otkrili su velik broj tvari 
koje se nalaze i na Zemlji. Među njima su željezo, 
bakar, srebro, aluminij i olovo. Na Zemlji su te 
tvari u čvrstom stanju, na Suncu u plinovitom. 
Sunce je prevruće a da bi na njemu ijedna materija 
mogla ostati u krutom ili makar tekućem stanju. 
Sve tvari od kojih se Sunce sastoji u plinovitom su 
stanju. 

Sunce se katkada naziva »vatrena lopta«. To nije 
dobar naziv. Sunčevi plinovi tako su vrući da isija- 
vaju jednako kao bijeloužarena žica u električnoj 
žarulji. Ne sagorijevaju kao plin u plinskoj peći. 
Sunce je, dakle, golema lopta inkandescentnih pli- 
nova. Riječ inkandescentan znači »tako vruć da 
daje svjetlost a da ne gori«. 


Jedan je plin prije pronađen na Suncu nego na 
Zemlji. Taj plin je helij. Ime mu potječe od grčke 
riječi koja znači Sunce. Helij se sada upotrebljava 
za punjenje raznih balona jer je vrlo lagan i ne 
gori. Vodik koji se nekad upotrebljavao u mnoge 
svrhe lakši je od njega, ali gori. 

Sunce izbacuje velike pramenove blještavog pli- 
na koji se mogu podići i do visine od nekih 160 000 
kilometara. Ti veliki pramenovi plina zovu se Sun- 
čeve baklje. Zemlja bi pokraj neke od njih bila 
mala tačka, kao što se vidi na slici. 

Da je Sunce vrlo važno, ljudi su shvatili davno 
prije nego su saznali da se Zemlja obrće oko Sunca. 
Uvidjeli su da život na Zemlji ne bi bio moguć 
bez njegove topline i svjetlosti. Mnogi drevni na- 
rodi obožavali su Sunce. Čak i većina onih koji 
ga nisu obožavali smatrali su ga nečim savršenim. 
Kad je izumljen teleskop i kad su ga astronomi 
upravili prema Suncu, vidjeli su da na njemu po- 
stoje neke tamnije mrlje. Mišljenje da postoje pjege 
na Suncu nije se rado primalo. Neki učenjaci umalo 
nisu izgubili život jer su to izjavili. Ali Sunčeve 
pjege sigurno postoje. 


Sunčeve baklje uspoređene s veličinom Zemlje 


Sunčeva je pjega velik tornado (vrtložast sistem 
vjetrova) bijeloužarenih plinova na površini Sunca. 
Sunčeve pjege traju mnogo duže od tornada na 
Zemlji. Katkad se mogu vidjeti tjednima ili čak 
mjesecima. Osim toga Sunčeve pjege zauzimaju 
mnogo veći prostor nego zemaljski tornadi. Ima 
ih većih i manjih. Jedan veći vrtlog na Suncu lako 
bi progutao cijelu Zemlju. 

Sunčeve pjege u stvari nisu tamne. Tamne su 
samo kad ih usporedimo s ostalim dijelovima Sun- 
čeve površine. Svjetlije su od bijeloužarena željeza 
što teče iz talionica u željezari. Plinovi u Sunčevoj 
pjegi hladniji su za nekoliko tisuća stupnjeva nego 
u ostalim dijelovima Sunčeve površine. 


IBI 


Zemlja u istom razmjeru 


Sunčeva pjega 


Astronomi mogu pratiti rijetku pojavu kad Ve- 
nera ili Merkur prolaze tačno ispred Sunca. Tada 
zapažaju da su i te sjajne planete tamnije od Sun- 
čevih pjega. 

Promatrajući Sunčeve pjege, učenjaci su usta- 
novili da Sunce rotira, da se obrće kao zvrk. Suncu 
treba oko 25 dana da se jednom obrne oko sebe. 
Čini se da to obrtanje nije osobito brzo. Pjega na 
Sunčevom ekvatoru kreće se otprilike brzinom od 
160 ooo kilometara na dan. 

Na donjoj slici prikazana je pomrčina Sunca. 
Mjesec prekriva glavnu površinu Sunčeva kruga. 
Vide se Sunčeve protuberance (baklje), a isto tako 
i misteriozna korona. Korona stvara prekrasnu bi- 
sernu aureolu. Ta aureola sastoji se vjerojatno od 
vrlo, vrlo malih čestica plina koji je užarila glav- 
nina Sunčeva tijela. Onome tko pođe na dug put 
da bi vidio pomrčinu Sunca, korona je jedna od 
nagrada za napor. 

Čovjek ne smije gledati ravno u Sunce a da ne 
zaštititi oči. Još je opasnije gledati u Sunce kroz 
dalekozor ili teleskop. Sunčevo svjetlo suviše je 
jako. 

U Sunčevoj porodici ima osim Zemlje još osam 
planeta. Riječ planet znači lutalica. Kad su ljudi 
starodrevnih vremena proučavali nebo, davali su 
imena onim zvijezdama koje su vidjeli. Naučili su 
raspoznavati zvijezde koje su sačinjavale pojedine 
skupine. Vidjeli su i neke zvijezde koje nisu pri- 
padale nijednoj skupini. Te »zvijezde« nazvali su 
lutalice ili planeti. Napokon je ustanovljeno da to 
uopće nisu zvijezde, nego tijela koja kao i Zemlja 
neprestano putuju oko Sunca. Zbog toga što se 
gibaju oko Sunca čini nam se da lutaju od jedne 
do druge skupine zvijezda. 

Planeti nam izgledaju kao zvijezde, ali se zapravo 
od njih mnogo razlikuju. Zvijezde su vrlo, vrlo 
vruće. Sjaju vlastitim svjetlom. Planeti ne sjaju 
vlastitim svjetlom, nego samo zato što ih Sunce 
obasjava. Mjesečina je, kako većina ljudi zna, Sun- 
čevo svjetlo iz druge ruke: Mjesec samo odbija 
svjetlo kojim ga obasjava Sunce. Svjetlo planeta 
također je odsjaj Sunčeva svjetla. 

Od svih naših planeta pet ih možemo vidjeti 
golim okom. Ljudi prošlih vremena poznavali su 
samo pet »zvijezda lutalica«. Drugi planeti nisu bili 
otkriveni sve dok nije izumljen teleskop. Planeti 
koji se vide bez teleskopa jesu Merkur, Venera, 
Mars, Jupiter, Saturn. 


Po Suncu, Mjesecu i pet planeta, vidljivih pro- 
stim okom, koje su smatrali božanstvima, stari su 
Rimljani nazvali dane u tjednu. Po uzoru na njih 
nazvali su dane u tjednu u starini i mnogi drugi 
narodi zamijenivši imena nekih planeta imenima 
svojih bogova. Rimljani su utorak posvetili bogu 
rata Marsu, srijedu bogu trgovine Merkuru, četvr- 
tak bogu gromovniku Jupiteru, petak boginji ljepo- 
te i ljubavi Veneri, subotu Saturnu, bogu usjeva i 
rodonačelniku cijele porodice bogova. Nedjelju su 
posvetili Suncu, a ponedjeljak Mjesecu. Da su 
stari Rimljani kojim slučajem mogli opaziti na ne- 
beskom svodu daleke planete Uran, Neptun i Plu- 
ton, vjerojatno bi i njih nazvali imenima svojih 
božanstava i posvetili im po jedan dan u tjednu. 
Tada bi naš tjedan imao deset dana umjesto sedam. 

Putanju planeta nazivamo njegovom »orbitom«. 
Crtež na ovoj strani prikazuje red orbita planeta 
počevši od Sunca. Sve su orbite malo spljoštene 
kružnice, ali ne toliko da bi se to moglo razabrati 
na tako malom crtežu. Izdužene kružnice nazi- 
vamo »elipse«. 

Zemlja treba godinu dana da obiđe Sunce. Pu- 
tovanje Zemlje oko Sunca daje nam zapravo go- 
dinu kao mjeru za vrijeme. Zemlja ne može prijeći 
taj put krećući se polako. Mora putovati oko 30 


kilometara u sekundi. Zemlja proputuje najmanje 
2000 kilometara za vrijeme koje je potrebno da 
se pročita ova stranica. 

Merkur, Suncu najbliži planet, ima mnogo kraću 
putanju, pa se mnogo brže okrene oko Sunca. Mer- 
kurova godina traje samo oko 3 mjeseca. Pluton, 
najudaljeniji planet u našem Sunčevom sustavu, 
ima putanju koja je četrdeset puta dulja od Zemlji- 
ne. Osim toga, Pluton putuje polakše. Jedna godina 
na Plutonu traje otprilike 248 naših godina. Dva 
planeta bliža Suncu nego što smo mi imaju godine 
kraće od naših. Svi planeti koji su dalje imaju 
dulje godine. Gledajući crtež, stječemo dojam da 
je prostor oko Sunca nekako pretrpan planetima. 
Zapravo nije. Crtajući orbite planeta, crtač ne može 
upotrijebiti isti razmjer koji je upotrijebio crtajući 
planete. Kad bismo Zemlju ostavili u ovoj veličini 
koja je na crtežu i kad bismo putanju nacrtali u 
jednakom razmjeru, Zemljina orbita imala bi pro- 
mjer od 75 metara, a orbita Plutona više od 3,5 
kilometra. 

Planeti vjekovima putuju istim putovima. Ne 
bježe od Sunca, jer ih Sunce privlači tako snažno 


Venera 


PLANETE PRIKAZANE 
U ISTOM RAZMJERU 


da i ne mogu pobjeći. Tu vrstu privlačenja kojom 
Sunce privlači planete učenjaci nazivaju sila teža. 
Često se ukratko naziva teža ili gravitacija. 

Moglo bi nam se učiniti da će planeti pasti na 
Sunce kad ih ono privlači takvom snagom. To se 
neće dogoditi jer se prebrzo kreću. Svaki planet 
kreće se upravo onom brzinom koja odgovara pri- 
vlačenju Sunca. Vanjski planeti tako su udaljeni 
da ih Sunce slabije privlači nego planete koji su 
mu bliži. Oni mogu putovati polaganije, a da ih 
Sunce ipak ne privuče. Tu silu kružnoga kretanja 
zovemo centrifugalna sila. 


Svaki je od devet planeta malen kad ga uspore- 
dimo sa Suncem. Da bi se Sunce na crtežu pri- 
kazalo u veličini razmjernoj s ostalim planetima, 
valjalo bi nacrtati krug promjera od 37,5 centi- 
metara. Kad planete usporedimo sa Zemljom, neki 
su divovi, a neki manji od Zemlje. Četiri planeta 
najbliža Suncu prilično su malena. Zemlja je naj- 
veća među njima. Venera je gotovo iste veličine kao 
Zemlja. Mars je prilično manji, a Merkur još manji. 

Slijedeća četiri planeta, brojeći od Sunca, mnogo 
su veća nego Zemlja. Kao što vidimo iz crteža, 
Jupiter je najveći. Saturn je drugi po veličini. 
Uran i Neptun izgledaju. kao blizanci, upravo kao 
Zemlja i Venera. 

Pluton, planet koji je najviše udaljen od Sunca, 
malen je. Jedino je Merkur manji od njega. 

Mnogi planeti imaju mjesece koji se oko njih 
okreću jednako kao što se.ti planeti okreću oko 
Sunca. Zemlja ima samo jedan mjesec. Merkur, 
Venera i Pluton, koliko znamo, nemaju nijedan. 
Jupiter ima dvanaest mjeseca, Mars i Neptun po 
dva. Uran ih ima pet, a Saturn devet. Zemljin je 
Mjesec peti po veličini. 

Saturn se od svih drugih planeta razlikuje po 
prstenovima. Kad se promatra dalekozorom, oni 
ga čine najljepšim nebeskim tijelom. Na žalost, 
Saturnovi prsteni ne mogu se vidjeti bez teleskopa. 

Ovi su prstenovi za učenjake zagonetka. Vjero- 
jatno se sastoje od milijarda sitnih čestica, sićušnih 
možda poput zrnaca prašine. Neki učenjaci pret- 
postavljaju da su neke čestice ledeni kristali. 

Vanjski Saturnov prsten prilično je blijed. Po- 
slije njega dolazi tamni prostor, a onda najširi, 
najsvjetlji prsten. Još bliže od ovoga nalazi se 
tamniji, gotovo proziran valoviti prsten. 

Devet Saturnovih mjeseca nalazi se s vanjske 
strane prstenova. Možda je nekad postojao još 
jedan mjesec. Moguće je da su Saturnovi prstenovi 
nastali od desetog mjeseca, koji se pri svom okre- 
tanju toliko približio Saturnu da se rasprsnuo u 
komade koji i dalje prvotnom putanjom kruže oko 
Saturna. 

Saturnova godina dulja je gotovo trideset puta 
od Zemljine. Osoba od 60 godina života na Zemlji 
imala bi samo dvije Saturnove godine. 

Zemlja rotira putujući oko Sunca. Obrtanje 
Zemlje oko osi daje dojam da Sunce izlazi i zalazi, 
pa nam se čini kao da se kreće nebom. Ta nam 
pojava daje noć i dan, jer Sunce može obasjati 
samo onu stranu Zemlje koja je upravo okrenuta 
prema njemu. Dok jedna polovica Zemlje ima noć, 
druga polovica ima dan. Zemlja se obrće od za- 
pada prema istoku. Zato se nama čini, kad proma- 
tramo Sunce, da ono putuje od istoka prema za- 
padu. 

Zemlji je potrebno 24 sata da se jedanput obrne 
oko svoje osi. U stvari, obrtanje Zemlje oko svoje 
osi navelo nas je da uzmemo dan kao mjeru za 
vrijeme. Na ekvatoru su svaka 24 sata podijeljena 
u 12 sati svjetla i 12 sati tame. Dan se ne dijeli 
tako po cijeloj Zemlji, jer je Zemljina os — za- 
mišljena crta oko koje se obrće — nagnuta. 

Saturn se isto tako obrće oko svoje osi kao i 
Zemlja, samo mnogo brže. Oko sebe se jedanput 
obrne za IO sati i I4 minuta. Svako mjesto na Sa- 
turnovu ekvatoru ima samo 5 sati i 7 minuta svjetla 
i zatim 5 sati i 7 minuta tame, tj. Sunce zalazi za 
nešto više od 5 sati nakon izlaženja. Budući da ima 
prstenove i mjesece, noć nam na Saturnu ne bi 
bila tamna. 

Zemljina teža sprečava da predmeti na Zemlji- 
noj površini odlete u svemir dok se Zemlja obrće. 
Teža drži vodu u oceanima. Zadržava atmosferu 
oko Zemlje. Zbog teže sve na Zemlji ima težinu. 

Premda je Saturn mnogo veći od Zemlje, teža 
na njegovoj površini nije mnogo veća od teže na 
površini Zemlje. Čovjek na Saturnu ne bi bio 

mnogo teži nego na Zemlji. Mala površinska sila 
teža tumači se uglavnom time što se Saturn sastoji 
većim dijelom od vrlo lake materije. 

Od časa kad su ljudi saznali da postoje drugi 
planeti koji se okreću oko Sunca, pitali su se nema 
li na tim drugim planetima života. Učenjaci su si- 
gurni da na Saturnu nema živih bića. Na njemu 
je odviše hladno. Osim toga, njegova se atmosfera 
sastoji od plinova od kojih bi se ugušili ljudi kao 
što smo mi. 

Kad ga vidimo na nebu, Jupiter nam izgleda 
kao vrlo sjajna zvijezda, mnogo sjajnija od Saturna. 
Ne iznenađuje nas što je tako jer nam se Jupiter 

više približava nego Saturn, a i mnogo je veći od 
njega. Neki Jupiterovi mjeseci također su divovi. 
Dva su veća od Merkura. 

Kada se promatra teleskopom, Jupiter je išaran 
prugama. Njih uzrokuju struje u Jupiterovoj atmo- 
sferi. Učenjaci ne znaju što predstavlja mrlja na 
tom planetu, nazvana »velika crvena pjega«. Pjega 
nestaje pa se ponovo pojavljuje. Još uvijek je za- 
gonetka. 

Površinska teža Jupitera mnogo je veća od povr- 
šinske teže Zemlje. Osoba koja na Zemlji teži 70 
kilograma, težila bi na toj divovskoj planeti 182 
kilograma. 


Jupiterova godina dvanaest je puta dulja od naše, 
ali je njezin dan kraći od Saturnova. Jupiter se oko 
sebe obrne jedanput za g sati i 30 minuta. U jed- 
nom Jupiterovu danu čovjek ne bi trebao tri ob- 
roka. 

Na Jupiteru sigurno nema života. Premda je 
bliži Suncu nego Saturn, i on je odviše hladan. 
Osim toga, njegova bi nas atmosfera ugušila kao i 
Saturnova. Ona se vjerojatno sastoji od amonijaka 
i močvarnih plinova. Na Jupiterovoj površini mož- 
da ima leda. Neki učenjaci smatraju da ga ima 
mnogo. Na Jupiteru bi se voda sigurno smrznula. 

Učenjaci ne znaju mnogo o tri planeta koji se 
ne mogu vidjeti bez teleskopa. Tablice na 205. i 
206. strani govore o mnogočemu što su učenjaci 
ustanovili. Uran i Neptun su neka vrsta blizanaca. 
Promjeri su im otprilike četiri puta veći od pro- 
mjera Zemlje. 

Uran je otkrio poznati astronom Herschel [Her- 
šel] 1781. godine. Tko god je Uran vidio prije 
toga vremena, mislio je da je to slaba zvijezda. 
Kad je taj planet prvi put otkriven, neki su ga 
astronomi nazvali Herschel. 

Neptun je otkriven 1846. godine. Otkrila su ga 
gotovo u isto vrijeme dva astronoma iz dvije zemlje. 
Obadvojica su tražila tijelo koje odvlači Uran iz 
putanje kojom bi, prema mišljenju učenjaka, mo- 
rao kružiti. Pronašli su nov planet koji, razumije se, 
nije bio nov, ali ga prije njih nikad nitko nije vi- 
dio. Ta dva astronoma bili su Francuz Leverrier 
[Leverje] i Englez Adams. 

Od tog otkrića do danas Neptun nije imao do- 
voljno vremena da prevali cijeli put oko Sunca. 
Neptunova godina dulja je 165 puta od naše. 

Pluton su otkrili astronomi iz opservatorija Lo- 
well [Lauel] u Flagstaffu [Flegstaf] u Arizoni 
(SAD). Njihovo je otkriće objavljeno prvi put 
13. ožujka 1930. Od časa kad je Pluton prvi put 
viđen, imao je vremena da prijeđe samo malen 
dio svoje putanje. Na ono mjesto na svojoj putanji 
gdje se nalazio godine 1930. vratit će se tek go- 
dine 2178. 

Pluton je od Sunca tako daleko da bi Sunce gle- 
dano s njega izgledalo samo kao svijetla zvijezda. 
Sunčevo svjetlo koje dođe do Plutona slabije je od 
tisućinke Sunčeva svjetla koje dopre do Zemlje. 

Čini se čudno da daleko iza četiri divovska pla- 
neta postoji tako malen planet kao što je Pluton. 
Učenjaci kažu da je Pluton nekada bio jedan od 
Neptunovih mjeseca. 

Na Uranu, Neptunu ili Plutonu očito nitko ne 
bi mogao živjeti jer su suviše hladni. Na Uranu je 
temperatura vjerojatno niža od 167 stupnjeva Cel- 
zija ispod nule. Na Neptunu je hladno kao u fri- 
žideru, a na Plutonu još hladnije. 

Zima na južnoj hemisferi 
(Planet je prikazan s juž- 
nom hemisferom gore, kao 
što se vidi teleskopom.) 

Učenjaci znaju o Marsu više nego o bilo kojem 
drugom planetu osim, naravno, o Zemlji. Oni bi 
željeli ipak znati mnogo više. Mars se približi 
Zemlji više nego bilo koji drugi planet, osim Ve- 
nere. Sliči crvenkastoj zvijezdi. Možda je njegova 
boja navela Rimljane da ga nazovu imenom svog 
boga rata. 

Kroz teleskop se vide na površini Marsa mnoge 
mrlje. Velik dio površine zagasitocrvene je boje. 
Postoje i područja koja su katkad zelena, a katkad 
smeđa. Na polovima se može vidjeti bijela kapa. 
Mrlje na Marsu bile su povod mnogim raspravama 
među učenjacima. 

Učenjaci su sigurni da Mars ima atmosferu. Taj 
je planet manji od Zemlje, a i njegova površinska 
teža mnogo je manja od Zemljine. Osoba koja na 
Zemlji teži 70 kilograma, težila bi na Marsu 28 
kilograma. Čak i s manjom težom Mars je u mo- 
gućnosti da zadržava tanku atmosferu. U njoj vje- 
rojatno ima malo kisika. Čini se da ima i nešto 
vodene pare. Naravno da ima i ugljičnog dioksida. 

Mars ima godišnja doba iz istog razloga kao i 
Zemlja. Zemlja ima godišnja doba zbog nagiba 
svoje osi. Zemlja se vrti oko svoje osi kao vrtuljak 
nagnut na jednu stranu, i to uvijek u istom smjeru. 
Južna polovica Zemlje dobiva od Sunca više to- 
pline i svjetla kad je nagib osi koji se pruža od 
južnog do sjevernog pola odmaknut od Sunca. 
Južna polutka Zemlje tada ima ljeto, a sjeverna 
zimu. Sjeverna polutka dobiva od Sunca više to- 
pline i svjetla kad je os od južnog pola do sjevernog 
nagnuta prema Suncu. Sjeverna polutka Zemlje 
ima tada ljeto, a južna zimu. I Marsova je os na- 
gnuta. Marsova godina traje dulje nego naša, pa 
su i njegova godišnja doba dulja. 

Kad sjeverna polutka Marsa ima zimu, bijela je 
kapa na njegovu sjevernom polu prostrana. Kako 
proljeće preuzima maha, kapa postaje sve manja i 
manja. Ljeti potpuno nestane. Kad južna polutka 
Marsa ima zimu, bijela kapa pojavljuje se na juž- 
nom polu. Mnogi učenjaci vjeruju da su polarne 
kape na Marsu snježna polja zastrta maglom. 

Učenjaci su neko vrijeme smatrali da su crven- 
kaste površine na Marsu kopno, a tamnija područja 
da su voda. Sada vjeruju da su i crvene i tamne 
površine kopno. Za crvene površine smatraju da 
su pustinje. Možda su tamnije površine vlažnija 
područja u kojima rastu biljke. 

Na Marsu ima toliko manje vode i manje kisika 
nego na Zemlji da ljudi kao mi nikako ne bi mogli 
ondje živjeti. Čak ako i ima biljaka koje ondje 
rastu, nije vjerojatno da su to takve biljke koje bi 
za ljude mogle biti dobra hrana. Mnogo je priča 


o stanovnicima Marsa. Jasno je da su sve one iz- 
mišljene, ali je ipak rasprostranjeno mišljenje da na 
tom planetu postoje inteligentna bića. 

Pretpostavka da je Mars nastanjen potekla je 
uglavnom u vezi s ravnim linijama koje su neki 
astronomi vidjeli na njegovoj površini. Neki ljudi 
misle da su te plohe područja vegetacije koja se 
razvila duž umjetnih kanala. Oni tvrde da rijeke 
ne bi mogle biti tako ravne. Ako postoje kanali, 
tvrde ti ljudi, onda moraju postojati i inteligentna 
bića koja ih umiju iskopati. 

Ima i drugačijih mišljenja o tim ravnim pruga- 
ma. Slike Marsa na 186. strani nacrtane su onako 
kako taj planet vidimo kroz teleskop. Na fotografi- 
jama se ne vide linije, a ni mnogi astronomi nisu 
ih vidjeli. Ako nema kanala, nema ni glavnog raz- 
loga za tvrdnju da ondje mora biti inteligentnih 
bića. 

Mars ima dva mjeseca, ali su obadva sitna. Mje- 
sečina na Marsu vjerojatno nije sjajna. 

Dan je na Marsu gotovo iste dužine kao i naš. 
Njegova godina duga je 687 naših dana. 

Između putanja Marsa i Jupitera nalaze se sto- 
tine sitnih planeta i asteroida koji kruže oko Sunca. 
Najveći poznati asteroid je Ceres. Promjer mu je 
768 kilometara. Mnogo je manji od našeg Mjeseca. 
Promjer mnogih asteroida nije veći od nekoliko 
kilometara. Promjer Amora, otkrivenog 1932. god. 
iznosi samo nešto više od 1500 metara. 

Sila teža na površini asteroida nije dovoljno ve- 
lika da bi mogla zadržati atmosferu. Na manjim 
asteroidima čovjek, pa čak i velika lokomotiva, bio 
bi ništavne težine. Čovjek može sebe zamisliti kako 
na Amoru podiže lokomotivu ili kako skoči i od- 
leti u svemir. 

Postoje asteroidi čije su putanje daleko s onu 
stranu Jupitera i drugih planeta kojih se putanje 
približavaju nama više nego Marsu. Sitni asteroid 
Apolon bio je 1932. godine udaljen od Zemlje 
samo 11,5 milijuna kilometara. Neko vrijeme ljudi 
su se bojali da će se Apolon sudariti sa Zemljom. 

Neki učenjaci smatraju da su asteroidi krhotine 
planeta koji je nekad imao putanju između Marsa 
i Jupitera. Smatraju da se taj planet možda odviše 
približio Jupiteru i tada se bio rasprsnuo. 

Kad nam se najviše približi, Venera nam je 
bliža nego bilo koji drugi planet. Na žalost, Veneru 
upravo tada ne možemo uopće vidjeti. U to se 
vrijeme nalazi između Zemlje i Sunca, pa je tada 
prema nama okrenuta njezina tamna strana. 

U doba kad se može vidjeti, Venera je sjajnija 
od bilo koje zvijezde, osim, razumije se, Sunca, i 
sjajnija od bilo kojega drugog planeta. Od svih 
nebeskih tijela koja vidimo samo su Sunce i Mje- 
sec od nje sjajniji. 

Putanja Venere nalazi se između Zemljine pu- 
tanje i Sunca. Prema tome, Venera se na nebu 
vidi ili na zapadu poslije zalaza Sunca ili na istoku 
prije izlaza Sunca. Dovoljno je daleko od zami- 
šljenog pravca koji spaja Zemlju i Sunce a da bi 
se mogla izgubiti u jarkom sjaju Sunčeva izlaza i 
zalaza. Katkada se može vidjeti i tri sata poslije 
zalaza ili prije izlaza Sunca. Kad sja na zapadnom 
nebu poslije zalaza, često je nazivaju zvijezda Ve- 
černjača. Kad sja na istočnom nebu prije izlaza 
Sunca, često je nazivaju zvijezda Danica. 

Narodi starodrevnih vremena dali su Veneri dva 
imena. Kad bi je Rimljani vidjeli kao večernju 


VENERA U MIJENI MLAĐAKA 


zvijezdu, nazivali su je Hesperus. Kad bi je vidjeli 
kao jutarnju zvijezdu, nazivali su je Phosphorus 
[Fosforus]. Nisu znali da gledaju isto nebesko tijelo 
u dva različita položaja. 

Kad se Venera gleda teleskopom, čini se kao da 
mijenja oblik. Katkada sliči malom punom Mje- 
secu. Drugi put izgleda kao polumjesec ili opet 
kao mlađak. Kad se nalazi iza Sunca, njezina osvi- 
jetljenja strana okrenuta je prema nama. Tada iz- 
gleda kao sitan pun Mjesec. U drugim položajima 
ne možemo vidjeti cijelu njezinu osvijetljenu stra- 
nu. Kad je između nas i Sunca, potpuno je tamna 
ona strana koja je okrenuta prema nama. Slika na 
187. strani prikazuje je kao mlađaka. Vidimo samo 
malen dio osvijetljene strane. 

Premda je Venera naš najbliži susjed među pla- 
netima, učenjaci vrlo malo znaju o prilikama koje 
na njoj vladaju. Cijela njezina površina neprestano 
je pokrivena gustim oblacima. Možda se ti oblaci 
sastoje od prašine. Nije vjerojatno da su ti oblaci 
nalik na oblake na Zemlji. Na Veneri još nije za- 
pažen bilo kakav trag vode, kao ni kisika. Jedino 
što znamo o atmosferi našeg planeta blizanca jest 
to da u njoj ima dosta ugljičnog dioksida. 

Kroz Venerine oblake ne može se ništa vidjeti 
pa učenjaci ne mogu opaziti nikakvih mrlja koje 
bi im pomogle da ustanove kojom se brzinom Ve- 
nera obrće oko svoje osi dok putuje oko Sunca. 
Njezin dan vjerojatno traje mjesec dana. Budući 
da ništa više ne znaju o uvjetima života na Veneri, 
učenjaci ne mogu reći mogu li na njoj živjeti bića 
onakvih vrsta kakva žive na Zemlji. 

Merkur, najmanji planet, može se vidjeti golim 
okom, ali ga mnogi ljudi ne opažaju. Kada se u 
svojoj putanji nalazi u takvu položaju da se može 
vidjeti, tako je blizu Sunca da zađe ubrzo nakon 
njegova zalaska ili izlazi neposredno prije njegova 
izlaska, pa se često izgubi u sjaju Sunca. Za staro- 
drevna vremena taj je planet imao dva imena, kao 
i Venera. Rimljani su ga nazivali Merkur kad bi 
ga vidjeli nisko na zapadu poslije zalaska Sunca. 
Kad bi ga vidjeli nisko na istoku prije izlaska Sunca, 
nazivali su ga Apolon. 

Kad gledamo kroz teleskop, čini nam se da Mer- 
kur mijenja oblik kao i Venera. Kad nam je naj- 
bliži, strana koja je okrenuta nama potpuno je 
tamna. Merkur se povremeno vidi kao malena 
crna mrlja nasuprot Suncu. 

Merkur se vrlo polagano obrće oko svoje osi. 
U stvari, njegov dan i njegova godina jednako su 
dugi — 88 naših dana. Ako su mu dan i godina 
jednake dužine, znači da se Merkur obrne oko 
svoje osi samo jedanput dok obiđe Sunce. Obrće se 
upravo takvom brzinom da je prema Suncu okre- 

nut uvijek istom stranom. Prema tome, jedna stra- 
na Merkura ima uvijek dan, a druga uvijek noć. 

Merkur je toliko bliži Suncu nego Zemlja da mu 
je ona strana koja je okrenuta Suncu izvanredno 
vruća. Tako je vruća da bi se olovo na suncu 
rastalilo. Strana koja ima uvijek noć vrlo je hladna, 
jer na Merkuru nema vjetrova koji bi prenijeli to- 
plinu s jednog mjesta na drugo. Koliko su učenjaci 
mogli ustanoviti, Merkur uopće nema atmosfere a 
ni vode. Razumije se da nikakva živa bića poznatih 
vrsta ne bi na njemu mogla živjeti. 

Učenjaci su nekad smatrali da postoji još jedan 
planet koji je bliže Suncu nego Merkur. Čak su 
mu i ime dali — Vulkan. Sada se čini da takav 
planet ne postoji. Učenjaci nisu baš sigurni da 
nema drugih planeta još udaljenijih od Sunca nego 
što je to Pluton. Postoje novi svjetovi koje treba 
pronaći. 

U svemiru je Mjesec najbliži Zemljin susjed. 
Od nje je udaljen samo oko 380 000 kilometara. 

Nijedan planet nema mjesec koji bi bio tako 
velik u odnosu prema planetu. Da bi se načinila 
kugla velika kao Zemlja, bilo bi dovoljno 5o Mje- 
seca. Dok se Mjesec okreće oko Zemlje, čini nam 
se kao da mijenja svoj oblik. Različiti njegovi 
oblici zovu se Mjesečeve mijene. 

Mjeseci, kao i planeti, svijetle samo zato što ih 
obasjava Sunce. Ni naš Mjesec nije izuzetak. Ra- 
zumije se da u isto vrijeme Sunce može obasjati 
samo jednu njegovu polovicu. 

Putujući oko Zemlje, Mjesec je okrenut prema 
nama uvijek istom stranom. Obrće se oko svoje 
osi baš takvom brzinom da je uvijek istom stra- 
nom okrenut prema Zemlji. Povremeno se vidi 
malo više Mjesečeve površine, nekad s jedne, ne- 
kad s druge strane. Astronauti koji su sa Zemlje 
letjeli na Mjesec (a također i automatske letjelice 
bez posade, koje su kružile oko Mjeseca) snimili 
su mnogo snimaka i onog dijela Mjeseca koji sa 
Zemlje ne vidimo. 

Kad je Mjesec u položaju Zemlja — Mjesec — 
Sunce, Mjesečevo lice (tj. ona strana koja je okre- 
nuta nama) ne dobiva svjetla. Zato Mjesec tada 
ne možemo vidjeti. Ta faza u mijeni Mjeseca na- 
ziva se mlađak ili mlad Mjesec. 

Za dan ili nešto kasnije Mjesec se toliko po- 
makne da Sunce obasjava malen dio njegova lica. 
Dio koji vidimo nazivamo srp ili tanki mlađak. 

Nekoliko dana kasnije Mjesec se toliko okrene 
oko Zemlje da je sada osvijetljena polovica njegova 
lica. Tu mijenu nazivamo prva četvrt. 

Sunce osvjetljava sve veću i veću površinu lica, 
i napokon, kada se Sunce, Zemlja i Mjesec nađu 
u položaju Mjesec — Zemlja — Sunce, cijelo lice 
Mjeseca zasja jarkim svjetlom. Ta je mijena pun 
Mjesec. 

Kad nam se čini da Mjesec svake noći sve više 
raste, kažemo da prelazi u uštap. U trenutku kad 
je postao pun Mjesec, osvijetljena površina po- 
činje se smanjivati. 

Tjedan dana nakon punog Mjeseca (uštapa) opet 
mu je osvijetljeno samo pola lica. Ta se mijena 
naziva posljednja četvrt. 

Nakon nekoliko dana Mjesec opet postaje tzv. 
tanki mlađak. Za noć ili dvije nestaje nam iz vida 
i onda nanovo počinju njegove mijene. 

Mjesec obiđe Zemlju otprilike za 27 i po dana. 
U isto vrijeme, dok Mjesec putuje oko Zemlje, 
Zemlja se okreće oko Sunca. Zbog toga Mjesec ne 
može završiti putovanje od jednog do drugog polo- 
žaja uštapa za 27 i po dana, nego mu je za to po- 
trebno oko 29 i po dana. 

Vrijeme od jednog uštapa do drugog mnogim 
je starodrevnim narodima služilo kao mjera za vri- 
jeme. Prema Mjesecu, podijelili smo godinu na 
mjesece, ali se ti mjeseci razlikuju po duljini. Više 
ne mjerimo vrijeme pravim Mjesečevim mjesecima. 

Mjesec se često vidi i danju. Zbog Sunčeva sjaja 
danju je vrlo blijed. 

Mjesec izlazi i zalazi jer se Zemlja obrće oko 
svoje osi. Budući da se Mjesec okreće oko Zemlje, 
vrijeme njegova izlaska i zalaska veoma se mijenja 
od dana do dana. Mladi Mjesec uvijek izlazi ubrzo 
nakon izlaska Sunca, a zalazi ubrzo nakon njegova 
zalaska. U vrijeme prve četvrti Mjesec se pojavljuje 
oko podne, a zalazi oko ponoći. Pun Mjesec izlazi 
u doba Sunčeva zalaska, a zalazi u doba izlaska 
Sunca. U vrijeme posljednje četvrti Mjesec se po- 
javljuje oko ponoći, a zalazi u podne. 

Katkada se u vrijeme mlađaka ostatak Mjesečeva 
lica može vidjeti u obrisima. Vidimo ga u »Zemljinu 
svjetlu«. Dio Sunčeva svjetla koje dolazi do Zemlje 
odbija se na Mjesec, i onda se reflektira natrag na 
Zemlju (to se vidi na crtežu na 190. str. dolje.) 


Čitava površina punog Mjeseca ne sja jednoliko. 
Tamnija područja izgledaju kao oči, nos i usta 
»čovjeka na Mjesecu«. Te mrlje mogu poslužiti 
ljudima da zamisle i druge slike, na primjer starca 
sa svežnjem šiba, djevojku koja čita knjigu, zeca u 
skoku, čovjeka s tovarom kupusa ili dijete s vedrom 
vode. 

Učenjaci su mislili da su tamniji predjeli na 
Mjesecu — mora. Kao što se vidi na karti na 189. 
strani, oni se još uvijek nazivaju morima. Latinska 
riječ mare znači more. »Mare serenitatis« znači 
More vedrine, »Mare imbrium« znači More oblaka, 
i tako dalje. Danas učenjaci znaju da tamnija po- 
dručja nisu mora. Ne bi ni mogla biti mora jer na 
Mjesecu nema vode. To su zapravo velike ravnice. 
Nešto su tamnije, jer slabije odbijaju Sunčevo 
svjetlo. 

Ostali dijelovi Mjesečeve površine vrlo su ne- 
ravni. Na njima ima mnogo planinskih spletova i 
mnogo kratera s visokim rubovima. Učenjaci koji 
su davali imena planinama na Mjesecu nisu mnogo 
izmišljali. Dali su im imena planina na Zemlji. 
Krateri su nazvani po poznatim učenjacima. (Ima- 
mo već i fotografije Mjesečeve površine snimljene 
na samome Mjesecu.) 

Ova slika prikazuje Mjesečev krajolik. Sa crnog 
neba Zemlja obasjava Mjesec. Sjene su vrlo tamne. 
Nebo je, gledano s Mjeseca, posve crno jer na 
Mjesecu nema atmosfere koja bi raspršila Sun- 
čevo svjetlo i djelovala tako da bi nam nebo 
izgledalo plavo. Zbog toga se i sjene čine 
vrlo tamne. Zemlja svojim odsjajem osvjetljava 


ZEMLJINA SVJETLOST NA MJESECU 


Mjesec kad se nalazi u takvu položaju u kakvu se 
nalazi Mjesec kad osvjetljava Zemlju mjesečinom. 

Krateri na Mjesecu su zagonetka. Vjerojatno su 
to krateri mrtvih vulkana. Ako je tako, oni su 
mnogo veći od kratera vulkana na Zemlji. Jedan 
od tih kratera — Kopernikov krater — veći je od 
države Rhode Island [Rod Ajlend] (površina te 
federalne države SAD nešto je veća od Istre, op. 
prev.). 

Ako ti krateri nisu vulkanskog porijekla, onda 
su možda nastali kad su udarili o Mjesec veliki 
meteori ili grupe meteora. Meteori su komadi ka- 
menja i željeza koji se kreću oko Sunca. Većinom 
su manji od graška, ali neki teže i tone. Znamo da 
svojim padom mogu načiniti kratere, jer i na 
Zemlji postoje krateri meteorskog porijekla. U us- 
poredbi s Mjesecom, na Zemlji ih je vrlo malo. 

Davni san čovječanstva — uzletjeti sa Zemlje na 
Mjesec — u naše je dane postao stvarnost. Razvitak 
suvremene znanosti i tehnike omogućio nam je da 
gradimo svemirske letjelice 1 svemirske brodove, 
koji sigurno stižu na svoj cilj, Mjesec, i odande se 
vraćaju na svoje polazište, Zemlju — bez obzira na 
okolnost da li se u njima nalazi ljudska posada ili 
samo uređaji za automatsko pilotiranje. 

U prvoj fazi polijetanja svemirska letjelica mora 

'ladati Zemljinu težu, a ta je sila golema. Zato su 


joj potrebne rakete velike pogonske snage. One mo- 
raju postići brzinu od gotovo 12 kilometara u sekun- 
di, a to je mnogo više od brzine puščanog metka. Za 
kretanje praznim svemirskim prostorom ne treba 
pogonskoga goriva: ondje se letjelica giba zbog 


ustrajnosti. Ali kad bi tako nastavila let sve do 
Mjeseca, stigla bi na njegovu površinu takvom brzi- 


nom da bi se razbila u komade. I doista su prve 
letjelice koje je čovjek slao na Mjesec ostavljale 
ondje svoje krhotine. Ali one i nisu imale druge 
svrhe nego da potvrde da se točnim proračunima 
može odrediti vrlo složena putanja kojom se sa 
Zemlje stiže na Mjesec. Kasnije su automatske letje- 
lice dobile posebne uređaje za kočenje i za »meko« 
aluniranje (tj. pristajanje na površinu Mjeseca). Ta- 
da su mogli uzletjeti i svemirski brodovi s ljudskom 
posadom. Tako je čovjek neposrednim promatra- 
njem i proučavanjem na samome Mjesecu točno 
utvrdio mnoge pojedinosti o kojima je prije toga 
mogao samo pretpostavljati. Zanimljivo je da su se 
mnoga prijašnja predviđanja potvrdila do u najma- 
nju sitnicu (npr. predviđanja o sastavu Mjesečeve 
kore, o temperaturi i drugim uvjetima koji ondje 
vladaju, o tome da je teža na Mjesecu tek oko 1/4 


POMRČINA SUNCA 


zemaljske teže, da ondje nema atmosfere, ni vode, 
ni bilo kakva traga životu itd.). Slijedeća putovanja i 
istraživanja još će nas podrobnije upoznati s tim 
jedinim satelitom našeg planeta. 

Pomrčina Sunca nastaje kada se Mjesec na svom 
putovanju oko Zemlje nađe između Zemlje i Sunca. 
Mjesečeva sjena tada padne na Zemlju. Svakome 
tko se tada nađe u toj dubokoj sjeni (v. gornju 
sliku) Sunce će izgledati onako kako je naslikano 
dolje desno na slici na IBI. strani. Na toj je slici 
prikazana potpuna pomrčina Sunca. Svatko tko je 
u polusjeni vidjet će jedan dio Sunca. Tu je po- 
mrčina samo djelomična. 


MJESEC ZA VRIJEME POMRČINE 


Oboje, i Zemlja i Sunce, mnogo su veći od Mje- 
seca, pa Mjesečeva sjena nikad ne pokriva velik 
dio Zemlje. Zapravo, promjer površine duboke sje- 
ne nikada nije veći od 268 kilometara. Budući da 
se i Zemlja i Mjesec kreću, sjena Mjesečeva tako- 
đer se kreće. Put Mjesečeve sjene zove se put 
pomrčine. Mjesec i Zemlja kreću se tako brzo da 
potpuna pomrčina Sunca na jednome mjestu ni- 
kad ne traje više od 8 minuta. 


Do pomrčine Sunca može “loći samo za mla- 
daka. Mjesec se ne može naći između Zemlje i 
Sunca u neko drugo vrijeme. Ipak pomrčina Sunca 
ne nastaje uvijek u vrijeme mladog Mjeseca. Obič- 
no je Mjesec na nebu malo previsoko ili malo pre- 
nisko. U godini dana nastanu bar dvije Sunčeve 
pomrčine, ali ih nikada ne bude više od pet. 

Astronomi se raduju potpunoj pomrčini Sunca. 
Ima mnogo pojava u vezi sa Suncem i zvijezdama 
koje najbolje mogu proučavati u doba potpune 
pomrčine. 

Pomrčina Mjeseca nastaje kad Mjesec, okrećući 
se oko Zemlje, upadne u Zemljinu sjenu. Katkada 
prođe samo kroz rub Zemljine sjene. Tada je djelo- 
mična pomrčina Mjeseca. Katkada cio Mjesec za- 
roni u Zemljinu sjenu, pa tada nastane potpuna 
pomrčina Mjeseca. 

Mjesec nije sasvim nevidljiv čak ni onda kad je 
potpuno u Zemljinoj sjeni. Zemljina atmosfera ot- 
klanja neke zrake Sunčeva svjetla tako da udaraju 
o Mjesec. Mjesec tada izgleda zagasitocrven. 

Zemljina sjena je tako široka da Mjesec koji 
kroz nju prolazi može biti potpuno pomračen go- 
tovo dva sata. Ako je nebo vedro, pomrčina Mje- 
seca može se vidjeti iz bilo kojeg dijela Zemlje na 
kojemu je tada noć. 

Mjesečeve pomrčine ne može biti ako nije uštap. 
Mjesec nikako ne može biti u Zemljinoj sjeni u 
neko drugo vrijeme. Ali ni za uštapa Mjesec često 
ne uđe u Zemljinu sjenu. Obično prođe nešto 
iznad Zemljine sjene ili nešto ispod nje. U jednoj 
godini nikad ne može biti više od tri pomrčine 
Mjeseca, a nekih godina uopće ih ne bude. 

Astronomi mogu vrlo tačno predvidjeti pomr- 
čine. Mogu izračunati za tisuće godina unaprijed 
kad će nastati pomrčine. Mogu također reći kad 
su one bile u prošlosti. Jedan astronom popisao je 
sve pomrčine između 1207. godine prije naše ere 
i 2162. godine naše ere. 

Tko je boravio ili živio na morskoj obali zna da 
je u neko doba dana voda viša nego inače — da 
postoje plima i oseka. Promjene iz plime u oseku 
i iz oseke u plimu ne događaju se iznenada. Pošto 
dosegne svoju najvišu tačku, tzv. visoku vodu, 
voda počne opadati, postaje sve niža i niža. Opada 
nekoliko sati dok ne dosegne najnižu tačku, tzv. 
nisku vodu. Fazu u kojoj se voda polako diže na- 
zivamo plima, a fazu u kojoj voda opada nazivamo 
oseka. 

Plimu i oseku uzrokuje Mjesec. Zemlja privlači 
Mjesec i sprečava ga da ode u svemir. Istovremeno 
i Mjesec privlači Zemlju, najviše onaj dio Zemlje 
koji mu je najbliži. Na tom dijelu Zemlje Mjesec 
diže vodu, pa se ona izboči. Kad Mjesec bilo gdje 
na moru privlači vodu, tada ondje nastane plima. 

Kad se zbog obrtanja Zemlje drugi dio Zemlje 
nađe bliže Mjesecu, voda se diže na tom dijelu, a 
spušta se na mjestu gdje je prije bila plima. Na 
taj se način ispupčenje prema Mjesecu postepeno 
kreće oko Zemlje. Plima se na istom mjestu po- 
navlja otprilike pola dana nakon prethodne plime. 

Kad se Mjesec ne bi okretao oko Zemlje, plima 
bi se svuda, dan za danom ponavljala gotovo u 
isto vrijeme. Zbog okretanja Mjeseca do plime ne 
dolazi svakoga dana u isto vrijeme, već otprilike 

MALA PLIMA 


sat kasnije nego prethodnog dana. U posebnim go- 
dišnjacima objavljuju se tačni podaci o tome kada 
će na kojem mjestu biti plima, a kada oseka. 
Sunce također uzrokuje plimu. Ali ono je vrlo 
udaljeno, pa plime koje zbog njega nastaju nisu 
tako osjetne kao plime koje nastaju zbog djelovanja 
Mjeseca. Plima je drugačija kada Sunce i Mjesec 


VELIKA PLIMA 


zajedno privlače vodu na istu stranu. Gornji crtež 
prikazuje Sunce koje sprečava da plima bude onako 
visoka kako bi inače bila. Takva plima naziva se 
»mala plima«. Na drugom crtežu vidi se plima koja 
je veća nego obično jer Sunce pomaže Mjesecu. 
Ova izvanredno visoka plima zove se »velika plima«. 

Plima i oseka važne su ne samo za pomorce nego 
i za sve ljude koji žive u blizini mora. One deru 
morsku obalu više nego ijedna druga prirodna sila. 


Mjesec 


U Sunčevoj porodici ima mnogo stotina čudnih 
nebeskih tijela koja nazivamo kometi. Riječ komet 
potječe od starolatinske riječi koja znači kosa. Mno- 
gi kometi imaju repove koji za njima vijore poput 
duge kose. 

Komet može biti tako sjajan da se i danju može 
zamijetiti. Ipak se većina kometa vidi samo tele- 
skopom. 

Kometi su veliki. Glava kometa može biti veća 
od Urana ili Neptuna. Rep mu se može pružati 
od Sunca pa sve do putanje Marsa i preko nje — 
punih 240 milijuna kilometara. 


ZEMLJA 


Nekada su kometi užasavali ljude. Smatrali su ih 
predznakom velike nesreće. Sada učenjaci znaju da 
se kometi, kao i planeti, kreću oko Sunca pravil- 
nim putanjama. 

Komet nema repa dok se posve ne približi Sun- 
cu. Komet bez repa gledan teleskopom nalik je na 
maglovitu svijetlu loptu. Glava mu se sastoji djelo- 
mično od velikog roja sitnih komada kamenja i 
MERKUR željeza, a djelomično od plinova različitih vrsta. 
Plinovi stvaraju oblak oko roja krutih čestica. Kad 
komet dođe u blizinu Sunca, Sunčevo svjetlo »iz- 
bije« nešto plina iz glave, pa se stvori rep. Rep se 
uvijek pruža na stranu suprotnu od Sunca. 

Kometi se kreću oko Sunca putanjama koje nisu 
istog oblika kao putanje planeta. Njihove su pu- 
tanje vrlo spljoštene elipse. U jednom dijelu svog 
putovanja komet je blizu Sunca. : Suprotni kraj 
njegove putanje može se naći daleko s onu stranu 
putanje Plutona. Putanje kometa križaju se s pu- 
tanjama planeta. Uvijek postoji mogućnost da se 
planet i komet na križanju sudare. Godine 1910. Zemlja je prošla kroz 
rep Halleyeva kometa — nazvanog tako po engleskom astronomu Halleyu 
[Heli], koji je otkrio da kometi imaju putanje oko Sunca. Zemlji se tada 
nije ništa dogodilo. 

Putanja Halleyeva kometa pruža se s onu stranu putanje Neptuna. Taj 
komet posjećuje Zemlju svakih 76 godina — za komet prilično često. 

Katkada se kometi očekuju, ali ne dođu. Kad komet prolazi blizu pla- 
neta, može se rasprsnuti u komade. Nakon nekog vremena većina kometa 
vjerojatno će biti uništena. 

TRAG ZVIJEZDE KOJA PADA (METEOR) 


»Zvijezde padalice« uopće nisu zvijezde. Naziv 
zvijezda u tom je slučaju pogrešan. Najmanja zvi- 
jezda o kojoj učenjaci nešto znaju velika je gotovo 
kao Zemlja. Većina zvijezda mnogo je veća. Na- 
protiv, »zvijezde padalice« (ili »krijeshice«) sitni su 
komadići kamenja ili željeza, tako sitni da bismo 
ih na stotine mogli držati na dlanu. 

Ipak, zapravo, nitko ne bi odjednom na dlanu 
mogao držati stotine »zvijezda padalica«, jer one 
nikad i ne stignu do površine Zemlje. Trenje ih 
tako užari da izgore putujući kroz atmosferu. Na 
Zemlju padne samo njihova fina prašina. 

Komadići kamenja i željeza što postaju »zvijezde 
padalice« — to su meteori. Meteori su premali da 
bismo ih mogli vidjeti dok se kreću svojim puta- 
njama. Zabliješte jedino onda kad se slučajno pri- 
bliže Zemlji i kad ih Zemlja privuče u svoju atmo- 
sferu. 

Takav meteor koji ugledamo nije nikad vrlo da- 
leko od nas (u razmjerima nebeskih daljina). Ve- 
ćina nije ni 160 kilometara nad našim glavama. 

Neki su meteori što ih Zemlja privuče k sebi 
mnogo veći i svjetliji od tih običnih meteora. Te 
meteore nazivaju »vatrene lopte« Vatrena lopta 
može se rasprsnuti u male komadiće dok juri kroz 
zrak. Može stići na Zemlju kao velika gromada 
kamenja ili željeza. Ostaci meteora koji stignu na 
Zemljinu površinu poznati su kao meteoriti. Prvo 
željezo koje je čovjek upotrijebio vjerojatno je po- 
tjecalo od meteorita. 

Peary [Piri], istraživač koji je otkrio Sjeverni 
pol, pronašao je u snijegu na Grenlandu vrlo veliki 
meteorit. Taj se meteorit sada nalazi u muzeju u 
New Yorku [Njujork]. Težak je 36,5 tona. 

Pretpostavlja se da je veliki krater, koji vidimo 
gore na slici, prije mnogo tisuća godina načinila 
grupa meteora koja je pala na područje gdje se 
sada nalazi Arizona (država u SAD, op. prev.). 
Učenjaci smatraju da je glavni meteor bio težak 
više od 50 000 tona. Ako su meteori načinili kra- 

tere na Mjesecu, može se vjerovati da su neki od 
njih bili teški stotine tisuća tona. 

Meteoriti nisu baš obična pojava. Na Zemljinu 
površinu vjerojatno stigne svake godine nekoliko 
stotina meteora, ali velik dio Zemlje pokrivaju 
oceani, pa se mnogi meteori izgube u moru. 

Meteori, naprotiv, vrlo su obična pojava. Svakog 
dana milijuni meteora padaju kroz atmosferu. Za 
nas je sreća što se raspadnu prije nego stignu na 
Zemlju, jer padaju tako brzo da bi — iako mali — 
teško oštetili sve o što bi udarili. Djelovali bi kao 
puščana zrna. 

U toku godine pojave se povremeno »pljuskovi« 
meteora. Još u doba starog Egipta ljudi su opazili 
da su za nekih noći »zvijezde skakale kao skakavci«. 
Pljuskovi meteora pojave se onda kad se Zemlja 
zaleti u njihov roj. Takvih rojeva ima mnogo. 
Učenjaci vjeruju da su to ostaci kometa, jer su 
im putanje jednake putanjama kometa. 

Ne pripadaju svi meteori tim rojevima. Odakle 
dolaze oni drugi, nitko ne zna. Možda su to ko- 
madi starih planeta. Neki učenjaci smatraju da su 
to možda komadići preostali iz vremena kada su 
od velikog oblaka plinova u obliku diska, koji je 
nekada okruživao Sunce, nastali planeti i mjeseci. 
Možda su čak iz vanjskog svemira zalutali u Sun- 
čev sustav. 

u cijelom svemiru. Svemir je tako prostran da 
je gotovo nemoguće zamisliti njegovu veličinu. 
Daleko s onu stranu najdalje planete u Sunčevoj 
porodici nalaze se milijuni i milijuni milijuna zvi- 
jezda. Vjerojatno zvijezda ima toliko koliko ima 
zrnaca pijeska na svim morskim žalima svijeta za- 
jedno. 

Učenjaci 'se služe teleskopima da bi što više sa- 
znali o Suncu i njegovoj porodici. Upotrebljavaju 
teleskope i zato da bi otkrili tajne zvijezda. Za pro- 
učavanje zvijezda upotrebljavaju se teleskopi dviju 
vrsta: reflektori 1 refraktori. 

U teleskopima reflektorima svjetlo se sakuplja 
širokim udubljenim ogledalom. Ono se reflektira 
na malo ogledalo 1 zatim kroz leće prolazi do oka 
promatrača. Teleskop reflektor na slici najveći je 
na svijetu. Nalazi se u Mount Palomaru [Maunt 
Palomar] u Kaliforniji. Njegovo veliko ogledalo 
ima u promjeru 508 centimetar: 
5 metara. 

U teleskopu refraktoru široka ispupčena leća 
sakuplja svjetlo i šalje ga kroz manje leće u pro- 

matračevo oko. Najveći teleskop refraktor nalazi se 
u opservatoriju Yerkes [Jerkis] u Williams Bayu 
[Viljems Bej] u državi Wisconsin [Uiskonsin] u 
SAD. Njegova velika leća ima promjer od 1,02 
metra. To je vjerojatno granična dužina za tele- 
skopsku leću. 


DESNO: VELIKA SPIRALNA MAGLICA 


Mnogo od onoga što znamo o zvijezdama saznali 
smo s fotografija snimljenih pomoću teleskopa. U 
skupini zvijezda što se naziva Andromeda nalazi 
se slaba mrlja svjetla koja se čini kao velika pahu- 
ljasta zvijezda. Slika desno fotografija je te »pa- 
huljaste zvijezde« snimljene pomoću teleskopa re- 


fraktora. Ta »zvijezda« zapravo je velik zvjezdani 
grad ili galaksija, sastavljena od mnogo milijuna 
zvijezda. Astronomi je nazivaju Velika Spiralna 
Maglica u Andromedi. 

Velika Spiralna Maglica u Andromedi udaljena 
je od nas više od 2 milijuna svjetlosnih godina. 
Svjetlosna godina je mjera za duljinu: ima oko 9,4 
trilijuna kilometara. To je udaljenost koju svjetlost 
svojom zadivljujućom brzinom od 300 ooo kilo- 
metara u sekundi prijeđe u jednoj godini. Taj ve- 
liki zvjezdani grad udaljen je, dakle, od nas više 
od 2 milijuna puta po 9 400 000 000 000 kilome- 
tara. 

Postoje milijuni takvih galaksija kakva je Velika 
Spiralna Maglica u Andromedi. Većina ih je još 
dalje nego ona. I mi sami živimo u jednoj galaksiji. 

Naše je Sunce jedna od ogromnog broja zvijezda 
— oko 100 000 milijuna njih — što pripadaju ga- 
laksiji koju nazivamo Mliječni Put ili Kumovska 
Slama. (Najbliža nam je galaksija Veliki Magella- 
nov oblak — 75 000 Svj. g.) 

Za vedre ljetne večeri gotovo svatko može vidjeti 
Mliječni Put koji se pruža preko neba. Mliječni 
Put je svjetlo milijuna zvijezda koje su previše 
udaljene a da bi se vidjele kao posebne zvijezde. 
To su zvijezde na rubu te galaksije — Mliječnoga 
Puta — koja ima otprilike oblik okruglog peciva 
(zemičke). Sunce i njegovi planeti nalaze se na pola 
puta između središta i ruba. Oko nas na sve strane 
ima zvijezda te galaksije, ali ih ima više u smjeru 
prema vanjskom rubu. Tu se zato stvorio Mliječni 
Put, umjesto jednoličnoga sjaja preko čitavog neba. 


Sve zvijezde koje prostim okom možemo vidjeti 
kao zasebne zvijezde nalaze se u Mliječnom Putu. 
Tih zvijezda i nema tako mnogo kao što bi se 
moglo pomisliti. Nisu neizbrojive, kako ljudi obič- 
no kažu. Jasno je da svi ljudi ne vide isti broj 
zvijezda. Neki vide bolje, neki slabije. Čovjek bo- 
ljeg vida može u jasnoj noći vidjeti oko 3000 Zvi- 
jezda. Razumije se da se sve zvijezde ne vide u 
isto vrijeme, premda su dovoljno sjajne da bi se 
mogle vidjeti bez teleskopa. 

Kakve zvijezde čovjek može vidjeti kada za 
zvjezdane noći upravi pogled u nebo, zavisi uglav- 
nom od tri stvari: gdje se on na Zemlji nalazi, gdje 
je Zemlja na svojoj putanji oko Sunca i koje je 
doba noći. 

Iz nekih dijelova Zemlje neke se zvijezde nikad 
ne mogu vidjeti. Tako se, na primjer, zvijezda Sje- 
vernjača, koja je gotovo tačno iznad Sjevernog 
pola, nikad ne može vidjeti s Južnog pola. Zapravo, 
sama Zemlja sprečava pogled na Sjevernjaču iz 
cijele južne polutke. Uzaludno je tražiti zvijezde 
u smjeru prema Suncu, jer nas njegovo svjetlo 
tako zasljepljuje da ih ne možemo opaziti. 

Zbog obrtanja Zemlje oko svoje osi noćno nebo 
ni najkraće vrijeme nije nikad isto. Zato što se 
Zemlja obrće, čini nam se kao da se zvijezde kreću 
nebom. Zvijezda koja je u ponoć upravo iznad nas, 
pet sati kasnije nalazi se na zapadnom nebu, a 
zvijezde koje se nisu mogle vidjeti u ponoć, poja- 
vile su se na istočnom nebu. 

Posve je razumljivo zašto su ljudima potrebne 
zvjezdane karte kao što su one na 206. i 207. 
strani. Te će nam karte pomoći da zvijezdama 
odredimo mjesto. Razumljivo je također zašto je 

potrebno izrađivati zvjezdane karte za različita 
mjesta i za različita doba noći i godine. 

Zbog obrtanja Zemlje oko'svoje osi mnoge zvi- 
jezde izlaze i zalaze, a zvijezda Sjevernjača, zato 
što je gotovo tačno iznad Zemljina Sjevernog pola, 
stoji na nebu gotovo na istome mjestu. Zbog toga 
je stoljećima služila putnicima kao putokaz na nji- 
hovim putovanjima. Zvijezde koje su blizu zvi- 
jezde Sjevernjače također ne izlaze i ne zalaze. Na- 
protiv, čini nam se kao da putuju oko Sjevernjače 
po kružnici smjerom suprotnim od kretanja ka- 
zaljke na satu. 

Udaljenost od Sunca do Plutona veća je od 
5,9 milijardi kilometara. Ova udaljenost samo je 
jedan korak kad je usporedimo s udaljenošću naj- 
bližeg zvjezdanog susjeda u našem Sunčevu su- 
stavu. Taj najbliži zvjezdani susjed, Proksima Cen- 
tauri, udaljen je od nas oko 4,25 svjetlosnih go- 
dina, tj. 4,25 puta 9 400 000 000 ooo kilometara. 
To je slaba zvijezda koja se nikad ne može vidjeti 
bez teleskopa, premda je naš najbliži susjed. 

Sirijus — u zviježđu Pas, koji je najsjajnija zvi- 
jezda na nebu, udaljen je gotovo 9 svjetlosnih go- 
dina. Antares, druga vrlo sjajna zvijezda, udaljena 
je mnogo, mnogo više — 170 svjetlosnih godina. 
Kad bi ove noći Antares eksplodirao, prošlo bi 
170 godina prije nego bi ovdje na Zemlji ljudi 
mogli vidjeti tu eksploziju. Udaljenost do Antaresa 
je malena kad je usporedimo s udaljenošću do Ve- 
like Spiralne Maglice u Andromedi, ali je ipak 
tolika“ da ju je teško zamisliti. Tako su to velike 
udaljenosti! 

Sjaj zvijezde ovisi o njezinoj udaljenosti od nas 
i o količini svjetla kojim zrači. Premda je vrlo da- 

leko na našem nebu, Antares blistavo sja jer je to Antares je div među zvijezdama. Ta je zvijezda 
vrlo, vrlo veliko i sjajno sunce. Sirijus nije ni pri- 70 milijuna puta veća od Sunca. Sastoji se od usi- 
bližno tako velik, pa daje i manje svjetla, ali nama janog plina, tako razrijeđenog da je Zemljina atmo- 
je mnogo bliži. sfera 2000 puta gušća od njega. Betelgez, druga 
Dvadeset najsjajnijih zvijezda koje vidimo sa zvijezda prve veličine, također je div. Kad bismo 
Zemlje zovu se zvijezde prve veličine. Nabrojene je stavili na ono mjesto gdje je sada naše Sunce, 
su na 207. strani. Druge su zvijezde klasificirane dosegla bi i prešla Zemljinu putanju. Obje su ove 
u druge stupnjeve veličina. zvijezde crvenkaste, kao većina divovskih zvijezda. 
Nisu sve zvijezde pojedinačna sunca. Približno Nasuprot divovima, ima zvijezda koje su nazvane 
svaka treća dvostruka je zvijezda — dva sunca što »bijeli patuljci«. Neke nisu mnogo veće od Zemlje, 
se okreću jedno oko drugoga. Svaka zvijezda u ali svaka sadrži mnogo tisuća puta više materije 
dvostrukoj zvijezdi može biti također dvostruka nego Zemlja. Ta materija veoma je zgusnuta. Kad 
zvijezda. Jedna jedina treperava tačka svjetla na bismo od te materije mogli načiniti kuglu veliku 
nebu može imati čak šest sunaca što se okreću poput lopte za golf i prenijeti je na Zemlju, njezina 
jedno oko drugoga. . težina iznosila bi ovdje nekoliko tona. Te patu- 

ljaste zvijezde nazivaju se »bijeli patuljci“ zbog 
toga što im je svjetlo bijelo. Većina zvijezda nisu 
ni divovi ni patuljci. Oko osam desetina zvijezda 
čine zvijezde srednje veličine. Naše je Sunce jedna 
od takvih zvijezda. 

Uz bijele i crvenkaste zvijezde postoje još i 
modrikastobijele, žućkastobijele, žute i narančaste 
zvijezde. Zvijezde svih tih različitih boja nalaze se 
i među zvijezdama prve veličine. Klas je, na pri- 
mjer, plavobijel, Sirijus je bijel, Kanopus žućkasto- 
bijel, Kapela žuta, Aldebaran narančast. Premda 
govorimo o bijelome svjetlu Sunca, Sunce je žuta 
zvijezda. 

Temperatura zvijezde može se do neke mjere 
odrediti po njenoj boji. Najužarenije od svih zvi- 
jezda jesu plavkastobijele. Za njima po redu dolaze 
bijele, žućkastobijele, žute, narančaste i, najzad, 
crvene zvijezde. 

Zvijezde koje su dovoljno sjajne da se mogu 
vidjeti bez teleskopa nisu jednoliko raspoređene po 
nebu. Poredane su po skupinama koje se nazivaju 
zviježđa ili sazviježđa. Ljudi starodrevnih vremena 
zamišljali su svaku skupinu zvijezda koju su vidjeli 
na nebu kao sliku nečega ili nekoga. Njima je nebo 
bilo velika slikovnica. Nekad su mnogi ljudi bili 


pastiri. Dok su noću čuvali svoja stada, naučili su 
raspoznavati zviježđa bolje nego ih većina nas da- 
nas raspoznaje. 

Slike na ovim dvjema stranama prikazuju neke 
od poznatih skupina zvijezda ili zviježđa. Slika na 
200. strani prikazuje zviježđa koja se nalaze na 
južnom nebu našeg dijela svijeta. Ona se najbolje 
vide zimi. Slika na ovoj strani prikazuje neka od 
zviježđa što kruže oko Sjevernjače. Vide se u toku 
cijele godine. 

Orion — lovac — najsjajnije je zviježđe na nebu. 
Može se lako prepoznati po tri sjajne zvijezde koje 
čine lovčev pojas. U tom su zviježđu i dvije od 
dvadeset zvijezda prve veličine. Betelgez, jedan od 
crvenih divova, označava lovčevo desno rame. Ri- 
gel, plavobijela zvijezda, udaljenija čak i od Anta- 
resa, označuje njegovo lijevo stopalo. 

Nedaleko od Oriona nalaze se zviježđa Veliki 
Pas i Mali Pas. Sirijus, najsjajnija zvijezda na cije- 
lom nebu, nalazi se u Velikom Psu. Ona je gotovo 
u pravcu sa tri zvijezde Orionova pojasa. U zvi- 
ježđe Mali Pas spada i Procion, žućkastobijela zvi- 
jezda prve veličine. 

Zeca, koji se nalazi do Orionovih nogu, nije lako 
naći. U tom zviježđu nema sjajne zvijezde. 

Bik se nalazi nasuprot Orionu. U njemu je Alde- 
baran, crvena zvijezda prve veličine. U Biku se 
nalaze dvije male skupine zvijezda koje su staro- 
drevni narodi dobro poznavali. To su Plejade 
(Vlašići) i Hijade. 

U zviježđu Blizanci jedna je zvijezda prve veli- 
čine, Poluks,.i još jedna koja zamalo nije uvrštena 
u skupinu 20 najsjajnijih zvijezda. To je Kastor. 
Smatra se da je Kastor nekad davno bio sjajniji 
ili bar isto tako sjajan kao i Poluks. Sada nije tako 
sjajan kao njegov blizanac. Kastor je mnogostruka 
zvijezda: nije jedinstveno sunce, nego sustav od 
šest sunaca. 

Mali Medvjed jedno je od sjevernih zviježđa. U 
tom je zviježđu i zvijezda Sjevernjača. Nalazi se 
na kraju »medvjedova repa«. Ona označava sjeverni 
nebeski pol. 

Veliki Medvjed vjerojatno je najpoznatiji od 
svih zvijezđa. Različiti narodi davali su mu razli- 
čita imena. Mnogim je Englezima Veliki Medvjed 
— Plug. Skandinavci ga zovu — Torova Kola, dok 
ga Velšani i Irci zovu — Kola Kralja Artura. Ri- 
mljanima su to bila Boetijeva Kola, a Indijanci iz 
plemena Pawnee [Poni] vide u njemu bolesna čo- 
vjeka na nosilima. Dosta je čudno da su mnogi 
ljudi koji žive daleko jedni od drugih u ovom zvi- 
ježđu vidjeli sliku medvjeda. 

U Velikom Medvjedu nema zvijezde prve veli- 
čine, ali postoji nekoliko zvijezda druge veličine. 
Šest zvijezda druge veličine, zajedno s jednom ili 
dvije slabije zvijezde, čini oblik kutljače, pa ih 
često nazivaju Velika Kutljača. Dvije zvijezde Kut- 
ljače u istom su pravcu sa Sjevernjačom. Često ih 
nazivaju »Pokazivači«. 

Kasiopeja (»Žena na stolcu«) nalazi se s druge 
strane Sjevernjače, i to nasuprot Velikoj Kutljači 
(Sjevernjača se nalazi otprilike u sredini između 
njih, op. prev.) Pet zvijezda ovoga zviježđa čine 
oblik slova W. Zviježđe Cefej (Kralj) ne može se 
lako razabrati na nebu. Njegove zvijezde ne čine 
neki izrazit lik. Cefej i Kasiopeja pripadaju skupini 
zviježđa koja se katkada naziva Kraljevska Obitelj. 

Zviježđa na ovim dvjema stranama druge su 
poznate skupine zvijezda. Lav i Djevica proljetna 
su zviježđa. Herkul, Štipavac, Volar i Labud naj- 
bolje se vide ljeti. Pegaz je visoko na nebu za 
jesenskih noći, a Vozač zimi. 

Sva ova zviježđa, osim Herkula i Pegaza, imaju 
po jednu zvijezdu prve veličine, što pomaže da se 
svaka od njih lakše zapazi. Četiri zvijezde u Pegazu 
tvore veliki kvadrat koji nam olakšava da prepo- 

znamo Pegaza. Tu su grupirane najznačajnije je- 
senje zvijezde. 

Herkul nema osobito sjajne zvijezde, ali je za- 
nimljiv iz dva razloga. Jednu svijetlu mrlju, koja 
izgleda kao blijeda zvijezda, vidimo teleskopom 
poput velike lopte zviježđa ili poput grozda zvi- 
jezda. U tom grozdu ima više od 50 000 zvijezda. 
U našoj galaksiji — Mliječnom Putu — ima više 
od stotine takvih grozdova zvijezda, ali je ovaj u 
Herkulu najpoznatiji. 

Sunce se kreće prema Herkulu i vodi za sobom 
sve svoje planete, i mjesece, i komete, i asteroide. 
Obrćući se oko svoje osi i kružeći nevjerojatnom 
brzinom na svom godišnjem putovanju oko Sunca, 
Zemlja zajedno s ostalim članovima Sunčeva su- 
stava putuje svemirom prema Herkulu, prevaljujući 
oko 19 kilometara u sekundi. 

Kad bismo danju mogli vidjeti zvijezde, činilo 
bi nam se da je Sunce najprije u jednoj skupini 
zvijezda, a zatim u drugoj. Činilo bi nam se da u 
svakoj skupini ostaje oko mjesec dana. Zbog okre- 
tanja Zemlje oko Sunca izgledalo bi nam kao da 
se ono kreće od jedne skupine zvijezda do druge. 
Kad se Zemlja nalazi tačno nasuprot Suncu (u 
položaju prikazanom u gornjem crtežu), iza kojeg 
se u produljenju pravca nalazi Vaga, činilo bi se 
da je Sunce u Vagi. Zvijezde Vage tada bi izlazile 
i zalazile zajedno sa Suncem. Mjesec dana kasnije 
Sunce bi bilo u Štipavcu, a onda opet, mjesec 
dana kasnije, u Strijelcu. 

»Ulica« kojom kao da se Sunce kreće zove se 
zodijak. Riječ zodijak znači životinjski krug. Svih 
12 zviježđa imalo je najprije nazive po životinjama. 

Ljudi su stoljećima pokušavali po zvijezdama 
proricati sudbinu. Astrolozi, koji su mislili da po 
zvijezdama mogu proreći budućnost, bili su u stara 
vremena važne osobe. Čim se rodilo dijete, često 
su pozvali astrologa da čita iz zvijezda. U srednjem 
vijeku mnogi su astronomi morali zarađivati za 
život kao astrolozi. Prema astrolozima, budućnost 
neke osobe uvelike je zavisila od toga gdje su se 
planeti nalazili u zviježđu onoga dana kad se osoba 
rodila. Uprkos svemu što su učenjaci saznali o 
zvijezdama, neki ljudi još uvijek vjeruju da im se 
po zvijezdama može proreći sudbina. 

Rastrkani daleko po svemiru među zvijezdama 
naše galaksije — Mliječnoga Puta — nalaze se 
prostrani oblaci međuzvjezdanog plina, koji se zovu 
svemirske maglice. Jedna od najpoznatijih maglica 
u obliku prstena nalazi se u zviježđu Lire. Ona je 
sjajna. Takve su i mnoge druge maglice. Ali ima 
i tamnih maglica. Vide se samo zbog toga što nam 

skrivaju pogled na udaljenije zvijezde. Maglica 
Konjska Glava u Orionu poznata je tamna maglica. 

Dogodi se da zvijezda odjednom postane mnogo 
sjajnija nego što je bila prije. Može postati sto 
tisuća puta sjajnija. Kasnije — za nekoliko mjeseci 
ili godina — izblijedi. Povećani sjaj posljedica je 
velike eksplozije. Zvijezda u svim smjerovima iz- 
bacuje plamene plinove. Zvijezde koje eksplodiraju 
zovu se »novae«. Taj naziv znači nove zvijezde. 
Budući da nisu nove, naziv »novae« nije sretno 
izabran za zvijezde koje eksplodiraju. 

»Nove« zvijezde nisu neobična pojava. Svake go- 
dine redovno se otkrije bar jedna. Obično nisu 
dovoljno sjajne da bi privukle veću pažnju. Naj- 
sjajnija »nova« koja je zabilježena viđena je 1572. 
godine. Postala je sjajnija od Venere, pa se mogla 
vidjeti i danju. Ta je zvijezda toliko zaokupila 
pažnju mladog Danca Tycha Brahea [Tiho Brae] 
da je postao jedan od najpoznatijih svjetskih astro- 
noma. 

Neka od udaljenih sunaca, koju nazivamo zvi- 
jezdama, vjerojatno imaju i svoje planete što oko 
njih kruže, jednako kao što ih ima i naše Sunce. 
Možda postoje nastanjeni planeti koji kruže oko 
udaljenih sunaca. Nitko to ne zna reći. Sigurno je 
da još ne znamo sve tajne svemira. 

Ima mnogo mitova o zvijezdama. To su priče koje 
su izmislili primitivni narodi da bi objasnili slike 
što su ih vidjeli na nebu. Većina nas najviše po- 
znaje grčke mitove, ali poznati su i neki indijski 
mitovi. I pomorska plemena Oceanije imaju mnogo 
mitova o zvijezdama. Te bi mitove valjalo smatrati 
pokušajem primitivnih naroda da objasne ono što 
su vidjeli u svijetu oko sebe. Mitovi su bili pre- 
teče današnje nauke. 


KOLIKO BI DJEČAK KOJI TEŽI NA ZEMLJI 45 KILOGRAMA 
TEŽIO NA NAŠEM MJESECU I NA DRUGIM PLANETIMA 


40,5 


MERKUR VENERA ZEMLJA MARS JUPITER SATURN URAN NEPTUN PLUTON MJESEC 


KOLIKO BI UVIS MOGAO SKOČITI NA NAŠEM MJESECU 
I NA DRUGIM PLANETIMA ONAJ DJEČAK KOJI NA ZEMLJI 
MOŽE SKOČITI 1 m VISOKO? 


MERKUR VENERA ZEMLJA MARS JUPITER SATURN URAN NEPTUN PLUTON MJESEC 


— Q) PLUTON 4,67 


: NEPTUN 5,5 
KOLIKO KILOMETARA PRELAZE PLANETI U JEDNOJ 
= (D unan sa SEKUNDI PO SVOJIM PUTANJAMA OKO SUNCA! 


"SATURN 9,7 


8) JUPITER 13 
O MARS 24 
(3 ZEMLJA 29,8 


QB VENERA 35 


PODACI O SUNČEVU SUSTAVU — ZVJEZDANO NEBO LJETI 


Planet 


Prosječna 
udaljenost 
od Sunca u 
milijunima 
kilometara 


Promjer u 
kilometrima 


Vrijeme 
potrebno za 
jedan obrtaj 
oko Sunca 


Vrijeme 

potrebno 
za okretanje 

oko osi 


Broj 
poznatih 
mjeseci 


Merkur 


Venera 


Zemlja 


Mars 
Jupiter 
Saturn 
Uran 
Neptun 


Pluton 


4800 
12200 
12 755 
6700 
142 700 
120800 
49700 
44600 
9700 


88 dana 
224,7 dana 
365 dana 
687 dana 
11,8 godina 
29 godine 
84 godine 
165 godina 
248 godina 


88 dana 
224,7 dana (?) 
23 s 56 min 
24 s 37 min 

9 s 50 min 
10 s 14 min 
10 s 40 min 
15 s (?) 

6,3 dana (?) 


LJETI 

JUŽNI HORIZONT 


25 dana 


ZAPADNI HORIZONT 


ZVJEZDANO NEBO 


ZIMI 


INOZINOH INDOLSI 


ZIMSKO NEBO — ZVIJEZDE PRVE VELIČINE 


INOZIHOH INu3AalS 


JUŽNI HORIZONT 


ANDROMEDA 


DVADESET NAJSJAJNIJIH ZVIJEZDA 


Zvijezda 


Udaljenost u 
god. svjetlosti 


Zviježđe 


Sirijus 
Kanopus 

Alfa Centauri 
Vega 

Kapela 
Arktur 

Rigel 

Procion 
Ahernar 

Beta Centauri 
Altair 
Betelgez 

Alfa Krucis 
Adelbaran 
Poluks 

Klas 

Antares 
Fomalhaut 
Deneb 

Regul 


8,8 
200 

4,3 
26 
50 
40 
545 

10,4 
70 
90 
16 


Canis Major (Veliki Pas) 
Argo (Brod) 

Centaurus (Centaur) 
Lyra (Lira) 

Auriga (Kočijaš) 

Bočtes (Volar) 

Orion (Lovac) 

Canis Minor (Mali Pas) 
Eridanus (Eridan) 
Centaurus (Centaur) 
Aquila (Orao) 

Orion (Lovac) 

Crux (Križ) 

Taurus (Bik) 

Gemini (Blizanci) 

Virgo (Djevica) 

Scorpio (Štipavac) 

Piscis Australis (Južna Riba) 
Cygnus (Labud) 

Leo (Lav) 


ZAPADNI HORIZONT 


ŽIVOT U RAZNO DOBA 


PRIJE 550 MILIJUNA GODINA 


ARHEO- PROTERO- STARO DOBA [PALEOZOIK] 


ZOIK ZOIK DOBA BESKRALJEŠNJAKA 
| S se BI 


Sard E 

Ovim je crtežem prikazano u osnovnim crtama priča o životu 
na Zemlji u toku posljednjih 550 milijuna godina. Na svakoj 
obojenoj pruzi štampan je naziv životinjske ili biljne vrste koju 
ta pruga predstavlja. Dijelovi Zemljine povijesti označeni su 
naslovima i vertikalnim crtama. Na obojenim prugama ispod 
svakog podjeljka vidi se koje su životinje i biljke živjele u to 
doba i koliko su bile važne u usporedbi s drugim živim bićima 
onoga vremena. Na primjer, žuta pruga pokazuje da su trilobiti 
bili značajni već u početku perioda kambrija, i da su dostigli 
vrhunac u ordoviciju, zatim postepeno propadali i napokon 
izumrli u permu. 

Život na Zemlji nije počeo odjednom, na početku paleozojske 
ere. Medutim, u nedostatku većeg broja fosila, učenjaci znaju 
mnogo manje o životu u drugim periodima koji su prethodili 
paleozoiku. Kao što se vidi sa slike, mnogi su beskralješnjaci 
živjeli u proterozoiku, a u morima je sigurno bilo biljaka. Čak 
su i u arheozoiku vjerojatno postojale jednostanične biljke i ži- 
votinje. Obadvije ere, i proterozojska i arheozojska, bile su vrlo 
duge. Da su ovdje prikazane u pravom omjeru, proterozoik bi 
zauzeo 40, a arheozoik 5o centimetara. Prije arheozoika bila je 
era koja nije prikazana* na crtežu. To je bio azoik — vrijeme 
kada nije bilo života na Zemlji. 


ZEMLJINA RAZVITKA 


PRIJE 200 MILIJUNA GODINA PRIJE 65 MILIJUNA GODINA 
NOVO DOBA 
SREDNJE DOBA [MEZOZOIK] | KeNSzoK) 
UGIJENO BOSA DOSA SISAVACA 


KARBON TERCIJAR KI EP 


u 


g 
x) 


THYSANURA (KUDRAVCI) 
skočac, šećeraš 


EPHEMERIDA 
(VODENCVJETOVI) 
obični vodencvijet 


ODONATA (VRETENCA) 
modro vretence 
konjska smrt 


SALTATORIA (SKAKAVCI) 
konjic, skakavac, šaška, šturak, 
rovac 


PHASMATODEA (NAKAZE) 
paličnjak, putujući list 


MANTODEA (BOGOMOLJKE) 
obična bogomoljka 


BEZGREBENKE 
noj, kazuar, kivi, emu 


GNJURCI 


PLIJENORI 


BURNICE | ALBATROSI 


PINGVINI 


NESITI | KORMORANI 


ČAPLJE, BUKAVCI, RODE, 
PLAMENCI 


KLJUNAŠI 
kljunaš, kljunati ježak 


TOBOLČARI 
klokan, oposum, koala, 
vombat, lisjar 


RE: ooo: 


krtica, jež, rovka 


ZVIJERI 

lav, puma, tigar, vuk, pas, 
lisica, kuna, lasica, skunk, 
vidra, medvjedi, rakuni 


BA KOPITARI 


4 konj, magarac, zebra, tapir, 


4 nosorožac 


KUKCI 


BLATTARIAE (ŽOHARI) 
smeđi žohar, crni žohar 


ISOPTERA (TERMITI) 
mračni termit 


MALLOPHAGA (TEKUTI) 
ptičja tekut 


ANOPLURA (UŠ!) 
siva uš, bijela uš 


HOMOPTERA 
(JEDNAKOKRILCI) 
cvrčak, lisne uši, štitaste uši 


HETEROPTERA (STJENICE) 
kućna stjenica, golema štipavica 


LISKE, ŽDRALOVI 


GALEBOVI, ČIGRE, NJORKE 


GUSKE, PATKE, LABUDOVI 


BIJELKE, GNJETLI, 
PURANI, KOKOŠKE 


SUPOVI, SOKOLOVI, 
ORLOVI 


SOVE 


GOLUBOVI, GRLICE 


PAPKARI 

svinja, vodenkonj, deva, jelen, 
žirafa, antilopa, koza, ovca, 
govedo, lama 


KITOVI 
pliskavica, ulješura, 
plavetni kit, grenlandski kit 


SLONOVI 


SIRENE 
moronj, morska krava 


PEĆINARI 


GLODAVCI 

zec, miš, štakor, puh, dikobraz, 
vjeverica, skočimiš, ondatra, 
voluharica, dabar 


NEUROPTERA 
(MREŽOKRILCI) 
ušenjkar, mravolovac 


SIPHONAPTERA (BUHE) 
čovječja buha 
ptičja buha 


DIPTERA (DVOKRILCI) 
muha, obad, komarac 


COLEOPTERA 
(KORNJAŠI) 

ovčica, balac, babak, 
trčak, hrušt 


HYMENOPTERA 
(OPNOKRILCI) 
pčela, osa, bumbar 


LEPIDOPTERA (LEPTIR!) 
moljci, sovice, prelci, 
svilci, bijelci 


PAPIGE 


KUKAVICE 


LEGNJI 


ČIOPE, KOLIBRIĆI 


RIBOLOVCI, 
KLJUNOROŠCI 


DJETLOVI, TUKANI 


VRAPČARKE 
vrane, čvorci, drozdovi, 
lastavice 


KREZUBICE 
pasanci, mravojed, 
tipavci 


LJUSKAVCI 


CJEVOZUPCI 
termitojed 


NETOPIRI 
šišmiš, vampir 


KOŽUŠKARI 
leteći kožuškar 


PRIMATI 
lemuri, čovjekoliki 
majmuni, čovjek 


JEDNOSUPNICE 


DVOSUPNICE 


ROGOZI (Typhaceae) 
rogoz 


ŽABOČUNI (Alismaceae) 
žabočun, strelica 


= TRAVE (Gramineae) 


kukuruz, pšenica, raž, ječam, 
bambusova trska, šećerna trska, 


.. pirika, vlasnjača 


ŠAŠEVI (Cyperaceae) 
“šaš, šilj, jezernica, glavica 


PALME (Palmaceae) 
datulja, žumara, jubeja, rafija 


VRBE (Salicaceae) 
vrba, topola 


BUKVE (Fagaceae) 
bukva, pitomi kesten, hrast 


KOPRIVE (Urticaceae) 
obična kopriva, brijest, koprivić, dud 


LOBODE (Chenopodiaceae) 
caklenjača, špinat, blitva, metlica, jurčica 


KARANFILI (Caryophyllaceae) 


kukolj, pušina, rumenica, karanfil, sapunika 


LOPOČI (Nymphaeaceae) 
bijeli lopoč, žuti lopoč 


ŽABNJACI (Ranunculaceae) 
pavitina, šumarica, jetrenka 

= kaljužnica, pužarka, kukurijek, 
ljutić, pakujac, kokotić 


MAKOVI (Papaveraceae) 
divlji mak, dimnjača, rosopas 


KRSTAŠICE (Cruciferae) 
ljubičina, režuha, potočarka, 
rotkva, šeboj, gorušica, 
rusomača, hren, kupus 


RUŽE (Rosaceae) 

divlja ruža, kupina, malina, jagoda, 
oskoruša, dunja, kruška, jabuka, 
šljiva, mušmula 


LEPIRNJAČE (Leguminosae) 
rogač, grašak, grah, gledičija, 


= kikiriki, brnistra, zanovijet 


ANANASI (Bromeliaceae) 


. ananas 


LJILJANI (Liliaceae) 

luk, procijep, tetivika, kockavica, 
ljiljan, tulipan, graničica, zumbul, 
šparoga, trilij, đurđica 


. SUNOVRATI (Amaryllidaceae) 
. sunovrat, drijemovac, visibaba 


PERUNIKE (Iridaceae) 
gomoljasta perunika, sabljičica, šafran 


KAĆUNI (Orchidaceae) 


d šiljorep, koraljuša, kokoška, gospina 


papučica 


LJUBICE (Violaceae) 
ljubica, maćuhica 


ŠTITARKE (Umbelliferae) 
mrkva, komorač, kopar, celer, peršun 


VRIJESOVI (Ericaceae) 
vrijes, crnjuša, sleč, brusnica 


JAGLACI (Primulaceae) 
zvjezdolan, paskvica, klobučac, jaglac 


SVILENICE (Asclepiadaceae) 


- ljuštrika, lastavina, svilenica 


SLAKOVI (Convolvulaceae) 
vilina kosa, ladolež, vrtni slak, slatki 
krumpir 


USNAČE (Labiatae) 


metvica, ivica, despik, ružmarin, 
kadulja, vrisak, majčina dušica 


POMOĆNICE (Solanaceae) 
velebilje, krumpir, petunija, duhan, 
paprika, kužnjak, rajčica 


KOZOKRVNICE (Caprifoliaceae) 
bazga, bekovina, kozja krv 


X BUNDEVE (Cucurbitaceae) 


tikva, štrcalica, lubenica, krastavac, 
dinja, dolma 


. GLAVOČIKE (Compositae) 


ivančica, suncokret, zvjezdan, dikica, 
žutenica, lavlji zub, maslačak, salata 
dvozub, lopuh, badelj, smilje, različak, 


Wo tratinčica, buhač 


Koso odštampani brojevi označavaju strane na kojima je slika. Gdje ima više slika istoga predmeta, koso 
su odštampani brojevi samo onih strana na kojima su najvažnije slike. 


A 


Adams John Couch 185 
Admiral crveni 39 

Afrička ljubica 174 

Afrički nosorožac 109 

Akvarij 72, 175 

Aldebaran 200, 201, 203, 207 
Alge 128, 129, 130, I3I, 208 — g 
Alge, morske 129 

Aligator 20, 80, 82 

Aloja 174 

Alosaur 14, /5 

Američki ariš 135 

Američki brijest 136 

Američka čiopa 86 

Američka grlica (zenaidura) 40, 41 
Američka žuna 90, gI 

Američki drozd 86 

Američki hrast 138 

Američko paunče (cekropija) 54, 55 
Ametist 34 

Amfibiji 40; v. i vodozemci 
Amor 187 

Ananas 155 

Andromeda 196, 197 

Antares 199, 200, 207 

Antilopa američka 112, 713 
Apolon (Merkur) 188 

Apolon (planetoid) 187 
Arheopteriks (praptica) 27 
Arktur 202, 207 

Artičoka jeruzalemska I5I 
Asteroidi 180, 187 

Astrolozi 204 

Atlantska srdjela 70, 77 
Atmosfera planeta 184 — 6 
Aureomicin 143 

Australski medvjedak (koala) 103 
Avokado 157 

Azijski slon 104 


Babak 63 
Bacili 142 
Bagrem 140 
Bakalar 70, 71 
Baklje 180, 181 
Bakrenac, američki 59 
Bakrenci 59 
Bakterije 128, 142, 148, 208 — g 
Bakterije, uzročnici bolesti 142 
Balac pjegavi krastavčev 63 
Balac prugasti krastavčev 63 
Baluhiterij 23, 24 
Banana 156, 157 
Bat 10, 69 
Batokljun ružičasti 96, 97 
Bazalt 32, 33 
Bernardinac (pas) 116 
Beskralješnjaci 10, 38, 39, 68, 208 — 9 
Betelgez 200, 201, 207 
Bezgrebenke (ptice) 21, 86, go 
Bezlistac 7/49 
Beznošci 76 
Bijela topola 138 
Bijelac kupusov 61 
Bijeli bor 138 
Bijeli kunić 116 
Bijelka (ptica) 124 
Bik (zviježđe) 200, 201, 204 
Biljke: 
biljni svijet 128 — 31, 208 — 9 
porodice: 158, 212 
uzgoj 152 — 3, 156 — 7, 166 — 7, 176. — 7 
Biljke cvjetnjače 129, 134, 148, 158 — 69, 
208 — 9, 212 
Biljke: 
jednogodišnje 165 
dvogodišnje 165 
kućne 174 — 175 
»stoljetna biljka« 165 


Biljke, ovisne 142 — 9 

Biljke u akvariju 73 

Biljke zelene 37, 72, 133, 142, 150, 179 
Biljojedi 108 

Biser 48 

Bizon 112, 113 

Bjelančevine I51 

Bjelogorično drveće 141 

Bjelogrli ribolovac g1 

Bjelorepi kunić rio 

Blizanci (zviježđe) 200, 202, 204 
Bobolink 95, 125 

Bodljikaši 38, 48 — g 208 — 9 
Boetijeva Kola 202 

Bogomoljka 50, 53, 60, 63, 127 
Bokser (pas) 116 

Bor 130, 131, 134 — 5, 138— 9 
Borovnica_154 

Bračić veliki 129 

Bradavičar (gušter) 129 

Brahe Tycho 204 

Brahiosaur_16 

Breskva 155, 157, 159, 160 
Breza 136 

Brgljez bjelogrudi 96, 97 

Brijest 136, 137, 139, 158, 161, 172 
Brijest američki 136 
Brontosaur_15 

Bršljan 174 

Brzina ptica 86, 93 

Buhe 53, 60 

Bukavac zeleni 92 

Bumbari 60, 61, 65, 123 — 4, 161, 163 
Burbank Luther 152, 157, 167 


Cece: muha cece 60 

Cefej 201, 202 

Cekropija (američko paunče) 54, 55 

Celer 150 

Celuloza 37 

Ceratosaur_16 

Ceres 187 

Ciganka (gljiva) 146 

Cijepljenje 177 

Cikla Isi 

Cipreja (puž kauri) 44 

Citrendž 157 

Crne ptice (porodica) 94, 95, 96 

Crnooka ivančica 164 

Crvac lakov 60 

Crvena krpa (zmija) 85 

Crvena šarulja (zmija) 85 

Crveni hrast 137 

Crvenrepka 96, 97 

Crvotočine divovske 77, 128 — 9, 131, 208 — g 

Cvijeće 151, 158 — 69, 170, I7I 

Cvijeće, vrtno 168 — g 

Cvjetača 151, 152 

Cvijetnjače 129, 134, 148, 158 — 69, 208 — 9, 
212 

Cvrčak 156 


Ć 


Čahurica 55, 61, 124 

Čaška 161, 162 

Čegrtuše (zmije) 85 

Češljača 44 

Češljugar 97 

Četinjače 129, 131, 134 — 6, 139, 208 — 9 
Četni crv 62 

Čigra polarna 122 — 3 
Čimpanza 105 

Čiopa sjeverna 67, 86, 92, 123 
Čistači 61, 72, 91, 107 
Člankonošci 62 

Čovječja ribica 76 

Čovjek, spiljski 27, 114 


Čovjekoliki majmuni 105 
Čunak 4 

Čunjoglavaka 146 
Čvorak 98, 101 


Dabar 64, ITI, 7/2, 124 

Daglazija 135 

Dagnja 44 

Danica (zvijezda) 187 

Dan i noć 184 

Daždevnjak 76, 77, 123 

DDT 63 

Dejnodon 16 

Deneb 203, 207 

Deva 108, 117, 118, 119 

Dicentra 163 

Dijamant 34 

Dikica 173 

Dikobraz (riba) 68 

Dikobraz (sisavac) 1ro 

Dimetrodon 13 

Dinihtis 10 

Dinosaur 14, 15, 16, 17, 28, 80, 104, 208 — 9, 
210 

Dinja cerovača 155 

Dinjina uš 62 

Diplodok 16, 28 — g 

Disanje 12, 13, 19, 40, 45, 52, 67, 75, 80, 82, 
105, 108, I2I 

Divlje cvijeće 162 — 5 

Divljika 164 

Divojež morski 48, 49 

Djetao šumski gr 

Djetao pahuljasti g7 

Djetelina 143, 149, 159, 162, 163 

Djetelina crvena 162, 163 

Djetlovi gr 

Djetelina 143 

Djevica (zviježđe) 203, 204 

Djurok-džersi (svinja) 47 

Dlaka 22, 41, 104 

Doba: beskralješnjaka 10, 208 — g 
čovjeka 27, 50 
gmazova 14, 16, 18, 19, 20, 22, 208 — 9 
riba 10, 208 — 9 
sisavaca 22, 27, 208 — 9 

Dolma 150, 151 

Drago kamenje 34 

Drozd američki 86, 57, g1, 96 

Drozdovi 94, 96, 97, 98 

Drveće 134 — 41 

Drveće, širokolisno 136, 138 

Drvo: meko 134 
tvrdo 136 

Drvolike paprati 11, 131, 134 

Dud 137 

Dušikove bakterije 743 

Dvodihalice (ribe) ro 

Dvokrilci 52 

Dvosupnice 128, 129, 140, 158, 162, 170, 212 


Đ 


Đavolja stražarnica 33 
Đurđica 158 


Endivija 151 

Engleski ptičar (pas) T16 
Eohip 24 

Epifit 179 

Epiornis 21 

Eriops 71, 12, 13 
Eševerija 174, 178 


Fazan (gnjetao) 92 
Feldspat 34, 35 
Filodendron 174 
Fororak 21 

Fosili 28. — g 
Fosili, živi 82, 139 
Fotosfera, v. Sunce 
Fritilarija velika 59 
Fritilarije 59 
Fumigacija 63 


G 


Galaksija 198, 203 — 4 
Gambuzija 63 
Gatalinka 76, 77 
Gatalinka stablašica 76, 77 
Gatalinka zelena 40, 120 
»General Šermen« 135 — 6 
Ginko 128, 138, 139 
Glas: eriopsa 13 
gmazova 82 
šišmiša 119 
žaba i krastača 75, 78, 79 
Glavašica američka 76, 77 
Glavočike, porodica 129, 159 
Glavonošci 8, 9, 10, 38, 45, 208 — g 
Gledičija 138 
Glineni škriljevac 30, 31, 34 
Glodavci 110 — III 
Glog 141 
Gliptodon 23 
Gljive 128 — 30, 142 — 8, 208 — 9 
Gljive, otrovne 37, 148 
Gmazovi 13 — 20, 22, 38, 40, 80 — 5, 86, 
208 — 9 
Gmazovi, leteći 19, 20, 86 
Gnajs 34, 35 
Gnijezda ptica 86, 88, 89, 91, 92, 93, 94 
Gnojištarka 145, 148 
Gnojištarka čupava 146 
Gnjetao (fazan) g2 
Godina 182, 184 — 8 
Godina svjetlosti 198 
Godišnja doba 186 
Godovi 136 
Golema štipavica 152 
Golosjemenjače 128, 129 
Golub (riba) 68 
Golub selac 101 
Gomolj 150, 176 
Gorgonija 43 
Gorila 105 
Gospina papučica 159, 165 
Govedo 108 
Grah 150, ISI, 159, 770, 176 
Grah peruanski 152, 153, 170, 176 
Grah tepari 151 
Granat 34, 35 
Graničica 165 
Granit 32, 33, 34 
Grašak 159 
Grašak, slatki 159, 170, 171 
Grbica voćna 62 
Grčica 56 
Grdobinka dubokomorska 69 
Grebenica 176, 177 
Grejpfrut 156, 157, 175 
Grgeč 70, 71 
Grinje 66 
Grmuša 97 
Grožđe 154, 155, 156 
Guba plosnata 146 
Gubar 62 
Gubavica 63 
Gujavica 39 
Gusjenica 53, 54, 55, 58, 59, 62, 63 
Guska kanadska 93 
Gušterica siva 83 
Gušterice 63, 80, 83 


H 
Halleyev komet 194, 195 
Helidra 80 
Helij 181 


Herkul 202, 203 

Hershel William 185 

Hesperornis 21 

Hesperus 187 

Hibridi 153, 156, 157, 166, 167 

Hijade 201 

Hijena 107 

Hitin 50, 62 

Hobotnica 45 

Hrana 53, 60, 61, 71, 101, 112, 116, 133, 151, 
154, 156 

Hrastovi 136 — 8, 173 

Hrast zimzeleni 136, 137 

Hrčak 110, 124 

Hrt sivi 116 

Huro crni 68, og 


Iglica 175 

Igličarka 144 

Ihtiosaur 79 

Imela 173 

Indijanski bor 135 

Indijska lađica (nautilus) 45 

Insekticidi 62 — 3 

Iva i6r 

Ivančica 158, 159, 161, 162, 164, 167, 169 


Jabuka jonatanka 155 
Jabuka, zlatna slasna 756, 157, 177 
Jabuke 155, 156, 157, 159, 177 
Jagoda 155, 159 
Jaguar 107 
Jaja: 
gmazova 13, 15, 16, 17, 19, 22, 40, 80, 82, 85 
kukaca 52, 53, 54, 55, 50, 57, 59, 60, 64, 65 
pauka 67 
ptica 21, 86, 88, 89, 95 
riba 68, 69, 72, 73, 123 
sisavaca 22, 102, 103 
vodozemaca 13, 74, 75 
Jak 117 
Jantar 28 
Japanski dragun (kaki) 157 
Jarac (riba) 69 
Jarac (zviježđe) 204 
Jasen 172 
Jastog 9, 39, 46, 47, 48, 49, 121 
Javor 132, 133, 137, 138, 139, 158, 161, 172 
Javor šećerni 137 
Javor srebrni 139 
Jazavčar (pas) 116 
Jednostanične biljke 36, 37, 129 
Jednostanične životinje 36, 37, 39 
Jednosupnice 128, 129, 140, 158, 162, 170, 212 
Jegulja 70, 71, 123 
Jela balzamova 134, 138 
Jele 131, 134, 135, 138 
Jelen 109 
Jelovnik IS51, 154 
Jetrenjače 128, 129, 131, 208 — g 
Jezik: 
guštera 83 
kolibrića 120, I2I 
mravojeda 103 
zmija 84 — 5 
žaba 75, 79, 120 
Ježak kljunati 102, 103 
Ježinac hridinasti 49 
Judić 140 
Juka 165 
Jupiter 182, 183, 184 — 5, 187, 205, 206 
Jurčica 97 


Kajsija 155, 157 

Kaki (japanski dragun) 157 
Kakomizli 107 

Kaktus 61, 174, 175, 178 


Kalcij 151 

Kameleon američki 125, 126, 127 

Kamenarka 66, 67 

Kamena so 30, 31 

Kamenica (oštriga) 44 

Kamuflaža 126, 127 

Kanadski jablan 737, 158, 161, 171 

Kanopus 201 207 

Kapela 201, 203, 207 

Kapibara rio 

Kapok (drvo) 179 

Karantena 63 

Kardinal 96, 100, ror 

Karte (tablice) 205 — 212 

Kasiopeja 201, 202 

Kastor 202 

Katalpa 138, 141 

Katranske bare 27, 29 

Kauri (cipreja) 44 

Kečiga 70, 71 

Kenozojsko doba 22, 27, 208 — g 

Kesičarka baltimorska 94, 95 

Kesten divlji 138, 139 

Kinkaju 107 

Kisik 37, 52, 57, 68, 72, 119, 120, 121, 133, 
179, 186, 188 

Kit plavetni 104 

Kivikalac 86 

Klasača (trava) 158 

Klasifikacija: 
biljaka 728, 129 — 31 
životinja 38, 39 — 41 

Klice tifusa 36, 37, 60 

Klinčac vilin 148 

Klobuk morski 42, 43, 49, 68, 208 — g 

Klokan 102, 103 

Klorofil 133, 142, 147 

Kloroplast 133 

Kljunaši 102, 103, 104 

Kljunati ježak 102, 103 

Koala 102, 103 

Koati 107 

Kojot 107 

Koki 142 

Kokosov orah 170 

Kolibrić 85, go, 92, 1/21, 122 

Koraba 152 

Koljeno 39 

Komar 50, 52, 57 

Komet 180, 794, 195 

Konglomerat 30, 31, 34 

Konji 24— 5) 108, I14, 115, 116 

Konjic morski 68 

Kopernikov krater 190 

Kopitari 108 — g 

Kopnice (kornjače) 80 

Koponožac 44 

Koralj 8, 9, 44, 208 — g 

Korijen 139, 141, 150, 165, 176, 177 

Korijenove dlačice 139, 141, 150, 165, 176, 177 

Koritosaur_16 

Kornjača divovska 80, 81 

Kornjača pustinjska 80, 81 

Kornjača zlatna 80 

Kornjače 19, 20, 80, 81, 123 

Kornjaši 51, 52, 63, 127 

Korona 180 — 1 

Korov 165 

Kosac 66 

Kositar 34 

Kostur 10, 28.—9, 40— 1 

Košenil (kukac) 60 

Koštunica 155 

Kozodoji (ptice) 93 

Kozorepac 46, 47, 48 

Kralješnjaci 38, 39, 40, 41 

Kralješnica, životinje s kralješnicom i bez nje 
10, 38, 39, 68, 208 — g 

Kraljevska zmija 84, 85 

Krastača američka 78 

Krastača stablašica 125 — 126 

Krastače 36, 37, 63, 76, 77, 78, 120, 123, 125, 
126 

Krastavac 150 

Krateri: meteorski 191, 195 
Mjesečevi 190 

Krava 109, 114, 115, 116 

Kravarica 88, 95 

Kreja šarena (ptica) gr 

Kremenjašice (alge) 128, 129 

Krezubice 22 

Krijesnica 51 

Krila: drevnih gmazova 19, 20 
kukaca 12, 50, 52, 55 —8, 66 
letećeg zmaja 83 
ptica 21, 86, go 
šišmiša 119, I2I 

Krilate sjemenke 772 

Kristali 32, 34, 35 

Kritosjemenjače 128 — 9 

Križanci 153, 156, 157, 166, 167 

Krokodil 19, 40, 80, 82 

Krpelji 66 

Krstašice 169 

Krtica 118 

Krumpir 150, 151, 152, 169, 176 

Krumpir slatki 175 

Kruška 155, 157, 159 

Krzno 22, 41, 104, 111, 112, 115 

Kukavica, siva 88 
kalifornijska 92 
žutokljuna 92 

Kukci 77, 12, 38, 39, 50 — 65, 66, 67, 106, 
163, 208 — g, 211 
korisni 60, 61 
štetnici 61, 62, 63 
zadružni 63, 64 

Kukuljica 55, 57 

Kukuruz 150, I5I, 158, I61, 170 

Kukuruzna sovica 62 

Kukuruzni moljac 62 

Kukuvija 100 

Kumovska slama 198 

Kuna zlatica 107 

Kunić đivlji 1ro 

Kupus 151, 152, 169 

Kurika američka 140 

Kvaje 34, 35 

Kvarcit 34, 35 

Kvaščeve gljivice 143 

Kviskul brončani 94 


Labud 203 

Ladolež 168 

Lama 117 

Lanac ishrane 106, 107 
Lanilist 764 

Lap 160, 161, 162, 166 
Lasica 107 

Lastavica ljubičasta roo 
Lastavica (riba) 86 

Lastin rep prugasti 58, 59 
Latica r60, 161, 162, 163, 166 
Lav 107 

Lav (zviježđe) 202, 204 

Lav morski 107 

Ledeno doba 26, 27 

Ledenjaci 34 

Leganj 93 

Lemuri 105 

Leopard 704, 124 

Leptiri 39, 50, 54, 58, 59, 61, 62, 123, 124, 127 
Leptirova svilenica 165 . 
Lešinar g1, 100 

Leverrier Jean 185 

Ličinka 54, 55, 58, 59, 62, 63 
Liganj 9, 45, 125 

Lijeska 172, 173 

Limuni 154 

Lipa 172 

Lira 204 

Lisica 106 

Lisjar_103 

Lisne žile 133, 137 

List 133, 137, 138 — 9, 151, 178, 179 
List morski (riba) 69, 125 
Listopadno drveće 136 

Lišaj 128, 129, 130, I31, 175 
Litorina 44 

Lobelija 164 

Loboda I51I 

Loganova malina 155, 756, 157 
Lopoč 779 

Loptaš 42, 43 

Losos 123 

Lotos američki 173 

Lowell, Opservatorij 185 
Lubenica 155, 156 

Lucerna 143, 159 

Luk 151, 169 


Lukovica 151, 165, 175, 176, 177 
Lukovica gomoljasta 176, 177 
Lupar 37 


Lj 


Ljiljak luna 5o 

Ljiljak rajčičin 59 

Ljiljani 158, 161, 169 

Ljiljei 50, 54, 58 —9, 61, 62, 123 
Ljiljan kraljevski 158 

Ljiljan proljetni 758, I61 

Ljubice 162, 172, 173 

Ljuske 20, 40, 52, 68, 71 —3, 84 
Ljušture 44, 80 


M 


Mačka domaća 115, 117 
Mačke, porodica 107 
Mačkica crnoglava (ptica) 98, 99 
Maćuhica 172, 173 
Magarac 115 
Maglice 197, 204 
Magma 32, 33, 34 
Mahovine 128, 129, 131, 175, 208—9 
Mahunarke 150, ISI, 152, 159 
Majmuni 105 
Mak 168 
Mala plima 193 
Mali Medvjed 201, 202 
Mali Pas 200, 201 
Malina 155, 156, 159 
Mamut 26, 27, 28, 109 
Mamutovac 135 — 6 
Mandarinka 157 
Mars 182, 183, 186, 187, 205, 206 
Maslačak 158, 159, 161, 165, 171 
Mastodont 25, 26, 109 
Matica 64, 65 
Med 60, 64 
Medni sok 61 
Medvjed grizli ro6 
Medvjedi r06, 107, 124 
Medvjed sjeverni 124 
Megaterij 22, 23 
Mekušci 38, 128, 142, 143, 144, 148 
Meriterij 25, 26 
Merkur 182, 183, 185, 188 
Mertenzija 163 
Metamorfoza 55, 57 
Metamorfno kamenje 29, 34 
Meteori 180, 190, 191, 195 
Meteorit 794, 195 
Mezohip 24, 25 
Mezozojsko (srednje) doba 14, 208— 9 
Micelij 143, 144 
Mijene: Merkura 188 
Mjeseca 188, 189 
Venere 188 
Mikašist 34, 35 
Mikroskopske biljke 129 
Mikroskopske životinje 39 
Mimikrija 127 
Mimus 98, 99 
Minerali 34, 35, I5I 
Mink 107 
Miševi 110 —11 
Mitovi o zvijezdama 204 
Mjesec 181, 182, 188, 189, 190, 191, 192, 193, 
205 
Mjeseci planete 180, 183, 184, 185, 187 
Mjesečarka 44 
Mjesečeva svjetlost 182 
Mješinci 38, 43 
Mliječne žlijezde 41 
Mliječni Put 798 
Mlijeko 22, 41, 102, 108, 115 
Moa (dodovka), ptica 21 
Močvarica crvenokrila (ptica) 95 
Mogranj (šipak) 155, 157 
Moljac kukuruzni 62 
Morski klobuk 42, 43 
Morski stapčar 8, 9, 48, 49 
Moruzgva 43, 120 
Morž ro5 
Moškatni bik 27 
Mozak: drevnih gmazova 12, 15, 16, 20, 22 
sisavaca 22 


Mračnjak 93 
Mramor 34, 35 
Mravi 61, 64, 65 
Mravojed 102, 105, 121 
Mrkva 150, I5I 
Muhara 147 
Mukač vatreni 76 
Mrtvački plašt 52, 53, 124 
Muha cece 60 
kućna 60, 62 
stajska 61 
Muholovka (biljka) 178, 179 
Mutacije 153, 156, 157, 166 


Naranča 156, 157 

Nasip divova 33 

Naučni nazivi 14, 39, 52, 129 
Nautilus (indijska lađica) 45 
Nedirak 172, 173 

Neptun 182, 183, 185, 205, 206 
Nesit bijeli 120, I2I 

Noć i dan 184 

Noćurak 768, 170 

Noge ptica 90, 91, 92, 93, 96, 97 
Noj 86, 88, 90, 101 

Norveški rak 47 

Nosorožac 108, 109 

Nove (zvijezde) 204 


o 


Obitavalište 118, 119, 178 
Obrubnjaci 126 
Oči: gmazova 19, 82 
kukaca 50, 56, 57 
liganja 45 
pauka 66 
riba 69, 72, 73 
šišmiša 119 
vodozemaca 12, 74 — 5, 79, 120 
Ognjica_169 
Ogrozd 154 
Okamenjena kost 29 
Okamenjeno drvo 29 
Oklop 10, 14, 16, 23, 24, 47, 68, 109, 127 
Okra (povrće) 150 
Ondatra 170, 111 
Oplodnja 160, 163, 166 
Opnokrilci 52 
Oposum 702, 103 
Oprašivanje 60, 61, 163 
Opservatorij Lowell 185 
Yerkes 199 
Opsidijan 32, 33 
Orah 170, 171 
Orao g1 
Orbita 182, 183, 187 
Orhideje 130, 158, 159, 161, 170 
Orion 200, 201 
Oružje 14, 24, 68, 109, 127 
Osa obična 64, 65 
Osa kopačica 52, 53, 64 
Ose 52, 64, 65 
Oseka 193 
Ostriga 39, 44, 48, 120, I2I 
Ostrigino svrdlo 120 
Otrovna živa bića: gljive 146, 147, 148 
pauci 66, 67 
zmije 85 
žarnici 43, I2I 
Ovan (zviježđe) 204 
Ovca 108, 114, 115 
Ovčice 51, 60, 63 
Ozorina_149 


Padobran 171 

Pajasen 139 

Pakujac 161 

Paleozojska era 10, 13, 14, 208 — 9 
Paličnjaci 50, 51, 126, 127 

Palme, porodica 140 

Pamučika 7717 

Panda veliki 704, 105 

Paprat bostonska 174 


Paprati 11, 128, 129,131, 134 174 175, 
208 — 9 
Papučica 36, 37 
Parasaurolof 16 
Paraziti (nametnici) 148 
Pasanci 105 
Pasji zub 162, 163 
Pastrnak 150 
Patent 157, 167 
Patlidžan modri 150, 7517 
Patke 89, 93, 101, 122, 123 
Pauci 11, 12, 39, 66— 7, 121, 125 
Paučina, nit 66, 67 
Paučnjaci 38, 66, 208 — 9 
Pauk svilaš, golemi 67 
Paukova mreža 67 
Pauk ptičar 67 
Pauk rakoliki 67 
Pauk skakač 67 
Paunče danje (leptir) 39 
Pčela medarica 52, 53, 61, 64, 65 
Pčele 52, 53, 60, 61, 64, 65, 123, 124, 161, 163 
Peary, Robert E. 195 
Pećinski medvjed 26, 27 
Pegaz 203 
Pelud (polen) 160, 161, 162, 163, 166, 167, 177 
Penicilin 143 
Peonija 167 
Peperonija 174 
Peraje 68, 70, 73 
Perje 40, 87, 89, 90, 91, 93, 101 
Peršin 151 
Perunika 167 
Petunija 169, 770, 171 
Pipilo (ptica) 96, 97 
Pjegavi krastavčev balac 63 
Pjege Sunčeve 180, I8I 
Pješčenjak 30, 31, 34 
Plamenci 92 
Plavci 58 
Plavica 96, 97 
Plamkot 157 
Placentalni sisavci 104 
Planeti 180, 182 — 8, 205, 206 
Planetoidi (asteroidi) 180, 187 
Plankton 129 
Plaštenjaci 41 
Platana sikamora 171 
Plavetni kit 104 
Plavica (ptica) 96, 97 
Plavice (biljke) 173 
Pleziosaur 18 — 19 
Plijesni 37, 128, 142, 143, 144, 148 
Plima 793 
Pliskavica 127 
Plodnice 160 
Plodni list 160 
Plosnatice 69 
Plovučac 32, 33 
Pluća 40, 41, 75, 80 
Pluton 182 — 3, 185, 199, 205 — 6 
Podanak 176, 177 
Podzemna stabljika 165, 176, 177 
Poletuša 68, 86 
Poligonija zagonetna 58 
Poluks 200, 202, 207 
Polusjena 192 
Pomoćnice, porodica biljaka 169 
Pomrčina 191, 192. — 3 
Porijeklo: povrća 153 
voća 157 
vrtnog cvijeća 168 — g 
Potočarka 161, 168 
Povrće 150 — 53 
Praptica (arheopteriks) 27 
Prašnik 160, 161, 162, 163, 166 
Prašnički cvjetovi 161 
Praživotinje 37, 38— 9, 208— 9 
Predljive žlijezde 66, 67, 121 
Premosnik (tuatara) 80, 82 
Preobrazba, v. kukci i vodozemci 
Prepelica 100 
Preslice 21, 128 — 9, 131, 200 — 9 
Presvlačenje, v. kukci i gmazovi 
Prilagodbe 118 — 127, 178 — 9 
Procion 200, 201, 207 
Prokelj 151 
Prokulica 151, 152 
Protohip 25 
Protoplazma 36 
Proksima Centauri 199 
Prug 47 

Prugasti babak 63 

Prugasti krastavčev balac 63 

Prugasto jedarce 58 

Prve kopnene biljke 131 

Prve kopnene životinje Ti 

Psi 107, 115, 116, 117 

Psoglavi vučak 103 

Pšenica 158 

Ptice 20—1, 38, 40, 86 — 101, 120, 121, 
124, 125, 208 — 9, 211 

Ptice, brzina 86, 93 

Ptice, kljunovi 90, 91, 96, 97, 98, 120, I21 

Ptice, mladunčad 86, 89 

Ptice pjevice 91, 95, 98 

Pteranodon 20 

Pterodaktil 20 

Pterosaur 19, 20 

Pucavica 172, 173 

Puči 133, 179 

Puhara 144, 145 

Puhovi 123 

Puma 707 

Punoglavci 67, 74, 75, 76 

Pupavka šiljasta 146, 147 

Puran 92 

Pustinja 118, 178 

Putanja 782, 183, 187 

Puzavac 174 

Puzavica 173 

Puzlatka 44 

Pužarka 163 

Puževi 9, 44, 49, 72 


R 


Raci 9, 38, 46, 47, 48, 126, 127, 204, 208 — g 

Radilice zadružnih kukaca 64, 65 

Rajčica 150, 152, 153 

Rak (zviježđe) 204 

Rak samac 46, 47, 126 

Rakun američki 106, 107 

Ramenonošci 9 

Ramforinh 19, 20 

Razvitak: kukaca 54 —5, 56, 57 
pečuraka 744 
vodozemaca 74, 75, 76 

Raž 158 

Rde 148 

Rebraš 38, 42, 43, 49 

Redovi: kukaca 50, 277 
ptica 91, 92, 93, 211 
sisavaca 104, 105, 106, 2117 

Regulatori rasta 153, 157 

Regul 202, 207 

Repa 750, I5I 

Reptili (gmazovi) 40 

Režnjaci 43 

Ribe (zviježđe) 204 

Ribe 10, 38, 40, 68, 69, 73, 124, 127, 208 — 9 

Ribe, dubokomorske 69, 127 

Ribe tropske, 72 

Ribica zlatna 72 — 73 

Ribiz 155, 156 

Ribolovac bjelogrli (ptica) 91 

Riđovka 85 

Rigel 200, 201, 207 

Ris 107 

Rilaš 103 

Riža 158 

Rosika 178, 179 

Rotacija 181, 184 

Rotkva 150 

Rubin 34 

Rujnica 146 

Ruže 162, 766, 167 

Ruža mira 167 

Ruže, križanci 766 


Sabljan 68 

Sabljasti tigar 26, 27 

Sađenica 175, 176, 177 

Safir 34 

Salata 750, I51I 

Salvija (vrtna kadulja) 169 

Samica (ptica) 97 

Sasafras 137 

Saturn 182 — 3, 184 —5, 205, 206 


Sazviježđa 202 — 3 

Sedimentne stijene 290 — 32 

Sekvoja 135 — 6 

Seobe 87, 97, 122 — 3 

Sikamora 171 

Sir 143 

Sirijus 199, 200, 201, 207 

Sisavci 22, 27, 38, 40, 41, 102 — 17, 208 — 9, 
211 

Sisavci udomaćeni 114 — 117 

Sivac 59 

Sjemene stanice (spermiji) 160 

Sjemeni zametak 160, 162, 166 

Sjemenke 150, 160, I6I, 162, 166, 170 —3, 
176, 177 

Sjemenke krilate 772 

Sjemenjače 128, 129 

Sjena 192 

Sjenica crnoglava 98, 99, 101 

Sjenice 94 

Sjevernjača 199, 201 

Skakavci 50, 51, 56, 60, 61 

Skink 83 

Skočimiš pustinjski r1o 

Skokunica 68, 69 

Skunk 707 

Slatki grašak 170 

Slatki krumpir 751, 169, 175 

Slavuj 97 

Slejt 34, 35 

Sljez 168 

Slon 24 — 5, 26, 37, 104, 105, I2I 

Sluznjača 37, 128 148 

Sljepić 83 

Smeđa volarica 84, 85 

Smokva 155 

Smrčak 145, 148 

Smrdljivac (skunk) 107 

Smreka 130 

Sob karibu 108, 709, 117 

Soko g1 

Sokolovke go 

Som 70, 71 

Sova 93, 100, 106 

Sovica kukuruzna 62, 63 

Spektroskop 180 

Spermiji (sjemene stanice) 160 

Spica 200, 207 

Spirili 142 

Spore 131, 143 — 6, 148 

Spužve 9, 38, 208 — 9 

Srašljika 155 

Srčanka 44 

Srdjela 71 

Srdjela, atlantska 70, 77 

Srebro 34 

Stabljika 150 

Stanica 36 

Stapčar 8, 9, 48, 49 

Stegosaur 16, 17 

Steljnjače 128, 129 

Stijena kamene soli 30, 31 

Stijene 20 — 35 

Stijene eruptivne 29, 33 

Stjenice vodene 60 

Stirakosaur_16 

Stonoga 66, 67 

Strijelac (zviježđe) 204 

Strijež kućni 88, 89 

Sumporasti kolijas 58 

Sunce 180, I8I — 9, 191 — 5 

Suncokret 37, 129, 158, 159, 164, 165 

Sunčeve baklje 180, I81 

Sunčeve pjege 180, 181 

Sunčev sustav 180 — 195, 196, 206 

Sunovrat 759, I61, 175 

Sunovrati, porodica 158 

Svemir 196 

Svila 60, 61, 66, 67 

Svilac dudov 67 

Svilenica 171 

Svinja 41, 108, 114, 115 

Svitak 41 

Svitkovci 38, 41 

Svrdlo ostrigino 120 


Šaran 68 
Šarulja crvena 85 
Šasta, ivančica 167 


Šaška 50, 5I 

Šećer 132, 133, I5I, 154 
Šećerna trska 158 

Šećerna repa 151 

Šećerni javor 132, 133, 138 
Šelak 60 

Ševa livadna 95 

Šipak (mogranj) 155, 157 
Šišmiši 105, 119 

Škanjac 91 

Škanjac crvenorepi g1, 100 — 1 
Školjkaši 9, 38, 44, 47, 48—9 
Škotski terijer (pas) 116 

Škrge 9, 10, 13, 40, 47, 57, 68, 74, 75, 76 
Škriljevac 34, 35 

Škrob 132, 133, I5I 

Šljiva 155, 156, 157 

Šljuka 93 

Španjolski dvozub 173 

Šparoga 150, 169 

Špinat I51 

Štakori 110, ITI 

Štipavac 11, 12, 16 

Štipavac (zviježđe) 202, 203, 204 
Štipavica golema 152 

Štur golemi 77 

Šturci 50, 51 

Šumski požari 141 


T 


Tablice (karte) 205 — 212 
Taksodij močvarni 134, 135 
Taložne stijene 29 — 32 
Tandželo (voće) 157 
Tangara (ptica) 89 

Tangara crvena 89, 91, 125 
Tapir_109 

Tarantula (pauk) 67 
Tekunice 123 

Teleskop 67, I81, 196 — 7, 199 
Tepari grah 151 

Terapena 80, 81 

Terarij 175 

Termiti 60, 64, 65 

Tetrijeb 92 

Teža, sila 183, 184, 185, 186, 187, 205 
Ticala 9, 43, 50, 57, 58, 66, 69, 120 
Tigar 26, 27, 105, 107, 124 
Tigar sabljasti 27 

Tikva 150, 751 

Tinjac 34, 35 

Tipavci 22 

Tiranosaur /4, 75 
Titanosaur 16 

Titanoterij 23, 24 
Tobolčari 103, 104 

Topola bijela 138 
Trahodon 74, 15 

Trajne zeleni 164, 165 
Trave 158, I6I, 165 

Trčka 92 

Trepetljika 37, 142 

Trešnja 155, 157 


Triceratops 14, 15 

Trilij 158, 159, 161 
Trilobit 8, 9, 10, 28, 46, 208 — g 
Trnovi 178 

Tropske ribe 72 

Trp 48, 49 

Trska šećerna 158 

Trut 64, 65 

Tuatara (premosnik) 80, 62 
Tučak 160, 161 —3, 166 
Tuf 32, 33 

Tukan gr 

Tulipan 758, 161, 166, 167 
Tulipanovac 138, 141 
Tuljan 107 

Turmalin 34, 35 


Udav 85 

Udovica crna 67 

Ugljen 11, 30, 31, 34, 35 

Ugljeno doba 19 — 12, 32, 61, 77, 208 — g; 
karta 71 

Ugljični dioksid 72, 133, 151, 179, 186, 188 

Uintaterij 23 

Uka rakovnica 46 

Upljuvak (ličinka) 56 

Uran 182, 183, 185, 205, 206 

UŠ prtena 60 

Ušara šumska 93 

Ušati klobuk 42, 43 

Ušenak trsov 61 

Uši (uho) 69, 82, 108 

Uši, biljne 50, 57, 65 

Ušenci 62, 65 

Ušenjkar 53 

Uzdušnice 67 

Uzgoj, v. životinje 


Vaga (zviježđe) 204 
Valutice 34 

Vapnenjak 30, 31, 34 
Večernjača 187 

Vega 203, 207 

Velika Kurtljača 202 

Velika plima 793 

Velika Spiralna Maglica 197 
Veliki dvozub 173 

Veliki kanjon 30 — 317, 32 
Veliki Medvjed 201, 202 
Veliki Panda 704, 105 
Veliki Pas 200, 201 

Venera 182, 183, 186, 187, 188, 204, 205, 206 
Vidra 107 

Vilina kosa 149, 171 
Vinska mušica 61 

Vitamini I5I, 154 

Vjenčić I6I 

Vjeverica 86, 110, 7/11, 173 
Vjeverica leteća, 86, I1Io 


Vladarica 58, 59, 127 
Vlašići 201 

Voće 150, 154 — 7, 159 
Vodenkonj 108 
Vodenjak 76, 77 
Vodenjak (zviježđe) 204 


Vodozemci 12, 38, 40, 74 — 9, 208 — 9 


Volak 44 
Volar (zviježđe) 202, 203 
Volovod 148, 149 
Vombat 103 
Vozač (zviježđe) 203 
Vrabac: 

spicela 99 

engleski 1o1 
Vrana 94, 98 
Vrapčarke 91, 92, 94 — 8 
Vrba 1758, 161 
Vrbe, porodica 158 
Vrčonoša (biljka) 179 
Vrenje 143 
Vretence 71, 12, 56, 57, bo 
Vrtna kadulja (salvija) 169 
Vuga zlatna gr 
Vulkan 188 
Vulkani 32, 33, 34 
Vulkanske stijene 29, 33 


Wilsonova šljuka 93 


A 


Zadružni kukci 63 — 5 
Zagonetna riđa 58 
Zametak 170 

Zamorče 117 


Zaštitna boja 45, 124 — 5, 127 


Zavodnica 147 

Zeba zlatna 96, 97 

Zebe, porodica 94, 96 

Zebra 106 — 8, 709, 117, 124 
Zec 110, 716, 117 

Zec, zviježđe 200, 201 

Zečevi 110 

Zelena žaba 40 

Zelenčica gI 

Zeleni pauk 67 


Zemlja 180 — 1, 183, 184, 205, 206 


Zemljina os 184, 186, 189 
Zemljina svjetlost 190 


Zenaidura (američka grlica) 40, 41 


Zerdav 124, 125 
Zeuglodon 24 
Zijevalica 168 
Zimski san 123 — 4 


Zimzelene biljke 134 — 6, 137 


Zlatica krumpirova 63 
Zlatnica 164 

Zlato 34 

Zmaj leteći 83 

Zmija crna 84 


Zmije 20, 63, 80, 84 — 5, 123 
Zob 158 
Zodijak 204 
Zovoj (ptica) 82 
Zračni mjehur 70 
Zubi: ptica 21, 40 

sisavaca 25, 27, 105, 110, 111 

žaba 78 
Zumbul 158 
Zumbul vodeni 179 
Zvijeri 104, 105, 106 —7, 124 
Zvijezda Sjevernjača 199, 201 
Zvijezde 180, 182, 195, 196 — 204, 207 
Zvijezde, dvojne 200 
Zvijezde patuljaste 200 
Zvijezde prve veličine 200, 207 
Zvjezdača 9, 48, 49, 68, 120 
Zvjezdan 158, 159 
Zvjezdane karte 206 — 7 
Zvjezdani grozdovi 203 
Zvjezdolan 163 


Ž 


Žaba bukačica 74, 75, 76 
Žaba pjegasta 79 
Žaba primaljska 76, 77 
Žaba šumska 78 
Žaba zelena 40 
Žabe 40, 63, 74, 75, 76, 77, 78, 79, 120, 123 
Žarnici 43, I21 
Ždral meksički 718, 119, 123 
Žednjak 174 
Želva zelena 80, 81 
Željezo 34, 151 
Želudac mišićni 40 
Žarnjaci 43 
Živi fosili 82, 139 
Živi svijet 36 — 7 
Žir 193 
Žirafa 108, 109, 121, 124 
Živorodni: vodozemci 77 
gmazovi 19, 85 
kukci 57 
ribe 72 
sisavci 22, 103 
Život na planetima 184, 185, 186, 188 
Životinje, drevne g — 27, 208 — g, 210 
Životinje promjenljive tjelesne temperature 17, 
22, 44, 123, 124 
Životinje stalne tjelesne temperature 20, 22, 
40, 41, 87, 89, 102 
Životinje, uzgoj 73, 114, 117 
Životinjski svijet 38 — 41, 208 — g 
Žlijezde za predenje (u pauka) 66, 67, 121 
Žohar 12, 61 
Žuna američka gr 
Žutarica američka 88 
Žutokrug (zmija) 85 


Y 


Yerkes, opservatorij 199 


Xenia 

